
Această carte nu este un manual şi , cu atit mai mult, nu 
este o enciclopedie. Pentru a prezenta elementele sistemului 
periodic, chiar dacă ne-am opri numai asupra celor mai de 
seamă particularităţi ale lor ar fi necesare volume întregi. 
De aceea „ ruta “ călătoriei noastre în lumea elementelor trece 
numai prin domeniile esenţiale , cele mai demne de remar¬ 
cat. Cititorul face cunoştinţă cu acele elemente chimice care 
constituie fondul principal al chimiei anorganice şi care 
au utilizări largi in diversele domenii ale activităţii omeneşti. 

UNELE PROBLEME ACTUALE 
ALE CHIMIEI ANORGANICE 


Lista „pieselor componente 11 care intră în construcţia 
naturii însufleţite şi neînsufleţite cuprinde pînă acum 104 
elemente chimice. 

Noi, locuitorii acestei planete, am avut noroc: Pămîntul 
nu a fost nedreptăţit. In acea parte a universului care este 
accesibilă observaţiilor astronomice, nu s-a constatat pre¬ 
zenţa nici unui element de care să nu putem dispune şi noi. 

Globul pămîntesc este un fel de laborator chimic uriaş, 
care e în funcţiune de foarte mult timp. In el au apărut, 
în diferite etape, condiţii pentru desfăşurarea celor mai va¬ 
riate reacţii. A fost nevoie de presiuni înalte? — Iată, în 
interiorul Pămîntului materia este comprimată la sute de 
mii şi chiar la milioane de atmosfere. — Sau, poate, de tem¬ 
peraturi înalte? — Pămîntul clocotea ca o sferă de magmă 
incandescentă. — Sau de timp? — Timp — la discreţie: 
zile, milenii, sute de milioane de ani. Natura nu e zgîrcită 

Tocmai datorită unor transformări chimice extrem de 
complexe şi neîncetate s-a format (şi continuă şi azi să 
evolueze) planeta noastră. 

Oamenii s-au deprins să facă şi să utilizeze focul, să trans¬ 
forme blănurile animalelor sălbatice în piele, să obţină fier 
din minereuri. La început omul bîjbîia prin întuneric, dar 
uneori eforturile lui erau încununate de mari succese. Ceea 
ce se întîmpla era pentru om un lucru inexplicabil, un mister; 
de aceea arta de a înfăptui anumite transformări chimice a 
fost multă vreme considerată sacră, intrînd în atribuţiile 
preoţilor păgîni. 

Din Orient, realizările chimiei aplicate s-au transmis la 
începutul erei noastre in Grecia, a cărei moştenire a pre¬ 
luat-o Roma. Iar cînd Imperiul roman sclavagist, şubrezit, 
s-a prăbuşit, tot ce era mai bun în domeniul ştiinţei şi al 
meşteşugurilor a fost preluat de arabi. In activitatea chi- 

miştilor arabi principiul aplicativ s-a împletit într-un mod 
original cu cel mistic. Este cu adevărat uimitoare rîvna 
fanatică cu care au muncit ei pentru a descoperi reţeta 
obţinerii aurului din alte metale sau elixirul miraculos menit 
să izbăvească pe om de toate bolile şi chiar de moarte. 
Combinînd diferitele substanţe, alchimiştii au sintetizat, 
„printre altele 11 , multe substanţe valoroase. 

în decursul secolelor XII—XV, eforturile alchimiştilor 
arabi sînt continuate de alchimiştii europeni. In laboratoarele 
lor tainice, pline de fum şi de emanaţii ciudate, aceştia făceau 
tot felul de farmece, ardeau diferite substanţe, întocmeau 
şi încercau cele mai năstruşnice reţete ale „pietrei filozofale 11 , 
îi duceau de nas pe prinţi şi pe regi, profitînd de ignoranţa 
acestora, şi uneori, acuzaţi do înşelătorie, îşi sfîrşeau zilele 
spînzuraţi. 

Toate acestea nu aveau nimic comun cu ştiinţa. Alchimia 
era mai degrabă o chimie aplicată, pusă pe temelii neştiin¬ 
ţifice absurde, şi, în plus iscusit cifrată, o căutare oarbă pe un 
drum care nu ducea nicăieri. 

Oamenii ajunseseră să cunoască o mulţime de compuşi 
chimici. Ei învăţaseră să fabrice sticla, utilizau praful de 
puşcă, băteau monedă, turnau zei din bronz, făureau săbii 
minunate şi obţineau coloranţi care şi-au păstrat prospeţimea 
în ciuda timpului care distruge totul. 

In momentul în care s-a născut ştiinţa chimiei, chimia 
aplicată nu mai era tînără; ea acumulase experienţă, pe 
umerii ei atîrna şiragul lung al veacurilor. Apariţia noii 
ştiinţe a avut loc nu de mult: abia acum vreo două secole 
şi jumătate. 

In secolul al XVII-lea, cu studiul naturii se îndeletniceau 
deja botanica, zoologia, mineralogia. La început cercetătorii 
s-au limitat numai la „inventarierea 11 lumii înconjurătoare. 
Ei întocmeau liste ale bogăţiilor ei. Pasul următor l-au 
constituit încercările de a pune ordine în numeroasele obser¬ 
vaţii, de a generaliza, de a trece de la individ la specie. 

Un drum similar avea să parcurgă şi chimia. Dar miria¬ 
podul, antilopa, păpădia, feldspatul ne sînt prezentate 
de natură „în stare nativă 11 , în timp ce indivizii chimici sînt 
camuflaţi, de regulă, sub înfăţişările cele mai complexe. 

A trebuit să învăţăm să-i extragem. Mihail Lomonosov, 
unul din întemeietorii chimiei ea ştiinţă, spunea: „Materiile 
naturale necesare... în lucrările chimice trebuie mai întîi 

cu stăruinţă purificate, pentru ca să nu conţină nici o im¬ 
puritate, care în unele cazuri poate să ne înşele 11 . 

Separarea — iată tendinţa principală a chimiştilor seco¬ 
lului al XVIII-lea; determinarea greutăţii şi măsurii — 
iată principalele mijloace pentru atingerea acestui scop. 
„Chiar cînd acţionează prin mijlocirea oamenilor, natura 
niciodată nu produce substanţele altfel decît cu balanţa în 
mină; ea ţine seama de greutate şi de măsură! 11 , a exclamat 
chimistul francez L. Proust. Epoca ghicitului, a presupune¬ 
rilor, a fantasticului rămăsese de domeniul trecutului, 
făcînd loc epocii muncii încordate, pline de încredere, în 
care totul slujeşte scopului urmărit. Oeupînd un loc de frunte 
în laborator, balanţa alungă de aici teoria flogisticului 
şi o serie de alte ipoteze contrazise de determinările canti¬ 
tative. 

Dar experimentul se dovedea în stare nu numai să răstoarne 
vechiul şi să descopere noul, dar şi să dea naştere la probleme 
extraordinar de grele: cum poţi demonstra că în eprubetă ai 
un individ chimic şi nu o asociere de asemenea indivizi? 
Ce sînt corpurile omogene, aşa de numeroase în natură: 
compuşi chimici sau simple amestecuri? 

In eforturile lor de a da răspuns acestor întrebări, chimiştii 
au făcut cunoştinţă cu membrii familiei ascunse a elemente¬ 
lor. De fiecare dată cinstea de a face o asemenea descoperire 
a fost rodul spiritului de observaţie, al răbdării şi al unor 
experienţe ingenioase. Aceasta a fost primăvara furtunoasă 
a analizei chimice. Ea a ajutat să fie cunoscute şi precis 
caracterizate din punct de vedere cantitativ elementele 
chimice. 

In secolele XVIII—XIX, chimia a recuperat în ritm rapid 
timpul pierdut în perioada sa de copilărie şi de alchimie, 
descoperind armonie şi legi în haosul de nedescris al diver¬ 
sităţii create de natură. In mare măsură, tocmai chimia 
anorganică a contribuit la formarea convingerii că lumea 
este materială şi cognoscibilă, a înlăturat una după alta 
absurdităţile şi născocirile înşelătoare asupra activităţii 
misterioase a unui creator atotputernic. Chimia anorganică 
a devenit un factor care determina fizionomia spirituală 
şi tehnică-materială a epocii, un element indispensabil al 
cunoştinţelor oricărui om cult. 

Chimia anorganică mergea mereu înainte. Cerinţele unei 
cît mai complete şi mai multilaterale cunoaşteri, ale sta- 

bilirii unor noi legi ale chimiei au făcut necesar să se recurgă 
la metodele fizice de cercetare. 

„Chimistul care nu este în acelaşi timp şi fizician nu este 
de fapt nimic 11 spunea Bunsen, unul din autorii metodei 
analizei spectrale. 

* La mijlocul secolului al XlX-lea, din chimia anorganică 
s-a desprins chimia organică, al cărei obiect îl constituie 
compuşii unui singur element: carbonul. 

Cea de-a doua jumătate a secolului trecut s-a remarcat 
printr-o serie de strălucite realizări ale sintezei organice. 
Chimiştii organicieni au preparat coloranţi organici sinte¬ 
tici, medicamente preţioase, diferite substanţe parfumate. 
Ei au preparat pulberea fără fum, mătasea artificială, 
combustibilii cu mare putere calorifică, j 

La mijlocul secolului trecut, pe fondul fastuos al înfloririi 
chimiei organice, chimia anorganică le părea multora un 
arbore veştejit, care a încetat pentru totdeauna să mai 
rodească. 

Perioade similare de stagnare temporară, de repaus insta¬ 
bil se întilnesc în dezvoltarea fiecărei ştiinţe. Aşa, de pildă, 
nu de mult „a renăscut 11 bătrîna acustică. Timp îndelungat 
zăcuse în arhiva istoriei ştiinţelor, cînd deodată în viaţa 
noastră au năvălit ultrasunetele.. 

Rămînea să rostească un cuvînt nou şi chimia anorganică. 

Şi, într-adevăr, ea a rostit acest cuvînt nou, care găseşte 
răsunet în cele mai înaintate şi mai romantice domenii ale 
ştiinţei şi tehnicii zilelor noastre. 

...Pe mesele laboratoarelor chimice sosesc continuu cplete 
cu pietre, expediate mereu de acelaşi corespondent: natura. 
Chimia anorganică este cea care trebuie să răspundă complet 
şi fără greşeală la întrebarea: ce conţine „coletul 11 ? Răspunsul 
trebuie dat cu precizie, deoarece pe baza lui se hotărăşte 
soarta muntelui care a trimis acest „colet 11 şi caracterul 
industriei care va trebui „să digere 11 acest munte, şi, o dată 
cu aceasta, viitorul ţinutului în care a fost descoperit noul 
zăcămînt. S-ar părea la prima vedere că în aceasta nu este 
nimic complicat. Odată elementele descoperite, compuşii 
lor sînt în cea mai mare parte cunoscuţi. Şi cu toate acestea 
astfel de probleme nu se rezolvă întotdeauna simplu. Aşa, 
de pildă, o mare atenţie cer metalele din grupa platinei, 
„gemenii 11 din familia metalelor rare, seleniul, telurul şi 
multe alte elemente. De aici decurge pentru chimiştii analişti 
obligaţia de a analiza profund materia primă şi de a pune în 

evidenţă chiar şi elementele care I I Ira S 

se găsesc în cantitate foarte mică. 11 l|0| 1 

Şi iată că conţinutul „coletu- 
lui“ este aşezat în rafturi. Materiei 
prime i s-a dat atît o caracterizare 
„globală 11 , cît şi una în funcţie de 

„nomenclatura 11 elementelor chimice prezente în ea. Trebuie 
să se precizeze apoi în ce formă şi în ce tovărăşie se găseşte 
fiecare element în materia primă. Aceasta ajută să se dea 
răspuns la întrebarea dacă este sau nu rentabilă îmbo¬ 
găţirea minereului respectiv. 

Studiind conştiincios proprietăţile „cărămizilor univer¬ 
sului", ştiinţa a ajuns de mult la concluzia că nu există 
elemente nefolositoare. Practica confirmă această concluzie: 


tot mai puţini sînt reprezentanţii înscrişi în tabelul lui Men- 
deleev care aşteaptă la porţile uzinelor să li se dea de lucru. 

...Urmînd în felul lor specific exemplul dat de olandezul 
Antony Leeuwenhoek, care şi-a îndreptat lentilele sale 
minunat şlefuite asupra celor mai minuscule şi mai neaştep¬ 
tate obiecte — chiar şi asupra creierilor muştelor —, desco¬ 
perind lumi întregi de fiinţe microscopice nemaivăzute îna¬ 
inte, chimiştii, înarmaţi cu metodele moderne de analiză, au 
organizat „goana" după „microelementele" dispersate ici 
şi colo în cantităţi infime şi foarte greu de sesizat. Ei au 
analizat chiar şi ceea ce nu se considera ca materie primă sau 
încetase de a mai fi considerat ca atare. Ei au răzuit funin¬ 


ginea depusă pe coşurile?uzinelor, au luat probe din apele 
reziduale, au analizat deşeurile industriale. S-au făcut astfel 
descoperiri uimitoare. S-a dovedit că mormanele uriaşe de 

rocă sterilă aruncată ca deşeu pot pretinde să fie considerate 
„zăcămînt"; cît, despre fumul care întunecă cerul şi îmbîc- 
seşte plămînii omului, el îşi ia zborul prin coşul uzinei 
împreună cu diverse elemente preţioase, şi în special cu 
„regele semiconductoarelor", germaniul. 

Apele de foraj sînt, în zăcămintele petrolifere, tovarăşii 
de drum ai „aurului negru". Nişte tovarăşi de drum cam 
plictisitori. Şi deodată se dovedeşte că apele de foraj sînt şi 
ele „de aur". In ele se află dizolvate bor, brom, iod, sodă şi 
alte substanţe. Iată o noutate: zăcămînt în zăcămînt. 

Dacă însă elementele ar avea darul vorbirii, atunci în 
casa lor oficială denumită tabelul lui Mendeleev s-ar putea 
auzi multe lucruri curioase. Grupa de elemente care se pot 
mîndri că fac parte dintre substanţele deficitare i-ar acuza 
pe toţi de lipsă de respect pentru persoana lor. 

— Noi în deşeuri?! ar exclama indignaţi seleniul, aurul, 
germaniul şi alţii. Şi numai pentru faptul că noi trăim în 
piritele cuprifere, care, vedeţi dumneavoastră, se prelucrează 
pentru producerea acidului sulfuric? Cum îndrăzniţi să ne 
mai numiţi deficitare şi scumpe cînd aveţi faţă de noi o 
astfel de atitudine? 

Zincul, galiul, indiul, seleniul, telurul, aurul, argintul, 
metalele platinice, arsenul şi alte elemente şi-au exprimat 
protestul lor pentru faptul că din elementele care intră în 
compoziţia minereurilor de pirită cupriferă multe uzine nu 
extrag decît abia 10 % 1 . 

Dar poate că asemenea pierderi sînt inevitabile. Sau poate 
că pentru a prinde acest „peştişor de aur" nu merită să se 
construiască un „năvod", deoarece nu este suficient de ren¬ 
tabil? 

1 In înfăptuirea directivelor elaborate de Congresul al III-lea al 
P.M.R., care prevede o rapidă şi multilaterală dezvoltare a industriei 
chimice (pentru perioada şesenalului se prevede o creştere de 3,3 
ori a producţiei) se urmăreşte cu consecvenţă valorificarea la un nivel 
superior a resurselor naturale ale ţării. Astfel, la Combinatul de îngră¬ 
şăminte chimice de la Turnu-Măgurele, în curs de construire, sulful 
din pirite va fi folosit pentru fabricarea acidului sulfuric; din cenuşa 
rămasă de la arderea piritelor se va extrage cupru şi zinc, cobalt şi 
nichel, precum şi metale preţioase (aur şi argint). In final, din cenuşă 
se va obţine un minereu de fier cu un conţinut de 50—55% oxid de 
fier de cea mai bună calitate. Această mare uzină chimică nu va avea 
nici un fel de deşeuri, putînd fi numită pe drept cuvînt, în această 
privinţă, „uzină chimică ideală" (N.t.). 


12 



în fond, să ne închipuim că din porunca cuiva peştii tutu¬ 
ror rîurilor, lacurilor, mărilor şi oceanelor şi-ar părăsi 
bancurile lor şi s-ar repartiza uniform pe întreaga suprafaţă 
ocupată de ape a globului pămîntesc. Sînteţi de acord că 
aceasta ar constitui o tragedie pentru pescari. Cîtă apă ar 
trebui să fie răscolită pentru ca în năvod să se poată vedea 
ceva! O neplăcere analogă o reprezintă unele elemente 
dispersate în scoarţa Pămîntului şi care pot fi „captate 11 
numai în doze extrem de mici. Şi, totuşi, există procedee 
industriale de extragere a acestor elemente. 

Am mai amintit că apa de mare este un zăcămînt nease¬ 
muit. Oricine s-ar afla la odihnă pe litoralul mării ar fi pro¬ 
babil măgulit aflînd că se scaldă într-o soluţie de aur. După 
unele calcule, cantitatea de metal galben aflată în apele ocea¬ 
nelor terestre reprezintă aproximativ 7 miliarde de tone! 
Dar la fiecare tonă de apă revin numai cinci miimi de gram 
de aur. Tehnica modernă nu se entuziasmează la perspectiva 
îmbogăţirii omenirii prin extragerea metalului preţios din 
apa mării. Şi, cu toate acestea, există procedee de înaltă 
eficienţă pentru extragerea elementelor care se găsesc chiar 
şi în concentraţii atît de neînsemnate. Unele organisme 
marine sînt înzestrate cu astfel de calităţi. 

In întrecerea cu natura, chimiştii cîştigă noi şi noi victorii 
strălucite. Dar probabil că nu va veni niciodată timpul cînd 
ei nu vor mai avea nimic de învăţat de la marele lor învăţă¬ 
tor — natura. Lecţiile date de ea, omul şi le însuşeşte în 
mod creator. El nu copiază „tehnologia 11 proceselor naturale, 
ci îşi elaborează una proprie, uneori mai puţin bună, dar 
alteori mai perfecţionată decît aceea care i-a servit drept 
model. în acest caz omul se călăuzeşte întotdeauna în primul 
rînd după cerinţele materiale ale epocii, după necesităţile 
economiei. In ceea ce priveşte industria chimică anorganică 
a ţărilor socialiste, grandioasele planuri de dezvoltare a 
economiei naţionale a acestor ţări pun în faţa ei, ca o 
sarcină de mare urgenţă, studiul sistemelor şi proceselor 
chimice care stau la baza tehnologiei celei mai perfecţionate. 
Această tehnologie face posibil astăzi ceea ce ieri părea impo¬ 
sibil ; ea face să fie avantajos economiceşte ceea ce ieri încă 
era nerentabil; ea reduce la minimum devalorizarea materiei 
şi transformă deşeurile în materii prime. 

Consecinţe economice deosebit de însemnate are modifi¬ 
carea tehnologiei în fabricaţia celor mai des utilizate sub- 

stanţe intermediare. Aceştia sint „cei trei giganţi" ai chimiei 
de bază: acidul sulfuric , soda şi ingrăşămintele minerale. 

Cînd dorim să subliniem necesitatea primordială, de fiece 
zi, a unui produs oarecare pentru industrie, îl comparăm cu 
pîinea. Cimentul este plinea construcţiilor. Metalul este 
pîinea industriei. 

Din acest punct de vedere, fiecare din produsele anorga¬ 
nice amintite constituie de asemenea pîinea, şi nu numai a 
uneia, ci a multor industrii. 

Trec anii, se modifică profilul, caracterul proceselor pro¬ 
ductive, noi materiale îşi cuceresc recunoaşterea unanimă. 
Dar acidul sulfuric, soda şi ingrăşămintele minerale rămîn 
necesare ca şi mai-nainte, zilnic şi în cantităţi tot mai mari. 
Şi nimic, nici un fel de înlocuitori nu pot substitui aceşti 
compuşi anorganici „fundamentali". Pe aceştia nici chimia 
organică, puternicul vlăstar al chimiei anorganice, nu-i 
poate privi de sus. Fără străvechiul 11,80, nu sî nt. ppsihilp 
nici rafinarea petrolului, nici fabricarea de explozivi, me- 

dicamente, vopsele, materiale plastice. Nici nu le po ţi 
enumera pe toate . Se consideră că nivelul producţiei şi al 
consumului de a cid sulfuric este unul din indicatorii ce 
caracterizează nivelul industriei chimice al ţării în ansamblu. 
Iar elementul care ocupă cea de-a 16-a căsuţă a tabelului 
lui Mendeleev — sulful — este privit de economia mondială 
în primul rînd ca materie primă pentru obţinerea acidului 
sulfuric. 

Dar zăcămintele existente de sulf elementar nu satisfac 
nici pe departe necesităţile industriei de acid sulfuric. 
Sulful deficitar este extras din diferite minerale care conţin 
acest element şi nu totdeauna într-un mod raţional din punct 
de vedere economic. Acidul sulfuric se fabrică în cantităţi 
enorme — milioane de tone anual — şi niciodată nu se acu¬ 
mulează „stocuri nevandabile“. Dimpotrivă, necesităţile 
cresc de la an la an. In legătură cu aceasta se pune tot mai 
acut problema obţinerii de cantităţi suficiente de sulf. 

Elementul care joacă rolul principal în producţia de acid 
sulfuric este principalul duşman al metalurgiei feroase. In 
toate stadiile de prelucrare metalurgică a minereului de fier, 
sulful este înlăturat prin toate mijloacele posibile. 

De exemplu, fabrica de aglomerare a uriaşului combinat 
metalurgic elimină zilnic în aer, în medie, o cantitate de gaz 
sulfuros care ar ajunge pentru producţia câtorva sute de mii do 
tone de acid sulfuric. Dar aglomerarea este numai începutul 



ACID SULFURIC SODĂ ÎNGRĂŞĂMINTE MINERALE 


15 




luptei necruţătoare a metalurgiştilor împotriva impurită¬ 
ţilor care înrăutăţesc calitatea oţelului. Sulful este îndepăr¬ 
tat în cantitate mare împreună cu zgurile de furnal. Pentru a 
scoate acest element din baia metalică şi a-1 lega strîns în- 
tr-un compus care să nu permită trecerea din nou a sulfului în 
oţelul topit este nevoie să se ridice mult temperatura de topire. 

In general, pe lingă metalurgia feroasă poate să trăiască 
şi „să se hrănească" foarte bine şi industria de acid sulfuric. 
Din această convieţuire rezultă economii de multe mi¬ 
lioane. 

Pentru tot ceea ce este viu şi se găseşte în apropierea ra¬ 
finăriilor de petrol, hidrogenul sulfurat este o calamitate, 
în viitorul apropiat, şi aceste „excremente ale industriei", 
cum le-a denumit K. Marx, vor intra în numărul surselor 
de bază pentru fabricarea acidului sulfuric. Aceasta deoarece 
cantitatea de hidrogen sulfurat degajat este extraordinar 
de mare şi va creşte o dată cu dezvoltarea industriei de pre¬ 
lucrare a petrolului. ,— 

Cel de-al doilea „gigant" al chimiei de bază esteţsoda. 
Acest produs are consumatori tradiţionali: industria sticlei 

şi producţia diferiţilor agenţi de spălare. Cu timpul, cercul 
consumatorilor de sodă s-a lărgit. In prezent, ca şi acidul 
sulfuric, soda se fabrică în cantităţi mari, de ordinul milioa¬ 
nelor de tone anual. 

Punctul vulnerabil al producţiei de sodă îl constituie de- 
şeurile. In fiecare săptămînă, o uzină de sodă de capacitate 
medie aruncă mii de metri cubi de leşii finale. 

Din punct de vedere strict chimic nu există deşeuri. 
Există doar materii prime care nu şi-au găsit încă stăpîn 
sau, cu alte cuvinte, „stăpînul“ nu poate utiliza tot ceea ce, 
astăzi încă, numeşte, pentru propria sa justificare, „deşeu“. 

Uzinele moderne de sodă fac parte dintre întreprinderile 
care folosesc mari cantităţi de materii prime. Pentru produ¬ 
cerea unei tone de sodă se consumă, potrivit schemei tehno¬ 
logice existente, o tonă şi jumătate de sare de bucătărie şi 
aceeaşi cantitate de calcar. Conform acestei tehnologii, 
considerate drept cea mai bună, din sarea de bucătărie, 
NaCl, se utilizează 75% din sodiu şi 0% din clor, iar din 
calcar, CaC0 3 , 0%din calciu şi 44% din bioxidul de carbon. 
„Procentele" care rămîn se aruncă. înghiţind munţi de ma¬ 
terii prime, producţia de sodă este legată de resursele na¬ 
turale corespunzătoaredTransportul acestor munţi cu trenul 
ar costa foarte mult. Bar, pe de altă parte, locul resurselor 
de materii prime nu întotdeauna convine geografiei indus¬ 
triale. Intr-o serie de cazuri nu este de dorit să se rupă uzi¬ 
nele de sodă de sursele lor de alimentare. 

In industria sodei sînt necesare transformări radicale. 
Ele constituie cerinţe ale timpului, ale economiei naţionale, 
ale chimiei moderne, căreia îi este ruşine de deşeuri 
(în special de cele dăunătoare) şi care luptă pentru ca fiecare 
element al tabelului lui Mendeleev să-şi găsească de lucru 
pe măsura posibilităţilor. 

Specialiştii au elaborat în anii din urmă mai multe va¬ 
riante de transformări radicale în industria sodei. 

Cu leşiile finale, acolo unde prezenţa lor este inevitabilă 
s-a propus să se procedeze în două moduri. La unele uzine 
s-a propus ca ele să fie utilizate pentru a se obţine clorură 
de amoniu (îngrăşămînt) şi clorură de calciu. Proprietatea 
soluţiilor saturate de clorură de calciu de a nu îngheţa 
chiar la temperaturi destul de joase face din această sare 
un bun agent frigorific în industria frigului şi un ajutor 
pentru constructori în timp de iarnă, cînd fără acest agent 
rnortarurile îngheaţă foarte repede. Dar clorură de amoniu 

nu este cel mai bun îngrăşămînt, iar clorura de calciu este 
necesară In cantităţi mult mai reduse decît poate oferi indus¬ 
tria sodei. Cererea este mai mică decît oferta... 

Această problemă poate fi soluţionată radical: soda nu 
numai că va fi fabricată fără deşeuri, dar ea însăşi va deveni 
produsul de prelucrare a deşeurilor altor industrii. Chimia 
este un maestru iscusit în găsirea unor asemenea soluţii. 
Proiectul care se are aici în vedere ne întoarce la mineralele 
nefelină şi sienită. Prin prelucrarea acestora în uzinele 
de aluminiu, rezultă ca deşeu hidroxidul de sodiu, care 
este mobilizat ca materie primă pentru fabricarea sodei, 
ceea ce, în prezent, se şi realizează. 

Dacă înainte industria de aluminiu era numai un consu¬ 
mator de sodă (slujind la tratarea bauxitelor), azi această in¬ 
dustrie o produce (în cazul în care materia primă este nefe¬ 
lina şi sienita). Noul procedeu de obţinere a sodei permite 
să se economisească mijloace materiale enorme 1 . 

Dintre elementele cărora le revine un rol principal în 
industria chimică fac parte sulful, azotul, carbonul, oxige¬ 
nul, hidrogenul, sodiul, fosforul, potasiu! şi clorul. 

Programul P.C.U.S. prevede chimizarea multilaterală a 
agriculturii. După plenara din mai 1958 a C.G. al P.C.U.S., 
chimia sovietică s-a dezvoltat intr-un ritm accelerat. 
Plenara din decembrie 1963 a C.C. al P.C.U.S. a trasat un vast 
program de dezvoltare a industriei chimice şi de chimizare 
a agriculturii. In perioada 1964—1970 producţia chimică 
globală va creşte de 3—3,3 ori, producţia de îngrăşăminte 
urmînd să atingă la sfîrşitul perioadei 70—80 000 000 de 
tone de îngrăşăminte minerale, pentru a satisface pe deplin 
nevoile agriculturii. 

Dar mărirea cantităţii de îngrăşăminte introduse în sol 
nu este un lucru chiar aşa de simplu. Ca peste tot, cuvîntul 
hotărîtor revine considerentelor economice. Rentabilitatea 
utilizării îngrăşămintelor, spun economiştii, este determi- 


1 în R.P.R. soda se obţine prin procedeul amoniacal din sare, din 
care avem rezerve imense iar uzina de aluminiu de la Slatina va intra 
în funcţiune pe bază de bauxite romîneşti. 

Creşterea vertiginoasă a consumului de clor, pentru produsele 
organice clorurate şi obţinerea acestuia prin electroliza clorurii de 
sodiu au dat naştere unei noi probleme pentru cbimişti: ce să facă cu 
soda caustică apărută de data aceasta ca deşeu în procesul de electro¬ 
liză. Transformarea ei în sodă calcinată, în condiţii economice, va 
rezolva atît problema acestui deşeu, cît şi problema clorului aruncat 
sub formă de clorură de calciu din fabricile de sodă (N.t.). 

nată de raportul dintre valoarea creşterii recoltei şi valoareâ 
îngrăşămintelor consumate. Aceasta din urmă depinde de 
mulţi factori: de condiţiile de extragere şi de îmbogăţire, 
de prelucrare a materiei prime, de condiţiile de transport, 
de particularităţile solului, de felul culturii agricole etc. 

Transportul îngrăşămintelor pe căile ferate în decurs de 
un an reprezintă cifre uriaşe de tone-kilometri. Dar calea 
ferată nu transportă totdeauna aceste mărfuri pină la des¬ 
tinaţie. Din vagoanele de cale ferată îngrăşămintele sînt 
descărcate în depozitele bazelor de distribuire, iar de aici 
în autocamioane. Autocamioanele parcurg uneori zeci de 
kilometri pe drumurile de ţară, ridicînd în urma lor nori 
de praf. De-abia s-au descărcat îngrăşămintele în depozitele 
marilor gospodării agricole, că din nou se încarcă şi se trans¬ 
portă la cîmp, unde, cu ajutorul maşinilor de împrăştiere, 
fac ultimul lor drum. 

Aceasta înseamnă că la cifrele amintite trebuie să se 
mai adauge şi costul transportului auto, cheltuielile de depo¬ 
zitare etc. 

De aceea se simte nevoia unor îngrăşăminte mai eficiente. 
Chimiştii lucrează intens în această direcţie şi au creat deja 
o serie de compuşi care conţin de două ori mai multă sub- 


stanţă activă decît îngrăşămintele fabricate anterior. Aces¬ 
tea dau o considerabilă economie de mijloace. Iar în viitor 
chimiştii vor reuşi, fără îndoială, să creeze îngrăşăminte 
minerale de concentraţii şi mai mari. 

Avînd în vedere marele volum al necesităţilor satului în 
ce priveşte diverşi produşi chimici, chimia trebuie să fie 
foarte atentă la problemele economice. 

Iată de ce este aşa de atrăgătoare ideea obţinerii amonia¬ 
cului, materia primă pentru fabricarea azotatului de amoniu, 
cel mai preţios îngrăşămînt cu azot, pe baza gazului natural, 
înainte, cînd pentru sinteza amoniacului se utiliza gazul de 
cocserie, ea costa aproape de două ori mai scump decît în 
cazul utilizării gazului natural sau a gazului de sondă. 

... Secolul al XX-lea va intra în istoria ştiinţei şi a 
tehnicii ca secolul energiei atomice, al electronicii şi al 
radioului, al automatizării complexe, al tehnicii rachetelor 
şi al altor victorii ale geniului uman. Printre cei ce dau asalt 
acestor culmi, chimiştii anorganicieni nu se situează de loc 
in ultimele rînduri. Nici nu s-ar fi putut altfel, căci chimia, 
atît cea anorganică, cit şi cea organică, dispune de soarta 
elementelor, unindu-le în tot felul de molecule sau scindînd 
diversele molecule în molecule mai simple sau în atomi. 
Dispunînd de această forţă magică, chimia creează materiale 
şi substanţe care nu există în natură, dar care sînt absolut 
necesare în epoca în care îşi iau zborul rachetele, în care 
funcţionează centrale atomice, în care există fotoelemente, 
baterii solare şi multe alte lucruri uimitoare. 

S-ar putea da în acest sens nenumărate dovezi. Iată una 
din cele mai grăitoare. Dacă în producţia de turbogenera- 
toare se trece la utilizarea unor izolaţii pe bază de compuşi 
silicoorganici, acestea pot deveni mai puternice cu 10% 
şi chiar mai mult fără a-şi schimba dimensiunile construc¬ 
tive. Cît despre cheltuielile pentru utilarea unei uzine de 
lacuri silicoorganice, ele sînt de zece ori mai mici decît 
costul unei astfel de hidrocentrale. 

Ca întotdeauna, industriei chimice îi dau aripi pentru un 
nou avînt realizările ştiinţei. Şi, evident, nu este vorba nu¬ 
mai despre chimia organică, deşi industria sintezei organice 
cunoaşte un ritm de dezvoltare deosebit de rapid. 

Multe din punctele de sprijin ale tehnicii celei mai avan¬ 
sate intră în competenţa anorganicienilor. 

Chimia semiconductoarelor... încă nu s-au scris monogra¬ 
fiile şi manualele care să delimiteze pe harta ştiinţei gra- 

niţele acestei noi regiuni, dar in ea clocoteşte viaţa, se încing 
dispute pasionate, se stabilesc relaţii prieteneşti cu vecinii: 
chimia cuantică, cristaloehimia, chimia fizică... Tinăra 
ştiinţă tinde în mod firesc să găsească legi generale, capabile 
să lege printr-o punte durabilă proprietăţile semiconductoare 
cu particularităţile interne ale structurii materialului. Nu¬ 
mai de pe puntea de comandă a teoriei se va putea prezice 
suficient de exact comportarea semiconductoarelor, cunos- 
cîndu-se compoziţia lor chimică şi structura lor. 

Aceasta este o problemă teoretică şi practică de mare în¬ 
semnătate. Ea ne duce în adîncul materiei, acolo unde indi¬ 
vidualitatea elementului chimic se manifestă nu în aspecte 
exterioare, ci in însăşi „anatomia" atomului. 

Nu a trecut chiar aşa de mult din vremea cînd în tratatele 
de chimie se putea citi despre germaniu: „Aproape nu se 
prepară pe scară industrială. De aceea ne vom limita numai 
la o scurtă caracterizare generală. Compuşii germaniului 
se utilizează la fabricarea ecranelor luminoase, precum şi 
a sorturilor de sticlă cu indici de refracţie ridicaţi...". 
Despre siliciu se spunea mai mult, dar de asemenea nici 
un cuvînt despre proprietăţile sale de semiconductor. 

Şi iată că în numai cîţiva ani semiconductoarele au pă¬ 
truns în cele mai diferite domenii ale tehnicii, deschizînd 
posibilităţi calitativ noi, deosebit de interesante. In parti¬ 
cular, semiconductoarele au dat răspuns la trei tendinţe 
în dezvoltarea radiotehnicii: miniaturizarea detaliilor de 
radio, creşterea trăiniciei şi sporirea siguranţei în funcţio¬ 
narea acestora. Un alt domeniu important de utilizare a 
semiconductoarelor a fost crearea aparatelor şi dispozitive¬ 
lor termoelectrice. Bateriile solare cu siliciu funcţionează 
bine în cosmos, alimentînd aparatele de radio ale labora¬ 
toarelor automate neterestre. 

Căpătînd de Ia laboratoarele ştiinţifice tot ce este nou, 
tehnica trece de obicei foarte repede de la entuziasm la noi 
cerinţe imperioase. Astfel, materiale semiconductoare există, 
dar se pare că în curînd vor fi necesare altele. Unde sînt 
acestea, cînd le vom avea? 

Sintetizînd noi materiale semiconductoare, tot mai „sen¬ 
sibile" şi mai bune, savanţii merg deocamdată pe calea 
unei cercetări empirice. Bineînţeles, acest drum nu este 
cel mai scurt şi cel mai sigur. Deosebit de importantă pen¬ 
tru chimia semiconductoarelor este elaborarea noilor metode 
chimice şi fizico-chimice pentru obţinerea semiconductoa- 

relor de puritate ultra- 
înaltă. Iar pentru aceasta 
este nevoie de rezolva¬ 
rea unor probleme teore¬ 
tice. 

Din obişnuinţă continuăm să spunem: curat ca rouă, 
curat ca lacrima. Este poetic, dar şi arhaic. Nici una, 
nici cealaltă nu poate sluji în epoca noastră drept model 
de puritate. în orice caz nu pentru chimia semicon¬ 
ductoarelor. 

Să luăm următorul exemplu. într-un pahar cu apă abso¬ 
lut curată dizolvăm un grăunte de sare. Apoi, luînd un dege- 
tar din această soluţie, o introducem într-un butoi de circa 
5 000 de litri, iar din acesta luăm o picătură de soluţie 
şi o introducem în alt butoi cu apă la fel de mare. în 
felul acesta puritatea apei se va apropia de 99,999999999%, 
adică după virgulă vom avea de nouă ori cifra nouă. Cam 
acesta e ordinul de puritate de care avem nevoie cînd este 
vorba de semiconductoare. 

Aceste înalte cerinţe de puritate se explică prin faptul 
că în funcţionarea tranzistoarelor au influenţă tocmai can¬ 
tităţi aproape imperceptibil de mici de impurităţi. Carac¬ 
teristicile de lucru pe care trebuie să le aibă aceştia sînt 




încălcate chiar de un număr restrîns de atomi străini, încă 
neexpulzaţi din materialul respectiv. 

încercările de automatizare a unor operaţii tehnologice 
întîmpină dificultăţi serioase datorită faptului că este greu 
şi uneori aproape imposibil să se asigure culegerea de infor¬ 
maţii asupra mersului procesului. De exemplu, în metalur¬ 
gie este greu de măsurat temperatura topiturii. Aparatele 
de măsură nu suportă încălzirea intensă care este inevita¬ 
bilă prin contactul cu metalul lichid, cu bolta încălzită la 
roşu a cuptorului de topit oţel, cu curentul de gaze fier¬ 
binţi etc. 

în legătură cu aceasta, o problemă actuală a chimiei 
semiconductoarelor o constituie studiul sistemelor care 
includ compuşi semiconductori greu fuzibili şi elaborarea 
metodelor de sinteză a acestora. 

în genera] se poate spune că pentru tehnica modernă 
compuşii greu fuzibili prezintă un interes deosebit şi nu 
este greu de înţeles de ce. 

Progresului tehnic îi este proprie o tendinţă irezistibilă 
de ridicare a regimului de temperatură a proceselor de lucru. 
Dar fiecare pas pe treptele scării de temperatură se face 
cu mare greutate, căci iar şi iar trebuie soluţionată problema 
complicată a creării de noi tipuri de combustibili, capabili 
să degajeze cantităţi imense de căldură, şi în acelaşi timp 
să se fabrice materiale capabile să reziste la temperaturi 
înalte. 

De succesele obţinute în domeniul proceselor termice de¬ 
pind ramuri de avangardă ale tehnicii moderne: tehnica 
rachetelor, a energiei atomice etc. Iar urgiei focului îi pot 
rezista numai compuşi anorganici speciali. Nu întîmplător 
tehnica a bătut la poarta anorganicii atunci cînd s-a izbit 
în drumul dezvoltării sale de barierele termice. 

De cînd lumea, oamenii au obţinut căldură arzînd lemne, 
cărbuni, iar mai tîrziu benzină, petrol, păcură, gaz na¬ 
tural. în general, istoria combustibililor a cunoscut pînă 
nu de mult numai compuşii hidrocarbonaţi, organici. 

Dar iată că lucrurile s-au schimbat. Cerul secolului al 
XX-lea este brăzdat de avioane puternice cu fuzelajul avîn- 
tat îndrăzneţ înainte şi cu aripile îndreptate oblic înapoi. 
De pe.pistele de beton îşi iau zborul cu un zgomot asurzitor 
rachetele urmate de o coadă de foc şi fum. 

Chimiştii au început să caute cu perseverenţă combusti¬ 
bili pentru noile tipuri de avioane din ce în ce mai rapide 

— reactoarele — şi pentru rachetele tot mai puternice. Aten¬ 
ţia lor s-a îndreptat spre compuşii hidrogenaţi ai borului. 
Capacitatea calorifică a borohidrurilor, sau a boranilor, 
cum mai sînt denumite, era de ordinul a 15 mii de kiloca- 
lorii pe kilogram de combustibil, adică o dată şi jumă¬ 
tate mai mult decît dau combustibilii hidrocarbonaţi. Bo- 
ranii mai au şi o altă proprietate, deosebit de preţioasă 
pentru motoarele cu reacţie: ard cu viteză fulgerătoare. 
Şi materia primă care conţine bor nu este deficitară. Este 
boraxul. 

Cui i-ar fi putut trece prin minte? Ieri încă, dacă am fi 
fost întrebaţi: „Ce folos aduce substanţa aceasta? 11 , am fi 
omis din răspunsul nostru tocmai esenţialul. Iar în ziua 
următoare apare ca esenţial un „talent 11 nou, necunoscut 
pînă atunci şi neaşteptat al acestei substanţe nu prea ară¬ 
toase, binecunoscută fotografilor amatori, 
f Borul s-a dovedit a fi un element uimitor de multilateral. 
Boranii sînt combustibili de perspectivă, iar borurile — 
aliaje termorezistente cu calităţi excepţionale. In alianţă 
cu titanul şi molibdenul, cu zirconiul şi cromul, cu cromul 
şi nichelul şi cu alte perechi corespunzătoare, borul formează 
materiale care îşi păstrează rezistenţa multă vreme la tem¬ 
peraturi foarte ridicate. Iată de ce borurile şi-au găsit 
utilizare la construirea de turbine cu gaze, la fabricarea diver¬ 
selor piese ale motoarelor reactoare. Se recurge de obicei 
la borurile metalice cînd se construiesc piese grele care 
trebuie să funcţioneze în condiţii de temperatură periculoase 
pentru alte materiale. } 

Termorezistenţa ridicată şi infuzibilitatea borurilor le-au 
deschis drum spre cele mai diverse domenii ale industriei. 

Tehnica modernă cere zi de zi o cantitate tot mai mare 
de metale neferoase şi rare de înaltă puritate. Dar in stare 
topită aceste metale sînt foarte agresive şi materialele re¬ 
fractare obişnuite de obicei nu le pot rezista. 

Dezvoltarea energeticii speciale necesită tuburi prin care 
să poată trece timp îndelungat astfel de lichide periculoase 
cum sînt metalele topite: sodiul, plumbul, staniul, zincul, 
bismutul, precum şi aliajele lor. 

Şi într-un caz şi în altul, principalii candidaţi pentru ocu¬ 
parea „posturilor 11 vacante sînt borurile. De pe acum din 
ele se şi confecţionează sau se căptuşesc cu ele creuzetele 
speciale, schimbătoarele de căldură. Materialele refractare 

pe bază de borură de zirconiu rezistă zeci şi sute de ore 
în contact cu metalele lichide agresive. 

Cu acest prilej e nimerit să spunem un cuvînt şi despre 
duritatea borurilor, despre stabilitatea la uzură a acestora. 
In calitate de scule aşchietoare, borurile, în combinaţie cu 
ceramica metalizată, deşi nu sînt inferioare aliajelor pe 
baza celebrului wolfram, sînt mult mai puţin costisitoare. 

Chimia anorganică construieşte arme împotriva tempera¬ 
turilor înalte nu numai prin crearea de compuşi cu pro¬ 
prietăţi speciale. 

La institutul de chimie a silicaţilor al Academiei de Şti¬ 
inţe a U.R.S.S. se poate vedea mostra următoare. De o 
foaie de carton alb este fixat cu un fir o bucăţică de căr¬ 
bune. Cui doreşte, i se permite chiar s-o atingă cu mîna. 
Bucăţica de cărbune este casantă, se fărîmiţează. 

Acest material a fost cîndva oţel. Oţel din cel mai obiş¬ 
nuit. A fost ţinut însă în condiţiile în care lucrează aliajele 
refractare. Starea de degradare în care a ajuns se datoreşte 
oxigenului din aer şi temperaturii înalte. Aşa ar fi arătat 
multe din instalaţiile industriale moderne dacă ar fi fost 
construite din oţeluri de pe vremea bunicilor noştri. 

In domeniul chimiei silicaţilor, lupta împotriva coroziu¬ 
nii se duce pe linia „închiderii porţilor 11 , sau, cum se spune 
în glumă, „prin metode superficiale". 

Alături de bucăţica de fost oţel, acum carbonizată, pe 
foaia de carton este fixată o a doua mostră. Aceasta nu 
se deosebeşte prin nimic de una din oţel obişnuit, decît prin 
faptul că timp de cîteva sute de ore a fost ţinută în aer 
la temperatura de 900°C, şi totuşi a rămas intactă. 

Mostra amintită este construită din acelaşi oţel ca şi 
precedenta, însă e acoperită la suprafaţă cu o peliculă re¬ 
fractară foarte fină, invizibilă cu ochiul liber. Acest pro¬ 
cedeu permite în multe cazuri să se înlocuiască oţelurile 
speciale aliate, care conţin în proporţie mare metale costi¬ 
sitoare, cu oţeluri aliate cu un conţinut mai restrîns din 
astfel de metale sau chiar cu oţeluri nealiate, obişnuite. 
Pentru economia naţională, urmările unei astfel de înlocuiri 
pot fi evaluate prin sume imense şi prin mari cantităţi de 
metale preţioase economisite. 

Beneficiarii care cer acoperiri refractare devin din an în 
an mai nerăbdători şi mai capricioşi. Ei supun construc¬ 
ţiile lor la şocuri termice distrugătoare, la impulsuri ter¬ 
mice extenuante. De exemplu, în procesul de exploatare, 

turbina cu gaze face un „salt“ de la 300 la peste 1 000°C, 
iar aceasta are loc destul de repede. Variaţiile bruşte de 
temperatură provoacă variaţii tot aşa de bruşte ale dimen¬ 
siunilor detaliilor metalice constructive. Platoşa refrac¬ 
tară se dovedeşte a fi cînd insuficientă, cînd prea mare. 
Emailurile ce se foloseau înainte nu rezistau la acţiunea 
marilor tensiuni interioare repetate provocate de „res¬ 
piraţia" febrilă a metalului. Ele crăpau şi se desprindeau 
de la suprafaţa piesei respective. Trebuia să se găsească 
astfel de compoziţii care să dea pelicule cu dilatarea liniară 
apropiată de dilatarea liniară a materialului supus protec¬ 
ţiei. Acestea au şi fost găsite şi au la bază ceramică metali¬ 
zată. La baza ceramicii metalizate se află un liant pe bază 
de silicaţi. Prima componentă preia funcţiile refractare (sili- 
cea se topeşte la o temperatură de peste 1 700°C), iar sarcina 
celei de-a doua este de „a ajusta cămaşa pe corp". 

Pelicula trebuie să aibă şi o rezistenţă mecanică maro, 
căci construcţia care trebuie protejată poate fi supusă la fel 
de fel de încercări. 

Ar fi însă greşit să spunem că ştiinţa a şi obţinut victoria 
în bătăliile împotriva coroziunii. Pînă în prezent, acope¬ 
ririle refractare nu rezolvă nici pe departe această problemă. 
Şi nu în toate cazurile se impune această soluţie. Pentru 
fiecare metal, pentru condiţiile date în care trebuie să func¬ 
ţioneze, trebuie să se caute pelicule protectoare noi, origi¬ 
nale. Şi aici, datorită complexităţii teoriei acestor pro¬ 
bleme, domină cercetarea empirică. 

In toate stadiile, de la extragere pînă la prelucrare, meta¬ 
lul este însoţit de săruri topite. Zgurile, toate tipurile 
de fondanţi, băile electrice sau de tratamente termice, aco¬ 
peririle de protecţie, lichidele pentru curăţirea suprafeţe¬ 
lor — toate acestea sînt săruri topite. Ele mai apar într-un 
rol foarte la modă: în calitate de acumulatoare, de transpor¬ 
toare de căldură, atunci cînd temperaturile sînt deosebit 
de mari. In sfîrşit, cu ajutorul sărurilor topite, chimiştii 
extrag unele componente preţioase din unele sorturi de ma¬ 
terii prime naturale, de exemplu compuşi ai litiului din 
spodumen 1 . De aceea, dacă trebuie să vorbim despre pro¬ 
blemele principale care stau astăzi în faţa chimiei anorga¬ 
nice, sărurile topite reprezintă un domeniu cu mari exigenţe 
faţă de teorie. 


1 Mineral eonţinînd litiu; are formula LiAlSi 2 0 6 . 

Se cunosc încă foarte puţine lucruri cu privire la tempera¬ 
tura de cristalizare, de volatilizare a sărurilor, despre limi¬ 
tele superioare de temperatură ale existenţei topiturilor. 
încă nu s-au trasat măcar cărările care trebuie urmate pentru 
a stabili legătura dintre diagramele diferitelor proprietăţi 
ale acestor lichide. 

Ca o temă depărtată spre care tindem se conturează ela¬ 
borarea procedeelor de control al coroziunii provocate de 
sărurile topite. După cum se ştie, în majoritatea cazurilor, 
acestea corodează suprafeţele metalice cu care vin în con¬ 
tact. Se pot găsi însă substanţe care să imprime fostei 
„otrăvi" proprietăţi de „balsam". Perspectivă atrăgătoare! 

Este greu de prezis proporţiile şi toate direcţiile acelei 
grandioase ofensive a tehnicii viitorului care se pregăteşte 
pe un teren al chimiei anorganice pînă nu de mult încă ne¬ 
desţelenit — acela al elementelor rare. 

Să luăm, drept pildă, o grupă a elementelor pămînturilor 
rare. 

„La ce-or fi putînd să folosească?", îşi frămîntau mintea 
chimiştii anorganicieni atunci cînd, învingînd imense difi¬ 
cultăţi, separau şi izolau „gemenii" pămînturilor rare. Prac¬ 
ticienii ridicau din umeri: „în industria sticlei, în industria 
ceramicii... Cine ştie unde ar mai putea fi folosiţi... Aşa că, 
tovarăşi chimişti, nu vă grăbiţi deocamdată cu această 
producţie costisitoare". 

Dar nu a trebuit mult timp pentru ca aceste ciudate 
unicate ale naturii, cu „destinaţie" necunoscută, să se trans¬ 
forme în materii prime strategice. Secolul al XX-lea nu se 
miră de astfel de transformări. El este martorul intrării 
triumfale în practica uzinală a unor astfel de muncitori 
harnici promovaţi din rîndurile anorganicii, ca vanadiul, 
cobaltul, molibdenul, uraniul, plutoniul, toriul, beriliul 
şi altele. 

— Elementele pămînturilor rare au devenit „strategice" de 
îndată ce s-a dezvoltat tehnica energiei atomice. Savanţii 
au arătat că în acest domeniu ceriul, gadoliniul, samariul, 
europiul şi în special ytriul îşi găsesc cea mai largă utilizare. 

Intr-adevăr, aceste metale se comportă în mod diferit 
faţă de aşa-numiţii neutroni termici. Amintim că neutronii 
termici lenţi joacă în reactorul nuclear rolul de iniţiatori 
şi de continuatori ai reacţiilor în lanţ, adică rolul princi¬ 
pal. Dacă numărul lor nu este suficient, combustibilul 
nuclear pîlpîie doar şi „se stinge". Dacă însă numărul lor 

este prea mare, depăşind o anumită limită, iarăşi nu este 
bine: reacţia în lanţ ia asemenea proporţii, Incit nu o deo¬ 
sebeşti de explozie. Astfel că în mod obligatoriu numărul 
neutronilor termici trebuie să fie nici mai mic, nici mai 
mare decît cel necesar pentru funcţionarea normală a reac¬ 
torului. 

Combustibilul nuclear — uraniul, plutoniul sau loriul — 
se introduce în reactor în mantale metalice. Mai sînt şi alte 
construcţii metalice care se găsesc în zona activă a reacto¬ 
rului. Materialul de construcţie trebuie să fie de aşa natură, 
încît să nu împiedice neutronii lenţi de a-şi îndeplini sar¬ 
cina, care constă în a fisiona nucleele (sau, după cum spun 
specialiştii, trebuie să aibă o secţiune mică de captare a 
neutronilor lenţi}. I Ytriul este tocmai elementul care se 
caracterizează prinfr-o secţiune mică de captare. Şi nu numai 
atît: el este şi uşor, şi rezistent. Toate aceste calităţi fac 
ca elementul 39 să se situeze în frunte printre materialele 
de construcţie necesare tehnicii energiei atomice. 

Iată însă că lantanidele gadoliniu şi europiu au o secţiune 
de captură mare pentru neutronii termici. Şi aceasta este 
tot o calitate preţioasă. Aceste elemente permit să se rezolve 
mai bine problema protecţiei biologice. Savanţii ameri¬ 
cani consideră că în locul plăcilor groase se vor putea folosi 
protecţii subţiri, uşoare. Şi tocmai protecţia biologică, enormă 
ca greutate, constituie una din piedicile cele mai serioase 
în calea pătrunderii motoarelor atomice în aviaţie. 

Nu numai tehnica atomică a recunoscut calităţile elemen¬ 
telor pămînturilor rare. Metalurgiştii au stabilit că ameste¬ 
cul acestor elemente — aşa-numitul mişmetal — are o in¬ 
fluenţă favorabilă asupra oţelurilor inoxidabile: le măreşte 
maleabilitatea (punctul vulnerabil al multor mărci de oţel) 
şi stabilitatea la coroziune. 

S-a constatat că, de exemplu, oxizii de praseodim, ceriu, 
lantan au o tensiune termoelectromotoare înaltă. Prin încăl¬ 
zirea pînă la temperatura de 500—750°C, ele devin baterii 
electrice care dau o tensiune de 1,4 volţi. 

Ytriul s-a dovedit a fi un foarte bun absorbant al gazelor 
care se degajează în condiţiile unui vid înaintat. Iar vidul 
înaintat şi presiunile înalte reprezintă instrumente ultra¬ 
moderne şi în continuă perfecţionare ale ştiinţei şi tehnicii, 
cheia fermecată care deschide poarta spre înţelegerea multor 
taine ale naturii, spre crearea unor aparate extraordinare, 
spre realizarea unor procese neobişnuite. In realizarea unor 

depresiuni ultraînaintate sînt direct interesaţi cercetătorii 
plasmei temperaturilor înalte, ai reacţiilor termonucleare. 
Au nevoie de un vid avansat şi constructorul giroscopului 
şi creatorii lămpilor electronice, ai cinescoapelor, ai sin- 
crofazotroanelor. 

Mai modeste sînt utilizările posibile ale ceriului, element 
care îmbunătăţeşte vizibil oţelul din care se confecţionează 
vilbrochenele. 

Industria constructoare de maşini este direct interesată 
în concentratele de zirconiu. Acestea s-au dovedit, a fi un 
material excepţional împotriva formării de cruste (ţunder). 
Utilizarea lor permite să se reducă la jumătate numărul 
salariaţilor secţiilor de modelare din turnătorii. Piesele 
turnate au o suprafaţă curată, iar operaţiile de prelucrare 
se reduc la minimum. 

Ce ar fi însă dacă am uni elementul bor, atit de bine „în¬ 
zestrat" de natură, cu elementele pămînturilor rare? Această 
idee fericită a ajutat pe chimiştii anorganicieni să găsească 
materiale deosebit de preţioase pentru radiotehnică. Boru¬ 
rile elementelor pămînturilor rare, în special hexaborura 
de lantan, au proprietatea ca prin încălzire să emită un nu¬ 
măr extraordinar de mare de electroni, cu alte cuvinte are 
proprietăţi bune de termoemisiune. Catozii confecţionaţi 
din aceste boruri funcţionează excelent in condiţiile presiu¬ 
nilor joase, se pot exploata la tensiuni mari ale cîmpului; 
proprietăţile lor nu se înrăutăţesc datorită bombardării cu 
ioni. 

Dacă pînă relativ nu de mult practica reacţiona timid 
la propunerile anorganicienilor de a se obţine elementele 
pămînturilor rare, în prezent ea este cea care-i învinuieşte 
pe chimişti că prea încet perfecţionează procedeele de pro¬ 
ducţie ale acestor elemente greu accesibile, că elementele 
pămînturilor rare sînt încă de o scumpete de neiertat, că 
nu le au decit în cantităţi prea mici. Deocamdată această 
cerere mare priveşte numai unele lantanide. Dar, cu tim¬ 
pul, ea le va cuprinde pe toate. 

Luînd cuvîntul la simpozionul internaţional de la Praga 
privitor la problemele planificării ştiinţei, academicianul 
P.L. lvapiţa a spus printre altele: 

„... Deşi natura forţelor dintre atomi este bine cunoscută, 
nu există încă o teorie cantitativă care să lege proprietăţile 
substanţei — de exemplu cele mecanice, capacitatea de a 

rezista la oxidare în condiţii de temperaturi înalte etc. — 
cu compoziţia chimică şi eu structura fizică. 

De aceea drumul de bază al cercetării în acest domeniu 
este empiric. Dar nu este greu de arătat că numai empiris¬ 
mul nu poate rezolva complet această problemă. Cunoaştem 
multe elemente care formează aliaje. Să presupunem că 
pentru descrierea proprietăţilor folositoare ale unui metal 
sau aliaj — rezistenţa, rezistenţa termică, elasticitatea, con¬ 
ductivitatea electrică şi aşa mai departe — avem nevoie 
de o pagină. Dar dacă pentru a descrie numai proprietăţile 
elementelor vor fi necesare — de pildă — 100 de pagini, 
pentru a descrie proprietăţile aliajelor binare vor trebui 
cel puţin 10 000 de pagini. Cit despre aliajele sistemelor 
ternare, ele vor necesita un milion de pagini. Se poate uşor 
vedea că studierea şi descrierea sistematică a sistemelor 
ternare constituie limita posibilităţilor noastre... Se ştie 
însă că în practică se şi utilizează aliaje din patru compo¬ 
nente şi chiar mai multe şi că asemenea aliaje au permis să 
fie rezolvate probleme importante. 

Vor sta oare lucrurile totdeauna aşa? Nu e de crezut! 
Aceste aliaje cu mai multe componente au fost găsite, poate, 
întîmplător, dar mai degrabă datorită «flerului» savantului 
talentat, care, întocmai ca un bucătar iscusit, ştie să gă¬ 
tească bucate mai gustoase decît ceilalţi. Şi acolo unde există 
intuiţie trebuie să existe şi legi. Sarcina ştiinţei este să 
descopere aceste legi, dar metoda de rezolvare a unor ast¬ 
fel de probleme complicate nu s-a găsit pînă în prezent. 
Fără îndoială că aceasta este una din problemele viitorului". 

Crearea acestei teorii pe baza faptelor cunoscute şi a celor 
ce vor mai fi descoperite nu numai că va face ca drumul în¬ 
tortocheat şi lung al cercetărilor empirice din multe domenii 
ale aplicaţiilor chimiei să fie mai drept, dar va face posibil 
şi ceea ce astăzi se află dincolo de pragul previzibilului, 
încă de pe acum sinteza organică permite chimiştilor „să 
dozeze" proprietăţile materialului. Pe măsură însă ce ştiinţa 
va pătrunde cauzele primare ale capacităţii de reacţie a 
substanţei, pe măsură ce ea va da o explicaţie mai completă 
a însăşi naturii legăturii chimice şi va descifra enigma in¬ 
fluenţei unor substanţe asupra altora, aceasta va spori imens 
puterea omului asupra naturii. 

în chimia viitorului e menită să aibă un rol de cinste o 
teorie finită şi lipsită de contradicţii a catalizei. Acest feno- 

men, acoperit încă de un văl de mister, este înconjurat de 
o aureolă de romantism ştiinţific. 

A fost foarte greu şi părea chiar imposibil să se explice 
ştiinţific cum reuşesc catalizatorii să distrugă inerţia chi¬ 
mică, să dezlănţuie activitatea partenerilor reacţiei, in 
timp ce ei înşişi rămîn deoparte, fără să se modifice nici 
chimic, nici cantitativ. Aceste fapte au făcut chiar pe unii 
savanţi renumiţi să ajungă la reprezentări aproape mistice. 
Catalizatorilor li s-au atribuit proprietăţile atotputernicei 
„pietre filozofale" născocite de alchimişti. 

Evident că ştiinţa nu se putea mulţumi cu explicaţii 
date cu ajutorul inexplicabilului. De aceea chimiştii, îm¬ 
preună cu fizicienii, şi-au pus ca scop să dezlege enigmele 
catalizei. A fost suficient de corect explicat mecanismul 
acţiunii catalizatorilor asupra mersului unor reacţii. S-au 
formulat cîteva teorii ale ca talize i. Dar, în cataliză, multe, 
foarte multe fenomene au rămas de neînţeles şi în prezent. 

Cu toate acestea, tocmai acest proces/a"permis chimiei 
să obţină mari înfăptuiri în slujba omenirii. Fără cataliză 
nu am fi avut nici acid sulfuric, nici acid azotic, nici amo¬ 
niac, nici cauciuc sintetic, nici materiale plastice şi nici 
mulţi alţi compuşi de importanţă primordială. Au fost 
perioade cînd cataliza a salvat ţări întregi din situaţia grea 
provocată de război — lipsa materiei prime^ 

„Cu mici excepţii — scrie S.Z. Roghinski, membru cores¬ 
pondent al Academiei de Ştiinţe a U.R.S.S. —, realizările 
cele mai importante ale chimiei în timpul războiului — 
atît cele tehnologice, cît şi cele legate de materiile prime — 
sînt strîns legate de succesele catalizei industriale. Catali¬ 
zatorii au constituit bagheta magică cu ajutorul căreia chi¬ 
miştii din ţările beligerante au ieşit din impasul lipsei de 
materii prime, înlocuind produşii de import prin noi sub¬ 
stanţe artificiale şi transformînd materia primă ieftină şi 
care se găseşte în cantităţi masive, în materiale preţioase... 
Cel de-al doilea război mondial a arătat că tinereţea furtu¬ 
noasă, romantică a catalizei industriale nu s-a terminat şi 
că ea mai are încă posibilităţi inepuizabile". 

Se schimbă mereu, cu o viteză uimitoare, sortimentul de 
substanţe utilizate pentru accelerarea şi reglarea reacţiilor. 
Platina şi paladiul şi-au pierdut poziţia lor privilegiată 
în lumea catalizatorilor. Au fost promovate elemente mai 
„democratice": vanadiul, fierul, nichelul, compuşii cro¬ 
mului, aluminiul. Dar pentru fiecare caz concret de reacţie 

trebuie căutat catalizatorul potrivit. Iar aici analogiile nu 
sînt valabile, substanţele similare din punct de vedere chi¬ 
mic nu se pot înlocui una cu alta in rolul prin excelenţă 
specific de catalizatori. 

Dimpotrivă, compuşi foarte depărtaţi între ei din punc¬ 
tul de vedere al tipului compoziţiei chimice se dovedesc 
foarte apropiaţi din punctul de vedere al acţiunii catalitice. 
Şi aceasta îngreuiază şi mai mult drumul spre generalizări, 
spre concluzii. Aproape fiecare element acţionează „în se- 
cret“ ca un catalizator. Dar a găsi în care reacţie şi cum 
anume acţionează este tot una cu a găsi intr-un oraş mare 
pe posesorul unui nasture pierdut în autobuz. 

Mai devreme sau mai tîrziu, în cursul studiului acestei 
probleme ştiinţifice de cea mai mare importanţă a ştiinţei 
contemporane a trebuit să se nască ideea „electronizării teo¬ 
riei catalizei". Aceasta înseamnă că discutarea problemelor 
a trecut „la nivelul" reţelelor cristaline, a nucleelor atomice 
şi a orbitelor electronice. Dar aici acţionează cu succes fizi¬ 
cienii. Intîlnirea cu aceştia a deschis ochii chimiştilor asu¬ 
pra unei Situaţii importante şi interesante: o parte însemnată 
din corpurile solide şi din amestecurile utilizate în cataliză 
— oxizii de fier, de vanadiu, de zinc, de cupru, de mangan, 
sulfurile de wolfram, de molibden, alumosilicaţii — sînt 
semiconductoare, lucru pe care, multă vreme, majoritatea 
chimiştilor nu-1 bănuia. 

„Electronizarea teoriei catalizei" merge cu paşi repezi. 
Alianţa dintre chimişti şi fizicieni este forţa în faţa căreia 
nu rezistă nici o taină a naturii, chiar dacă este atît de bine 
cifrată ca fenomenul catalizei. Descoperirea şi fundamenta¬ 
rea fenomenului catalizei în general vor produce o cotitură 
în întreaga industrie, importante consecinţe în viaţa socie¬ 
tăţii. 

Ce însemnătate practică va avea o teorie închegată, lip¬ 
sită de contradicţii, a catalizei? 

In primul rînd, conducîndu-se după această teorie, chi- 
miştii vor putea alege catalizatorii pentru desfăşurarea cea 
mai favorabilă a reacţiilor deja introduse în producţie. 

In prezent, în unele cazuri trebuie să recurgem la presiuni 
de sute şi mii de atmosfere, la temperaturi de sute de grade 
pentru ca procesul să meargă în direcţia dorită şi să asigure 
productivitatea necesară. Cînd se vor găsi însă alţi catali¬ 
zatori, mai buni, aceleaşi reacţii se vor desfăşura in condiţii 

normale, fără instalaţii costisitoare şi fără un mare consum 
de energie. 

In general se va reuşi, în sfîrşit, să se facă ceea ce din 
negura vremurilor ştie să facă numai natura. După cum se 
ştie, în organismul nostru nu se. creează presiuni supraînalte, 
temperatura nu se ridică, de regulă, peste 36,6°C şi totuşi 
au loc reacţii foarte complicate, care decurg destul de repe¬ 
de. Aceasta pentru că marele chimist, natura, a ales cata¬ 
lizatorii potriviţi. Noi îi numim fermenţi sau enzime. 

Lucrul de căpetenie este că neîncetat se lărgeşte cercul 
transformărilor chimice accesibile. Se va găsi utilizare pentru 
substanţele de care astăzi nu ştim cum să scăpăm. Va veni 
timpul cînd chimia va fi pe deplin stăpînă pe substanţă. 
Oamenii vor uita pînă şi cuvintul „deşeu“. Aşa cum în 
natură există circuitul azotului, al apei, în „cea de-a doua 
natură" vor exista circuite ale substanţelor care vor fi pre¬ 
lucrate la infinit şi niciodată nu vor fi aruncate. Oamenilor 
le vor fi accesibile toate izvoarele de materii prime. In faţa 
lor îşi va dezvălui bogăţiile sale oceanul. Cu ajutorul unor 
catalizatori anume aleşi, specifici, chimiştii vor extrage 
toate elementele şi toţi compuşii ce se găsesc în apa mărilor. 

Sau poate că nici nu va fi nevoie de aşa ceva. Stăpînind 
teoria structurii materiei, cunoscînd caracteristicile canti¬ 
tative stricte ale diferitelor tipuri de reacţii chimice, utili- 
zînd legile catalizei, chemind în ajutor şi măreţele forţe ale 
bombardării nucleare, omul va reuşi să creeze compuşi chi¬ 
mici şi chiar elemente. Chimiştii-fizicieni şi fizico-cbimiştii 
vor plămădi cu mînă sigură materia, construind ceea ce 
este greu de găsit sau este neavantajos de extras din adîncu- 
rile Pămîntului. 

Ce fel de materiale se vor obţine în urma acestor realizări 
ale ştiinţei, pe deplin reale şi previzibile, este greu de spus. 
Chiar numai ceea ce s-a sintetizat pînă în prezent pune la 
grea încercare fantezia omenească. In orice caz, toate rea¬ 
lizările uimitoare ale chimiei anorganice din zilele noastre 
nu reprezintă decît preistoria realizărilor viitorului. 

Se vorbeşte despre condiţiile privilegiate create pe Pă- 
mînt de către forţele naturii unui singur element — carbo¬ 
nul. Lumea înconjurătoare demonstrează prin toată măreţia 
ei ce este capabilă chiar numai o singură „cărămidă" a 
universului cînd nimereşte într-un mediu favorabil, în mediu 
roditor. Ea construieşte. Construieşte neobosit, cu abnegaţie, 
perfecţionîndu-şi măiestria, acumulind experienţă. 


3 — Călătorie în lumea clementelor 

Dar „cărămizi" din acestea sînt mai bine de o sută. Printre 
ele sînt şi unele foarte apropiate, ca structură şi compor¬ 
tare, de carbon. Nimic nu împiedică să se admită ipotetic 
posibilitatea principială de a se crea condiţii în care nu 
carbonul, ci un alt element oarecare şi alte substanţe să 
devină privilegiate. Să presupunem că aceasta s-ar întîmpla 
cu siliciul, germaniul, staniul sau sulful... Sau cu alumi¬ 
niul, borul, fluorul... Te apucă ameţeala numai la gindul 
că lumea neînsufleţită, lumea anorganicii, va căpăta viaţă. 
Poate că omul va realiza acest lucru nu pe Pămînt, ci pe 
alte planete. Este posibil că în felul acesta vor lua fiinţă 
chiar corpuri cereşti. In sfîrşit, nu este exclus ca omul să 
descopere condiţiile necesare pentru „însufleţirea" unuia 
sau altuia dintre reprezentanţii tabelului lui Mendeleev, 
păşind pe o planetă îndepărtată necunoscută din univers, 
unde atmosfera, solul, plantele şi animalele sînt diferite 
de cele de pe Pămînt. 

Nu există limite pentru cutezanţa omenească. Şi chimia 
anorganică este un teren propice pentru această cutezanţă. 



HARTA 

LUMII ELEMENTELOR 


Locuitorii acestei lumi sînt rînduiţi într-o ordine perfectă, 
pe perioade şi grupe, pe rînduri şi subgrupe. Şapte 
perioade, zece rînduri, nouă grupe. 

In faţa noastră avem sistemul periodic al elementelor 
alcătuit de D.I. Mendeleev — harta măreţei lumi a ele¬ 
mentelor. Chimia modernă este de neconceput fără tabelul 
elementelor, deoarece acesta este un bilanţ al acumulării 
cunoştinţelor şi un plan de viitor, o călăuză în acţiunea de 
zi cu zi şi o busolă care ne arată direcţia justă a dezvoltării 
chimiei. Dar poate fi comparat acest tabel cu o simplă 
hartă? Harta arată exact unde mergem, dar nu spune nimic, 
de exemplu, despre caracterul locuitorilor ţării. Sensul 
sistemului periodic nu poate fi redat in toată profunzimea 
lui prin nici o comparaţie. Dacă este o hartă, apoi este una 
„grăitoare 11 . Ea este în acelaşi timp şi busolă şi călăuză. 


Prima cunoştinţă cu harta 

Aşa cum pe o hartă geografică găsim un mare număr de 
nume de descoperitori, şi în sistemul periodic denumirile 
elementelor au eternizat numele savanţilor renumiţi fără 
ale căror descoperiri nu se poate concepe progresul ştiinţei 
moderne. Aceştia sînt Pierre şi Mărie Curie, Albert Einstein, 
Enrico Fermi, Dmitri Mendeleev. Numele marelui savant 
rus ocupă aici un loc deosebit în această serie de corifei ai 
ştiinţei. Numele său este purtat nu numai de elementul 
101, dar şi de întregul sistem periodic, mulţumită căruia 
călătoria noastră în lumea elementelor nu va fi o călătorie 
în beznă. De aceasta putem fi convinşi: sistemul periodic 
nu ne înşală niciodată, căci este construit pe un funda- 

meni solid. La baza sa se află o măreaţă lege a naturii, 
descoperită de Mendeleev — legea periodicităţii. 

Dar ce diferenţă există oare între legea periodicităţii şi 
sistemul periodic al lui Mendeleev? Aceeaşi diferenţă ca 
şi între globul pămîntesc cu toată bogăţia reliefului, florei 
şi faunei, pe de o parte, şi reflectarea tuturor acestora pe 
globul de carton, pe atlas sau hartă, pe de altă parte. Este 
clar că globul geografic de carton este un model foarte 
aproximativ al globului pămîntesc. 

Sistemul periodic reflectă şi el mai mult sau mai puţin 
fondul legii periodicităţii. El se poate modifica din punc¬ 
tul de vedere al formei. Elementele pot fi dispuse sub formă 
de evantai sau de spirală, de cercuri concentrice sau de 
„valuri 11 , se pot concepe multe variante ale sistemului peri¬ 
odic, dar nu se poate modifica baza acestuia — legea peri¬ 
odicităţii. 

Avem, aşadar, în faţa noastră sistemul periodic. în toată 
partea din stînga şi în toată partea de jos sînt metalele; ele¬ 
mentul cel mai din stînga din partea de jos — franciul — 
este „cel mai metalic 11 , cel mai activ dintre toate. în partea 
dreaptă, în colţul cel mai de sus, se află fluorul — regele 
nemetalelor, iar domeniul acestora este partea din dreapta 
şi de sus a tabelului. Se vede din capul locului că metalele 
predomină. Jn tabloul periodic există şi elemente care au 
atît proprietăţile metalelor, cît şi pe cele ale nemetalelor. 
Acestea sînt dispuse la mijlocul tabelului. 

O semnificaţie importantă are numărul grupei: acesta 
arată valenţa maximă posibilă a elementelor grupei res¬ 
pective. Cele mai uşoare metale, acelea care au densitatea 
cea mai mică, sînt litiul, sodiul şi vecinii apropiaţi; cel 
mai greu metal — osmiul — este situat în unghiul opus al 
tabelei. Elementele cele mai asemănătoare între ele sînt 
dispuse într-o singură grupă şi in special într-o singură 
subgrupă. De exemplu, elementele alcalino-pămîntoase, 
calciul, stronţiul, bariul şi radiul, dispuse în aceeaşi sub¬ 
grupă din grupa a doua a sistemului periodic, sînt aşa de 
asemănătoare unul cu celălalt, încît oricare din ei poate fi 
caracterizat fără dificultate dacă cunoaştem proprietăţile 
chimice ale vreunuia dintre aceste elemente şi dacă ştim 
să utilizăm legea periodicităţii. 

Dar, evident, aceasta nu înseamnă că deprinderea de a 
folosi sistemul periodic ne scuteşte de studiul detaliat al 

fiecărui element, deoarece fiecare are multe proprietăţi 
caracteristice numai pentru el singur. 

De altfel, nu totdeauna un element poate fi caracterizat 
cu uşurinţă cu ajutorul sistemului periodic. 

Cum să determini proprietăţile unui element dacă, de 
exemplu, hidrogenul ocupă în tabel două locuri (el poate fi 
plasat şi în grupa metalelor alcaline şi în grupa halogenilor) 
şi, dimpotrivă, 14 elemente laolaltă — lantanidele — sînt 
înghesuite într-o singură căsuţă a lantanului? Prin ce se 
explică forma neobişnuită a grupei a opta? Şi, pe de altă 
parte, ce „miracol" permite chimiştilor să prevadă că va fi 
deosebit de greu de separat zirconiul de hafniu şi niobiul de 
tantal? 

La toate acestea şi la multe alte întrebări nu se poate răs¬ 
punde pînă ce nu se va fi lămurit pe ce anume se bazează 
ordinea aşa de riguroasă din lumea elementelor, a cărei reflec¬ 
tare este sistemul periodic. Cu alte cuvinte, este necesar 
să ştim care este cauza schimbării periodice a proprie¬ 
tăţilor elementelor. La această întrebare ne vom strădui să 
răspundem. 


Naşterea unei mari legi a naturii 

Să ne închipuim ce trebuie să fi simţit chimistul din 
prima jumătate a secolului al XlX-lea găsindu-se faţă 
în faţă cu o imensitate de fapte ştiinţifice. Este natural că 
înainte de toate a încercat să grupeze aceste fapte într-un 
sistem. In caz contrar, a lucra în domeniul chimiei ar fi 

fost atit de dificil, incit ar fi semănat cu folosirea unui 
dicţionar enorm în care cuvintele nu ar fi ordonate după 
alfabet, ci ar fi dispuse haotic. 

Dacă răsfoim cărţile de chimie mai vechi, vedem că fiecare 
savant şi-a construit un sistem după placul lui. Unuia i 
s-a părut corect să ia ca bază anumite proprietăţi fizice ale 
elementelor (conductivitate termică, densitate, duritate). 
Alţii au încercat să dispună elementele într-o serie continuă, 
călăuzindu-se după mărimea şi semnul sarcinii observate 
cu prilejul experienţelor electrochimice. Şi aşa mai departe. 
Pe scurt, fiecare s-a străduit să găsească acea unică pro¬ 
prietate pe care să se poată sprijini pentru a pune în ordine 
bagajul de cunoştinţe acumulate. Dar chimia nu s-a lăsat 
înghesuită în patul lui Procust al nenumăratelor sisteme 
artificiale, intrucît nici unul din acestea nu era în stare 
să cuprindă întreaga diversitate a relaţiilor reciproce din¬ 
tre elemente. 

Mendeleev şi-a pus sarcina de a găsi, in sfîrşit, acea pro¬ 
prietate a elementelor care să fie strins legată de toate 
celelalte şi, în acelaşi timp, să poată servi drept bază natu¬ 
rală a sistemului elementelor. 

Ani de-a rindul s-a străduit savantul să dezlege această 
problemă. In cele din urmă a ajuns la concluzia că proprie¬ 
tăţile elementelor chimice trebuie să fie determinate de 
masa lor, de masa atomică. Dar cum? Cărei legi trebuie 
să i se supună această dependenţă? A spune, de exemplu, 
că volumul şi presiunea gazelor sint valori legate reciproc 
înseamnă a spune foarte puţin. Cu totul altceva este dacă 
spunem că sînt legate printr-o relaţie de proporţionali- 
tate inversă (conform legii Boyle-Mariotte). Este puţin să 
spunem că dependenţa există. Important este şă găsim con¬ 
form cărei legi sint legate proprietăţile chimice de greutatea 
atomică. 

Mendeleev a grupat elementele în primul rînd în funcţie 
de asemănarea chimică. Au rezultat 19 grupe. Unele din 
aceste grupe constau numai din 2 elemente, altele din 
3 sau 4. In grupa elementelor alcaline se găseau 5 elemente. 

Apoi grupele au fost dispuse una lingă alta şi în fiecare 
din ele elementele au fost aşezate în ordinea creşterii greu¬ 
tăţilor atomice. Tabelul obţinut nu era nou. Grupe de ele¬ 
mente care se aseamănă din punctul de vedere al proprietă¬ 
ţilor chimice erau cunoscute încă de mult. Acum sarcina 
consta în a găsi legătura dintre grupele care nu se aseamănă 

între ele. Şi iată că, schimbînd de astă dată locurile Unot 1 
grupe întregi, aşezindu-le astfel ca să se afle unele lingă 
altele elemente nesimilare, însă cu greutăţi atomice apro¬ 
piate, Mendeleev a găsit ceea ce căuta. S-a obţinut tabelul 
pe care îl cunoaştem şi care îi poartă numele. Proprietă¬ 
ţile elementelor, dispuse în ordinea creşterii greutăţilor 
atomice, se repetă după anumite intervale, perioade. 

„Proprietăţile... elementelor... sînt într-o dependenţă peri¬ 
odică (constituie o funcţie periodică, cum se spune în matema¬ 
tică) de greutăţile lor atomice 11 , astfel a formulat Mendeleev 
această lege a naturii nou-descoperită. Drept zi de naştere 
a legii periodicităţii este considerată data de 1 martie 1869. 

Totuşi s-ar putea pune întrebarea: oare nimeni înainte 
de Mendeleev nu a observat că există o dependenţă între 
greutatea atomică şi proprietăţile chimice? Tocmai că 
această dependenţă a fost observată, ba chiar de mai mulţi 
savanţi: Doebereiner în Germania, de Chancourtois în 
Franţa, Newlands în Anglia... Se cunosc peste 300 de încer¬ 
cări de creare a unei clasificări a elementelor chimice bazate 
pe acest principiu. Cel mai apropiat de scopul propus a fost 
savantul german Lothar Meyer. Aproape concomitent cu 
Mendeleev, el a alcătuit un tabel în general asemănător 
cu sistemul periodic. Ce-i drept însă, de publicat s-a hotă- 
rit să-l publice ceva mai tîrziu. Dar Meyer, în lucrările sale, 
a repetat greşeala savanţilor ale căror lucrări au precedat 
descoperirea legii periodicităţii. In legea găsită, Meyer nu 
a văzut o lege profundă a naturii, ci a considerat tabelul 
doar ca un material didactic comod şi nu s-a încumetat să 
deducă din el concluzii mai largi. A fost necesar geniul lui 
Mendeleev pentru a vedea în spatele acestei legităţi, încă 
insuficient de clare, o importantă lege a naturii, şi nu numai 
s-o vadă, dar s-o şi pună de îndată în slujba ştiinţei. 

Să căutăm în tabel elementul beriliu, Be. Tocmai de 
acest metal este legată prima utilizare practică a legii 
periodicităţii, prima dificultate şi primul triumf. 

Pină în 1869 beriliul era considerat trivalent, şi pentru 
aceasta existau toate motivele. Intr-adevăr, el este asemănă¬ 
tor din punctul de vedere al proprietăţilor cu elementul 
aluminiu. Ca şi aluminiul, el nu reacţionează cu acidul 
azotic concentrat, dar se dizolvă uşor în alcalii, cu dega¬ 
jare de hidrogen. Hidroxidul de beriliu, ca şi hidroxidul 
de aluminiu, este amfoter (are atît proprietăţi acide, cît 

şi alcaline), şi de aceea beriliuiui li slnt caracteristice sării* 
rile de tipul aluminaţilor — berilaţii etc. 

Dar dacă beriliul este trivalent, masa sa atomică trebuie 
să fie 13,5, deoarece echivalentul său este 4,5 (greutatea 
atomică este egală cu echivalentul înmulţit cu valenţa). 
Tocmai de aici au început dificultăţile. Avînd o asemenea 
greutate atomică, beriliul „n-a vrut“ să se încadreze în sis¬ 
temul periodic. 

Plasat între carbon şi azot (aşa cum cerea greutatea ato¬ 
mică), beriliul a dărîmat dintr-o dată variaţia legică a 
proprietăţilor elementelor, fiind prin aceasta în contra¬ 
dicţie cu legea periodicităţii. 

Mendeleev nu s-a mirat. El era convins că legitatea des¬ 
coperită nu poate fi expresia întîmplării. Fusese descoperită 
o lege a naturii şi, prin urmare, faptele trebuiau neapărat 
s-o confirme. In ceea ce priveşte beriliul, Mendeleev era 
convins că greutatea atomică a acestui element fusese de¬ 
terminată incorect. 

Intr-o lucrare pe jumătate uitată a chimistului rus Av- 
deev, Mendeleev găseşte o indicaţie asupra faptului că oxidul 
de gliciniu (aşa era denumit înainte beriliul) se aseamănă 
din punctul de vedere al proprietăţilor cu oxidul de magneziu. 

Bazîndu-se pe acest fapt, Mendeleev atribuie oxidului 
de beriliu formula BeO şi îl introduce în grupa a doua, îm¬ 
preună cu elementele alcalino-pămîntoase, bivalente, co- 
rectînd in mod corespunzător greutatea sa atomică. El obţine 
greutatea atomică 9 (4,5 X 2 = 9). 

Mulţi savanţi erau împotriva unei astfel de modificări 
„arbitrare" a unei valori determinate de mai multe ori. Au 
trecut însă cîţiva ani şi principalul adversar al lui Men¬ 
deleev, Nilson, a adus o dovadă de necontestat că greutatea 
atomică a beriliuiui este într-adevăr 9 (aproximativ). 

Aşa a început precizarea proprietăţilor elementelor pe 
baza legii periodicităţii. 

După modificarea greutăţii atomice a beriliuiui, Mende¬ 
leev corectează greutăţile atomice ale uraniului, toriului, 
indiului, ytriului, lantanului, ceriului, erbiului şi didi- 
mului (ulterior s-a dovedit că reprezintă un amestec de 
praseodim şi neodim). 

Perfecţionîndu-şi continuu sistemul, Mendeleev dă ta¬ 
belului, încă în 1871, o formă apropiată de cea modernă, 
în acelaşi an apare un articol al lui Mendeleev în care acesta 
descrie în modul cel mai amănunţit proprietăţile a trei ele- 


40 



mente incâ nedescrise. 131 le-a denumit ekasilioiu (adică 
„similar siliciului“), ekabor şi ekaaluminiu. 

Gînd L. Meyer a citit acest articol, a exclamat: „ Pas ist 
schon zu viel!“ (E prea de tot!) „Legea periodicităţii este 
prea puţin clara şi insuTIciintdovedită pentru ca eu să mă 
ii putut hotărî la ceva similar". 

Au trecut patru ani. Şi iată că în 1875 a sosit din Franţa 
ştirea că tînărul savant spectroscopist Lecoq de Boisbau- 
dran a descoperit noul element în care întreaga lume a 
văzut deodată ekaaluminiul prezis de Mendeleev. „Noului- 
născut“ i s-a dat denumirea de galiu. Toate proprietăţile 
galiului au corespuns exact cu proprietăţile ekaaluminiului. 
Dar nu numai atît. 

Greutatea specifică găsită a galiului era egală cu 4,7, în 
timp ce valoarea prezisă era de 5,9. Dar Mendeleev îşi susţine 
punctul de vedere şi roagă să se repete experienţele. Întreaga 
lume ştiinţifică urmăreşte această nemaipomenită dispută. 
De Boisbaudran repetă experienţele şi comunică: dreptate 
a avut savantul rus, care nu văzuse niciodată galiul. 

Şi previziunile au continuat să se împlinească. In 1879 
chimistul suedez L. Nilson a descoperit scandiul (ekaborul). 
Iar în 1886 chimistul german CI. Winkler obţine ekasili- 
ciul (germaniul). 

Iată cum descrie colaboratorul lui Mendeleev, cunoscutul 
chimist rus V.E. Tişcenko, momentul în care ştirea despre 
această descoperire a ajuns la Petersburg: 

„Intr-o dimineaţă, Dmilri Ivanovici soseşte la noi în 
laboratorul lui Butlerov cu noul număr din «Berichte» 1 
în mîini, emoţionat, bucuros, şi ne spune: «Clement Win¬ 
kler a descoperit un nou element, germaniul, şi îl introduce 
în grupa a cincea, deoarece formează sulfosare. Dar lucrurile 
nu stau aşa, Winkler greşeşte: locul germaniului este în 
grupa a patra şi nu în grupa a cincea, — este tocmai ekasiliciul. 
îi scriu îndată» 11 . Şi Winkler şi-a recunoscut greşeala. 

Atunci, despre Mendeleev a început să vorbească lumea 
întreagă. Nimeni nu mai cuteza acum să se îndoiască de 
justeţea legii periodicităţii, şi Mendeleev îi dă formularea 
finală: „Proprietăţile corpurilor simple, ca şi forma şi 
proprietăţile compuşilor elementelor, se află într-o depen¬ 
denţă periodică de valorile greutăţilor atomice ale elemen¬ 
telor". 

1 „Berichte der deutschen Chemischen Gesellschafl" (Dările de 
seamă ale Societăţii de chimie germane). 

„Stîncile submarine 11 ale sistemului periodic 

In 1894 savanţii englezi Rayleigh şi Ramsay au desco¬ 
perit un element nou cu proprietăţi atît de neobişnuite, 
încît chimiştii la început au refuzat chiar să-l recunoască. 
Era un gaz lipsit de orice afinitate chimică. Noul element 
a fost denumit argon („inactiv", „leneş 11 ). 

Adversarii legii periodicităţii (iar aceştia erau destul do 
numeroşi, şi printre ei se număra marele chimist Ostwald) 
au ridicat capul. Şi, s-ar putea spune, nu fără motiv. Legea 
periodicităţii nu dădea posibilitatea să se prevadă existenţa 
unor elemente cu proprietăţi aşa de neobişnuite. Argonului 
nu i se găsea un loc în sistemul periodic. însuşi Mendeleev 
era înclinat să creadă că argonul este o stare alotropă a 
azotului N 3 (aşa cum ozonul 0 3 este o stare alotropă a 
oxigenului 0 2 ). Dar această situaţie s-a complicat şi mai 
mult cînd, după un an, s-a descoperit cel de-al doilea gaz 
inert — heliul. 

O dată cu descoperirea heliului era greu să se mai pună 
la îndoială că există totuşi în natură elemente aşa de ne¬ 
obişnuite. Trebuia ca noile elemente să fie admise şi, prin 
aceasta, să se renunţe la legea periodicităţii, deoarece venea 
în contrazicere cu faptele. 

Dar oare aşa să stea lucrurile? Oare cu adevărat legea 
periodicităţii era incompatibilă cu existenţa gazelor inerte? 

Problema a fost rezolvată de Ramsay, şi tocmai pe baza 
legii periodicităţii. 

In ceea ce-1 privea, Ramsay — a cărui descoperire zdrun¬ 
cinase încrederea în legea periodicităţii — nu se îndoise 
nici o clipă de justeţea acesteia. Mai mult decît atît, Ramsay 
a declarat: „îutre heliu şi argon trebuie să existe elementul 
cu greutatea atomică 20, inactiv ca şi aceste două gaze: 
noul element trebuie să aibă un spectru caracteristic şi să 
se lichefieze mai greu decît argonul. Se poate de asemenea 
presupune existenţa a două elemente gazoase analoge, cu 
numerele atomice 82 şi 129“. 

Şi cînd, după scurt timp, gazele prezise au fost descope¬ 
rite (criptonul, neonul şi xenonul), s-a văzut că ele îşi au 
locul lor în sistem. Ramsay i-a propus lui Mendeleev să 
constituie din elementele nou-descoperite o grupă aparte. 
Mendeleev a fost îndată de acord, deoarece aceasta nu 
numai că nu contrazicea legea periodicităţii, ci, dimpotrivă. 

reprezenta o perfecţionare logică a sistemului şi o confirmare 
a justeţii acestei legi. 

S-ar fi părut că pentru legea periodicităţii zilele marilor 
zguduiri trecuseră irevocabil. Rămînea numai să se aştepte 
descoperirea de noi elemente, a căror apariţie era puţin 
probabil că ar fi putut atinge soliditatea sistemului peri¬ 
odic şi fundamentul legii periodicităţii. 

Şi, intr-adevăr, descoperirile nu s-au lăsat mult aşteptate, 
dar... lucru ciudat! „Veneticii 11 nu voiau să ocupe locurile 
libere, încă destul de numeroase în tabel, ci ridicau pre¬ 
tenţii asupra celor deja ocupate, deoarece, din punctul de 
vedere al proprietăţilor, noile elemente descoperite semă¬ 
nau ca două picături de apă cu elementele pămînturilor 
rare deja cunoscute: lantanul, ytriul, ceriul, erbiul. 

De problema pămînturilor rare Mendeleev se izbise încă 
din 1869, cînd dăduse prima variantă a sistemului perio¬ 
dic. în acea vreme chimiştii nu puneau la îndoială faptul 
că lantanul, ceriul, ytriul, erbiul şi didimul sint metale 
bivalente; în plus, greutăţile lor atomice erau subevaluate. 
Mendeleev, pe deplin încrezător in justeţea legii periodi¬ 
cităţii, propusese trivalenţa ytriului, lantanului şi erbiului 
şi le introdusese în grupa a treia, modificînd în mod cores¬ 
punzător greutăţile lor atomice. Ceriul fusese introdus în 
grupa a patra, întrucît în unele combinaţii funcţionează ca 
tetravalent. Elementul didim fusese introdus în grupa a 
cincea; puţin convins de legitatea acestei încadrări, Men¬ 
deleev a pus o serie de semne de întrebare. în felul acesta 
şi-au găsit locul în sistem cele cinci elemente şi multă 
vreme nu au fost obiecţii. 

Ulterior însă numărul elementelor pămînturilor rare 
începu să crească foarte mult. Din diferite ţări începură 
să vină ştiri asupra descoperirii de noi şi noi elemente din 
grupa pămînturilor rare. Nici nu putea fi vorba să fie intro¬ 
duse în sistemul periodic: în perioada dintre anii 1879— 
1906 numărul elementelor descoperite din această grupă 
ajunsese cam la o sută! Ce-i drept, mai tîrziu s-a dovedit 
că majoritatea acestor descoperiri era iluzorie. Totuşi, 
încă din 1906 savanţii stabiliseră cu certitudine că 13 ele¬ 
mente din grupa pămînturilor rare există cu adevărat. Exis¬ 
tenţa lor fusese confirmată prin repetate şi minuţioase 
cercetări, a căror obiectivitate nu putea fi pusă la îndoială. 
Nimeni nu putea să precizeze cu certitudine cîte astfel de 
elemente „gemene 11 trebuie să existe şi cum să li se găsească 

loc în sistemul periodic. Şi deoarece legea periodicităţii nu 
putea da răspuns la aceste probleme, din nou au apărut 
îndoieli asupra justeţii ei. 

Mendeleev aştepta rezolvarea acestei enigme de la prie¬ 
tenul său, savantul ceh Bohuslav Brauner, care incă de mult 
lucra în această direcţie. 

Brauner făcea parte dintre acei savanţi care crezuseră 
încă de la început şi pină la capăt în legea periodicităţii. 
El şi-a dedicat întreaga viaţă chimiei pămînturilor rare şi 
de aceea nu este de mirare că tocmai acest savant s-a apro¬ 
piat cel mai mult de rezolvarea enigmei elementelor pămîn¬ 
turilor rare atunci cind a propus gruparea acestora într-o 
căsuţă specială, mai mare, a sistemului periodic. Dar 
aceasta era numai o ipoteză neconfirmată prin date experi¬ 
mentale. Criza continua şi chiar s-a adîncit după ce la lista 
problemelor încă nerezolvate ale legii periodicităţii s-a 
adăugat enigma elementelor radioactive. 

A fost o vreme în care fenomenul de neînţeles — radio¬ 
activitatea — părea un nouraş uşor care doar întuneca puţin 
cerul chimiei şi fizicii. Dar timpul trecea şi nouraşul s-a 
transformat într-un nor negru de furtună, care a acoperit 
tot cerul. Şi numai atunci s-a văzut că omenirea fusese 
pusă în faţa uneia din cele mai ascunse taine ale naturii. 
Dezlegarea acestei taine avea să înlăture toate concepţiile 
anterioare asupra structurii substanţei. In ce consta noua 
enigmă? 

Fenomenul radioactivităţii a fost descoperit în 1896, 
cînd s-a observat că uraniul, cel mai greu dintre toate ele¬ 
mentele cunoscute în acea vreme, are proprietatea miracu¬ 
loasă de a emite radiaţii invizibile, speciale. Ceva mai tîrziu 
s-a constatat că exact aceleaşi proprietăţi prezintă un ele¬ 
ment nou-descoperit, actiniul, şi un element cunoscut mai 
dinainte, toriul. Apoi, în 1898, dintr-un minereu de uraniu 
au fost izolate două elemente a căror radioactivitate era 
de multe ori mai puternică decît a uraniului. Acestea erau 
radiul şi poloniul. Totuşi, ulterior, numărul elementelor 
radioactive a crescut atît de mult, încît unele dintre aces¬ 
tea au început să fie denumite prin simpla adăugare a unei 
litere la denumirea elementului din care fuseseră obţinute. 
De exemplu, radiu A, toriu B, uraniu Z, actiniu X etc. 

Numărul elementelor radioactive nou-descoperite con¬ 
tinua să crească, dar, ca şi în cazul elementelor pămînturilor 
rare, nici lor nu li se găsea loc în sistemul periodic. Afară 

de aceasta s-a văzut că multe dintre ele sînt perfect analoge 
din punctul de vedere al proprietăţilor lor chimice cu ele¬ 
mentele deja cunoscute. Astfel elementul uraniu X t 
ioniul, radiotoriul, uraniul Y (UY) şi radioactiniul au 
aceleaşi proprietăţi ca şi toriul. Prin urmare, toate acestea 
aveau dreptul de a se găsi in aceeaşi căsuţă a sistemului 
periodic. Mezotoriul 1 (MsTh x ), toriul X (ThX) şi actiniul 
X (AcX) se aseamănă cu radiul. Şi dacă, in cazul elemente¬ 
lor pămînturilor rare, era posibilă separarea lor pe cale 
chimică, în cazul, de exemplu, al toriului X şi radiului 
sau al toriului şi ioniului, separarea este imposibilă. 

în căsuţele sistemului periodic începea să fie lipsă de 
spaţiu. Să admitem că introducerea lor în aceeaşi căsuţă 
este posibilă, dar 
cum rămînecu greu- 

S-a amintit cu această ocazie neconcordanţa dintre greu¬ 
tăţile atomice şi poziţia în sistemul periodic a unor astfel 
de elemente ca potasiul (K) şi argonul (Ar); nichelul (Ni) 
şi cobaltul (Co); iodul (J) şi telurul (Te). Băgaţi de seamă: 
elementele mai grele Ar, Go şi Te precedă respectiv 
elementele mai uşoare K, Ni şi J, cînd ar trebui să fie 
invers. Şi dacă mai înainte s-ar fi putut crede că greutăţile 
atomice ale acestor elemente fuseseră determinate inexact, 
acum nici nu putea fi vorba de aşa ceva. In jurul anului 
1906 se stabileşte cu precizie, prin numeroase cercetări, că 
elementul K este mai uşor decît Ar, Ni mai uşor decît Co şi 
J decît Te. 

Din nou s-a ridicat problema: este justă legea periodici¬ 
tăţii? Şi, dacă da, atunci ce anume se află la baza variaţiei 
periodice a proprietăţilor elementelor? 

Era clar un lucru: greutatea atomică nu mai putea servi 
drept fundament ştiinţific riguros al sistemului periodic. 
Şi tocmai atunci cînd se părea că legea periodicităţii se 
împotmolise în contradicţii de nerezolvat, a urmat un şir 
de descoperiri strălucite care nu numai că i-au confirmat 
justeţea, dar au făcut şi infinit mai mult: au dezvăluit ade¬ 
vărata cauză a periodicităţii, a repetării proprietăţilor chi¬ 
mice ale elementelor. Dar aceasta nu s-a întimplat dintr-o 
dată. Au fost necesari mulţi ani de cercetări, a fost nevoie 
de efortul multor savanţi din lumea întreagă. 


Lanţul marilor descoperiri 

In 1910 savantul englez Soddy a ajuns la concluzia că 
elementele radioactive, care se deosebesc unul de celălalt 
din punctul de vedere al proprietăţilor fizice, dar sînt perfect 
asemănătoare din punctul de vedere al celor chimice, repre¬ 
zintă specii ale aceluiaşi element. Soddy a denumit aceste 
specii izotopi (izo „identic 11 , topos ,,loc“). Iar cînd s-a con¬ 
statat că fenomenul de izotopie este caracteristic nu numai 
pentru elementele radioactive, ci este general pentru majo¬ 
ritatea elementelor sistemului periodic, s-au clarificat 
multe lucruri. 

înainte de toate s-a clarificat de ce greutatea atomica a 
elementelor se exprimă, de regulă, nu printr-un număr 
întreg, ci printr-un număr fracţionar. In aceste cazuri, gre¬ 
utatea atomică a elementului este media greutăţilor atomice 
a izotopilor care compun elementul, şi aceasta înseamnă că 
este perfect plauzibil ca greutatea atomică medie a elemen¬ 
tului precedent să fie mai mare decît a celui care urmează. 
Acesta a fost cazul iodului şi telurului, al potasiului şi 
argonului, al cobaltului şi nichelului. 

„Precedentul 11 , „următorul 11 . La drept vorbind, ce drept 
avem acum să utilizăm aceste cuvinte? Doar de-abia am 
aflat că greutatea atomică (şi doar noi am dispus elementele 
în ordinea creşterii greutăţilor atomice, vă amintiţi!) 
devine un criteriu lipsit de temei în rezolvarea problemei 
care element este „precedentul 11 şi care este „următorul". 

Atunci ce să luăm ca bază pentru utilizarea sistemului 
periodic? Nu cumva numărul de ordine al elementului? 

Faptele au dovedit că tocmai numărul de ordine! 

Am ajuns acum la acele descoperiri prin care fizica a aju¬ 
tat la descifrarea uneia din cele mai mari taine ale lumii 
elementelor: cauza periodicităţii proprietăţilor lor. 

Curînd după descoperirea fenomenului radioactivităţii, 
savanţii au stabilit că radiaţiile radioactive nu sînt omogene. 
Ele constă din trei tipuri diferite de radiaţii, care au fost 
denumite raze alfa (a), raze beta ((3) şi raze gama (y). Pe 
noi ne interesează acum numai razele alfa, deoarece tocmai 
lor le aparţine rolul hotărîtor în istoria interesantă despre 
care vom vorbi. 

Razele alfa reprezintă un fascicul de particule încărcate 
pozitiv. In 1912 renumitul fizician englez E. Rutherford, 
studiind proprietăţile lor, a observat un fenomen curios. 
Dacă se dirijează un fascicul de raze asupra unei foiţe meta¬ 
lice subţiri, de exemplu de aluminiu sau cupru, şi se ur¬ 
măreşte comportarea particulelor alfa cu ajutorul lumines- 
cenţei unui ecran din sulfură de zinc, se poate observa că 
la trecerea prin foiţă acestea îşi modifică direcţia de miş¬ 
care. Ba unele particule sînt chiar aruncate înapoi. Căutînd 
să găsească ce forţă acţionează asupra particulelor, Ruther¬ 
ford a ajuns la concluzia următoare: 

Probabil că atomul elementului chimic este astfel alcă¬ 
tuit, îneît în centrul său se află un nucleu încărcat pozitiv, 
în care este concentrată aproape întreaga sa masă atomică, 

iar în jurul său, ca planetele în jurul Soarelui, se mişcă 
electronii, încărcaţi negativ. Întrucît atomul în totalitatea 
lui este din punct de vedere electric neutru, numărul sar¬ 
cinilor negative (numărul electronilor) trebuie să fie numeric 
egal cu sarcina nucleului. Pentru particulele alfa, un astfel 
de atom trebuie să fie perfect ) transparent 11 şi numai nucleul’ 
încărcat pozitiv trebuie să influenţeze asupra particulei 
alfa care trece pe lîngă el. în anumite cazuri, foarte rare, 
cînd particula alfa cade direct pe nucleu, ea este refulată 
(sarcinile de acelaşi fel se resping după legea lui Coulomb). 

Pe baza acestei ipoteze, Rutherford a calculat teoretic 
valoarea devierii particulei alfa în funcţie de sarcina nucleu¬ 
lui atomic. Dar dacă formula dedusă de el este adevărată, 
atunci devine posibilă şi rezolvarea problemei inverse: 
cunoscînd devierea se poate calcula sarcina nucleului. 

Pentru verificarea acestei formule au întreprins cercetări 
savanţii Geiger şi Marsden. Aceştia au stabilit.pe cale 
experimentală că formula este corectă şi, utilizînd-o, au 
calculat sarcinile nucleelor atomilor de cupru, argint şi 
platină. Aceste sarcini s-au dovedit egale respectiv cu 
29, 47 şi 78 de unităţi elementare de sarcină. 

Şi acum, priviţi sistemul lui Mendeleev şi observaţi nume¬ 
rele de ordine ale cuprului, argintului şi platinei. Aceleaşi 
numere: 29, 47 şi 78. Concordanţa este deplină. 

Evident, nu poate fi vorba de ceva întîmplător. Savantul 
danez Niels Bohr, pe baza unei sugestii făcute de cerce¬ 
tătorul olandez Van den Broek, a emis ipoteza următoare: 
mărimea sarcinii nucleului atomic al fiecărui element chi¬ 
mic, măsurată în unităţi elementare de sarcină, este egală 
cu numărul atomic, adică cu numărul de ordine al elementu¬ 
lui în sistemul lui Mendeleev. In sfîrşit, s-a găsit adevăratul 
fundament al legii periodicităţii. Nu greutatea atomică, 
ci sarcina nucleului — iată criteriul care trebuie să indice 
locul elementului în sistemul periodic. 

Pentru ca această concluzie să devină un adevăr de ne¬ 
contestat, rămînea să se determine sarcinile nucleelor ato¬ 
mice ale elementelor cunoscute. Ipoteza trebuia transfor¬ 
mată în teorie. 

Această misiune a fost încredinţată de către Rutherford 
tinărului său colaborator H. Moseley, care s-a achitat de ea 
cu cinste. Scurta viaţă a talentatului savant (după un an 
Moseley a murit) a fost încununată cu o descoperire deosebit 
de importantă. 

Dacă în drumul electronilor care se deplasează într-o 
anumită direcţie se pune o placă dintr-un metal oarecare 
(denumită ,,anticatod“), apare o radiaţie Rontgen în spec¬ 
trul căreia, printre multe alte linii, se vor găsi şi liniile 
caracteristice numai pentru substanţa anticatodului. Aces¬ 
tea sint aşa-numitele „linii caracteristice". Şi Moseley a înce¬ 
put studiul sistematic al acestor linii caracteristice, utilizînd 
anticatozi confecţionaţi succesiv, din cele mai multe elemente. 

De la aceste experienţe se aştepta foarte mult. Dacă 
modelul atomic „planetar" al lui Rutherford era adevărat, 
trebuia ca, o dată cu trecerea de la un element la altul, 
să se modifice şi lungimea de undă a radiaţiei Rontgen 
caracteristice. Şi, într-adevăr, cunoseînd această lungime 
de undă, se poate determina numărul de ordine al elemen¬ 
tului în sistemul lui Mendeleev! 

Oricît de îndrăzneţe ar fi fost presupunerile, rezultatele 
au depăşit chiar cele mai îndrăzneţe aşteptări. Legitatea 
găsită, atît de pregnant exprimată, dependenţa dintre lun¬ 
gimea de undă şi numărul de ordine al elementului s-a 
manifestat cu atîta claritate, încît nu mai încăpea nici o 
îndoială: se obţinuse metoda cea mai de nădejde de deter¬ 
minare a locului elementului în sistemul lui Mendeleev. 

Şi dintr-o dată începu să se împrăştie ceaţa care mulţi 
ani acoperise taina elementelor pămînturilor rare. 

înainte de toate s-a clarificat care dintre elementele 
pămînturilor rare există în mod real în natură şi care sînt 
doar rodul fanteziei sau rezultatul unor erori experimentale. 
Numai 13 astfel de elemente au obţinut „dreptul de cetă¬ 
ţenie". în afară de aceasta, Moseley a anunţat cu fermitate 
că în mîinile cercetătorilor nu există elementele 61 şi 72 
şi că, prin urmare, acestea trebuie să fie căutate! 

Dar unde să fie căutate? In ceea ce priveşte elementul 61, 
nu trebuia să ne aşteptăm la dificultăţi deosebite. Acesta 
avea să fie cel de al 14-lea lantanid. Fizicianul danez 
J. Thomsen prezisese încă din 1895, şi B. Brauner din 1902, 
că între neodim şi samariu trebuie să se găsească un ele¬ 
ment încă necunoscut al pămînturilor rare. Aceasta înseamnă 
că trebuie să fie căutat în aceleaşi minerale în care s-au 
găsit neodimul şi samariul 1 . 

1 în afară de aceasta, Moseley a rezolvat, în sfîrşit, vechea dispută 
asupra locului in sistem al K şi Ar, Co şi Ni, J şi Te, stabilind cu 
precizie numerele de ordine ale acestor elemente: Âr-18, K-19, Co-27, 
Ni-28, Te-52 şi ,1-53. 

Dar unde să fie căutat elementul 72? 

Luteţiul, nr. 71, este un element tipic al pămînturilor 
rare, pe cînd nr. 73, tantalul, nu mai este un astfel 
de element. Dar cu ce element se termină grupa lantani- 
delor? Cu lutetiul sau cu elementul necunoscut, elemen¬ 
tul 72? 

Răspunsul la această întrebare l-a dat renumitul savant 
danez, fizicianul Niels Bohr. Teoria elaborată de el a făcut 
epocă în studiul structurii materiei. 

Bohr a început aducînd o corecţie neînsemnată în apa¬ 
renţă modelului planetar al atomului lui Rutherford. El a 
presupus că electronii se rotesc nu pe orice orbită, ci pe 
orbite strict determinate, iar pe fiecare orbită se pot afla 
numai un număr strict determinat de electroni. Electronul 
poate să sară de pe o orbită pe alta, dar în acest caz el emite 
sau absoarbe o anumită porţiune determinată (cuantă) de 
energie. De aceea spectrul atomului excitat, fotografiat cu 
ajutorul unui aparat special — spectroscopul —, nu este 
continuu, ci este un spectru de benzi. 

Dînd explicaţia acestor spectre cu ajutorul teoriei sale, 
Bohr a ajuns la concluzia că pe prima orbită începînd de 
la nucleu se pot găsi numai 2 electroni, pe a doua 8, pe a 
treia 18, pe a patra 32, pe a cincea 50 etc., în general 2 n 2 
electroni, unde n este numărul de ordine al orbitei (în fizică 
numărul n poartă denumirea de „număr cuantic principal 11 ). 

Acum să vedem cîte elemente există în fiecare perioadă 
a sistemului lui Mendeleev. în prima perioadă, 2 elemente 
(hidrogenul şi heliul), în a doua şi a treia 8, în a patra şi 
a cincea 18, în a şasea 32. Am obţinut aceeaşi serie de cifre. 
Este evident că nici acest lucru nu este întîmplător. Numărul 
elementelor dintr-o perioadă reflectă succesiunea comple¬ 
tării orbitelor electronice. 

Să vedem cum va avea loc, în lumina teoriei lui Bohr, 
completarea primei orbite în cazul elementelor primei 
perioade a sistemului periodic. Intrucît pe această orbită 
se pot găsi numai 2 electroni, numărul elementelor din prima 
perioadă nu poate fi decît de două. în a doua perioadă 
(n = 2, are loc completarea celei de-a doua orbite) pot fi 
8 electroni. Aşa şi este în realitate. Ultimul element al 
celei de-a doua perioade, neonul, are numărul de ordine 10, 
şi aceasta înseamnă că numărul electronilor este de 10 (2 
pe prima orbită şi 8 pe cea de-a doua). Mai departe, în cea 
de-a treia perioadă ar trebui să fie deja 18 electroni, dar 

nu sînt decît 8; pe cea de-a treia orbită, în loc de 18 elec¬ 
troni posibili, s-au plasat numai 8 electroni, deoarece struc¬ 
turile de 8 sau de 2 electroni au cea mai mare stabilitate. 
Cea de-a treia orbită se completează la numărul maxim 
posibil de electroni (18) numai în perioada a patra. Acest 
fenomen de completare a orbitelor „cu întîrziere" se va 
repeta şi mai departe, şi în toate cazurile aceasta se va 
realiza numai „sub protecţia 11 orbitei exterioare, care nici¬ 
odată nu are mai mult de 8 electroni. 

Ne-a rămas să examinăm perioada a cincea şi a şasea 
(perioada a şaptea nu este terminată). Aşezarea electroni¬ 
lor pe orbitele gazelor inerte, care termină aceste perioade, 
este următoarea: 

Xenon: 2, 8, 18, 18, 8 

Radon: 2, 8, 18, 32, 18, 8. 

în perioada a şasea, electronii parcă şi-ar „aminti 11 că pe 
orbita a patra sint 14 locuri „vacante 11 şi încep să le com¬ 
pleteze unul cîte unul. Aşa s-a format familia lantanidelor — 
14 electroni, 14 elemente. Deci aceasta înseamnă că ele¬ 
mentul 71 — luteţiul — este ultimul element al pămîn- 
lurilor rare, iar elementul 72, necunoscut, trebuie să fie 
analog cu zirconiul şi titanul, situate în grupa vecină, a 
patra. De aceea trebuie să căutăm acest element în mine- 
reurile de zirconiu şi titan şi nu printre elementele pămîn- 
turilor rare. 

In 1923 Coster şi Hevesy au observat elementul 72. Acesta 
s-a găsit în minereul de zirconiu din Norvegia şi a fost 
denumit hafniu. Teoria lui Bohr s-a confirmat în mod stră¬ 
lucit. Ceaţa care „acoperea 11 legea periodicităţii s-a împrăş¬ 
tiat, cauza variaţiilor periodice a devenit evidentă. 


Să studiem mai amănunţit harta 

Să revenim acum la sistemul periodic, dar de astă dată 
înarmaţi cu o teorie verificată în practică. 

De astă dată obiectul investigaţiei noastre va fi legătura 
dintre proprietăţile chimice ale elementelor şi structura 
atomilor acestora. In prima perioadă se află două elemente — 
hidrogenul şi heliul. în cazul primului element — hidro- 


4 * 


51 




genul — sarcina nucleului este egală cu unu, iar pe unica 
orbită există un singur electron. La heliu apare încă un 
electron, şi cu acesta se termină perioada. 

In cazul primului element din perioada a doua — litiul — 
numărul de ordine este trei şi cei trei electroni ai săi 
sînt dispuşi pe două orbite: doi pe prima şi unu pe cea de-a 
doua. Beriliul are patru electroni. Intrucît prima orbită 
este completată, cel de-al patrulea electron se situează pe 
orbita a doua. Borul va avea pe cea de-a doua orbită trei 
electroni, carbonul patru, azotul cinci şi tot aşa pînă la 
neon, în care cea de-a doua orbită este completată cu opt 
electroni. De aceea noul electron, care apare în cazul elemen¬ 
tului următor după neon — sodiul —, trebuie să se situeze 
pe cea de-a treia orbită. 

Cu sodiul începe o nouă perioadă. Şi în aceasta se repetă 
tabloul de mai sus. Magneziul, care se aseamănă cu beriliul 
din punct de vedere chimic, va avea tot doi electroni pe 
orbita periferică. în cazul analogilor bor şi aluminiu, carbon 
şi siliciu, azot şi fosfor, oxigen şi sulf, fluor şi clor, pe orbita 
periferică se află acelaşi număr de electroni (de exemplu, 
în cazul fluorului şi clorului, numărul este şapte). Şi iată 

că se conturează cauza care face să se repete proprietăţile 
elementelor chimice: structura orbitelor electronice exte¬ 
rioare. 

Astfel, în cazul metalelor alcaline litiu, natriu, potasiu, 
rubidiu, cesiu şi franciu, pe orbita periferică se află cîte 
un electron, iar prin reacţia chimică atomii lor pot „să 
opereze" numai cu un singur electron, şi anume să-l cedeze, 
tinzlnd să aibă o orbită electronică tot aşa de stabilă ca 
şi a gazelor inerte. 

în grupa a doua intră elementele alcalino-pămîntoase. în 
cazul acestor elemente, cei doi electroni periferici pot fi 
cedaţi; apare astfel valenţa 2+ (adică două sarcini pozitive 
sînt necompensate) etc. în general se constată că numărul 
grupei sistemului periodic indică valenţa posibilă superioară 
a elementelor din acea grupă. Astfel elementele grupei a 
şaptea pot avea valenţa 7+. 

Dar de ce să vorbim tot timpul numai de cedarea de 
electroni? Căci elementele capătă o structură tot aşa de 
stabilă, asemănătoare aceleia a gazelor inerte, şi dacă cap¬ 
tează electroni spre a-şi completa orbita periferică pînă la 
opt electroni. Această „captare" se realizează însă numai 
acolo unde acest lucru este „avantajos". Evident că mag- 
neziul, de exemplu, cedează cu mai multă uşurinţă doi 
electroni decît să capteze şase, iar clorul, care are şapte 
electroni pe orbita periferică, captează mai uşor un elec¬ 
tron, formînd o orbită „completă". 

Din aceeaşi cauză atomului de azot care se află aproape 
de mijloc ii este „indiferent" dacă primeşte sau cedează 
electroni. 

In felul acesta am căpătat explicaţia deosebirii dintre 
metale şi nemetale din punctul de vedere al structurii 
atomului. 

Metalele pot numai să cedeze electronii lor de valenţă, 
iar nemetalele, de regulă, să-i capteze. Din cele spuse ar 
reieşi că numărul metalelor şi nemetalelor ar trebui să fie 
cam egal. Dar nici pomeneală! Se constată că în sistemul 
periodic sînt foarte puţine nemetale. Acestea ocupă numai 
cîteva căsuţe în partea dreaptă, în colţul de sus al siste¬ 
mului, pe cînd celelalte conţin elemente metalice tipice. 

Totul este favorabil atîta timp cit rămînem în limitele 
primelor trei perioade ale tabelului lui Mendeleev. Dar iată 
că începe completarea celei de-a patra perioade. Potasiu! 
are un electron pe orbita periferică, a patra, calciul doi, 

scandiul tot doi. Titanul şi vanadiu], din nou cîte doi. Ce 
s-a intîmplat? De ce, de îndată ce pe orbita a patra sînt doi 
electroni, completarea în continuare a orbitei acesteia înce¬ 
tează, iar fiecare electron nou se situează pe o orbită internă, 
orbita a treia? Şi de ce începe să se completeze cea de-a treia 
orbită cu atîta întîrziere cu numărul maxim posibil pentru 
ea de electroni? 

Probabil că intervine repulsia reciprocă puternică a elec¬ 
tronilor, care au aceeaşi sarcină. Şi aceştia au început să 
formeze o orbită nouă mai departe de nucleu, în loc de a 
completa pe cea anterioară. Dar iată că pe noua orbită 
s-a obţinut o configuraţie extrem de stabilă, alcătuită din 
doi electroni. Această orbită este aşa de stabilă, încît din 
punct de vedere energetic este mai favorabil ca noii electroni 
care apar să completeze orbita interioară — a treia — cu 
atît mai mult cu cît o astfel de „construcţie" este favorizată 
de sarcina pozitivă crescută a nucleului atomic. 

De altfel electronii orbitei periferice nu-i ignorează com¬ 
plet pe venetici. Titanul, de exemplu, cu toate că pe orbita 
sa periferică se află numai doi electroni, are în reacţiile 
chimice valenţa 4+ (aşa cum indică numărul grupei). Pe 
cei doi electroni care îi lipsesc îi ia „cu împrumut" de la 
orbita a treia. Vanadiul, situat în grupa a cincea, trebuie 
să ia „cu împrumut" trei electroni etc. Un tablou similar 
se observă în toate cazurile şirurilor pare. Toate elementele 
şirurilor pare conţin cîte doi electroni pe orbita periferică; 
după cum se vede, tocmai aceasta le dă caracterul metalic. 

Dar ce se va întîmpla după ce orbita interioară se va fi 
completat? In cea de-a patra perioadă, aceasta se întimplă 
in cazul cuprului şi zincului. Metalul care urmează după 
zinc — galiul — are pe orbita periferică trei electroni, ger¬ 
maniul, patru. Cît despre elementele dispuse după germaniu— 
arsenul, seleniul şi bromul — ele sînt nemetale tipice; 
cu alte cuvinte, apare aceeaşi variaţie legică a proprietă¬ 
ţilor lor ca şi în cazul perioadelor anterioare (mai mici). 
Aşa s-a format prima perioadă mare. Ulterior, la comple¬ 
tarea perioadelor mari următoare, tabloul se va repeta. Cu 
singura diferenţă că în perioada a şasea, după ce, în cazul 
bariului, apar doi electroni pe orbita periferică, comple¬ 
tarea ulterioară are loc în felul următor. In cazul lantanu- 
lui, un electron — al nouălea — se situează pe orbita pre¬ 
cedentă, a cincea, iar în cazul lantanidelor începe comple¬ 
tarea unei orbite profund interioare, a patra. 

Iată deci în ce anume constă surprinzătoarea asemănare 
a acestor elemente. Unicul electron disponibil de pe orbita a 
cincea nu este greu să fie „luat cu împrumut 11 , dar la orbita 
a patra este mult mai greu de ajuns. Tocmai de aceea tre¬ 
buie aşteptat pînă ce orbita a patra se va completa; plnă 
atunci vor fi disponibili doar trei electroni. Iată cum s-a 
întîmplat ca o grupă întreagă de 14 elemente să aibă aceeaşi 
valenţă 3+, de unde rezultă asemănarea lor din punct de 
vedere chimic. 

Dar asemănarea chimică sau diferenţierea dintre elemente 
depinde nu numai de structura orbitelor electronice, ci şi 
de numărul lor. Cu fiecare orbită nouă, cu fiecare perioadă 
nouă, atomul creşte în dimensiuni. Ca urmare, electronii 
ultimelor orbite sînt situaţi atît de departe de nucleul care 
îi atrage, incit pot părăsi atomul cu foarte mare uşurinţă 
la cea mai mică acţiune dinafară. Iată de ce metalele cele 
mai metalice — cesiul şi franciul — sînt dispuse în colţul 
stîng de jos al sistemului periodic, iar cel mai nemetalic 
metaloid, dimpotrivă, în colţul drept de sus. 

Lantanidele se aseamănă aşa de mult între ele şi pentru 
faptul că completarea cu electroni a orbitei interioare este 
însoţită nu de creşterea dimensiunilor atomilor, ci de o 
micşorare neînsemnată, datorită sarcinii pozitive mărite a 
nucleului. Mai mult decît atît, în urma unei astfel de 
„comprimări lantanidice 11 , elementele care urmează după 
acestea — hafniul şi tantalul — au exact aceleaşi dimen¬ 
siuni atomice ca şi analogii lor — zirconiul şi niobiul —, şi 
de aceea zirconiul, în special, se aseamănă din punctul de 
vedere al proprietăţilor cu hafniul, iar niobiul cu tantalul. 

Şi, în sfîrşit, cîteva cuvinte despre locul hidrogenului în 
sistemul periodic. Introducînd hidrogenul în grupa întîi, 
trebuie să fim convinşi că facem acest lucru numai datorită 
faptului că acesta are un singur electron pe orbită. Dar 
hidrogenul poate avea şi valenţa 1—, adică, în mod similar 
halogenilor, el poate capta pe orbita sa un electron, deve¬ 
nind încărcat negativ. Se cunoaşte un şir întreg de astfel 
de compuşi. Aceştia poartă denumirea de hidruri, de exem¬ 
plu hidrura de calciu CaH 2 , hidrura de litiu LiH. Datorită 
acestor particularităţi, hidrogenul poate fi pe drept cuvînt 
plasat şi în grupa a şaptea. 

...§! mai deparie ? 


Putem oare spune că în zilele noastre sistemul periodic 
este ireproşabil? Evident că nu se poate afirma aşa ceva. Să 
luăm aceleaşi elemente — lantanidele. Faptul că acestea 
sînt dispuse într-o singură căsuţă a lantanului este justi¬ 
ficat din punctul de vedere al teoriei structurii orbitelor 
electronice. Dar în acelaşi timp, în forma „prescurtată 11 a 
tabelului lui Mendeleev (pe care o folosim şi noi în această 
carte), se introduce un anumit element de artificial. De 
asemenea încă nu este nici pe departe clară poziţia ele¬ 
mentelor transuranice. Această problemă ridică în prezent 
o serie de dispute. Unii savanţi consideră că în perioada a 
şaptea trebuie să se separe familia actinidelor în mod analog 
lantanidelor şi să se introducă toriul, protactiniul, uraniul 
şi cele 11 elemente transuranice (numărul lor total este 14, 
ca şi în cazul lantanidelor) în căsuţa actiniului (aşa cum se 
vede şi în tabelul folosit de noi). 

Fără îndoială că în viaţa sistemului periodic se vor pe¬ 
trece încă multe evenimente. Este greu de ghicit ce comple¬ 
tări şi ce precizări vor mai fi introduse. Nu putem să ne 
îndoim însă de faptul că „viitorul va aduce nu năruirea legii 
periodicităţii, ci dezvoltarea şi lărgirea ei“. Aceste cuvinte 
ale lui Mendeleev s-au confirmat de nenumărate ori şi se 
vor confirma şi pe viitor în cursul dezvoltării ştiinţei. 



Mir ALE MAI UŞOARE 
DECÎT APA 


In viaţa de toate zilele sintem obişnuiţi să avem de-a face 
cu metale grele, dure, greu fuzibile... Şi, cu toate acestea, 
există metale moi ca ceara, mai uşoare decît apa, care se 
topesc la căldura mîinii. Mai mult chiar, din punctul de 
vedere al proprietăţilor chimice, acestea sînt metale tipice: 
formează foarte uşor cationi. Prin interacţiunea cu apa se 
formează baze puternice, denumite de obicei alcalii. Acestea 
sînt litiul, sodiul, potasiul, rubidiul şi cesiul. 

Dacă scoatem o bucată dintr-un metal alcalin din bor¬ 
canul cu petrol unde se păstrează de obicei şi îl tăiem cu 
cuţitul, observăm că tăietura are luciu alb-argintiu. Dar, 
imediat ce vine in contact cu aerul, tăietura se închide la 
culoare, pierde luciul caracteristic: metalul reacţionează cu 
umiditatea atmosferică, formîndu-se un strat de hidroxid. 
Stratul de hidroxid reacţionează cu bioxidul de carbon din 
aer, transformîndu-se în carbonat. Metalele alcaline sînt 
foarte reactive. De aceea se păstrează sub petrol. Dacă se 
aruncă o bucată mică de sodiu în apă, acesta se transformă 
într-o sferă topită care se mişcă pe suprafaţa apei, micşo- 
rîndu-se din ce în ce şi totodată se degajează bule de gaz — 
hidrogen — care se şi poate aprinde. Se degajează şi multă 
căldură. O cantitate mai mare de metal poate provoca aprin¬ 
derea hidrogenului şi chiar explozii. 

Reactivitatea neobişnuită a metalelor alcaline se explică 
prin slaba legătură a singurului electron periferic cu nucleul 
atomului. 

Trei elemente alcaline — litiul, sodiul şi potasiul — au 
densitatea mai mică decît a apei. Densitatea litiului este 
0,534, el fiind deci aproape de două ori mai uşor decît apa 
şi de 40 de ori mai uşor decît osmiul, care este metalul 
cel mai greu. 

„Abur“ pentru motoarele interplanetare 

Nava cosmică a depăşit atracţia terestră. Acum nu mai 
sînt necesare motoare puternice. In cosmos, acestea vor fi 
înlocuite de motoarele ionice. Principiul de construcţie 
al unui astfel de motor este foarte simplu. Iată schema de 
principiu. Baterii solare puternice vor aduce la incandes¬ 
cenţă plăci de wolfram spre care se trimit vapori de cesiu — 
cel mai uşor fuzibil şi mai reactiv dintre metalele alcaline. 

Sub influenţa căldurii radiate de wolfram, cesiul se ioni¬ 
zează. Norul ionic format este accelerat în cîmpul electro¬ 
static la o tensiune de 10 000 de. volţi. Ionii de cesiu zboară 
din motorul ionic cu o viteză de 12 000 000 de centimetri 
pe secundă. Forţa care ia naştere este foarte mare. Greu¬ 
tatea totală a motorului, după cum arată savanţii americani, 
nu depăşeşte un kilogram. 

Cu toate acestea, in cosmos şi un astfel de motor imprimă 
navei moderne o viteză uriaşă. Subliniem că în motorul 
ionic cesiul nu este un combustibil, ci un transportor al 
energiei solare, în mod similar aburului, care transportă 
energia cărbunelui ars în focar. 

„Aburul 11 ionic poate să aducă oamenilor servicii însemnate 
şi pe Pămînt. In viitor, generatoarele cu plasmă vor înlocui 
cazanelede abur, turbinele, generatoarele şi condensatoarele, 
— în general, mijloacele de transformare a căldurii în 
electricitate atît de obişnuite astăzi, dar foarte incomode, 
enorme şi neeconomice. 

Principiul de lucru al generatoarelor cu plasmă este relativ 
simplu. Pentru obţinerea curentului electric este necesar 
ca un conductor metalic să traverseze cîmpul magnetic. 
Aici însă rolul metalului îl îndeplineşte un curent gazos 
bun conducător de electricitate. Din duza turbinei cu gaz 
iese, cu o viteză supersonică şi cu zgomot asurzitor, un 
curent de gaz ionizat încălzit la 3 000°C. La ieşirea din 
turbină, gazul ionizat străbate un cîmp magnetic puternic. 
Dar, după cum se ştie, gazele se ionizează foarte puţin chiar 
la o temperatură atît de înaltă. Conductivitatea lor elec¬ 
trică este incomparabilă cu conductivitatea electrică a meta¬ 
lelor. Pentru a mări conductivitatea electrică a gazului este 
nevoie să se introducă un fascicul de particule ionizate. 

Şi din nou ne vin în ajutor metalele alcaline active, uşor 
ionizabile — cesiul, rubidiul sau potasiul —, care sînt intro¬ 
duse în curentul gazos. 

In generatorul cu plasmă, căldura gazului încălzit se 
transformă direct în electricitate. Randamentul de trans¬ 
formare este de 50—60%, adică de două ori mai mare decît 
în cazul generatoarelor obişnuite de curent: cazane cu abur, 
turbine, generatoare electrice etc. 


Traseul navelor cosmice 

Metalele alcaline şi-au legat soarta lor de cosmos. în¬ 
treaga omenire s-a putut convinge de acest lucru la 2 ia¬ 
nuarie 1959. 

Intr-o noapte geroasă de iarnă, la timpul stabilit, o 
rachetă invizibilă care se îndrepta spre Lună a lansat o 
mică pată galbenă — un nor de vapori de sodiu în stare 
atomică. In univers a apărut prima cometă artificială. Cu 
ajutorul acestei comete s-au determinat coordonatele exacte 
ale rachetei in momentul lansării norului de sodiu. Formată 
la distanţa de 113 000 de kilometri de Pămint, această 
cometă avea luminozitatea unei stele de mărimea a şasea, 
vizibilă cu ochiul liber. 

Pentru crearea cometelor artificiale se pot utiliza toate 
metalele alcaline. Toate se vaporizează cu uşurinţă şi lumi¬ 
nează puternic. Sodiul colorează flacăra în galben. Aceasta 
se poate observa dacă introducem o sîrmă metalică umec¬ 
tată cu o soluţie de clorură de sodiu în flacăra unui bec de 
gaz. In cosmos, atomii de sodiu reflectă partea galbenă a 
spectrului solar, absorbind toate celelalte radiaţii. Se obţine 
o cometă galbenă, foarte luminoasă. Cantitatea totală de 

lumină a cometei, pentru care s-a consumat un kilogram 
de sodiu, este aceeaşi ca a unui reflector electric cu o putere 
de 70 000 de kilowaţi. 

O cometă mult mai luminoasă se poate însă crea utilizind 
litiu. In primul rînd, atomii de litiu difuzează puternic o 
anumită parte a spectrului solar; in al doilea rînd, într-un 
kilogram de litiu sînt de trei ori mai mulţi atomi decît 
într-un kilogram de sodiu. Cometa de litiu formată dintr-un 
kilogram de metal va lumina de 40 de ori mai puternic 
decît cea de sodiu. Numai că ea va fi colorată în roşu-carmin. 
Cometa de potasiu va fi roşu-violetă. Cu ajutorul metalelor 
alcaline se poate trasa drumul navei cosmice: pentru 
aceasta trebuie să se emită la intervale de timp determinate 
nori de litiu. 


O mare sensibilitate la lumină 

Încă acum trei sferturi de veac s-a observat că lumina 
arcului electric, căzînd pe o placă de zinc, provoacă o 
emisiune de electroni. Acest fenomen a fost denumit efect 
fotoelectric. Intensitatea lui depinde de mobilitatea elec¬ 
tronilor în metal: cu cit electronii sint mai mobili, cu atît 
mai uşor pot fi smulşi din atom şi cu atît mai uşor atomul 
poate fi ionizat. Tensiunea cîmpului la care electronul peri¬ 
feric al atomului îşi părăseşte orbita se numeşte potenţial 
de ionizare. 

Pentru metalele alcaline, potenţialele de ionizare sînt 
mici în comparaţie cu celelalte metale. Pentru cesiu, de 
exemplu, acest potenţial este de numai 3,9 volţi. Nu este 
de mirare că potasiul, sodiul şi in special rubidiul şi cesiul 
- sînt foarte sensibile la lumină. Cantităţi apreciabile din 
aceste din urmă elemente se utilizează la fabricarea foto- 
elementelor. 

f~ Fotoelementul este un balonaş umplut cu un gaz inert 
1 rarefiat, în care o parte din suprafaţa interioară este aco¬ 
perită cu un strat foarte subţire de cesiu sau rubidiu. In 
partea opusă acestei părţi lucioase, care seamănă cu o 
oglindă perfectă, este fixat un inel sau o reţea. 

Porţiunea lucioasă a balonaşului constituie catodul, iar 
inelul sau reţeaua — anodul. Cind este iluminat catodul, 

cuantele de lumină produc o emisiune de electroni. Aceştia 
se deplasează spre anod, iar în circuit apare un curent 
electr ic._!l 

Cu ajutorul fotoelementelor se poate măsura luminozi¬ 
tatea stelelor care de-abia se văd cu ochiul. 

Fotoelementele cu catod de argint şi cesiu „văd“ şi în 
întuneric; acestea sint sensibile la razele ultraviolete şi 
jnfraroşii. 

\ Fotoelementul a dat grai „marii mute“ — artei cinema¬ 
tografice; fără el ar fi fost imposibilă televiziunea. De ase¬ 
menea el este nelipsit din multiplele instalaţii moderne 
pentru automatizarea proceselor de producţie. \ 


Metalele alcaline şi reactorul nuclear 

Fisionînd nucleul atomic, savanţii au dat peste o rezervă 
inepuizabilă de energie şi... deodată s-au izbit de o problemă 
deosebit de serioasă. 

Reactorul cu uraniu trebuie să fie continuu răcit, căldura 
ce o degajează trebuie evacuată în permanenţă. A apărut 
necesitatea unei substanţe care să preia căldura în mod 
eficient şi rapid, să treacă uşor prin conductele sistemului 
de răcire şi să fie lichidă la o temperatură de cîteva sute de 
grade, căci aceasta este temperatura părţilor răcite ale reac¬ 
torului. 

Apa este un vechi şi încercat transportor de căldură. Căl¬ 
dura ei specifică este excelentă, conductivitatea termică e 
de asemenea foarte bună; apa nu înfundă conductele. Are 
însă un neajuns: chiar la 100°C se transformă în vapori. 
Cu ajutorul apei funcţionează multe reactoare, dar tem¬ 
peratura joasă de fierbere necesită un sistem special de 
presiune înaltă. Mai mult chiar, la temperaturi înalte apa 
reacţionează chimic cu materialele din care este confec¬ 
ţionată instalaţia. 

Utilizarea metalelor alcaline ca transportoare de căldură 
permite să se simplifice instalaţia. Sodiul , de exemplu, 
permite să se preia în mod rapid şi eficient căldura. El se_ 
topeşte la 97,8° C şi fierbe la 890°C. Prin urmare este lichid " 
pe un interval de aproape 800 : C... Iar această proprietate 
este deosebit de importantă: sodiul se utilizează la tempe¬ 
raturi ridicate şi la presiuni joase. In plus, acest metal nu 

reacţionează chimic cu materialele din care este confec¬ 
ţionată instalaţia sistemului de răcire. Litiul are un inter¬ 
val al stării lichide de 1 150°C, fiind de asemenea utilizat 
ca transportor de căldură. Ca neajunsuri se poate menţiona 
că metalele alcaline sînt moderatoare de neutroni mult 
mai slabe decît apa, iar radioactivitatea pe care o capătă 
cu timpul este mai mare decît în cazul apei. 


Tn natură şi în organism 

( Scoarţa terestră conţine o cantitate egală de potasiu şi de 
sodiu, aproximativ 2,5% în greutate. Pe uscat se întîlnesc 
zăcăminte uriaşe de săruri ale ambelor elemente, dar în 
apa oceanului se găseşte de 40 de ori mai mult sodiu decît 
potasiu.! Care să fie cauza? Să examinăm razele ionilor 
metalelor alcaline. Cu cît este mai mare greutatea atomică, 
cu atît este mai mare şi raza ionului metalic şi, prin urmare, 
cu atît mai uşor va fi influenţat de diferite particule încăr¬ 
cate electric. Astfel de particule, care întotdeauna se găsesc 
în sol, atrag cu uşurinţă ionii uşor deformabili, aşa 
cum sînt cationii de potasiu, rubidiu şi cesiu. 

Pe de altă parte, fiecare ion este o sursă do eîmp electric 
şi are o acţiune deformantă asupra particulelor încărcate 
electric ale mediului exterior, şi anume cu atît mai puter¬ 
nică, cu cît este mai mică raza ionului. Dintre metalele 
alcaline, cea mai puternică acţiune deformantă o are cat io- 
nul de litiu, a cărui rază este cea mai mică: 0,78 angstromi (A). 
In felul acesta se poate spune că elementele potasiu, rubi¬ 
diu şi cesiu sînt reţinute de către sol, iar litiul se autoreţine 
în acesta. Sodiul are însă dimensiunea optimă a ionului 
(0,98 A), astfel încît acesta este puţin deformat şi are o 
acţiune deformantă redusă. De aceea este lesne luat de 
apele din sol. 

ţ— Faptul că potasiul este reţinut de către sol este foarte 
important, căci el este unul din cei trei giganţi ai ferti¬ 
lităţii 1 .) Recolta mondială anuală scoate din sol mai bine 

1 Astăzi se consumă anual în toată lumea ca îngrăşăminte agricole 
peste 8 400 000 de tone de săruri de potasiu. 

La cel de-al Il-lea Congres internaţional al „Organizaţiei interna¬ 
ţionale pentru îngrăşăminte" din 1951, s-a apreciat că rezervele mon- 

de 30 000 000 de tone de potasiu. O cantitate deosebit de 
mare este „extrasă" de culturile de sfeclă, cartofi şi tutun. 
•,''Dacă le lipseşte potasiul, plantele pierd capacitatea de a 
sintetiza hidraţii de carbon, in sfeclă se reduce conţinutul 
de zahăr, în cartofi cel de amidon. Potasiul este necesar în 
special plantei tinere, în care procesul de divizare celulară 
decurge mai energic. In cazul lipsei acestui element, planta 
se dezvoltă încet, dă recoltă slabă şi în cele din urmă se 
îmbolnăveşte. 

Principalele îngrăşăminte potasice sînt clorura de potasiu 
şi sărurile de potasiu fabricate din silvinită (amestec natural 
de clorură de potasiu şi clorură de sodiu). Clorura de potasiu 
care se utilizează sub formă de îngrăşămînt este o pulbere 
microcristalină albă, avînd un procent ridicat de potasiu 
(peste 50%). 

Sulfatul de potasiu conţine pină la 52% potasiu, este bun 
pentru toate solurile şi în special prezintă importanţă pen¬ 
tru culturile sensibile la clor, cum sînt cartoful, inul, cînepa 
şi tutunul. 

Chiar şi silvinită, care conţine în medie numai 15% po¬ 
tasiu, se poate utiliza ca îngrăşămînt. 

(linie, determinate de geologi în zăcămintele descoperite pînă alunei, 
ar ii de douăzeci de miliarde de tone. 

In R.P.R., prim de eşantioane de săruri de potasiu au fost, identi- 
ficate în primăvara anului 189!, în apropiere de Tg.-Ocna. Timp de 
cincizeci de ani, sub regimul burghezo-moşieresc, cercetările pentru 
identificarea zăcămintelor au fost doar sporadice şi nesprijinite de 
stat. Abia in anii regimului de democraţie populară cercetările au fost 
întreprinse în mod sistematic. Cu prilejul explorărilor din 1954 de la 
Tg. Ocna — Gălean s-a pus în evidenţă primul zăcămînt de săruri de 
potasiu. Ulterior, în urma altor cercetări, s-au mai găsit săruri de 
potasiu la Gara-Slănicului, Adînca, Cucuieţi şi Tuta. S-a delimitat 
astfel o zonă cu săruri de potasiu în regiunea subcarpatică la nord de 
Tg.-Ocna. 

Se poale prevedea ca producţia industrială de îngrăşăminte cu po¬ 
tasiu să înceapă după anul 1965. 

Experienţa utilizării îngrăşămintelor în agricultură a arătat că 
prin folosirea sortimentelor care conţin toate cele trei elemente active 
— azot, fosfor şi potasiu — sporurile de recoltă sînt mult mai mari 
docil în cazul cînd se întrebuinţează un îngrăşămînt cu un singur ele¬ 
ment. Pe baza experimentărilor făcute pînă în prezent a rezultat că, 
în condiţiile de sol şi climă de la noi din ţară, raportul dintre cele trei 
elemente administrate prin îngrăşăminte trebuie să fie: azot 1, 
fosfor 0,6, potasiu 0,3. Aceasta înseamnă că la 1 000 kg de azot agri¬ 
cultura noastră nu solicită decît 300 kg de potasiu. Pînă la realizarea 
unei industrii de săruri de potasiu pe baza zăcămintelor noastre natu¬ 
rale, agricultura a folosit îngrăşăminte cu potasiu importate (N.t.). 

Cantitatea de litiu 
din scoarţa terestră 
este de 400 de ori mai 
mică deeît a sodiului. 
Denumirea lui se da- 
toreşte faptului că a 
fost găsit într-un mi¬ 
neral şi nu in cenuşa 
plantelor din care se 
extrăgea în acea vre¬ 
me ruda sa apropiată, 
potasiul. Litos, în 
limba greacă, înseam¬ 
nă „piatră". Cu loate 
acestea, există multe plante care conţin litiu în concentra¬ 
ţii relativ mari. Astfel în plantele piciorul-cocoşului, sca- 
iete ele. se găseşte mult mai mult litiu deeît în alte plante. 

In scoarţa terestră se găseşte lot atîta cesiu cit şi mercur 
(7.10-4%), iur rubidiu de 10 ori mai mult. Aceste elemente 
se găsesc in multe minerale, in depozitele naturale de săruri 
potasice. în apa de mare, in organismele animale şi vegetale 
şi se extrag din mineralele lepidolit şi polucit. ltubidiul este 
acumulat de către organismele marine şi se găseşte în canti¬ 
tate mare în conifere şi in vinul roşu. Rubidiul se acumu¬ 
lează în eritrocite - globulele roşii ale sîngelui —, pe cînd 
cesiul se strînge în ţesuturile musculare. 

Sodiul şi potasiul se găsesc in cantităţi destul de mari în 
organismele vii şi au un rol deosebit de important, deşi 
diferit. 


Organismul uman conţine numai 175 de grame de potasiu, 
dintre care în lichidele celulare (plasmă, singe, limfă, 
lichid cefalorahidian) numai 2 grame. 

Sodiul, dimpotrivă, se concentrează in lichidele necelu¬ 
lare, unde cantitatea sa este de 28 de ori mai mare deeît a 
potasiului; în ţesuturi, sodiul se găseşte in cantitate de 
5 ori mai mică decil potasiul. 

Organismele animale adulte conţin ceva mai mult potasiu 
deeît sodiu. In ţesuturile embrionilor se află însă mai mult 
sodiu; raportul dintre aceste elemente in embrioni se apro¬ 
pie de raportul din apa de mare. Potasiul participă la 
sinteza glieogenului şi a albuminelor.t In cazul unei insu- 

Soda şi sticla 

încă cu cinci mii de ani in urmă, egiptenii obţineau sticla 
prin topirea nisipului alb curat cu sodă şi cretă. Egiptenii 
îşi procurau soda din lacurile de sodă. In natură soda se 
formează acolo unde există zăcăminte de mirabilită, .\a,S0 4 . 
Sub influenţa unor bacterii, mirabilita este redusă la sul- 
fură de sodiu, Na 2 S. Sub acţiunea bioxidului de carbon şi 
a apei, ea se transformă in sodă. Pe fundul lacurilor de 
sodă si la mal se formează cristale mixte de Na,C0 3 - NaHC0 3 - 
■2H 2 0. 

Pînă la sfîrşitul secolului al XVIII-lea, fabricile de sticlă 
şi de săpun şi industria textilă utilizau ca materie primă 
soda naturală. Se utiliza pe scară largă soda obţinută in 
Spania prin arderea plantelor marine care conţin sodiu. 

Tehnica obţinerii sodei din plante era la sfîrşitul seco¬ 
lului al XVlll-lea foarte primitivă şi chiar soda de cea 
mai bună calitate conţinea doar 25—30% produs pur. 

La mijlocul secolului al XVIII-lea, fabricile de sticlă, 
de săpun şi industria textilă au început să resimtă lipsa 
de sodă, i 

In 1775 Academia de Ştiinţe din Paris a publicat un 
concurs pentru obţinerea sodei din clorură de sodiu. După 
15 ani Notariatul din Paris a primit un plic în care se afla 
descris procede ul de f abricare a sodei din sulfatul de sodiu. 
Autorul patentului era un chimist amator, N. Leblanc, 
medicul particular al ducelui d’Orleans. Potrivit acestui 
procedeu/sarea lui Glauber (Na 2 S0 4 ), obţinută sub acţiunea 
acidului sulfuric asupra sării de bucătărie, era calcinată cu 
cărbune şi carbonat de calciu la 1 000°C. Topitura de sodă 
şi sulfura do calciu era tratată cu apă şi astfel soda se dizolva. 

Prin acest procedeu s-a fabricat sodă pînă în deceniul al 
şaptelea al secolului al XlX-lea. Preţurile sticlei de geamuri, 
ale ţesăturilor şi săpunului s-au redus la jumătate. Pînă 
la punerea in aplicaţie a acestui procedeu, geamurile erau 
considerate în Franţa articole de lux. Dar procedeul era 
destul de imperfect. Se obţineau multe deşeuri, se consuma 
mult combustibil, instalaţiile erau prea mari, iar reacţiile 
se realizau în special cu substanţe solide. 

In 1861 belgianul Solvay a propus procedeul amoniacal 
de obţinere a sodei. Acesta este mult mai ieftin şi mai 
simplu şi nu are neajunsurile procedeului Leblanc. 


5 ' 


67 



Procedeul Solvay 
constă în barbotarea 
in soluţia de clorură 
de sodiu a amoniacu¬ 
lui şi a bioxidului de 
carbon in exces. Se ob¬ 
ţine bicarbonat de 
amoniu, care reacţio¬ 
nează cu clorura de 
sodiu şi formează bi¬ 
carbonat de sodiu şi 
clorură de amoniu: ţ 

nh 4 hco, + 

+ NaCl^'NaHCOa + 
+ NH 4 C1. 


Acest echilibru este 
deplasat spre dreapta, 
deoarece bicarbonatul 
de sodiu precipita f i 
poate fi filtrat. Prin 
încălzire, bicarbonatul de sodiu trece cu uşurinţă în carbo¬ 
nat, adică în sodă: 

2NaHCO* -» Na 2 C0 3 + H 2 0 + C0 2 . 



Carbonatul de sodiu se vinde în comerţ în stare anhidră, 
sub numele de sodă calcinată. 

în întreaga lume se fabrică anual citeva milioane de 
tone de sodă anhidră (sodă calcinată) 1 . 

Procedeul amoniacal este, fără îndoială, bun, dar şi el 
are o serie de neajunsuri. Dintre acestea prezintă impor¬ 
tanţă faptul că nu se utilizează complet clorura de sodiu şi 
au loc pierderi de bioxid de carbon, amoniac şi var. 


1 In anii puterii populare, producţia de sodă caustică şi calcinată 
a crescut in Rom inia de la :}5 000 t in 1938 la 540 000 t in 1964. 
Fabrica de la Ocna-Mureş (vechea Uioara) a fost dezvoltată şi 
modernizată. S-a construit o mare uzină la Govora, care valorifică 
sare de la Ocnele-Mari. Soda calcinată şi produsele sodice acoperă 
necesităţile consumului intern şi sînt exportate în cantităţi tot mai 
mari (N.t.). 

Mai mult do o treime din cantitatea totală de sodă fabri¬ 
cată în lume se utilizează în industria sticlei. Cantităţi 
importante de sodă sînt consumate în procesul de producţie 
a aluminiului. 

Produsul intermediar rezultat din procesul de fabricare a 
sodei — bicarbonatul de sodiu — se utilizează in indus¬ 
tria alimentară şi în medicină. Soda alimentară trebuie 
să fie foarte curată şi să nu conţină impurităţi otrăvitoare 
(arsenctc.). ’ 



ELEMENTELE 

ALCALINO-PĂMINTOASE 


Calciul metalic şi analogii săi — stronţiul şi barilii — au 
fost obţinuţi pentru prima dată acum aproape o sută cinci¬ 
zeci de ani, dar compuşii calciului servesc omenirii din 
timpuri străvechi. 

O importanţă mult mai redusă in comparaţie cu calciul 
aveau şi au stronţiul şi bariul, precum şi compuşii acestora. 
Din grupa metalelor alcalino-pămintoase face parte, din 
punctul de vedere al proprietăţilor, şi radiuf. 


Pâmînturi sau elemente ? 

I Denumirea .,elemente alcalino-pămintoase" s-a păstrat 
pentru calciu, stronţiu şi bariu din vremea in care compuşii 
pe care azi ii denumim oxizi erau denumiţi „pâmînturi". 
Aceste substanţe nu se modificau prin încălzire, se dizolvau 
puţin în apă, formînd soluţii alcaline, ceea ce, după con¬ 
cepţiile de atunci, corespundea noţiunii de „pămînturi". 

„Pămînt de calcar", aşa era denumit în acea vreme oxidul 
de calciuJ Compuşii de bariu şi de stronţiu au intrat in 
miinile chimiştilor relativ nu de mult: acum aproape 190 
de ani. In 1774 Soileole a studiat bioxidul de mangan natural 
— piroluzita — şi a descoperit in el o substanţă necunoscută 
pină în acea vreme, substanţă care avea o densitate mare şi 
care a fost denumită spat greu sau barită. După treisprezece 
ani s-a găsit în Scoţia o altă substanţă similară, stronţianita. 
Ulterior s-a stabilit că substanţele descoperite erau sulfatul 
de bariu şi sulfatul de stronţiu. 

Metodele de care dispunea ştiinţa pină la sfirşitul seco¬ 
lului al XYlII-lea nu permiteau să se descompună „pămîn- 
turile" in compuşi mai simpli. De aceea A. Lavoisier, în 

1789, in Cursul elementar de chimie, a considerat ea elemente 
CaO, SrO şi BaO. Cu toate acestea, în aceeaşi lucrare el şi-a 
exprimat părerea că acest punct de vedere al său va trebui 
să se modifice şi că ştiinţa va găsi procedeul de descom¬ 
punere al acestor Încăpăţînate „pămînturi“. Şi Lavoisier a 
avut dreptate. 

Utilizarea metodelor noi de cercetare conduce întotdea¬ 
una la salturi revoluţionare in ştiinţă. Aşa s-a întîmplat şi 
atunci cînd II. Davv, în 1808, a folosit pentru prima dată 
curentul electric pentru a acţiona asupra substanţelor chi¬ 
mice. Atacul asupra „pămînturilor“, la care a luat parte 
şi un alt chimist renumit — Berzelius —, a dus la o victorie 
strălucită: unul după altul,din „pămînturi" au fost separate, 
ca metale pure, bariul, stronţiul şi calciul. 

Este lesne de înţeles de ce elementele alcalino-pămintoase 
nu se întâlnesc in natură şi de ce se obţin cu greutate: ele 
sint atît de active, incit se unesc cu toate componentele 
aerului (în afară de gazele inerte), chiar şi cu azotul. 

De multe ori, cînd spunem metal, ne gindim înainte de 
toate la un material de construcţie, solid, rigid şi stabil. 
Dar în marea familie a metalelor se întîlnesc reprezentanţi 
şi foarte activi, şi complet inerţi, şi mai uşori decît apa, 
şi mai grei decît mercurul. Gama proprietăţilor metalelor 
este într-adevăr inepuizabilă. 

Calciul, stronţiul şi bariul sint metale strins înrudite. 
Cu toate acestea, calciul se diferenţiază în multe privinţe 
de ceilalţi, şi in primul rind prin răspîndirea extraordinară 
in natură. ' 


Calciul în scoarţa Pămîntului 

1 Calciul este o parte constitutivă nelipsită a rocilor sili- 
cioase — cea mai mare grupă de minerale din scoarţa Pămin- 
tului. Ceva mai puţin se întilneşte sub formă de carbonat, 
CaC0 3 , sau sulfat, CaS0 4 , şi mai puţin sub formă de fosfat, 
Ca 3 (P0 4 ) 2 .ţ Dar despre aceşti compuşi ai calciului merită 
să vorbim - mai amănunţit. 

Carbonatul de calciu natural este un compus polimorf, 
înainte de toate, în funcţie de structura cristalelor, carbo¬ 
natul de calciu formează două minerale: calcitul şi ar ago- 
nitul. Acesta din urmă este „materi alul de c onstrucţie" al 

superbelor s t alactite si sţalagniite, minunat de frumoase 
creaţii ale naturii cu care sint uneori bogat împodobite 
peşterile. 

Calcitul se găseşte în cîteva varietăţi. Creta constă din 
scoici microscopice, iar unele calcaruri aglomerate conţin 
cîteodată chiar scoici mai mari, vizibile cu ochiul liber. 
Creta şi calcarul reprezintă cele mai răspîndite forme de 
calcit. Marmura este din punct de vedere chimic tot car¬ 
bonat de calciu, iar ca structură cristalină calcit. Dar ea 
se deosebeşte mult de celelalte forme de carbonat de calciu, 
datorită condiţiilor în care s-a format. Acest compus poli¬ 
morf are încă o formă, denumită spat de Islanda. Cristalele 
do spat sînt transparente şi prezintă o proprietate intere¬ 
santă, cunoscută în fizică sub denumirea de dublă refracţie. 

In general, la suprafaţa uscatului, zăcămintele de cal¬ 
caruri ocupă o suprafaţă de circa 40 000 000 de kilometri 
pătraţi, i 


Pagini din istoria geologică a calciului 

Conform concepţiilor geochimistului german Goldschmidt, 
scoarţa terestră poate fi asemuită cu un strat de zgură care 
acoperă fierul topit din furnalul înalt. Cu toate că această 
analogie nu poate fi completă, totuşi şi scoarţa terestră, şi 
zgura furnalului înalt constau din compuşi relativ uşori ai 
calciului, sodiului şi potasiului cu siliciul, aluminiul şi 
oxigenul, adică din silicaţi şi aluminaţi. De aceea stratul 
exterior al Pămîntului este uneori denumit „sial“, subli¬ 
niind în felul acesta că în el predomină siliciul, Si, şi alu¬ 
miniul, Al. In aceiaşi compuşi se găsesc şi magneziu, bariu 
şi stronţiu. 

Dacă ne-am putea transpune în epoca primei tinereţi a 
planetei noastre, am constata lipsa mineralelor pe bază de 
carbonaţi—calcar etc. —, deoarece aceste minerale sînt mult 
mai recente decît silicaţii de aluminiu. 

Activitatea vulcanică intensă din epocile geologice ante¬ 
rioare a dus la saturarea atmosferei cu bioxid de carbon. 
De-a lungul a miliarde de ani, atmosfera umedă şi caldă, 
bogată în bioxid de carbon, curenţii de apă fierbinte care 
pătrundeau printre crăpăturile rocilor de granit şi-au desfă¬ 
şurat acţiunea distrugătoare, „smulgind" din aceste roci 

calciul şi celelalte metale. In felul acesta, cantităţi uriaşe 
de silicaţi s-au transformat in compuşi insolubili — argila 
şi nisipul —, iar calciul şi însoţitorii săi au fost separaţi 
sub formă de compuşi relativ solubili — carbonaţi sau 
sulfaţi. Evident că distrugerea siliraţilor de aluminiu nu este 
un proces spontan. Numai in basme munţii pot fi prefăcuţi 
în nisip doar rostind formula magică: „Sfărimă-te!“. Dar 
chiar cu această viteză mică de distrugere, sutele de milioane 
de ani au dus la ceea ce vedem astăzi. 

O dată cu apariţia vieţii pe Pămint, în istoria calciului 
rolul predominant au început să-l aibă organismele vii. 


Circuitul calciului în natură 

C~ Este imposibil să se găsească un rezervor natural de apă 
în care să nu fie dizolvate săruri de calciu. In apele mărilor, 
sărurile de calciu reprezintă 1,6% (sub formă de carbonat 
şi sulfat)^ 

Pentru a intra în particularităţile „călătoriei" calciului 
trebuie să avem în vedere echilibrul care îşi găseşte expresie 
în soluţiile apoase de carbonat de calciu: 

CaC0 3 + H 2 0 + C0 2 Ca(HC0 3 ) 2 . 

Cind peste calcar curge apă saturată cu bioxid de carbon, 
echilibrul acestei reacţii este deplasat spre dreapta, în sensul 
formării bicarbonatului de calciu solubil. In felul acesta, 
carbonatul de calciu puţin solubil se transformă într-o sare 
solubilă şi este luat de apă. Această sare, pe care nimeni nu 
a ţinut-o în mină, deoarece este instabilă şi există numai în 
soluţii, reprezintă veriga principală a circuitului calciului 
în natură. 

S-ar părea că raţionamentul nostru este prea teoretic: 
cit bioxid de carbon se dizolvă în apă? Cît calciu este dus 
în felul acesta de către ape? Dar nu degeaba se spune că 
picătura mică roade piatra mare: anual rîurile duc în mări 
şi oceane pină la 600000000 de tone de calciu, 
j-- In apa caldă a oceanului, solubilitatea bioxidului do 
carbon scade şi o parte din el se volatilizează. Pentru a 
reface echilibrul, bicarbonatul cedează bioxid de carbon, 
transformîndu-se în carbonat neutru de calciu, CaC0 3 , care 
se depune. în felul acesta pe fundul oceanelor se depun can- 

tităţi mari ile calcar. Dacă împreună cu calciul se depune 
şi magneziu, se formează dolomit, CaC0 3 -MgC0 3 . 

Cu toate acestea, bicarbonatul se poate transforma în 
carbonat şi cu ajutorul organismelor vii. Numeroase orga¬ 
nisme marine utilizează carbonatul de calciu pentru forma¬ 
rea cochiliilor, deseompunind bicarbonatul din apă. După 
moartea acestor organisme, cochiliile se depun la fund. 
Această „operaţie 11 se continuă de milioane de ani, formînd 
depuneri de cretă şi calcar eochilifer. Calvarurile depuse 
sînt ridicate de procesele de încreţire a scoarţei şi de formare 
a munţilor deasupra nivelului mării. Intrînd în sfera tempe¬ 
raturilor şi a presiunilor înalte, acestea devin mai dense, 
îşi modifică structura şi se transformă în marmură. De 
aceea marmura este un produs de transformare, o rocă 
metamorfică. Masivele de calcar ridicate deasupra nivelului 
mării sint din nou supuse acţiunii apei, bioxidului de carbon 
şi căldurii; astfel circuitul calciului începe din nou. 

Să ne amintim insă că iniţial călătoria calciului a pornit 
cu distrugerea silieaţilor de aluminiu şi că elementul nu mai 
revine la astfel de compuşi; prin urmare, acest proces trebuie 
considerat ireversibil. 

Calciul joacă şi un rol important in circuitul carbonului: 
99,82% din carbonul conţinut în scoarţa Pămîntului se 
află în rocile sedimentare, adică în mare măsură legat 
tocmai cu elementul calciu ,\ 

Să ne închipuim că activitatea vitală a plantelor şi ani¬ 
malelor nu ar regenera in atmosferă rezervele de bioxid 
de carbon. In acest caz ar trebui în total numai 1 800 de 
ani pentru ca întreaga cantitate de C0 2 prezentă să fie legată 
de calciu şi de celelalte metale. 

Dar care este soarta „rudelor sărace 11 ale calciului — bariu] 
şi stronţiul? Soarta lor este similară eu a calciului. Aceste 
elemente trec de asemenea, sub formă de carbonaţi şi sulfaţi, 
in apă şi de aici în rocile de sedimentare. în linii generale 
ele se caracterizează prin acelaşi circuit. 


Elementul constructor 

Cînd omul nu s-a mai mulţumit cu daruri de-a gata de la 
natură, a început să-şi construiască singur locuinţe din 
piatră şi probabil că dintre materialele de construcţie a 

utilizat in primul rind calcarul. Se poate presupune acest 
lucru deoarece calcarul se găseşte în cantităţi mari, este 
destul de rezistent şi în acelaşi timp se prelucrează mult 
mai uşor deeît celelalte roci. 

Din blocuri de calcar sint construite renumitele pira¬ 
mide egiptene. Multe oraşe sint construite din calcar. 

Construcţiile antice nu au la bază nici un fel de liant 
(mortar) care să lege pietrele între ele. Rezistenţa se asigură 
prin faptul că blocurile aveau suprafeţe netede, şlefuite. 
Ne vine greu să ne închipuim astăzi ce muncă titanică a 
fost necesară pentru a se realiza aceste construcţii! Oamenii 
au învăţat să prepare materialele liante mult mai tîrziu. 
Iar atunci tot calciul le-a venit în ajutor. 

Dacă încălzim gipsul natural, CaS0 4 -2II 2 0, la 150°C, 
îndepărtăm astfel o parte din apa de cristalizare. Hidratul 
care se obţine şi care conţine mai puţină apă, CaS0 4 • 1I 2 0, 
îşi poate recăpăta apa pierdută. In mod practic, ipsosul, 
cum este denumit, se amestecă cu apă, iar pasta obţinută se 
utilizează ca material liant pentru stucaturi etc. Pe măsură 
ce apa „revine" în molecula de cristalohidral, se produce 
întărirea masei. 

Dacă însă se încălzeşte gipsul peste 500°C, acesta se des¬ 
hidratează complet şi pierde capacitatea de a se mai hidrata. 
De aceea produsul astfel obţinut este denumit ipsos „mort". 
Dacă se continuă încălzirea pînă la 1 000°C şi peste această 
temperatură, se obţine un nou material liant: ipsosul hidra¬ 
ulic. Acest compus are un caracter mult mai complex, 
deoarece la temperaturi ridicate se elimină şi anhidridă 
sulfurică. Sarea normală CaS0 4 , supusă încălzirii Ia 1 000°C, 
se transformă într-o sare bazică a cărei compoziţie se repre¬ 
zintă prin formula aproximativă .rCaS() 4 -î/CaO. 

Dacă la ipsosul hidraulic se adaugă apă, aceasta se adiţio¬ 
nează la sarea bazică şi cristalele obţinute se leagă unele de 
altele, formînd o masă rezistentă stabilă la acţiunea apei 
şi la oscilaţiile de temperatură. Acest material liant a fost 
cunoscut încă din antichitate: in Egipt a fost utilizat încă 
acum patru mii de ani. 

Din timpuri străvechi se utilizează ca material liant şi 
varul. In prezent se consumă anual zeci de milioane de tone 
de var. Pentru fabricarea varului se calcinează calcar în 
cuptoare mari la 900°C. Pentru a transforma varul în material 
liant „se stinge" cu apă. Se obţine varul stins: Ca(OH) 2 . 


75 



Dacă se ia apă în exces, se obţine „laptele de var“. La 
acesta se adaugă nisip, iar masa obţinută, mortarul, se uti¬ 
lizează pentru legarea blocurilor de piatră şi a cărămizilor 
in construcţii. 

Cum are loc uscarea, întărirea acestei mase? Holul impor¬ 
tant în întărirea mortarului îl are absorbţia de bioxid de 
carbon din atmosferă. Se formează carbonat de calciu, CaC0 3 , 
şi, parţial, silirăţi datorită nisipului, conform reacţiei: 

Ca(OH), + Si0 2 -> CaSi0 3 + II 2 0. 

Este uşor de înţeles pentru ce întărirea mortarului are loc 
lent: în aer se află cantităţi mici de bioxid de carbon şi, lucru 
şi mai important, se degajează apă, pentru îndepărtarea 
căreia este nevoie de asemenea de timp. Un neajuns al mor¬ 
tarului îl constituie faptul că nu are o rezistenţă prea mare. 

Cimentul — cel mai important liant aj timpului nostru 1 — 
nu prezintă însă aceste neajunsuri |CTmentul este un ames¬ 
tec de silicaţi şi aluminaţi. Materia primă pentru obţinerea 
cimentului este calcarul (sursă de CaO) şi argila (sursă de 
oxizi acizi Si0 2 şi A1 2 0 3 ). Materia primă se macină foarte 
fin şi se introduce treptat într-un cuptor rotativ puţin încli¬ 
nat, în care pe la partea opusă, in contracurent, intră com¬ 
bustibilul: praf de cărbune sau gaze naturale. Aceste cup¬ 
loare au dimensiuni foarte mari. 


1 Producţia de ciment a atins în 19G'• in R.P.It. un volum de 
4 752 000 t faţă de 510 000 t în 1938 (N.t.). 



Prin arderea combust ibilului in cuptor se realizează o 
temperatură piuă la 1 50(fC, iar amestecul iniţial se depla¬ 
sează Încet şi se calcinează. Calcarul se descompune, formind 
CaO. Oxidul de calciu reacţionează cu părţile componente 
ale argilei, formind silirăţi şi aluminaţi de calciu. Produsul 
compact — clincherul — este răcit şi măcinat, după care 
se obţine o pudră verde-gri de cimenţACimentul obţinut 
astfel conţine CaO (circa 60%), Si0 2 jTi°/ 0 ), A1 2 0 3 (circa 
10%) şi Fe 2 0 3 (circa 5%). 

Uneori se utilizează ca materie primă nu varul, ci gipsul, 
adăugîndu-se cărbune şi, de regulă, argilă. Prin calcinarea 
unui astfel de amestec se obţine de asemenea ciment, însă 
gazele evacuate conţin bioxid de sulf, care se formează din 
gips şi care se utilizează pentru obţinerea concomitentă a 
acidului sulfuric. 

Construcţiile moderne impun exigenţe mari în ce priveşte 
calitatea cimentului. In primul rind el trebuie să se întă¬ 
rească bine după amestecarea cu apa, adică, cum spun con¬ 
structorii, să facă priză. Dar această întărire nu trebuie să 
fie „fulgerătoare", căci este nevoie de un interval de timp 
pentru transportul mortarului la locul de lucru şi pentru 
lucrul propriu-zis. Condiţiile tehnice prevăd ca întărirea 
cimentului să înceapă după 45—60 de minute de la prepa¬ 
rarea betonului. Pe de altă parte, acest timp nu trebuie nici 
să se lungească prea mult. Se consideră normal dacă întărirea 
se produce in curs de 12 ore. Cu timpul însă, rezistenţa 
mortarului creşte. 

Pentru a aprecia calitatea cimentului, marca sa, după 
patru săptămîni de la obţinere betonul este supus la încer¬ 
care prin comprimare. Cele mai bune tipuri de ciment pe 
bază de silicaţi suportă sarcini pină la 600 kg/cm 2 . 

Procesul de întărire a mortarului este asemănător întăririi 
ipsosului: silicaţii de calciu, adiţionînd apă, se transformă 
in cristalohidraţi. In acest caz au loc şi transformări chimice 
şi fizico-chimice mult mai complexe. Este important să se 
sublinieze că întărirea cimentului necesită o temperatură 
ceva mai ridicată. De aceea în timp de iarnă trebuie să se 
ia măsuri speciale de încălzire a şantierelor de construcţii. 

Dacă se supune calcinării o argilă cu un conţinui redus de 
Si0 2 , se obţine un ciment argilos care are altă compoziţie: 
CaO circa 40%, A1 2 0 3 circa 40%, Fe 2 0 3 10—15% şi numai 
5—10% Si0. 2 . In acest ciment principala parte componentă 
o constituie nu silicatul, ci aluminatul de calciu. Dacă argila 

utilizată conţine prea mult Si0 2 , se adaugă minereu de fier, 
care produce legarea silieiului sub formă de silicat de fier. 

O particularitate esenţială a cimentului argilos este întă¬ 
rirea rapidă. In afară de aceasta, adiţia apei la aluminatul 
de calciu CaO -A1 2 U 3 este însoţită de degajare de căldură. 
Iar această proprietate este foarte importantă: în timpul 
iernii un astfel de ciment nu necesită măsuri speciale de 
încălzire. După numai 24 de ore de la prepararea mortarului, 
rezistenţa acestuia atinge 500—600 kg/cm 2 , 
f In prezent, însemnătatea cimentului nu se limitează 
' numai ca mortar. Dacă se adaugă la ciment pietriş, zgură, 
piatră sfărimată, se obţine un material de construcţie de 
sine stătător — betonul —, din care se pot confecţiona 
diverse detalii de construcţie şi prefabricate: planşee, grinzi, 
scări, pereţi şi chiar camere întregi. Utilizarea scheletelor 
metalice — armături — permite să se îmbunătăţească pro¬ 
prietăţile mecanice ale betonului. In felul acesta se obţine 
betonul armat, deosebit de important în construcţie. \ 

Deşi proprietatea cimentului argilos de a degaja căldură 
prin hidratare este utilizată în timp de iarnă (cînd nu mai 
sînt necesare instalaţiile speciale de încălzire), in unele 
cazuri aceasta reprezintă un neajuns important. In cazul 
în care mortarul este dispus în strat subţire, acest lucru nu 
prezintă mare importanţă. Dar să ne închipuim, de exemplu, 
construcţia unui baraj în care trebuie să se toarne cantităţi 
enorme de beton. Evacuarea căldurii în cazul unui astfel de 
„masiv" de beton este mai dificilă şi uneori se atinge in inte¬ 
rior temperatura de 80°C. în aceste condiţii adiţia apei are 
loc in aşa fel, incit se formează cristale foarte mari de alu- 
minat hidratat. Rezistenta unui astfel de beton este de 
trei-pat.ru ori mai mică. Ce-i de făcut? 

Să ne amintim că prin calcinarea la temperatură înaltă a 
gipsului natural se obţine ipsosul „mort“. Dar acesta este 
„mort“ numai faţă de apă. Dacă se adaugă 25—30% dintr-un 
astfel de ipsos (denumit şi ,,anhidril“) la cimentul argilos, 
acesta reacţionează cu aluminatul de calciu în prezenţa apei, 
formind un compus cu compoziţia aproximativă 3CaO • 
2A1 2 0 3 • 3CaS0 4 ■ U 2 0. Această reacţie necesită o tem¬ 
peratură înaltă, tocmai temperatura care se şi dezvoltă în 
cazul întăririi acestui ciment. In felul acesta, căldura care 
ar fi putut să dăuneze rezistenţei construcţiei este utilizată 
chiar în interiorul masivului de beton. In afară de aceasta, 
cimentul argilos eu anhidrit capătă încă o proprietate impor- 

tantă: stabilitate la apa de mare, bogată în diverse săruri 
şi care de aceea acţionează deosebit de agresiv asupra con¬ 
strucţiilor din porturi. 

Exigenţele moderne faţă de detaliile construite din beton 
sînt foarte variate. Pentru construcţia de locuinţe a început 
să se utilizeze betonul expandat sau betonul poros. Planşeele 
din astfel de betoane sînt rele conducătoare de căldură şi 
totodată izolatoare acustice. Cimentul care conţine silicat 
de magneziu fibros — azbest — permite obţinerea de plăci 
subţiri, utilizate ca material pentru acoperişuri. Din astfel 
de ciment se pot fabrica şi diverse conducte. 


Calciul în organismul viu 

. „Elementul constructor" are un rol foarte important in 
viaţa organismelor animale. 

Dacă multe animale inferioare au drept cel mai util mate¬ 
rial pentru construcţia scheletului carbonatul de calciu, 
animalele superioare folosesc în acelaşi scop fosfatul de 
calciu: Ca 3 (P0 4 ) 2 . In organismul uman, această substanţă 
intervine în proporţie de 3%. I 

Poate că 3%nu reprezintă prea mult. Dar să ne închipuim 
un om fără oase — o meduză în locul celei mai înalte creaţii 
a naturii — şi atunci e limpede ce înseamnă această cifră. 

In cazul unei insuficienţe a calciului, rezistenţa scheletu¬ 
lui se micşorează, apare pericolul unor fracturi, găinile fac 
ouă fără coajă. De aceea animalele trebuie să primească, o 
dată cu hrana, şi o serie de săruri minerale care să conţină 
calciu. In acest scop se adaugă la hrană cretă măcinată sau 
făină de oase, care conţine fosfat de calciu în formă finită. 

Rolul calciului in organism nu se limitează nici pe departe 
la construcţia scheletului. Ionii de calciu care se găsesc în 
sînge joacă un rol important in funcţionarea inimii: înlătu¬ 
rarea ionilor de calciu din sînge duce imediat la oprirea 
inimii. 

Sîngele care nu conţine calciu pierde complet capacitatea 
de a se închega la aer. Act ivitatea sistemului nervos central 
este de asemenea deranjată de lipsa calciului. In special 
organismul în creştere are nevoie de calciu. Nu este de mirare 
de aceea că laptele conţine săruri de calciu in cantitate mare. 


79 



Se ştie că unele moluşte depun carbonat de calciu nu numai 
la formarea cochiliilor, dar şi sub formă de perle, care se 
formează în jurul anumitor corpuri (de exemplu in jurul 
grăunţelor de nisip) care au ajuns întîmplător în interiorul 
cochiliei. Este interesant că şi in organismul uman au loc 
astfel de procese care se aseamănă cu formarea depunerilor 
de carbonat din perle. Astfel, în tuberculoză se produce cal¬ 
chierea focarului de îmbolnăvire. In unele boli de inimă, 
ţesuturile învecinate cu aceasta se pot scleroza şi pot prinde 
inima într-un fel de platoşă. 1 


Alte „profesiuni" ale calciului 

Calciul nu este numai constructor. Este greu de găsit vreo 
ramură a economiei naţionale care nu foloseşte compuşi 
de calciu. De exemplu,[prin încălzirea unui amestec de oxid 
de calciu cu cărbune în cuptoarele electrice se obţine un pro¬ 
dus tehnic important: carbura de calciu (CaO + 3C -> CaC 2 + 
+ CO). Sub acţiunea apei, carbura de calciu sau carbidul 
formează acetilenă: t 

CaC 2 + 2H 2 0 -> Ca(OH) 2 + C 2 1I 2 . 

Înainte acetilena era utilizată numai drept combustibil 
pentru iluminat. După ce s-a constatat că dacă în procesul 
de ardere a acetilenei se înlocuieşte aerul eu oxigen se obţine 
o flacără oxiacetilenică a cărei temperatură se ridică la 
3 000°C, becurile de acetilenă au început să fie folosite la 
tăierea metalelor. Acetilena este azi o materie primă impor¬ 
tantă pentru industria chimică. 

Este interesant că prin acţiunea vaporilor de apă asupra 
carbidului, la temperatură ridicată, se obţine nu acetilenă, 
ci hidrogen: 

CaC 2 + 5U 2 0 -» CaC0 3 -f C0 2 + 5H 2 . 

Prin această metodă se poate obţine hidrogen pentru 
scopuri tehnice. 

Reacţionînd la temperatură ridicată cu azotul din aer, 
carbura de calciu formează cianamidă: \ 

CaC 2 + N 2 —> GaCN 2 + C. 

Acest compus are de asemenea utilizări largi. înainte de 
toate, formarea cianamidei a constituit unul din primele 
procedee de legare chimică a azotului din atmosferă: sub 
acţiunea vaporilor de apă asupra cianamidei se formează 
amoniac. Acest proces se desfăşoară, de astă dată în mod 
lent, şi prin introducerea cianamidei în sol: 

CaCN 2 + 3H 2 0 CaC0 3 + 2NH 3 . 

Aceasta permite să se utilizeze cianamida direct ca îngrăşă- 
mînt.ŢDin cianamidă se poate obţine un compus şi mai 
preţios, ureea, care se utilizează in industria materialelor 
plastice şi ca îngrăşămînt. Cianamida are de asemenea o 
utilizare destul de interesantă în agricultură. Dacă se stro¬ 
pesc culturile de bumbac cu soluţii de uree, plantele se defo- 
liază. Aceasta permite mecanizarea recoltării bumbacului. 

In industrie se utilizează cantităţi foarte mari de var: 
în industria sodei, a clorurii de var, a sării lui Berthollet, 
a compuşilor chimici pentru protecţia plantelor. \ 

Multe săruri de calciu adiţionează apă, formîhcTcristalo- 
hidraţi. Această proprietate este clar pusă în evidenţă în 
cazul clorurii de calciu, care poate adiţiona şase molecule 
de apă. De aceea clorura de calciu este foarte higroscopică, 
absoarbe rapid apa din aer sau din solvenţii organici şi este 
utilizată ca agent de uscare. Un domeniu important de uti¬ 
lizare a acestei sări îl constituie prepararea amestecurilor 
refrigerente. Soluţia care conţine 32,5% clorură de calciu 
îngheaţă numai la —51°C. Obiectele de lemn îmbibate cu o 
astfel de soluţie devin rezistente la foc. Clorura de calciu 
__este şi un medicament important. 

i Calciul intră în compoziţia aproape a tuturor sorturilor 
de sticlă. Cu toate acestea, sticla obişnuită permite transmi¬ 
siunea unui spectru de radiaţii destul de limitat. Radiaţiile 
ultraviolete sînt reţinute aproape complet. Cuarţul nu are 
acest neajuns; el reţine insă radiaţiile infraroşii ale spectru¬ 
lui. Un material deosebit de bun pentru construcţia apara¬ 
telor optice este fluorina — fluorura de calciu. Aceasta 
transmite atît radiaţiile ultraviolete, cît şi pe cele infraroşii A 
Nu întimplător piuă in prezent nu am spus nimic despre 
calciul metalic. Deşi a trecut un secol şi jumătate din 
momentul in care oamenii de ştiinţă au obţinut, pentru 
prima dată, acest metal moale şi strălucitor în stare pură, 
şi în prezent el este utilizat numai sub formă de compuşi. 

Calciul metalic este obţinut prin electroliza clorurii de calciu 
in stare anhidră. Totuşi trebuie menţionată o utilizare indus¬ 
trială a metalului ca atare, şi anume în metalurgie. Dato¬ 
rită activităţii chimice mari a calciului, acesta este adăugat 
la topiturile metalice care conţin impurităţi. Calciul reac¬ 
ţionează cu impurităţile, şi chiar cu gazele, Îmbunătăţind 
calităţile metalului. 


Cei trei fraţi la lucru 

Compuşii de slronţiu, bariu şi calciu se utilizează în piro¬ 
tehnie: st ronţ i u 1 colorează flacăra in roşu, bariul in verde, 
iar calciul în roşu-portocaliu. Această proprietate se poate 
utiliza şi în analiza spectrală a acestor elemente. 

Dacă se adaugă clorură de bariu la o soluţie care conţine 
acid sulfuric sau sulfaţi solubili, are loc imediat o precipi¬ 
tare de sulfat de bariu insolubil, care după filtrare se poate 
cîntări; în felul acesta se poate determina gravimetric ionul 
sulfat din soluţia iniţială. 

T Sulfatul de bariu se utilizează ca pigment alb la fabricarea 
vopselelor, precum şi in rontgenografie şi medicină ca sub¬ 
stanţă de contrast. Pentru studierea stomacului, de exemplu, 
pacientul bea un pahar cu suspensie de sulfat de bariu. Şi 
deoarece bariul absoarbe parţial radiaţiile Rontgen, pereţii 
stomacului devin vizibili. Este important de subliniat că 
această sare nu este dăunătoare organismului, în timp ce 
sărurile solubile de bariu sint extrem de otrăvitoare (astfel, 
de exemplu, clorura de bariu se utilizează în lupta contra 
dăunătorilor plantelor). \ 

O proprietate utilă a bariului o constituie capacitatea sa 
de a forma in afara oxidului normal, BaO, şi un peroxid, 
Ba0 2 . în tehnică acest compus se obţine prin încălzirea 
oxidului de bariu la 600°C în curent de aer. Sub acţiunea 
apei, peroxidul de bariu formează apa oxigenată: 

Ba0 2 + 2H 2 0 -> Ba(OII), + ll 2 0 2 . 

Prin încălzirea peste 600°C, peroxidul de bariu se descom¬ 
pune, trecînd în oxid de bariu şi eliberind oxigen, 
r- Sulfurile metalelor alcalino-pămîntoase intră în compozi- 
• ţia substanţelor fosforescente. Compuşii cu sulf în care la 

un atom de metal revin mai mulţi atomi de sulf (polisulfu- 
rile) sînt utilizaţi in industria pielăriei pentru îndepărtarea 
părului (acţiune depilantă). j 


Calciul în cosmos 

Din cele prezentate pînă acum am văzut că elementul 
calciu este unul dintre cele mai importante elemente de pe 
Pămînt. Studiul meteoriţilor care au căzut pe Pămînt a 
permis să se constate că acest element există şi pe alte corpuri 
cereşti. Analiza pietrelor meteoritice a arătat că ele conţin 
cantităţi importante de calciu (în medie 1,8%). 

Prezenţa calciului în univers a fost observată şi cu ajuto¬ 
rul analizei spectrale a substanţei diferiţilor aştri. Atomii 
de calciu sînt prezenţi in protuberanţele solare şi în multe 
stele. Ei se află printre atomii altor elemente uşoare care 
umplu spaţiile interastrale. Tocmai acest fapt dă astronomi¬ 
lor posibilitatea să calculeze distanţele pînă la stelele foarte 
îndepărtate. 

Fiecare corp adus la incandescenţă este caracterizat prin- 
tr-un spectru de emisiune in care pot fi distinse liniile com¬ 
puşilor prezenţi. Cu toate acestea, dacă între sursa de emi¬ 
siune — steaua incandescentă — şi spectroscop se află unul 
şi acelaşi element în stare „rece“, acesta începe să absoarbă 
radiaţiile de aceeaşi lungime de undă emise în stare incan¬ 
descentă. In locul unei benzi luminoase a spectrului de emi¬ 
siune apare o bandă întunecată de absorbţie. Cu cît mai 
mare este numărul atomilor „reci" ai elementului respectiv 
pe care îi întâlneşte radiaţia, cu atât mai întunecată va fi 
banda de absorbţie. Dacă se presupune că atomii de calciu 
sînt răspindiţi în spaţiile interplanetare in mijlociu în mod 
uniform, liniile de absorbţie vor fi cu atit mai întunecate 
cu cit distanţa de la stea la observator va fi mai mare. 

In felul acesta elementul calciu a adus noi servicii ştiinţei. 



TEMELIILE TEMELIILOR: 
CARBONUL Şl SILICIUL 


Cindva savanţii vor scrie Istoria generală a carbonului, 
elementul fără care este de neconceput viaţa pe Pămînt şi 
poate chiar şi pe alte planete. 

Dacă la activul carbonului se înscrie „crearea 11 pe Pămînt 
a vieţii organice, siliciul a reprezentat fundamentul anor¬ 
ganic: mineralele şi minereurile. Cu un cuvînt, acesta repre¬ 
zintă cimentul de bază al „uscatului". 

Carbonul şi siliciul se găsesc pe acelaşi „meridian" al hărţii 
lumii elementelor: ambele elemente sînt reprezentanţii 
grupei a patra a sistemului periodic al lui Mendeleev. 


Elementul principal al vieţii 

Oricît s-ar părea de paradoxal la prima vedere, conţinutul 
de carbon în scoarţa terestră este destul de mic în compa¬ 
raţie cu alte elemente: în total numai 0,14%. Proporţia do 
carbon este mult mai redusă decît a oxigenului, sil iedului, 
aluminiului, sodiului, magneziului sau fierului. Nu este 
însă greu de imaginat cum ar fi arătat planeta noastră dacă 
din compoziţia ei ar fi dispărut întreaga cantitate de carbon: 
ar fi dispărut toate fiinţele vii, ar fi pierit lanţuri întregi 
de munţi şi podişuri alcătuite din calcar. Pămîntul s-ar fi 
transformat într-un pustiu fără viaţă. N-am fi avut cărbu¬ 
nele, petrolul. Chiar şi clima ar fi fost mai aspră. 


Cele trei chipuri ale carbonului 

r" Carbonul se găseşte la suprafaţa Pămintului şi sub formă 
de compuşi, şi in stare liberă. Carbonul nativ are trei stări, 
denumite alotropice. 

Alotropia este un fenomen destul de frecvent, care se 
întilneşte la elementele sistemului periodic, atit la metale, 
cit şi la metaloide. Atomii unuia şi aceluiaşi element pot 
fi dispuşi in mod diferit in reţelele cristaline; în acest caz 
elementul se prezintă sub mai multe stări alotropice. Carbo¬ 
nul are trei astfel de stări: diamantul, grafitul şi cărbunele 
amorf (adică negrul de fum sau cărbunele de lemn). 

Cea mai rară, dar şi cea mai deosebită dintre aceste forme 
este diamantul. Diamantul curat este transparent, incolor 
şi are o strălucire puternică. Impurităţile îi imprimă culori 
diferite; se întilneşte de asemenea diamant negru. Acesta 
este impurificat cu grafit. 

Marea duritate a diamantului era cunoscută încă de acum 
oîteva mii de ani. In natură nu există substanţe cu o duri¬ 
tate mai mare deeît a lui. 

Diamantul este de patru-cinci ori mai dur deeît Loate 
mineralele cunoscute şi decit topiturile solide utilizate ca 
înlocuitori, în afară de borazon. Cuţitul de diamant serveşte, 
fără să fie ascuţit,de o mie de ori mai mult deeît cuţitul din 
cel mai dur aliaj. De aceea cuţitele de diamant sînt de neîn¬ 
locuit în multe ramuri industriale. Dacă sondorii întâlnesc 
pe parcursul forajului o rocă dură, le vine în ajutor diaman¬ 
tul. Sapa de foraj este prevăzută cu o coroană de oţel la 
suprafaţa inferioară a căreia sînt fixate mici bucăţi de dia¬ 
mant.. Nu de mult savanţii şi inginerii sovietici au luat 
hotărirea de a fora sonde supraadinci, de 7 — 10 kilometri, 
ceea ce va permite să se smulgă naturii noi şi noi taine. 
Sapa de foraj prevăzută cu diamante ajută să se învingă 
cele mai dure roci întâlnite în cale. 

In multe domenii ale tehnicii, diamantul este in prezent 
de neînlocuit. Numai in utilizarea lui cea mai veche — suh 
formă de bijuterii (briliante) — este înlocuit, în cele mai 
multe cazuri, cu pietre preţioase mai ieftine, care ca strălu¬ 
cire nu sînt de loc mai prejos ca diamantul, şi chiar cu sticlă. 
Aceasta pentru că, atunci cînd este vorba de podoabe, duri¬ 
tatea extraordinară a diamantului nu joacă nici un rol. 

De aceea viitorul aparţine nu diamantului aristocrat, şlefuit 
într-o mulţime de fete, astfel încitdin greutatea iniţială nu 
mai rnmine decit o treime, ci diamantului truditor, indiferent 
de ce culoare — negru, galben sau transparent —, întotdea¬ 
una dur şi care pînă astăzi a învins toate celelalte materiale. 

Diamantul, ca şi multe alte minerale, se găseşte în zăcă¬ 
minte mari, precum şi dispersat in aşa-numite zăcăminte 

secundare. El se formează la mari adincimi, sub acţiunea 
unor temperaturi şi presiuni imense. Uneori magma topită 
de la mari adincimi răzbeşte spre suprafaţă şi se solidifică 
sub forma unor fire subţiri de kimberlit. Urmele unor astfel 
de erupţii au fost descoperite cu mulţi ani in urmă in Africa 
şi Brazilia. Recent s-au descoperit şi in U.R.S.S., in Iakuţia, 
astfel de fire de kimberlit, care conţin foarte bogate rezerve 
de diamante. Cu toate acestea, conţinutul de diamante din 
kimberlit nu depăşeşte un gram la tonă, iar măcinarea rocii 
solide şi separarea diamantelor reprezintă o problemă difi¬ 
cilă. De aceea adeseori diamantele sînt obţinute din zăcă¬ 
minte secundare. Acestea rezultă mai ales atunci cînd partea 
superioară a zăcămîntului de bază este roasă de ape. 

Savanţii au făcut multe eforturi pentru a obţine diamante 
artificiale. Primele experienţe s-au făcut încă pe la sfirşitul 
secolului trecut, dar fără succes. Era necesar să se creeze în 
laboratoare condiţiile care există în interiorul Pămîntului: 
temperaturi şi presiuni uriaşe. Aceasta a fost cu putinţă 
numai datorită cuceririlor tehnicii moderne. In 1956 sa¬ 
vanţii englezi au reuşit să „producă" diamante. Ei au 



86 




utilizai presiuni (le peste 100 000 de atmosfere şi tempera¬ 
turi de circa 3000 C. 

Care este cauza marii durităţi a diamantului? Legă¬ 
tura dintre atomii de carbon se caracterizează printr-o 
stabilitate enormă. In diamant, fiecare atom de carbon este 
legat de alţi patru atomi şi se formează o structură simetrică, 
tetraedrică. Pentru a rupe măcar un atom de carbon de la 
suprafaţa diamantului trebuie să se rupă cel puţin două 
legături carbon-carbon. Legătura chimică aşa de rezistentă 
şi dispoziţia reciprocă a atomilor imprimă cristalului de 
diamant această duritate uimitoare. Este însă destul „să se 
restructureze" reţeaua cristalină a diamantului, că duritatea 
dispare şi, în locul unui cristal strălucitor, frumos, obţinem 
un mineral moale. Acesta este grafitul. 

In reţeaua cristalină a grafitului, fiecare atom de carbon 
este de asemenea legat de alţi patru, dar, spre deosebire de 
diamant, toţi aceşti atomi sint dispuşi in acelaşi plan. Ei 
sint slab legaţi între ei, şi de aceea grafitul este uşor strati¬ 
ficat sub formă de solzi, ale căror suprafeţe alunecă unele 
pe celelalte. Această proprietate permite utilizarea sa în 
calitate de unsoare solidă. 

“ Grafitul are culoare închisă şi este complet opac. Conduce 
bine curentul electric. 

In natură, grafitul formează zăcăminte întregi. El poate fi 
obţinut şi pe cale artificială, prin încălzirea cărbunelui 
curat pină la cîteva mii de grade, fără să vină în contact 
cu oxigenul. Dacă diamantul este pus în condiţii analoge 
(la temperaturi în jur de 2 000°C), el trece în grafit. Aceasta 
dovedeşte că grafitul — în condiţiile obişnuite — este cea 
mai stabilă formă de carbon. 

In prezent, grafitul are o utilizare largă în industrie. Din 
el se fac diverse contacte rotative, electrozi pentru cuptoare 
electrice, cărbuni pentru aparate de proiecţie, creuzete 
pentru topirea metalelor şi, in sfirşit, mine pentru creioa¬ 
nele obişnuite, ţ 

Savanţii au observat că grafitul pur aproape nu absoarbe 
neutronii emişi prin fisiunea uraniului şi în acelaşi timp 
acţionează ca un bun moderator al acestora. In afară de 
aceasta, grafitul este ieftin, se prelucrează cu uşurinţă şi 
nu are de suferit datorită temperaturii înalte sau a radia¬ 
ţiilor reactorului. Toate aceste calităţi au făcut ca grafitul 
să fie un material de neînlocuit in tehnica atomică. 

Cea de-a treia stare alotropică a carbonului se întâlneşte 
in natură sub forma funinginii obişnuite şi a cărbunilor de 
pămînt sau de lemn. Sortul superior — antracitul — con¬ 
ţine peste 95% carbon, restul fiind impurităţi: compuşi ai 
carbonului cu hidrogenul, sulf şi diferiţi compuşi ai siliciu- 
lui, care prin ardere formează cenuşă şi zgură. 

Cărbunele este larg utilizat în metalurgie pentru obţinerea 
fontei. Cu cit este mai bună calitatea cărbunelui, cu atît 
mai curată este fonta. De aceea cărbunele este iniţial purificat 
prin transformarea lui in cocs. In vederea cocsificării, căr¬ 
bunele este încălzit puternic în absenţa aerului; compuşii 
organici volatili şi o parte din sulf se vaporizează, formind 
gazul de cocserie, care şi el reprezintă o materie primă pre¬ 
ţioasă. Cocsul care rămîne după cocsificarea cărbunilor de 
pămint este utilizat în industria metalurgică. 

De multă vreme, pentru obţinerea fontei se utiliza şi 
cărbunele de lemn — mangalul. Înainte, cînd oamenii nu 
ştiau să obţină cocs din cărbune, întreaga cantitate de fontă 
se obţinea cu ajutorul cărbunilor de lemn. Aproape toate 
pădurile din Anglia au fost transformate in mangal pentru 
industria metalurgică. 

Mangalul şi-a cîştigat reputaţie şi ca excelent absorbant 
de gaze. Această capacitate o au şi multe alte substanţe, dar 
cărbunele de lemn (in special cel de mesteacăn) nu are con¬ 
curent^ Un volum de cărbune de lemn este capabil să absoarbă 
la temperatura camerei pînă la 200 de volume de aer şi o 
cantitate mult mai mare de gaze otrăvitoare: clor, fosgen 
şi altele, aşa de mare este porozitatea cărbunelui. De aceea 
cărbunele de lemn se utilizează cu succes în măştile de gaze, 
înlocuind filtrele chimice complicate. 

Capacitatea de absorbţie a cărbunelui răcit cu aer lichid 
este însă de zece ori mai mare. Această proprietate este uti¬ 
lizată în laboratoare pentru înlăturarea aerului şi crearea 
de depresiuni. Intre altele, carbonul este unul dintre cele 
mai greu fuzibile substanţe. Se topeşte la temperatura de 
circa 3 700°C. 

Din punct de vedere chimic, carbonul este puţin activ. 
Cu toate acestea, el este „inert“ numai în condiţii obiş¬ 
nuite. La temperaturi suficient de înalte reacţionează cu 
multe elemente — metale şi nemetale. 



L Dintre cele trei stări alotropice, cel mai activ este cărbunele 
amorf. Prin încălzire la aer, acesta se combină energic cu 
oxigenul, formînd bioxid de carbon. Dacă arderea se face 
în prezenţa unei cantităţi mai reduse de oxigen, se obţine 
gazul asfixiant — oxidul de carbon CO. Cu sulful, cărbunele 
formează un compus foarte important: sulfura de carbon, 
unul dintre solvenţii cei mai buni ai grăsimilor, uleiurilor 
şi răşinilor, care se utilizează la fabricarea mătăsii artifi¬ 
ciale prin procedeul viscoză.lAsupra proprietăţilor chimice 
ale carbonului vom mai reveni. 


Cel mai important compus al carbonului 

Acest compus nu numai că este cel mai important, dar 
este şi cel mai răspindit. Bioxidul de carbon se află in atmo¬ 
sferă (0,03%), precum şi dizolvat în apa riurilor şi a mărilor; 
el se degajează în cantităţi uriaşe în erupţiile vulcanice şi, 
prin urmare, se găseşte in adîncurile Pămîntului. Este inte¬ 
resant că pe planeta Venus se găseşte in cantitate mult mai 
mare decît in atmosfera terestră. 

p Bioxidul de carbon este continuu transformat de plante 
în substanţe organice. Cu plantele se hrănesc animalele, 
care elimină prin respiraţie bioxid de carbon, şi astfel car¬ 
bonul revine în atmosferă. Bioxidul de carbon este redat 
atmosferei şi prin procesele de fermentare şi putrefacţie. 
In felul acesta se realizează circuitul carbonului în natură. 
Acest circuit are însă şi ramificaţii. Cantităţi însemnate 
de bioxid de carbon pătrund în atmosferă datorită erupţiilor 
vulcanice. In acelaşi timp, mult bioxid de carbon dizolvat 
în apa oceanelor sub formă de carbonaţi este utilizat de ani¬ 
malele marine la formarea scheletelor şi a cochiliilor, ţ 

In perioadele îndepărtate ale istoriei Pămîntului, imense 
cantităţi de carbon au fost scoase din circuitul vieţii şi 
ascunse sub stratele de roci sedimentare, sub formă de 
depuneri de calcar, cărbune şi petrol. 

in timpul ultimului secol, omul, extrăgînd şi arzind 
cantităţi mari de minereuri, a mărit cantitatea de bioxid 
de carbon din atmosferă. Conţinutul său în atmosferă în 
prezent este în uşoară creştere. Dar bioxidul de carbon nu 
serveşte numai drept hrană pentru plante, ci şi drept „pla- 
pumă“ protectoare a Pămîntului. El îngăduie trecerea raze- 

lor solare care încălzesc suprafaţa terestră, dar reţine razele 
infraroşii pe care Pămintul le radiază in spaţiul cosmic. 
Dacă din atmosferă ar lipsi bioxidul de carbon, clima pla¬ 
netei noastre ar fi fost mult mai rece şi mai uscată. De aceea 
activitatea omului, făcind să se mărească treptat conţinutul 
de C0 2 din atmosfera Pămîntului, va duce cu timpul la 
încălzirea planetei noastre şi la mărirea umidităţii. 
t — Bioxidul de carbon nu este chiar aşa de puţin dăunător 

l organismului uman cum ar putea să pară la prima vedere. 
Gind conţinutul său in aer depăşeşte 3%, au loc tulburări 
serioase ale organismului. La o concentraţie de 10% intervine 
moartea aproape subită, în urma opririi respiraţiei. 

In practica zilnică, bioxidul de carbon se utilizează, sub 
formă de gheaţă uscată (bioxid de carbon solid), in special 
în instalaţiile de răcire. 


Baza „aurului negru" 

Petrolul este un amestec de diverşi compuşi ai carbonului 
care se întîlnesc in natură. In compoziţia lui intră hidro¬ 
carburi şi compuşi organici mai complecşi. Petrolul este 
prelucrat in uzinele chimice. La început se distilează din 
petrol moleculele cele mai uşoare, care constituie benzina, 
apoi lampantul şi, în sfîrşit, uleiurile. Amestecul care 
rămîne este denumit păcură şi se utilizează drept combustibil 
la fabricarea oţelului in cuptoarele Siemens-Martin şi în 
focarele locomotivelor, vapoarelor şi centralelor electrice. 
Produsele obţinute prin prelucrarea pacurii se utilizează 
la fabricarea substanţelor explozive, a coloranţilor, a medi¬ 
camentelor şi a materialelor plastice. \ 

Se spune adesea că petrolul formează sub pămint „lacuri" 
şi chiar „mări". Intr-adevăr, nu rareori se întâmplă ca, după 
săparea sondelor, petrolul să ţâşnească sub forma unei fin- 
tîni arteziene. O astfel de fintină arteziană poate „să pro¬ 
ducă" de la 100 pină la 1000 de tone de petrol pe zi. Cu 
toate acestea, petrolul nu se strînge in rezervoare naturale, 
ci se îmbibă în rocile poroase, afinate, ca într-un burete, 
şi ajunge la suprafaţă numai datorită presiunii stratelor 
superioare ale Pămîntului şi a gazelor dizolvate. Dacă însă 
presiunea petrolului este insuficientă, trebuie să fie scos 

cu ajutorul pompelor. Atunci, pentru menţinerea presiunii 
necesare in punga de petrol se introduce apă. 

Dacă provenienţa vegetală a cărbunilor naturali nu este 
pusă do nimeni la îndoială, în privinţa provenienţei petro¬ 
lului nu există nici pină azi un punct de vedere unitar. Unii 
cercetători, printre care şi Mendeleev, au considerat că 
petrolul s-a format din compuşi minerali — carburi metalice 
şi apă. Dacă aceasta este adevărat, ar trebui ca zăcămintele 
de petrol să fie situate în special in zonele vulcanice. Dar 
din 10000 de zăcăminte de petrol cunoscute pe Pămînt, nu¬ 
mai 30 sint. dispuse în apropiere de locurile care prezintă fi¬ 
suri ale scoarţei, iar celelalte se află sub roci sedimentare care 
niciodată nu au venit în contact cu magma incandescentă. 

De aceea majoritatea savanţilor sînt in prezent de altă 
părere, şi anume că petrolul s-a format din resturi de plante 
şi animale de-a lungul vremurilor. Dacă aceste resturi ajung 
intr-un mediu care conţine oxigen, ele se descompun, for- 
mînd cărbunii fosili. Dacă însă mediul este sărac în oxigen, 
se formează petrolul. Cărbunele rămine la locul de formare, 
în timp ce petrolul migrează sub pămînt şi se poate împrăştia 
dacă nu întîlneşte condiţii favorabile de acumulare, în spe¬ 
cial sub stratele de argilă. 

Cirul stratele superioare ale rocilor sînt impermeabile şi 
pentru gaze, hidrocarburile cele mai uşoare — metanul, 
etanul etc. — se acumulează şi ele sub pămînt şi formează 
zăcăminte de gaze naturale. Gazele naturale reprezintă în 
prezent una din cele mai ieftine şi mai preţioase materii 
prime pentru industria chimică. 


Carbonul în chimia anorganică 

Din punctul de vedere al numărului şi al diversităţii com¬ 
puşilor săi, carbonul lasă în urmă toate celelalte elemente 
chimice din tabelul lui Mendeleev luate laolaltă. 

In combinaţie cu hidrogenul, oxigenul, azotul, sulful şi 
fosforul, el formează aproape toţi compuşii organici existenţi 
in natură şi sintetizaţi in laborator. Pină in prezent se 
cunosc peste două milioane de compuşi organici, iar teoretic 
este posibilă existenţa unui număr infinit de mare de astfel 
de compuşi. A. Nesmeianov a făcut o comparaţie deosebit 
de sugestivă, spunind că limbajul chimiei organice este un 

limbaj al cărui alfabet constă în total din şase litere, dar 
al cărui fond de cuvinte creşte mereu şi încă de pe-acum 
greu ar putea fi cuprinse in sute de tomuri voluminoase. 

Diversitatea compuşilor organici este condiţionată de 
capacitatea atomilor de carbon de a forma legături extra¬ 
ordinar de stabile unul cu celălalt. Lanţurile formate din 
atomii de carbon pot atinge lungimi foarte mari şi in acelaşi 
timp pot fi foarte stabile, in timp ce chiar lanţurile foarte 
scurte ale atomilor altor elemente sini, în majoritatea cazu¬ 
rilor, puţin rezistente. Astfel, pentru oxigen, lungimea 
maximă a lanţurilor este de 2 atomi; compuşii care conţin 
astfel de lanţuri sint foarte puţin stabili. Pentru carbon 
s-au obţinut lanţuri perfect stabile caro conţin peste 70 de 
atomi de carbon. 

Elementul carbon are însă şi în chimia anorganică un rol 
important. In special trebuie menţionaţi bioxidul de carbon 
şi derivaţii acestuia. 

Dizolvîndu-se în apă, bioxidul de carbon formează un 
acid slab, acidul carbonic tl 2 C0 3 . 

in stare pură, acest acid este imposibil de obţinut, fiind 
instabil. Dimpotrivă, sărurile acidului carbonic — carbo- 
naţii şi bicarbonaţii — sint compuşi stabili. Cele mai 
importante dintre acestea sint carbonului de sodiu Na 2 C0 3 
sau soda, şi carbonalul de potasiu lv 2 C0 3 , sau potasa. Dacă 
metalul a substituit în molecula acidului carbonic numai 
un singur atom de hidrogen, se obţin bicarbonaţii. Cel mai 
important bicarbonat este bicarbonatul de sodiu NaHC0 3 . 

Un alt compus important al carbonului cu oxigenul este 
oxidul său, CO. 

Oxidul de carbon se formează prin arderea cărbunelui 
într-o cantitate insuficientă de oxigen pentru ca arderea să 
fie completă. Cind nu este destul oxigen, in partea inferioară 
a cuptorului, unde există încă oxigen, arderea este completă 
şi se formează bioxidul de carbon: G + 0 2 —> C0 2 , pe cind 
în partea superioară a cuptorului o parte din cărbunele 
incandescent vine in contact nu cu aerul, ci cu bioxidul do 
carbon format. In aceste condiţii se formează oxid de car¬ 
bon: CO a + C —» 2CO. 

Oxidul de carbon este numit uneori gaz asfixiant, deoa¬ 
rece este extrem de otrăvitor. Otrăvirea cu oxid de carbon 
(asfixia) are loc de obicei cind coşul este închis înainte de 
vreme. In cazul otrăvirii cu oxid de carbon, sîngele pierde 
capacitatea de a fixa oxigenul şi de a-1 ceda ţesuturilor orga¬ 
nismului. Aceasta poate duce la moartea omului. 

Oxidul do carbon are un caracter nesaturat şi de aceea 
adiţionează cu aviditate alte molecule sau alţi atomi. De 
exemplu, la temperaturi de circa 500°C sau pur şi simplu la 
lumină, oxidul de carbon „captează 11 doi atomi de clor, 
forinînd compusul toxic binecunoscut — fosgenul: GO + 
+ CI* -» COCL. 

Fosgenul este şi un reactiv foarte preţios pentru obţinerea 
multor compuşi organici complecşi. La temperatură ridi¬ 
cată şi la presiuni mari, oxidul de carbon se combină cu 
metalele; în felul acesta se obţine, de exemplu, un compus 
volatil al fierului, pentacarbonilul de fier Fe(CO) 5 . 

Prin arderea oxidului de carbon se degajează o cantitate 
mare de căldură, de aceea acest gaz este fabricat în genera¬ 
toare speciale şi utilizat ca gaz combustibil. 

în procesul de gazificare subterană a cărbunelui se for¬ 
mează în măsură considerabilă oxid de carbon, care apoi 
este trimis, prin conducte, Ia suprafaţă şi utilizat. 

Cu ajutorul oxidului de carbon se poate fabrica acidul 
cianhidric, HCN, de exemplu prin reacţia cu amoniacul: 
CO + NH, HCN + II 2 0. 

Acidul cianhidric este una din cele mai puternice otrăvuri. 

La temperaturi înalte, carbonul se poate uni cu multe 
metale, formînd carburi. Cele mai cunoscute carburi sint 
carburile de wolfram. Acestea sînt de neinlocuit la fabri¬ 
carea unor aliaje de o duritate foarte mare, care at inge aproape 
pe aceea a diamantului. 


93 



('el ni iii simplu compus al carbonului cu hidrogenul, care 
se găseşte la limita dintre compuşii organici şi cei anorganici, 
este gazul metan, CH 4 . Acesta se obţine, la temperatură 
ridicată, direct din carbon şi hidrogen. In natură, metanul 
se formează prin descompunerea compuşilor organici în 
absenţa aerului. Metanul este componentul principal al 
gazelor naturale. 

Atomii de hidrogen din metan pot fi înlocuiţi parţial sau 
total cu atomi de halogeni. Prin înlocuirea a trei atomi de 
hidrogen cu trei atomi de clor se obţine cloroformul (CHC1 3 ) 
care se utilizează pe scară largă în medicină, iar dacă toţi 
atomii de hidrogen sini înlocuiţi cu clor se formează tetra- 
clorura de carbon CCI.,, un solvent foarte bun, neinflamabil. 
Diferitele amestecuri de compuşi halogenaţi, ca CC1 2 F 2 , 
CC1F 3 etc., poartă denumirea de freoni şi se utilizează in 
tehnica frigului. 

In orice caz, şi din punctul de vedere al diversităţii com¬ 
puşilor anorganici, carbonul ocupă un loc de frunte printre 
elementele sistemului periodic. 


Siliciul - „zeul" naturii anorganice 

Siliciul este un remarcabil element chimic, ai cărui atomi 
sint foarte larg răspîndiţi pe Pămint.Cu toate că scoarţa 
planetei noastre este compusă dintr-un număr foarte mare de 
minerale care nu se aseamănă unul cu celălalt, siliciul ocupă 
un loc de seamă în cele mai multe dintre acestea. Siliciul 
reprezintă circa 30% din greutatea scoarţei terestre, il 
găsim în toate plantele. 

In cantităţi reduse, siliciul intră de asemenea în constitu¬ 
ţia organismelor vii, iar unele microorganisme utilizează 
acidul silicic, dizolvat în apa oceanelor pentru construirea 
scheletelor lor. In organismul uman siliciul se află într-o 
proporţie mai mică de 0,1% şi, pină in prezent, rolul său 
biologic este neclarificat. I 

Ca şi atomii de carbon, atomii de siliciu sint tetravalenţi. 
Aceasta înseamnă că pot adiţiona cîte patru atomi mono- 
valenţi, ca, de exemplu, de hidrogen sau de fluor. Activi¬ 
tatea chimică relativ mare a acestui element face ca el să 
-nu poală fi intilnit în natură în stare liberă. 

Cea mai favorabilei cuplare se realizează între orbitele 
electronice ale unui atom de siliciu şi a doi atomi de oxigen, 
ceea ce duce la naşterea bioxidului de siliciu. Acesta este un 
compus solid, greu fuzibil şi puţin reactivţTTioxidul de siliciu 
se întîlneşte in natură sub diferite forme. Cele mai frecvente 
sînt filoanele de marţ care taie mineralele mai puţin dure 
sau produsul de eroziune al rocilor — nisipul alb de cuarţ. 

Mai rar se întâlnesc anumite varietăţi de cuarţ colorate 
datorită prezenţei unor impurităţi: jasp, agat, calcedonie, 
crisopraz, onix, opal. 

De obicei cuarţul constă din numeroase cristale mici 
transparente, lipite între ele. El este foarte dur, mai dur 
decît multe alte minerale. In procesul de erodare a rocilor, 
cuarţul este distrus ultimul, formînd „resturi 11 de filoane de 
cuarţ; produsul de distrugere al acestor filoane — nisipul 
de cuarţ — conţine frecvent aur (nisip aurifer şi chiar bucăţi 
de metale in stare nativă pină la cîteva kilograme). Deose¬ 
bit de dure sînt formele sedimentare ale euarţului: jaspul 
şi agatul. Din jasp şi agat se obţin podoabe frumoase şi 
unele detalii tehnice: mojarc chimice, prisme pentru balan¬ 
ţele de precizie, lagăre pentru ceasuri şi pentru aparatele 
de măsură J 

Destul de frecvent se întîlnesc in natură cristale mari 
transparente de cuarţ, denumite cristal de stîncă. Una din 
aceste bucăţi de cristal, găsită în Madagascar, avea lungi¬ 
mea de 8 metri. 

Înainte vreme cristalul de stîncă servea numai la obţi¬ 
nerea de podoabe, dar, după ce s-au descoperit proprietăţile 
minunate ale acestui mineral frumos, utilizările în ştiinţă 
şi în tehnică au devenii predominante. Dacă se comprimă o 
placă de cuarţ (obţinută prin tăierea unui cristal de cuarţ 
după o anumită direcţie) pe feţele acesteia apar sarcini elec¬ 
trice. Datorită acestei proprietăţi, cristalele de cuarţ sînt 
denumite piezoelectrice. 

Proprietăţi similare au şi alte substanţe, ca, de exemplu 
sarea Seignette. Dar în cazul marţului aceste proprietăţi 
sînt dublate de proprietăţi mecanice extraordinare. El este 
foarte rezistent şi elastic. Dacă se confecţionează din cuarţ 
un diapazon şi se introduce sub un clopot de sticlă sub care 
se face vid, acest diapazon poate oscila ore întregi. Tempe¬ 
ratura aproape că nu are nici o influenţă asupra marţului; 
coeficientul său de dilatare este extrem de mic. 

Dacă pe feţele unei plăcuţe de cuarţ, acoperite cu cile un 
strat de metal, aplicăm un curent electric alternativ, plăcuţa 
intră în mişcare oscilatorie. Oscilaţiile se intensifică pînă ce 
intră în rezonanţă, adică frecvenţa cîmpului electric devine 
egală cn frecvenţa oscilaţiilor proprii. (înăcile de cuarţ 
piezoeleclric sînt larg folosite în tehnică. Cu ajutorul aces¬ 
tora se stabilizează lungimea de undă a staţiilor de radio 
sau se obţin ultrasunetele. Plăcile de cuarţ piezoeleclric se 
utilizează pentru fabricarea ceasurilor „de cuarţ“ de mare 
precizie sau pentru măsurarea presiunilor înalte care apar, 
de exemplu, în ţevile de tun. J 

Savanţii au stabilit că cuarţul este transparent nu numai 
pentru razele vizibile, dar şi pentru razele ultraviolete. De 
aceea din cristal de stâncă se fabrică detalii ale aparatelor 
optice cele mai precise — lentile şi prisme. 

Bioxidul de siliciu este compusul cel mai simplu al sili- 
ciului, dar nu şi cel mai răspîndit în natură. O cantitate 
mult mai mare de siliciu intră în compoziţia mineralelor 
care alcătuiesc baza scoarţei terestre: bazaltul, granitul, 
gnaisul şi altele. 

Multe minerale care conţin siliciu au o largă utilizare. 
Sînt de neînlocuit prin proprietăţile lor mica şi azbestul. 
Cristalele de mică se clivează foarte uşor, formînd foiţe 

subţiri. Mica este utilizată la confecţionarea diferitelor 
elemente do încălzire, a condensatoarelor electrice de bună 
calitate, a ferestrelor foarte subţiri pentru contoarele de 
numărat particule în fizica atomică. In antichitate, pe vre¬ 
mea cînd oamenii nu ştiau încă să fabrice geamuri de sticlă, 
la ferestre erau puse plăci de mică. 

Azbestul — un mineral alb, i'ibros — reprezintă un mi¬ 
nunat izolator electric şi termic, care rezistă la temperaturi 
de peste 1 000 G. Din azbest se fabrică carton şi ţesături 
refractare, iar din azbest şi ciment azbocimentul, renumit 
material de construcţie, care îmbină rezistenţa cimentului 
cu elasticitatea azbestului. 


Proprietăţile siliciului 

Multă vreme savanţii nu au reuşit să obţină siliciu de 
înaltă puritate şi să-i studieze proprietăţile. In prezent, 
însă, oamenii de ştiinţă au reuşit să obţină siliciu 
de puritatea 99,999% şi chiar mai marc. Siliciul pur for¬ 
mează cristale solide de culoare gri ca oţelul, în care dispo¬ 
ziţia atomilor esto aceeaşi ca în diamant. Dar în timp ce 

diamantul este un bun izolant, siliciul este un semiconductor. 
Siliciul ultrapur este de neinlocuit pentru fabricarea foto- 
elementelor solare, care se caracterizează printr-un randa¬ 
ment ridicat. 

Fotoelementul solar de siliciu este o placă metalică aco¬ 
perită cu un strat semitransparent de siliciu. Lumina solară 
scoate din atomii de siliciu electroni; se creează astfel un 
curent electric. Bateriile „solare 11 cu fotoelemente de siliciu 
alimentează cu curent electric navele cosmice. 

Din siliciu se confecţionează diode şi triode semiconduc¬ 
toare. Acestea se utilizează în radiotehnică la confecţionarea 
aparatelor de recepţie, a amplificatoarelor, a radiolocatoa¬ 
relor şi a diferite aparate. 

La temperatura obişnuită siliciul este un compus inert. 
La cald însă reacţionează cu aproape toate elementele. Cei 
mai importanţi compuşi ai si 1 ic iu lui sînt compuşii na¬ 
turali — mineralele — , despre care s-a vorbit, şi numeroasele 
săruri ale acidului silicic H 2 Si0 3 . Acesta este un acid foarte 
slab şi formează in apă nu o soluţie propriu-zisă, ci o soluţie 
coloidală. Soluţia coloidală este o suspensie foarte fină: 
la lumină apare tulbure, dar nu sedimentează, deoa¬ 
rece particulele de substanţă sînt foarte mici. Aproape 
toate sărurile acidului silicic nu sînt solubile în apă. 
Unele din acestea — feldspaturile — sînt larg răspindite în 
natură. Se dizolvă bine numai sarea de sodiu a acidului 

silicic Na 2 Si0 3 . Soluţia sa in apă poartă denumirea de sticlă 
solubilă şi se utilizează la prepararea cleiului şi ca compo¬ 
ziţie refractară pentru îmbibarea ţesăturilor şi a lemnului. 


Sticla 

fDacă n-ar fi fost siliciul, nu ar fi existat nici sticla. în 
prezent se cunosc multe sorturi de sticlă. 

Sticla obişnuită este o sare complexă a acidului sil ie ic 
Na 2 CaSi 6 0 14 sau Na 2 0-Ca0-6Si0 2 . Aceasta se fabrică în 
cuptoare mari 1 , topind nisip, Si0 2 , cu calcar, CaC0 3 şi cu 
sodă, Na 2 C0 3 . Impurităţile de fier colorează sticla in galben- 
verde. Dacă este nevoie să se obţină o sticlă colorată, se 
adaugă în topitură diverse substanţe: săruri de cobalt pentru 
albastru, săruri de crom pentru verde etc. Pentru obţinerea 
sticlelor decorative cu luciu puternic („cristalin") se adaugă 
săruri de plumb. 

Sticla obişnuită are un mare neajuns: se sparge cu uşu¬ 
rinţă la lovire şi crapă prin încălzire neuniformă. Pentru 
industria de automobile se fabrică sticlă incasantă, călită 
în mod special. Datorită călirii, stratul exterior de sticlă 
este puternic comprimat , iar cel inferior este destins. Această 
sticlă este mai rezistentă decit cea obişnuită şi, dacă totuşi 
se sparge, cioburile nu sînt ascuţite. 

Pentru fabricarea veselei de laborator se utilizează tipuri 
speciale de sticlă, „Pirex“, ,,Jena“, „Duran“, „Razoterm" 
etc., iar pentru temperaturi şi mai înalte bioxid de siliciu 
(cuarţ) topit. Aceasta aproape că nu se dilată la încălzire, de 
aceea poate fi încălzită la roşu şi introdusă în apă rece fără 
să crape. In unele sorturi de sticlă sînt sudate fire metalice. 
Acestea se utilizează la becurile electrice şi la lămpile de 
radio. 

Deosebit de minuţios — după reţete speciale, care trebuie 
respectate cu stricteţe — se obţine sticla optică. Obiectivul 
telescopului sau al aparatului de fotografiat dă o imagine 
bună numai dacă este confecţionat dintr-o sticlă optică 
absolut transparentă^Pentru ca detaliile din sticlă optică să 
nu-şi modifice forma la şlefuire, se respectă la prelucrare un 

1 Producţia industriei sticlei a atins in 1963 în R.P.R., un 
nivel de 734% faţă de anul 1938 (iY.Î.). 

regim termic anumit. Cele mai bune rezultate sînt date de 
obiectivele ale căror lentile sint confecţionate din sticlă kron- 
glass şi flintglass. Din kronglass, care este de densitate mai 
mică, se fabrică lentilele convexe, iar din flintglass (mai 
dens), lentilele concave. O astfel de asamblare a lentilelor 
permite obiectivului să concentreze toate razele de diferite 
culori mtr-un singur punct fără să rezulte benzi colorate la 
marginile imaginii. 


Ceramica 

Obiectele de ceramică se utilizează in viaţa de toate 
zilele din cele mai vechi timpuri. Obiecte ceramice sînt şi 
cărămizile. Ele se confecţionează dintr-un amestec umed de 
argilă şi nisip, după care se usucă şi se ard. Amestecul ars se 
sinterizează şi încetează do a mai absorbi apă şi de a permite 
trecerea acesteia. 

Practica olăritului este de asemenea cunoscută de foarte 
multă vreme. Olarul reuşeşte cu măiestrie, cu ajutorul rotii 
sale — o măsuţă rotativă — şi al mîinilor, să transforme 
în oale, căni, farfurii, bulgării de argilă frămintată cu apă. 
Vasul, odată terminat, este acoperit cu desene şi pus la uscat. 
O condiţie obligatorie a realizării oricărui obiect de ceramică 
este arderea. Cu cil temperatura la care se ard obiectele 
este mai ridicată, cu alît mai bună este calitatea lor. 

Vasele de faianţă şi de porţelan se confecţionează din 
acelaşi sort de argilă albă, caolin (Al 2 0 3 -2Si(.) 2 - 1LO), dar 
cele de porţelan sînt supuse arderii la temperatură mult 
mai ridicată, de aceea sini semitransparente. Vasele de 
faianţă şi de porţelan sini acoperite cu un smalţ subţire de 
sticlă uşor fuzibilă. 

Articolele de ceramică joacă un rol foarte important In 
tehnica modernă 1 . Ele se utilizează pe scară mare in con¬ 
strucţii, precum şi în industria electrotehnică şi în radio- 

1 Prin proprietăţile lor mecanice, termice, electrice bune, atît 
masele ceramice clasice, cît şi masele ceramice speciale cu însuşiri 
deosebite de refractaritate, etanşeitate la vid, impermeabilitate la 
gaze, rezistenţă electrică, pierderi dielectrice reduse etc. constituie 
un factor important în continua dezvoltare a tehnicii moderne. 

Masele ceramice speciale pe bază de silicaţi de litiu, cu coeficienţi 
de dilatare reduşi şi în unele cazuri chiar negativi, precum şi pe bază 

tehnică. S-au fabricat sorturi speciale de porţelan pentru 
uz radiotehnic, care conţin, în afară de caolin, şi 
multe alte substanţe chimice si care posedă proprietăţi 
izolatoare ridicate. 


Prin ce mai este interesant siliciul 

In afară de sticlă şi ceramică, siliciul mai formează mulţi 
compuşi importanţi şi utili. Compusul siliciului cu carbo¬ 
nul — carborundul (carbura de siliciu, SiC) se obţine prin cal- 
cinarea unui amestec de Si0 2 cu cărbune. Acest compus nu 
este inferior ca duritate deeît diamantului şi constituie unul 
din materialele de bază pentru fabricarea pietrelor de polizor 
si a şmirghelului, care se folosesc la şlefuirea celor mai dure 
oţeluri. 

Siliciul, ca si carbonul, poate forma lanţuri din mai 
mulţi atomi de acelaşi fel. Se cunosc compuşii siliciului 
SiII 4 (silanul), Si 2 U 6 pîna la Si 6 11 1 4 , dar aceştia sînt mult 
mai puţin stabili comparativ cu hidrocarburile şi se aprind 
de la sine în aer. Şi aici, ca şi în alte cazuri, se vede tendinţa 
siliciului de a forma cel mai stabil compus: Si0 2 . In cazul 

de sili ca t de zirconiu, siliciură de boriliu, de azot, de bor, de molibden, 
etc. cu refractaritate foarte înaltă, duritate foarie mare şi proprietăţi 
electrice remarcabile, care pot fi folosite în condiţii în caro alte mate¬ 
rialo, inclusiv metalele, sini necorespunzătoare sau au o aplica¬ 
bilitate redusă, au deschis perspective de nebănuit tehnicii tempera¬ 
turilor înalte, a vidului înaintat , a frecvenţelor înalte, a microundelor, 
a exploatării spaţiului cosmic etc. 

Prin aplicarea procedeului de obţinere a maselor ceramice pe baza 
cristalizării dirijate a unor sticle pe bază de silirăţi de compoziţie spe¬ 
cială, s-au realizat, în ultima vreme, mase ceramice vitrocristalizate 
cu proprietăţi fizice şi chimice deosebite, pentru aproape toate dome¬ 
niile tehnicii moderne. Aceste din urmă mase ceramice fac legătura 
între domeniul sticlei şi cel al ceramicei fine. Dintre ele, primul produs 
realizat este porţelanul din sticlă romînese. Din punct de vedere struc¬ 
tural masele ceramice vitrocristalizate reprezintă sisteme obţinute din 
sticle omogene prin cristalizarea dirijată a acestora. Spre deosebire 
de masele ceramice obişnuite, în care cristalele au diferite mărimi şi 
forme, sînt neuniform distribuite în masă şi au de cele mai multe 
ori resturi de cristale din materia primă, nointrale în reacţie, masele 
ceramice vitrocristalizate au o structură perieri omogenă din punctul 
de vedere al gradului de cristalizare şi al dimensiunilor cristalelor 
(N.t.J. 

carborundului se vede că legătura atomilor de siliciu cu 
atomii de carbon Si — C este extrem de puternică. Savanţii 
au utilizat această „rezistenţă" şi au preparat uleiuri, lacuri 
şi alte substanţe în moleculele cărora unii atomi de carbon 
au fost înlocuiţi cu atomi de siliciu. S-au obţinut lanţuri 
silicocarbonate mixte foarte rezistente. Astfel de compuşi 
denumiţi silicoorganici, sint foarte stabili şi nu se tem de 
temperaturile înalte. In prezent, compuşii silicoorganici 
se utilizează la fabricarea uleiurilor stabile la temperatură, 
a lacurilor şi a emailurilor. Electromotorul bobinat cu sîrmă 
a cărei izolaţie este făcută cu lac silicoorganic are o putere 
de două ori mai mare în comparaţie cu acelaşi motor cu 
bobinaj obişnuit. 

Instabilitatea legăturii Si — Si pledează in favoarea impo¬ 
sibilităţii existenţei vieţii fără compuşi ai carbonului. Fără 
atomii de carbon, atomii de siliciu nu formează niciodată 
lanţuri aşa de lungi cum formează atomii de carbon. De 
aceea fanteziile ştiinţifice că „în alte lumi" poate fi cu totul 
altă viaţă, bazată pe compuşi ai si 1 ic iu lui, sini, după pă¬ 
rerea noastră, nefundate. 

Rolul compuşilor sil ic iu Iu i in viaţa omului creşte în ritm 
rapid. Piatra, cimentul şi ceramica înlătură metalul cu 
existenţă efemeră. Tot mai larg se utilizează sticla, emailul, 
se efectuează cu succes experienţe pentru obţinerea de piese 
turnate din piatră. Siliciul pur devine un material de neînlo¬ 
cuit în radiotehnică. In tehnică pătrund tot mai mult com¬ 
puşii silicoorganici termostabili. 



„FĂRĂ VIAŢĂ" 

SAU FACTOR AL VIEŢII ? 


Puţine elemente au mai avut atita ghinion cu denumirea 
lor ca azotul. F'Azotikon înseamnă în limba greacă „fără 
viaţă". In limba germană azotul este denumit Stickstoff, 
adică „substanţă sufocantă"... Şi, cu toate acestea, viaţa şi 
azotul sînt inseparabile^ 

„Viaţa este modul, de existenţă a corpurilor albuminoide “ a 
spus Engels 1 , iaiţTără azot albuminele — şi în general pro¬ 
teinele, care stau la baza materiei vii — nu pot exista. 

întreaga imensitate a plantelor şi a organismelor vii de pe 
Pămînt constă în special din patru elemente, despre care se 
poate spune prin cuvintele lui Schiller: 

„Patru elemente 
Intr-un lot s-au unit 
Au creat viaţa 
Şi lumea au construit". 

Aceste patru elemente sînt: carbonul, hidrogenul, oxigenul 
şi azotul. Cît despre denumirea azotului, ea se datoreşte 
inerţiei chimice a acestui element. La temperatura camerei, 
azotul se combină numai cu litiuL^într-adevăr, cei doi atomi 
din care constă molecula de azot sînt foarte strîns legaţi. 
Pentru ca din 100 de molecule de azot 5 să se scindeze con¬ 
comitent în atomi, este nevoie ca temperatura să fie de 
3 500°C, iar pentru ca să se scindeze 40 de molecule din 100 
este nevoie de temperatura colosală de 8 000°C. Este evident 
de ce in condiţii obişnuite azotul nu reacţionează cu oxigenul 
şi cu hidrogenul. 

La temperaturi ridicate şi la un conţinut redus de oxigen, 
activitatea chimică a azotului creşte. Azotul le creează 
multe dificultăţi metalurgiştilor. Ei îl înlătură din topitu- 

1 F. Engels, Anti-Diihring , E.S.P.L.P., Bucureşti 1955, 
p. 94. 

rile metalice, treeîndu-l în zgură cu ajutorul unui metal, 
titanul, care se combină cu mare aviditate la acea tempe¬ 
ratură cu azotul. 

în scoarţa Pămîntuiui, în atmosferă, 
pe planetele îndepărtate 

Cea mai mare parte din azot se află în atmosferă. Pe 
fiecare metru pătrat de suprafaţă terestră revin opt tone de 
azot atmosferic; o asemenea cantitate este în stare să asigure 
alimentarea plantelor timp de mai mult de 1 000 000 de ani. 

In scoarţa Pămîntuiui, cantitatea lui de-abia atinge 0,4% 
în greutate. Şi nu este de mirare, deoarece azotul este inert^ 
De aceea uimitor este altceva: cum de se află şi sub formă 
de compuşi chimici? Asupra acestei probleme există multe 
teorii. Conform uneia din ele, azotul a reacţionat cu celelalte 
elemente intr-o epocă geologică îndepărtată, cînd Pămîntul 

era o masa topită, vfscoasă, acoperită de o scoarţă solidă 
subţire, perforată uneori, ba intr-un loc, ba intr-altul, de 
erupţii de vapori şi de gaze. Metalele topite reacţionau cu 
azotul, formînd nitruri. 

-•'Este posibil ca azotul să se fi fixat ceva mai tîrziu, cînd 
suprafaţa Pămîntului se acoperise cu o atmosferă fierbinte 
şi umedă, brăzdată de mii de fulgere de o putere extraordi¬ 
nară. Sub aceste influenţe, azotul s-a combinat cu oxigenul, 
iar ploile torenţiale au adus pe Pămînt acidul azotic, care, 
venind în contact cu metalele şi cu anumite săruri ale aces¬ 
tora, a format azotaţii. 

Azotul se găseşte şi în cosmos sub forma a diverse combi¬ 
naţii. Savanţii au calculat că, la o temperatură apropiată 
de zero absolut şi la o presiune de aproximativ 250 000 de 
atmosfere, amoniul metalic este stabil. Aceste condiţii 
există pe planetele îndepărtate şi reci ale sistemului solar. 
Savanţii englezi Bernal şi Massey presupun că, dacă nu pe 
Pămînt, atunci pe planetele mari ale sistemului solar — 
Uranus şi Iupiter —, în atmosfera cărora există amoniac, 
se poate întîlni amoniu metalic, care formează „filoane 
miniere 11 în adîncul planetelor. In condiţii obişnuite, amo¬ 
niul liber — un analog al potasiului şi sodiului ca proprietăţi 
chimice — nu poate fi obţinut; el se descompune imediat 
în amoniac şi hidrogen. 

Atmosfera Soarelui conţine azot sub forma do atomi neutri 
şi ionizaţi; liniile spectrale ale azotului se întîlnesc în 
comete şi în nebuloase. 

Organismele vii conţin acest element Intr-o cantitate 
destul de mare: 1 — 10% din greutatea totală de substanţă 
uscată. 


Boala adîncurilor 

i In condiţiile obişnuite, azotul este un gaz incolor ceva 
mai uşor decît aerul, fără miros şi fără gust. 

Noi nu-1 simţim şi nu sîntem intru nimic stingheriţi de el, 
dar este suficient să se schimbe condiţiile pentru ca acest 
gaz „să-şi arate colţii 11 . 

Scafandrul coboară sub nivelul mării şi, printr-o conductă 
flexibilă, este alimentat cu aer. Dar deja la o adîncime de 
numai cîteva zeci de metri el începe să simtă ceva asemă- 

nător beţiei. In gură simte gustul metalic ai azotului com¬ 
primat şi este cuprins de o veselie fără pricină. Aceasta 
este narcoza cu azot, o stare denumită frecvent „beţia adiri- 
curilor". Cauza acestui fenomen este faptul că presiunea 
măreşte concentraţia azotului dizolvat în singe şi în ţesu¬ 
turile albuminoidc şi de grăsime. 

Dacă ridicarea la suprafaţă se face lent, excesul de azot 
dizolvat se îndepărtează. Este foarte important ca înlătu¬ 
rarea din organism a acestuia să se facă prin plămîni, adică 
tot pe unde a intrat. Dacă însă ridicarea la suprafaţă se face 
brusc, azotul se separă în singe sub formă de bule, fără să 
reuşească să mai ajungă la plămîni. Aceste bule blochează 
capilarele. In acest caz organismul este în pericol. Apar 
dureri puternice, omul poate chiar să moară. Pentru a evita 
blocarea vaselor sanguine, ridicarea la suprafaţă se face 
lent, iar aerul obişnuit este înlocuit cu un amestec de heliu 
şi oxigen. Ileliul, fiind un gaz uşor şi fluid, părăseşte cu 
mai multă uşurinţă organismul. Scafandrul care s-a ridicat 
prea repede din adincuri este introdus într-o cameră erme¬ 
tică cu presiune mărită în interior, pentru o perioadă destul 
de îndelungată. 


Azotul în stare pură 

Răcit pînă la temperatura de — \ 95,8°C, azotul se transfor¬ 
mă în lichid, iar la —210,5°C se solidifică. Azotul se obţine 
prin distilarea aerului lichid. 

Azotul lichid se utilizează la congelarea produselor ali¬ 
mentare. Produsul este injectat cu azot lichid. Acesta, 
fi]trîndu-se prin materialul produsului, se evaporă, înlo¬ 
cuind tot aerul din container. Apoi conteinerul se închide 
ermetic. El poate fi transportat prin orice mijloc, în orice 
punct al globului pămîntesc, fără răcire suplimentarăj Un 
astfel de conteiner a fost transportat de la New York în 
Ceylon: produsele au ajuns la locul de destinaţie, după 
şase săptămîni de la congelare, în perfectă stare. 

Azotul se foloseşte pentru a crea o umplutură neutră sau 
un mediu neutru. Cu azo t se umplu lăm pile ele ctrice. 

Acolo unde există benzină, estiThtotdeauna cu putinţă să 
izbucnească incendiufPentru a se evita exploziile, Ia depozi¬ 
tele mari de benzină transvazările se fac sub atmosferă de azot. 

In muzee, tablourile valoroase se păstrează în cilindri 
umpluţi cu azot: aerul poate să dăuneze culorilor. Potrivit 
mărturiei unui contemporan, tabloul lui Repin Sosit pe 
neaşteptate uimea, la timpul său, prin strălucirea neobişnuită 
şi prospeţimea culorilor; trecerea timpului şi aerul le-au 
făcut insă să se întunee^__[ 

Acestea nu sint insă decît cîteva din utilizările azotului 
şi nu principalelefCea mai mare parte din azotul obţinut pe 
cale industrială foloseşte la fabricarea amoniacului, j 


Marele NH :t 

Amoniacul este compusul azotului cu hidrogenul (NH 3 ). 
Atomul de azot primeşte aici trei electroni de la cei trei 
atomi de hidrogen şi cu cei cinci electroni proprii comple¬ 
tează opt electroni, căpătînd în felul acesta structura do gaz 
inert. 

In condiţiile obişnuite de temperatură şi presiune, amo¬ 
niacul este un gaz uşor, cu un miros puternic, înţepător. 
El se dizolvă bine în apă. (Putem chiar spune că avem în 
faţa noastră cazul celei mal înalte solubilităţi a unei sub¬ 
stanţe în cealaltă: 1 cm 3 de apă rece ca gheaţa absoarbe 

1 176 cm 3 de amoniac. Apa pătrunde ca o fîntînă arteziană 
în vasul care este umplut cu amoniac. Multă vreme toc¬ 
mai solubilitatea neobişnuită a amoniacului în apă nu a 
permis să se obţină acest gaz. Abia în secolul al XVlII-lea 
Priestley a separat amoniacul, utilizind pentru captare o 
baie de mercur. 

ţ" In aer există întotdeauna cantităţi neînsemnate de amo¬ 
niac; putrezind, substanţele organice restituie aerului azo¬ 
tul sub formă de amoniamţ 

în laborator, amoniacul se obţine sub acţiunea hidroxi- 
zilor alcalini asupra sărurilor de amoniu, iar în industrie 
prin unirea directă a azotului cu hidrogenul: N 2 +3 ll 2 v± 

2 NH 3 . Această reacţie este o reacţie reversibilă tipică. 
In nici un fel de condiţii nu decurge pînă la capăt. 

La începutul secolului nostru, chimiştii au încercat să 
unească azotul cu hidrogenul cu ajutorul presiunilor înalte. 
Un vas cu un amestec din aceste gaze a fost cufundat în 
adincurile oceanului. In 1901 savantul francez Le Châte- 
1 ier a construit un motor in care amestecul de azot şi hidro- 

gen era supus unei presiuni de 100 de atmosfere. Savantul 
a considerat eă amestecul comprimat va exploda cu aju¬ 
torul unei scântei, transformîndu-se în amoniac. Experi¬ 
enţa nu a reuşit: în cilindru a pătruns aer şi s-a format 
un amestec exploziv care a distrus instalaţia. 

Au fost necesari ani îndelungaţi pentru studierea acestei 
reacţii, in aparenţă foarte simplă. 

In 1910 s-a clarificat că succesul este imposibil dacă 
nu se utilizează doi factori esenţiali: temperatura şi pre¬ 
siunea. Savanţii au calculai că randamentul maxim do 
amoniac se obţine la o presiune cît mai mare şi la o tempera¬ 
tură de reacţie cît mai mică. 

Presiunea se poate mări pînă la valori foarte mari, dar 
temperatura... Dacă se conduce procesul la temperatură 
înaltă, randamentul in amoniac este neînsemnat, iar dacă 
temperatura este micşorată pînă la limită, viteza de reacţie 
este foarte redusă. 

Pentru a rezolva această problemă a fost nevoie de al 
treilea factor: catalizatorul. 

Ce este catalizatorul? Este o substanţă care modifică 
viteza reacţiei chimice şi care, deşi participă la reacţie, 
la sfîrşitul ei se regăseşte neschimbată, în starea iniţială. 
Majoritatea reacţiilor chimice în natură, în laboratoare, în 
uzine au loc catalitic. Toate procesele catalitice, atît de 
variate, pot fi clasificate în două tipuri fundamentale: 
cataliza omogenă si cataliza eterogenă. Cataliza omogenă 
are loc cînd atît, substanţele care reacţionează, cît şi cata¬ 
lizatorul se află în aceeaşi stare de agregare, adică sînt toate 
în stare fie gazoasă, fie lichidă (soluţii). Cataliza eterogenă 
are loc atunci cînd în reacţie participă compuşi neomo¬ 
geni, de exemplu gaze şi compuşi solizi. Un exemplu do 
astfel de cataliză este sinteza amoniacului.^ 

In ce constă acţiunea catalizatorului? 

La această întrebare este foarte greu de răspuns. Feno¬ 
menul de cataliză este încă departe de a fi fost complet 
studiat. Cercetătorii au puncte de vedere diferite. Aici 
vom expune numai pe cel mai simplu şi îndeobşte admis. 
Insă înainte de a discuta despre schimbarea vitezei reac¬ 
ţiei chimice, trebuie să precizăm ce anume este aceasta. 

Viteza reacţiei chimice se caracterizează prin modifica¬ 
rea concentraţiei compuşilor reactanţi în unitatea de timp. 
De exemplu, încercaţi să ardeţi în aer o peniţă obişnuită de 
oţel. Aceasta nu este aşa de uşor, chiar dacă utilizăm un bec 

ele gaz. Cei mult reuşim s-o Încălzim pînă la roşu. Dacă insă 
peniţa înroşită este introdusă intr-un vas cu oxigen, ea 
se aprinde şi arde cu scintei. Concentraţia oxigenului în 
vas este de cinci ori mai mare decît în aerul atmosferic. 
De aceea şi viteza de interacţiune a fierului cu oxigenul 
creşte brusc. 

Savanţii au găsit legea influenţei concentraţiei asupra 
vitezei reacţiei chimice. Se numeşte legea acţiunii maselor 
şi se enunţă in felul următor: viteza reacţiei chimice este 
direct proporţională cu produsul concentraţiei substanţelor 
reactante. 

Pentru reacţia această lege se reprezintă 

prin formula generală 

V = K[A]-[B], 

unde V este viteza de reacţie, K constanta de viteză, [A] 
şi [B] concentraţiile substanţelor A şi R. 

Pentru reacţia de sinteză a amoniacului N 2 -|- 3 ll 2 ^i 
2 NH 3 , ecuaţia de viteză va fi următoarea: 

V ■ K [N,]-Ulof. 

Care este insă rolul catalizatorului in accelerarea reac¬ 
ţiei chimice? 

In cazul catalizei eterogene, pe suprafaţa catalizatorului 
sint absorbite substanţele reactante. Fiecare moleculă are 
un cîmp gravitaţional exterior. Dacă molecula se găseşte 
în interiorul masei de substanţă, cîmpul ei este compensat 
prin cîmpurile de aceeaşi natură ale moleculelor vecine. 
Datorită cîmpului liber de la suprafaţa corpului pot fi 
atrase particule din mediul exterior. Are loc adsorbţia, 
adică reţinerea la suprafaţa absorbantului a gazelor, a vapo¬ 
rilor şi a compuşilor dizolvaţi. 

Aşadar, în primul rînd catalizatorul adsoarbe substanţele 
reactante la suprafaţa sa, mărindu-le concentraţia şi deci 
viteza de reacţie. 

In afară de aceasta, catalizatorul activează moleculele 
adsorbite. Acestea devin mult mai active în comparaţie 
cu moleculele neadsorbite, se ciocnesc şi reacţionează cu 
o frecvenţă mult mai mare. Ca rezultat, viteza de reacţie 
creşte foarte mult. 

Trebuie să spunem că substanţele utilizate drept cataliza¬ 
tori acţionează foarte selectiv. Catalizatorul este foarte 

capricios: o reacţie este foarte mult accelerată, în timp ce 
altele nu sini de loc influenţate. Alegerea unui anumit 
catalizator pentru o reacţie este o problemă foarte complicată. 
In acest domeniu încă nu sintem călăuziţi de o teorie exactă. 

Şi, totuşi, catalizatorii au în industria chimică un rol de 
imensă importanţă. în cazul sintezei amoniacului, un ca¬ 
talizator ieftin şi bun este fierul, tratat în mod special. 
Urmele de oxid de aluminiu măresc de cîteva ori activita¬ 
tea catalitică a fierului. Dar, şi în prezenţa unui acce¬ 
lerator atît de puternic, sinteza amoniacului este un proces 
complicat. Acest proces este efectuai într-o instalaţie de 
contact: un cilindru gros construit dintr-un otel de cali¬ 
tate superioară, capabil să reziste la o temperatură de 500°C 
şi la o presiune de 250—300 de atmosfere. La partea infe¬ 
rioară a instalaţiei se trimite un amestec de azot şi hidrogen 
în raportul 1 : 3. Gazele trec peste stratul de catalizator 
din interiorul instalaţiei şi reacţionează, formînd amoniac. 

Productivitatea unei asemenea instalaţii de contact lasă 
însă mult de dorit. Chimiştii caută s-o mărească în special 
prin creşterea eficienţei catalizatorului. Inginerii şi chimiş¬ 
tii sovietici au elaborat metoda de utilizare a cataliza¬ 
torilor în pat pseudofluidizat, procedeu care nu fusese 
încă aplicat în cazul reacţiilor care au loc la presiune mare, 
cum este, de exemplu, reacţia de sinteză a amoniacului. 

Patul pseudofluidizat reprezintă o stare specială a unor 
particule solide fine, care, sub influenţa curentului de 
gaz trimis pe la partea inferioară, se află parcă într-o stare 
de fierbere. Catalizatorul nu este aşezat pe poliţe, ci „fierbe" 
în curentul de gaze care se află la presiune mare. Este evi¬ 
dent că azotul şi hidrogenul vor reacţiona în acest caz mult 
mai complet, deoarece în primul rînd în instalaţie se află 
mai mult catalizator, iar în al doilea rînd suprafaţa lui este 
mai mare. Suprafaţa de contact este mai mare, deoarece 
catalizatorul este mai fin divizat, se află într-o mişcare 
continuă, iar contactul gazelor cu suprafaţa sa este mai bun. 


Cum se produce... frigul 

Ce plăcut este, intr-o zi zăpuşitoare de vară, să bei o 
limonada de la gheaţă sau să mănînci o îngheţată. Şi ce 
bine este să nu fii nevoit să te gîndeşti că untul, salamul sau 

peştele proaspăt s-ar putea altera din cauza căldurii! Şi 
într-un caz, şi in celălalt instalaţiile frigorifice — frigide¬ 
rele — ne vin în ajutor. Iar acestea funcţionează cu amoniac 
lichid. 

Principiul de funcţionare al unei maşini frigorifice are 
la bază faptul că prin comprimarea unui gaz într-un volum 
limitat are loc încălzirea lui. Răcind gazul comprimat şi 
supunîndu-1 destinderii, are loc o răcire puternică.^Amo¬ 
niacul se utilizează ca agent frigorific, deoarece, ca şi apa, 
are o mare temperatură latentă de vaporizare. In instalaţia 
frigorifică, amoniacul este continuu comprimat într-o ser¬ 
pentină răcită cu apă. Aici apa preia căldura obţinută prin 
comprimare. Amoniacul este lichefiat şi, printr-un orificiu 
mic, intră în altă serpentină cufundată într-o soluţie 

concentrată de clorură de 
calciu. Aici amoniacul se 
vaporizează, absorbind aşa 
de multă căldură, încît 
apa din vasele introduse în 
soluţia de clorură de calciu 
se transformă în gheaţă. 
Aşa se obţin blocurile de 
gheaţă care se găsesc in 
comerţ. | 




Apariţia vieţii pe Pămînt şi amoniacul 

Cu foarte mult timp în urmă, condiţiile fizice de pe 
Pămînt erau cu totul altele decît în prezent; majoritatea 
savanţilor contemporani sint înclinaţi să creadă că, în 
stadiile mai timpurii de dezvoltare, Pămlntul a avut o 
atmosferă reducătoare şi nu oxidantă ca acum. Această 
atmosferă conţinea metan, amoniac, hidrogen şi apă. Amo¬ 
niacul a jucat, după toate probabilităţile, un anumit rol 
în apariţia vieţii. 

Atmosfera terestră din acea vreme a fost supusă acţiunii 
descărcărilor electrice, unei temperaturi înalte şi unor 
puternice radiaţii ultraviolete. Toate aceste condiţii au 
dus la formarea substanţelor organice. 

In prezent, savantul american S. Miller a realizat o 
sinteză similară in condiţii de laborator. într-un amestec 
de vapori de apă, hidrogen, metan şi amoniac a provocat 
descărcări electrice timp de o săptămînă, după care în vas 
s-a constatat un amestec de aminoacizi (glicină, alanină, 
acid aspartic), care sint părţi constitutive ale proteinelor. 

O dată cu apariţia plantelor, atmosfera reducătoare a 
Pămîntului s-a transformat treptat într-o atmosferă oxi¬ 
dantă. Sub influenţa razelor solare, timp de multe milioane 
de ani, masa verde a plantelor a legat chimic bioxidul de 
carbon, eliberind cantităţi uriaşe de oxigen. 


„Seva nifrică a vieţii" 

încă din secolul trecut, savanţii au ajuns la concluzia 
că fertilitatea solului este legată de compuşii cu azot. Mi- 
crobiologul V.L. Omelianski scria: „Azotul este mult mai 
preţios din punct de vedere biologic decît cele mai rare 
dintre metalele preţioase". Cu aceasta nu se poate să nu 
fim de acord, deoarece azotul înseamnă, în ultimă analiză, 
pîinea ? carnea, laptele şi untul. 



Recolta mondială anuală extrage din pămînt 25 000 000 
de tone de compuşi cu azot. Pentru a asigura recolta urmă¬ 
toare — o recoltă nu mai puţin bună decît precedenta — 
trebuie sft redăm solului azotul luat de plante. 

în 1898 cunoscutul fizician englez Crookes a prezis 
moartea omenirii datorită lipsei do azot. Pămîntul se 
epuizează, spunea el. Pentru a-i mări fertilitatea este nevoie 
să fie legat azotul atmosferic, deoarece singurele rezerve de 
pe Pămînt — cele de salpetru de Chile — se micşorează 
în ritm catastrofal de la an la an. în acelaşi an, Iv.A. Ti- 
mireazev, referindu-se la cele spuse de Crookes, a amintit 
de experienţele din 1788 ale lui Cavendish, care obţinuse 
oxid de azot prin descărcări electrice in atmosferă. 

La începutul secolului al XX-lea a început studiul intens 
al reacţiei azotului cu oxigenul. 

Această reacţie este reversibilă. Condiţiile optime sînt 
presiunea atmosferică obişnuită şi temperaturi cît mai 
înalte. 

Şi aici însă savanţii s-au ciocnit de un „dar“. S-a consta¬ 
tat că prin răcire lentă oxizii de azot se descompun în 
părţile componente. Echilibrul se deplasează la stingă. în 
faţa inginerilor s-a pus problema ca răcirea să se facă în 
mod brusc pînă la îemperaturi sub 1 000°C. 

In ajutorul lor a venit arcul electric. Acesta creează 
temperaturi foarte ridicate intr-o zonă limitată, învecinată 
cu strate de aer cu temperatură brusc micşorată. La ieşirea 
din zona scînteilor electrice, oxizii formaţi se răcesc brusc, 
fără să mai aibă tini]) să se scindeze în elementele compo¬ 
nente. 

in 1908 savantul Birkeland şi inginerul Eyde au reuşit 
să obţină cu ajutorul arcului electric un randament de 
oxizi de azot între 4 şi 7%. 

De altfel, lui Birkeland şi lui Eyde natura însăşi le-a 
sugerat mijlocul prin care poate fi fixat azotul atmosferic. 
După fiecare fulger, ploaia aduce pe Pămînt o cantitate 
ae~ circa o tonă şi jumătate de oxizi de azot. Intr-un an, 
fiilgmdn-fn r i i ie nză | i in,~i la OHO de kilograme de oxizl-rte 
^zot pentru fiecare kilometru patrat de suprafaţă terestru. 
N7A. Zubarev a propus să se dirijeze fulgerele,Tuîftră să 
se îndrepte loviturile acestora spre locurile necesare. El 
propune să se trimită în atmosferă, înaintea furtunii, un 
mic balon de cauciuc legat printr-un fir metalic foarte sub¬ 
ţire (cu un diametru de ordinul sutimilor de milimetru). 


B 

Trăsnetul îl transformă într-o clipă în vapori, însă în felul 
acesta el este îndreptat spre Pămint datorită mole¬ 
culelor ionizate, unind in prealabil azotul cu oxigenul. 


Amoniac pentru plante şi animale 

Înainte de primul război mondial, fixarea azotului prin 
procedeul arcului electric a fost in măsură considerabilă 
înlăturat de metoda amoniacală, mult mai economică. 
Această metodă, elaborată de F. Haber în 1908, a fost 
descrisă mai înainte. 

Cantitatea cea mai mare din amoniacul fabricat este 
transformată în acid azotic, precum şi în săruri de amoniu, 
folosite ca îngrăşăminte minerale. 

Dar şi amoniacul ca atare are utilizări în agricultură, 
în special în ultimul timp. Din punctul de vedere al acţiunii 
sale asupra fertilităţii solului, el este superior azotatului 
de amoniu, fiind totodată mult mai ieftin. Amoniacul este 
însă un gaz şi introducerea lui în sol nu este prea comodă; 
de aceea se utilizează sub formă de îngrăşăminte azotate 
lichide, pentru obţinerea cărora există trei procedee de bază. 
Primul procedeu constă în transformarea amoniacului în 
amoniac lichid. Al doilea — în dizolvarea in amoniac li¬ 
chid a azotatului de amoniu sau a ureei. Asemenea soluţii 
sînt denumite amoniacaţi. AI treilea constă în utilizarea 
ca îngrăşământ a soluţiei de azotat de amoniu în apă şi 
permite obţinerea unui spor de recoltă de 8 chintale de 
cereale la hectar şi pină la 25 de chintale la cartofi 1 . 

Amoniacul lichid reprezintă cel mai concentrat îngrăşă- 
mint cu azot: el conţine 82% azot. Utilizarea lui este însă 
considerabil îngreuiată de temperatura sa joasă de fierbere. 

Amoniacaţii conţin pînă la 30—50% azot, dar şi ei se 
transportă greu şi provoacă corodarea ambalajelor metalice. 
Afară de aceasta pot fi utilizaţi numai pe vreme caldă, 
deoarece la temperaturi sub 10°C sărurile precipită. 

Apa amoniacală (soluţie apoasă de amoniac) se păstrează 
comod şi uşor şi nu îngheaţă în timpul gerurilor puternice. 
Ea conţine pină la 20% azot. 

1 în R.P.R., cantitatea de amoniac produsă spre a sluji drept 
materie primă de bază pentru întreaga gamă de îngrăşăminte cu azot 
se va ridica în 1965 la aproape 350 000 t. ţ.Y, L) 

1»Amoniacul serveşte ca materie primă pentru obţinerea 
unei substanţe preţioase în general şi ca îngrăşămînt în 
special, ureea 

2 NH 3 + C0 2 NH 2 CONH 2 + H 2 0. 

Ureea, prima substanţă organică obţinută pe cale sin¬ 
tetică, a fost obţinută în 1828 de Wohler, prin evaporarea 
unei soluţii apoase de cianat de amoniu. 

Ureea este un îngrăşămînt concentrat, care conţine circa 
46% azot. Din punctul de vedere al conţinutului de azot, 
100 de kilograme de uree sînt echivalente cu 300 de kilogra¬ 
me de azotat de sodiu sau cu 225 de kilograme de sulfat de 
amoniu.^Tţzotul din uree este foarte uşor asimilat de plante. 
Este un îngrăşămînt bun pentru toate solurile şi pentru 
toate culturile agricole. In pămînt ureea se descompune 
în bioxid de carbon şi amoniac, care apoi se oxidează, 
trecînd in acid azotic. Plantele sînt în felul acesta asigurate 
de hrana azotată uşor asimilabilă. Ureea este foarte utilă 
si în nutreţul animalelor, i 


„Apa lui Djabir“ 

Concomitent cu elaborarea metodei de obţinere a amonia¬ 
cului, savanţii şi inginerii au studiat procedeele oxidării 
acestuia în vederea obţinerii acidului azotic. 

Procesul de oxidare se împarte în cîteva etape: 

4 XII., + 5 0 2 -»4 NO + 6 H 2 0. 

Această reacţie se produce la suprafaţa catalizatorului 
cînd amestecul de amoniac şi aer (1 : 9) trece printr-o sită 
de platină încălzită la 600°C. Oxidul de azot se oxidează, 
cu uşurinţă, trecînd in bioxid. Apoi gazele rezultate intră 
la partea inferioară a turnului de absorbţie. In contracurent 
pe la partea superioară, se trimite apă pulverizată. Acidul 
diluat obţinut este concentrat în prezenţa acidului sulfuric, 
care absoarbe apa. Din amestecul celor doi acizi este apoi 
distilat acidul azotic. Acidul azotic concentrat poate fi 
obţinut de asemenea prin acţiunea apei sau a acidului 
diluat cu N 2 0 4 lichid şi cu oxigen la presiunea de 50 de 
at mosfere. 


8 ” 

Acidul azotic osie cunoscut din timpuri străvechi: prima 
lui descriere se găseşte in cartea legendarului alchimist 
arab Djabir, din secolul al XH-leu, care descrie IlNO :î 
ca o „apă“, şi îl consideră o forţă uriaşă in mina omului. 
Şi, intr-adevăr, acidul azotic este unul dintre compuşii 
chimici cei mai importanţi. 

in stare pură este un lichid incolor, avind densitatea 1,5. 
t Acidul azotic concentrat dizolvă toate metalele, cu excep¬ 
ţia celor nobile, şi acţionează distructiv asupra substanţelor 
organice. Amestecul format dintr-un volum de acid azotic 
şi trei volume do acid clorhidric a căpătat încă din evul 
mediu denumirea de „apă regală 11 . Acest amestec dizolvă 
platina şi aurul, incit alchimiştii au reprezentat-o prin 
simbolul „Leul mănincă Soarele 11 . Dizolvarea metalelor 
nobile în „apă regală" are loc datorită formării clorului în 
stare atomică, ; 



Sărurile acidului azotic — de amoniu, de sodiu şi de 
potasiu — sint excelente îngrăşăminte minerale. ("Azotatul 
de amoniu — silitra, NH 4 N0 3 — este o sare cristalină?de 
diverse culori de la alb la albastru, foarte higroscopică^şi 
care nu rezistă la încălzire piuă la 200 C, deoarece se des¬ 
compune in protoxid de azot şi apă. La temperatură mai 
ridicată explodează^ln 1921, la uzina Oppau (Germania) 
s-a produs explozia a 3 200 de tone de amestec de sulfat de 
amoniu şi azotat de amoniu. Au fost distruse toate con¬ 
strucţiile — industriale sau locuinţe — pe o rază de patru 
kilometri. 

Azotatul de amoniu conţine 35% azot şi se dizolvă cu 
uşurinţă în apă. Deoarece nu conţine impurităţi dăunătoare, 
el constituie un îngrăşămînt mineral cu aplicare largă, uşor 
asimilat de către plante. Azotatul de amoniu este folosit 

în amestec cu alte îngrăşăminte minerale, în special cu 
superfosfat, cu săruri de potasiu şi cu fosfat de amoniu 1 . 

Azotatul de sodiu, NaX T 0 3 , se aseamănă ca aspect, ca 
şi azotatul de amoniu, cu sarea de bucătărie. Prin păstrare 
se umezeşte, iar prin încălzire puternică prezintă pericol 
de aprindere.r"\zotatul de sodiu conţine numai 15% azot, 
insă pentru solul care nu conţine cernoziom constituie 
îngrăşămintul cel mai bun, in special pentru culturile de 
sfeclă de zahăr. 

Azotatul de potasiu, ca şi azotatul de sodiu, se utilizează 
cu succes în solurile fără cernoziom, contribuind la mic¬ 
şorarea acidităţii solului. \ 


„îmblînzireci" azotului continuă 

Chiiniştii au găsit mijlocul de a izgoni din agricultură 
spectrul „foametei de azot“ şi au rezolvat problema fixării 
azotului atmosferic. Aceasta însă nu înseamnă de loc că 
problema este definitiv rezolvată. 

Savanţii din întreaga lume caută procedee noi, mai ief¬ 
tine şi mai eficiente pentru fixarea azotului. Cercetările 
se efectuează în două direcţii: biologică şi tehnică. Azotul 
„biologic 11 este azotul din trifoi, lucernă, plante leguminoase, 
sau, mai exact, azotul bacteriilor care fixează acest element. 


1 In anii puterii populare s-au pus bazele industriei de îngrăşăminte 
cu azot din R.P.R., a cărei producţie creste vertiginos, ridicîndu-se 
în 1964 la 108 000 t faţă de 375 l 'în 1953 (exprimată înl00%N 2 ). 
Au fost, construite: combinatul de la Piatra-Neamţ şi fabricile din 
Făgăraş şi oraşul Victoria; sînt în construcţie combinatele de ia 
Craiova (de chimizare complexă a gazelor naturale) de la Tg.-Mureş 
şi Turnu-Măgurelo. Producţia era reprezentată pînă în perioada planu¬ 
lui şesenal prin azotat de amoniu granulai cu aproximativ 35% N a . 
Datorită preocupării permanente de îmbunătăţire a calităţii îngrăşă¬ 
mintelor, s-a trecut în această perioadă la construirea de instalaţii 
de uree, cu un conţinui, de aproximativ 45% N s la Piatra-Neamţ 
şi Craiova, precum şi la construirea do instalaţii de îngrăşăminte 
compuse, conţinînd azot, fosfor şi potasiu, la Turnu-Măgurele, în 
care azotul reprezintă peste 33% din totalul substanţei active. 

Cifrele statistice arată nu numai o creştere cantitativă, ci şi o schim¬ 
bare calitativă, reprezentată prin: apariţia de îngrăşăminte cu azot 
concentrate — ureca; introducerea azotului în compoziţia îngrăşă¬ 
mintelor compuse; ponderea din ce în ce mai mare a azotului folosit 
in agricultură alături de celelalte elemente active — fosforul şi pota- 
siul. (N.t.). 

După cele mai modeste calcule, armatele de bacterii permit 
fixarea anuală a mai bine de 400 000 000 de tone de azot. 

In ultimul timp, savantul sovietic l.l. Orobinski a izo¬ 
lat un nou tip de azotobacterii. Aceste bacterii permit fi¬ 
xarea mai rapidă a azotului in culturile de cartofi. Astfel, 
după clteva ore, conţinutul de azot al cartofilor este mărit 
de şapte-opt ori, iar animalele hrănite cu astfel de cartofi 
dau un spor de greutate zilnic mai mare cu 70—80% decît. 
cel obişnuit. Noul tip de azotobacterii are proprietăţi 
promiţătoare: în primul rind, se dezvoltă în medii artifi¬ 
ciale, adică poate fi obţinut în condiţii de laborator şi, în 
al doilea rind, produsele activităţii salo vitale sînt asimilate 
direct de către animale. 

Perfecţionarea procedeelor de obţinere a azotului tehnic 
(spre deosebire de cel „biologic 11 ) se studiază deocamdată 
în laboratoare. Savanţii şi-au îndreptat atenţia spre oxi- 
darea directă a azotului prin descărcări electrice prin pro¬ 
cedeul lui Birkeland. Procedeul amoniacal este bun, dar 
e bazat pe arderea unei cantităţi enorme de hidrogen, a 
cărui fabricare este costisitoare. Metoda lui Birkeland 
consumă multă energie electrică. In ultimul timp insă, 
fizica şi tehnica descărcărilor de înaltă frecvenţă au repur¬ 
tat succese importante, iar energia electrică devine din 
ce în ce mai ieftină, instalaţiile de oxidare directă a azotului 
fiind simple. Pe de altă parte, azotul există în aer în canti¬ 
tăţi inepuizabile, iar uzina poate fi amplasată în apropiere 
de locul de utilizare a îngrăşămintelor cu azot. Încă de 
pe acum s-a obţinut, în condiţii de laborator, peste doi moli 
NO la un kilowatt-oră de energie prin procedeul arcului 
electric. 

Dacă se va reuşi ca la acelaşi consum de energie să se ob¬ 
ţină 3—4 moli, această metodă de oxidare directă va fi 
comparabilă din punct de vedere energetic cu procedeul 
amoniacal. Fără îndoială că viitorul aparţine oxidării directe 
a azotului prin descărcări de înaltă frecvenţă... 


O familie de oxizi 

„Cîl de deosebit este gazul ilariant (protoxidul de azot, 
N 2 0) de anhidrida acidului azotic (pcntoxidul.de azot N 2 0 5 )! 
Primul compus este un gaz, iar cel de-nl doilea este, la tem¬ 
peratură obişnuită un corp solid, cristalizat. Şi lotuşi, 

toată deosebirea dintre ele în ce priveşte compoziţia constă 
in faptul că al doilea corp conţine de cinci ori mai mult 
oxigen decât cel dintâi; intre cele două corpuri se mai află 
alţi trei oxizi de azot (NO, N 2 0 ;s , N0 2 ), care toţi diferă 
cantitativ de ceilalţi doi şi în acelaşi timp între ei“, a scris 
despre oxizii azotului Engels in Dialectica naturii 1 
Se cunosc cinci oxizi ai azotului: 


n 2 0 

NO 

n 2 0 : , 

no 2 

na 

Protoxidul 

Oxidul 

Anhidrida 

Bioxidul 

Anhidridi 

de azoi 

de azot 

azoioasă 

de azot 

azotică 


In faţa noastră avem o ilustrare vie a legii dialectice a 
trecerii cantităţii în calitate. 

N 2 0 — oxidul inferior al azotului — a fost descris pentru 
prima dată de Priestley la sfîrşitul secolului al XVIII-lea. 
Acest gaz l-a contrariat foarte mult pe chimistul englez: 
pe de o parte era otrăvitor pentru toate vieţuitoarele, iar 
pe do altă parte menţinea arderea, în mod asemănător 
aerului obişnuit. 

în laboratoare, protoxidul de azot se obţine prin încălzirea 
azotatului de amoniu" la 200" C: NH 4 N0 3 N 2 0 + 2 H 2 0. 

Acest compusului este stabil, iar hidrogenul, cărbunele, 
petrolul ard în prezenţa lui ca şi cum s-ar afla în oxigen 
curat. 

Particularitatea cea mai caracteristică a protoxidului de 
azot, proprietate care a frămîntat nu numai lumea ştiin¬ 
ţifică de la sfîrşitul secolului al XVIII-lea, a constituit-o 
acţiunea sa fiziologică, descoperită de Davy în 1798. Cînd 
un om inspiră protoxid de azot — „gazul ilariant 11 —, 
acesta ii aduce într-o stare de excitare puternică, îl îmbată. 
Potrivit mărturiei unui contemporan, care a asistat la una 
din şedinţele de narcoză cu protoxid de azot, „unii gentle¬ 
meni ţopăiau pe mese şi pe scaune, altora li se cam dezlegase 
limba, iar alţii manifestau o tendinţă pronunţată de a se 
incăiera 11 . 

Davy a fost primul care a emis pentru întîia oară ideea asu¬ 
pra posibilităţii de utilizare a gazului descoperit pentru 
narcoză, fiind ulterior aplicat în această direcţie. Protoxidul 
de azot se utilizează şi astăzi în chirurgie ca anestezic rapicLj 

Cit despre oxidul de azot, încă înainte de descoperirea 
azotului, (îailes îl prepara şi îl culegea sub apă. El este 

1 F. Engels, Dialectica naturii. Editura Politică, Bucureşti, 
1959, j>. 48. 

primul care l-a descoperit şi care a constatat că are proprie¬ 
tatea de a se combina cu aerul, de fapt eu oxigenul. 

Absorbţia oxigenului din aer de către „gazul de nitroză“ 
a permis să se elaboreze o metodă exactă de determinare a 
„calităţii“ aerului, adică a conţinutului lui de oxigen. In 
secolul al XVII 1-lea s-a inventat un eudiometru —- aparat 
special pentru asemenea determinări de gaze —, care a 
favorizat în multe privinţe dezvoltarea chimiei ca ştiinţă. 

Aruncînd o monetă de cupru în acid azotic diluat, obţi¬ 
nem oxid de azot. In contact cu aerul, acesta se oxidează, 
transformindu-se în bioxid de azot: 

8 HNO s + 3 Cu 3 Cu(N0 3 ) 2 + 2 NO + 4 N 2 0; 

2 NO + 0 2 -» 2 NO,. 

Anhidrida azotoasă, N,0 3 , este un lichid de culoare 
albastră, care se obţine prin răcirea unui amestec de părţi 
egale de NO si NO,. Uneori deasupra clădirilor uzinelor 
chimice se pot vedea nori grei bruni-roşcaţi care se aştern 
deasupra pămintului şi pe care muncitorii îi numesc „cozi 
de vulpe 1 '. Acest gaz brun-roşcat, deosebit de otrăvitor, 
cunoscut încă de pe vremea alchimiştilor, este bioxidul de 
azot, N0 2 . 

La temperatură joasă, NO, se dimerizează, trecînd în 

n 2 o 4 . 

Obţinerea industrială a bioxidului de azot se bazează pe 
combinarea directă a azotului cu oxigenul, proces care 
necesită un mare consum de energie: N,+ 2 0 2 —>2 N0 2 — 
- 43 kcal. 

Oxidul superior al azotului, N 2 0 5 , este o substanţă 
extrem de instabilă, caro se formează prin deshidratarea 
acidului azotic cu anhidrida losforică. l)e asemenea prin 
acţiunea ozonului asupra N 2 0 4 se obţin cristale albe de N 2 0 6 . 


Azotul şi explozivii 

Amintiţi-vă de filmul Salariul groazei. Dintr-un păhărel 
umplut cu un lichid uleios, transparent, se scurge o pică¬ 
tură pe podea şi explodează eu un bubuit scurt, violent. 
Este nitroglicerina. 

Dacă sc tratează glicerina cu acid azotic concentrai, se 
obţine trinitratul de glicerina, denumit impropriu trini- 
I roglicerină. 

De obicei activitatea glicerinei este moderată prin adao¬ 
suri de nitroceluloză, rumeguş de lemn, kieselgur etc., 
oblinîndu-se în felul acesta dinamita, cu ajutorul căreia 
se aruncă în aer stîncile şi munţii. Un kilogram de cărbune 
degajează prin ardere o cantitate de energie de opt ori mai 
mare decît aceeaşi cantitate de trinitrotoluen sau trotil — 
substanţă puternic explozivă. Şi totuşi, arzînd un kilo¬ 
gram de cărbune in sobă, noi ştim bine că energia pe care 
o degajează nu face să explodeze soba şi nici măcar nu o 
distruge. Energia trotilului, deşi mai mică, se degajează 
insă de zeci de milioane de ori mai repede şi dezvoltă o 
putere gigantică..^ 

La 12 aprilie 1953, in l'.R.S.S., lamina Altîn-Topkan, 
s-a efectuat o explozie cu o încărcătură de amonit (88% 
azotat de amoniu şi 12% trotil) în greutate de 1 674 de 
tone. Volumul rocii l'ărîmiţate de explozie a fost de 1 910000 
de tone. 

Prezintă interes următorul fapt: la 19 septembrie 1957, 
în statul Nevada din S.U.A., s-a produs explozia unei încăr¬ 
cături atomice în condiţii subterane. Aceasta era echivalentă 
cu încărcătura unei substanţe explozibile în greutate de 
I 700 de tone, adică cu încărcătura de amonit care a produs 
explozia de la Altîn-Topkan. Volumul rocii l'ărîmiţate de 
explozia atomică a fost de numai 450000 de tone. Capaci¬ 
tatea explozivă a substanţelor explozibile obişnuite este, 
se pare, relativ mai mare decît capacitatea explozivă a explo¬ 
ziei atomice. Savanţii sovietici elaborează în prezent un 
proiect de deschidere a zăcămintului de cărbuni cocsificabili 
Neriungrin din Iakuţia de sud. El va fi deschis prin explo- 
darea în două etape a 55 588 de tone de exploziv. Puterea 
exploziei va atinge puterea a trei bombe atomice echiva¬ 
lente cu cele aruncate la lliroshima şi Nagasaki. intr-o 
singură clipă va fi aruncată în aer o masă de roci gigantică 
de 10000000 de metri cubi. Explozia va reduce cu 3—4 
ani timpul necesar accesului la zăcămînt. 

Explozivii reprezintă un ajutor deosebit de preţios în 
exploatările miniere, în construcţiile de drumuri etc. 
Compuşii oxigenaţi ai azotului constituie in această di¬ 
recţie substanţe de neînlocuit. 

Mai dur ca diamantul 

In natură nu există substanţe rare ar putea să zgirie 
diamantul. In laborator însă s-a fabricat un compus mai 
dur ca diamantul — borazonul —, o varietate de azotură 
de bor. Azotura de bor, BN 3 , este o substanţă chimică sta¬ 
bilă, greu f'uzibilă, ce se obţine sub forma unei pulberi foarte 
fine de culoare albă. Din punctul de vedere al structurii 
se aseamănă foarte mult cu grafitul şi este chiar folosită 
ca unsoare solidă, de unde a căpătat denumirile de „funin¬ 
gine albă“ şi chiar de „grafit alb“. 

Presiunile supraînalte transformă azotura de bor, ca şi 
grafitul, într-o structură similară structurii diamantului, 
denumită borazon. 

In 1957, în S.U.A., s-a obţinut un borazon mult mai rezis¬ 
tent şi mai termostabil decît diamantul. Azotura de bor, 
supusă unei presiuni de 73 000 de atmosfere, s-a transformat 
în borazon, substanţă care arde numai la 2 000°C, în timp 
ce diamantul arde la 871°C. 

Borazonul înlocuieşte cu succes diamantul în tehnica 
mineritului şi în construcţia de maşini şi aparate. 

PURTĂTOR 
DE LUMINĂ 


s 

\ Denumirea de „fosfor 11 este de origine greacă şi înseamnă 
„purtător de lumină". 

In evul mediu era larg răspîndită părerea că orice metal 
poate fi transformat în aur. Un alchimist german, Brandt 
din Hamburg, deşi nu a reuşit să transforme alte elemente 
in aur, a obţinut in 1669 fosforul. 

Brandt fusese eîndva un comerciant înstărit, însă la un 
moment dat treburile au început să-i meargă din ce in ce mai 
prost şi în cele din urmă averea i-a fost vîndută la licitaţie. 
Ca să-şi restabilească situaţia, Brandt s-a hotărît să se 
ocupe de alchimie, contând că în caz de reuşită s-ar îmbogăţi 
de pe o zi pe alta. 

Şi Brandt a lucrat fără răgaz zile şi nopţi de-a rîndul, ex- 
perimentînd perseverent, cu îndirjire. Ce substanţe n-a 
utilizat! Minerale şi minereuri, plante şi oase de animale, 
metale şi săruri şi multe, multe altele. Toate aceste materiale 
erau măcinate cu grijă în mojar, calcinate, amestecate, 
tratate cu acizi, din nou amestecate — cu mercur sau sulf — 
şi din nou calcinate... Şi aşa zi cu zi, săptămînă cu săp- 
tămînă. Timpul trecea, dar secretul preparării „pietrei filo¬ 
zofale" rămînea nedezlegat. 

Iată însă că odată, calcinînd la un foc puternic reziduul 
uscat al urinei, Brandt a observai că din retortă se degajează 
o substanţă care se aprinde rapid în aer cu formarea unui 
fum alb, dens. însăşi retorta de sticlă lumina slab în semi¬ 
obscuritatea laboratorului.) Lui Brandt inima a început să-i 
bată mai tare: iată mult "Mutata „piatră filozofală" care îi 
va aduce bogăţia şi gloria! 

Obţinerea acestei „pietre" imaginare s-a dovedit însă 
a nu fi un lucru uşor. Brandt a trebuit să lucreze încă multă 
vreme... Urmărea cu inima strinsă cum în vasul colector al 

retorici se aduna, sub apă, o substanţă albă, cu o neobişnuită 
capacitate de iluminare. Iluminarea devenise alit de puter¬ 
nică, incit la lucirea ei se putea chiar citi o carte, lîrandl 
era insă contrariat de faptul că această lumină era rece, spre 
deosebire de celelalte mijloace de iluminare cunoscute, care 
produceau nu numai lumină, ci şi căldură. In plus, prin 
contactul substanţei cu diferite obiecte, acestea deveneau 
şi ele luminescente. 

Sleit de puteri, Brandl s-a aşezai pe scaun: în sfirşit 
avea in mină „piatra filozofală 11 ! Tot aşa de repede s-a con¬ 
vins insă că această „piatră filozofală 1 ' nu putea transforma 
in aur nici un metal. Alchimistul nu şi-a pierdut cumpătul. 
Substanţa obţinută de el era aşa de puţin obişnuită, se ase¬ 
măna aşa de puţin cu celelalte, incit pînă la urmă tot a 
reuşit s-o transforme în aur: a vîndut-o la preţuri ridicate. 
Descoperitorul a denumit această substanţă miraculoasă 
„foc rece" şi numai ulterior i s-a dat denumirea do „fosfor". 


Alb, roşu, negru... 

) Ce este fosforul? Ce proprietăţi are? 

La prima întrebare a răspuns, încă în 1777, celebrul chi¬ 
mist francez Lavnisier. Acesta a studiat cu minuţiozitate şi 
timp îndelungat arderea fosforului şi a fost primul care l-a 
considerai drept (dement. Dar şi la cea de-a doua întrebare 
se poate răspunde cu uşurinţă. 

Există nu un singur fel de fosfor, ci trei. 

Timp do 178 de ani de ia descoperirea lui de către 
Brandt, fosforul a fost considerat o substanţă albă. De ase¬ 
menea se considera că luminează în întuneric, că este moale 
ca ceara şi că se aprinde cu uşurinţă. In 1847 chimistul ger¬ 
man Schrotter descoperă o altă varietate de fosfor — fosforul 
roşu. Din punctul de vedere al proprietăţilor, acesta se dife¬ 
renţiază foarte mult decid alb: este de aproape o dată şi jumă¬ 
tate mai dens, nu se dizolvă în sulfura de carbon şi, ceea 
ce este mai important, nu este „fosforescent". Fosforul alb 
se aprinde la 40°C, iar fosforul roşu numai la 440 a C. 

Dar cu acesta nu se termină transformările fosforului. 
In 1916 s-a descoperit o nouă varietate de fosfor — fosforul 
negru. Fosforul negru este asemănător grafitului, ba chiar 
conduce curentul electric. 

Toate cele trei varietăţi — alb, roşu şi negru — repre¬ 
zintă acelaşi element şi pot trece una in cealaltă în condiţii 
determinate. 1 


Transformările chimice ale fosforului 

Fosforul este capabil nu numai de transformări fizice, ci 
şi de transformări chimice. Astfel, el poate avea valenţele 
ă+, 3+ şi 3— şi poate reacţiona nu numai cu elementele, 
dar şi cu diferite substanţe compuse, formînd o infinitate de 
derivaţi. 

Fosforul reacţionează uşor cu halogenii, de exemplu cu 
clorul, şi formează pentaciorura şi triclorura de fosfor: 

2 P + 5 CI, -» 2 PC1 5 ; 

2 P -| 3 C,l 2 -> 2 PCI.,. 

Ambele substanţe, fiind cloranhidride, reacţionează foarte 
uşor; cu apa formează diverşi acizi ai fosforului: 

PC1 5 + 4 Il â O-»H 3 P() 4 + o 11(1; 

PCI., + 3 1I 2 0 -» H..PO., + 3 HO. 

Fosforul se poate uni cu hidrogenul, formînd substanţe 
care au fost denumite fosfine. Reacţia fosforului cu hidroge¬ 
nul poate fi scrisă in felul următor: 

2 P + 3 11.,-»2 PH 3 . 

Substanţa oare s-a format în urma acesloi reacţii este de* 
numită hidrogen fosforat. Hidrogenul fosforat este un gaz 
cu miros neplăcut, pătrunzător, care se aseamănă din punctul 
de vedere al proprietăţilor cu amoniacul. In reacţia de 
mai sus, în afară de hidrogen fosforat se formează şi alţi 
compuşi analogi, de exemplu P 2 H 4 , care în condiţii obiş¬ 
nuite este un lichid ce se aprinde de la sine în aer. 

La temperaturi ridicate fosforul reacţionează uşor cu 
unele metale, formind compuşi care au fost denumiţi fos- 
furi, ca, de exemplu, fosfura de calciu şi fosfura de magneziu: 

3 Ca +2 P -* Ca 3 P 2 ; 

3 Mg + 2 P -> Mg 3 P 2 . 

Aceşti compuşi, stabili ca atare, reacţionează însă cu acizii: 

MgaPjj + (3 1ÎC1 -» 3 MgCI, + 2 PH 3 . 

Fosforul se uneşte uşor cu oxigenul şi, ca şi in cazul reacţiei 
cu clorul, reacţia poate conduce, în funcţie de cantitatea 
de oxigen, fie la anhidrida fosforică, P 2 0 5 , fie la anhidrida 
fosforoasă, P 2 0 3 . Acestea sînt substanţe de culoare albă, 
foarte higroscopice, care formează cu apa acizii respectivi. 

Se poate spune că fosforul este capabil să reacţioneze cu 
majoritatea elementelor sistemului periodic şi cu mulţi 
compuşi, de exemplu cu sulful, hidroxizii alcalini, acizii, 
unele săruri etc. Diversitatea compuşilor fosforului poate 
fi ilustrată de faptul că s-au putut obţine compuşi care pot 
fi scrişi POFCIBr şi PSFCIBr. 

Este interesant de subliniat că fosforul nu se combină 
direct cu carbonul. Totuşi acest „neajuns 11 este cu prisosinţă 
compensat de faptul că formează numeroşi compuşi fosfo- 
roorganici, care se obţin prin interacţiunea dintre compuşi 
ai fosforului şi compuşii organici. 

Fosforul ca atare, elementar, nu are decît o utilizare limi¬ 
tată. Fosforul alb este foarte otrăvitor; de aceea se utilizează 
contra dăunătorilor culturilor agricole. Intre altele este 
folosit şi în scopuri militare, la bombele incendiare şi pentru 
obţinerea perdelelor de fum protectoare. Fosforul roşu se 
utilizează la fabricarea chibriturilor. Dar o importanţă cu 
adevărat imensă prezintă compuşii fosforului. 

Acizii fosforului 


Am mai arătat că fosforul este capabil să se unească eu 
oxigenul, formînd diferiţi oxizi. Acum vom examina pro- 
duşii de reacţie ai acestora cu apa. Vom începe cu anhidrida 
fosforică, P 2 0 5 . S-a constatat că aceasta reacţionează cu 
apa, formînd însă nu un singur acid, ci trei: 


P 2 0 5 + H a 0 -» 2 IIP0 3 , acid metafosforic; 

P 2 0 5 + 3 II 2 0 h> 2 H 3 P0 4 , acid orlofosforic; 

P 2 0 5 + 2 H 2 0 -» H 4 P 2 0 7 , acid pirofosforic. 


în felul acesta, în funcţie de numărul moleculelor de apă 
care au reacţionat cu o moleculă de anhidridă fosforică, 
se pot forma diferiţi acizi. Pentru a înţelege mai uşor această 
comportare curioasă a anhidridei fosforice vom scrie formu¬ 
lele structurale: 

Aceşti acizi sînt genetic legaţi unul de altul, adică se 
pot obţine unul din celălalt. De exemplu, acidul orto- 
fosforic se poate obţine din acidul metafosforic prin simpla 
adiţie a apei. 

Acidul pirofosforic se poate obţine din acidul orlofosforic 
prin condensarea moleculelor lui: 

O 

II i. 

Ii—O—P— O—H+II—O 

II II 

In genera], acestea nu reprezintă numai posibilităţi teo¬ 
retice. Intr-adevăr, din acidul metafosforic, în anumite 
condiţii, se pot obţine acizii orie- şi pirofosforic. 

Toţi aceşti acizi sînt substanţe cristaline, incolore, care 
absorb puternic apa. De aceea anhidrida fosforică se şi uti¬ 
lizează pentru scoaterea apei din ceilalţi acizi, de exemplu 
din acidul azotic, sau chiar poate carboniza unele substanţe 
organice, luindu-le apa. 

Cea mai mare însemnătate practică o are acidul ortofos- 
foric, şi de fapt nu atît el însuşi, cit mai ales sărurile lui, 
care se utilizează ca îngrăşăminte. 

în afară de acizii meta-, orto- şi pirofosforic, fosforul 
este capabil să formeze încă mulţi alţi acizi, dintre care cel 
mai interesant este acidul fosforos, un compus alb, cristalin, 
uşor solubil in apă. Acesta se obţine prin acţiunea anhidridei 
fosforoase cu apa: 

P 2 0 3 + 3H 2 0 -> 2 II 3 PO 3 . 

Dar, spre deosebire de acizii în care fosforul are valenţa 
cinci, atît acidul fosforos, cît şi sărurile sale sînt otrăvitoare. 

Şi încă un fapt interesant. Structura acidului fosforos 
poate fi reprezentată sub forma a două formule: 

Ambele aeoste forme se găsesc în echilibru una faţă de cea¬ 
laltă, insă în condiţii obişnuite forma II predomină în mă¬ 
sură însemnată. Atît acidului însuşi, cît şi sărurilor lui le 
corespunde formula II. Pentru formula I s-au obţinut totuşi 
derivaţi organici complecşi. Acest fenomen se numeşte 
tautometrie şi se întîlneşte frecvent în chimia organică. 
Acidul fosforos este un reducător puternic: din soluţiile 
sărurilor de argint separă argint metalic, iar din sărurile 
cuprului separă cuprul. Acidul ca atare este foarte stabil 
şi se oxidează greu în acid fosforic. Rămîne de adăugat că 
pentru el, la fel ca pentru acizii fosforici, există analogi — 
acizii metafosforos, HPO» şi pirofosforos, H 4 P 2 0 5 . 


Hrana plantelor 

1 (leiţii utilizau îngrăşăminte agricole cu citeva sule de ani 
înaintea erei noastre. Se ştie de asemenea că îngrăşămintele 
erau folosite şi de grecii antici. Cu toate acestea, utilizarea 
intensă a îngrăşămintelor a început cu numai vreo sută 
de ani în urmă, j 

In primele trei decenii ale secolului trecut, renumitul 
chimist german Justus Liebig a făcut o experienţă intere¬ 
santă: a efectuat analiza chimică a unui mare număr de 
plante. Ca rezultat, a constatat că acestea conţin in compo¬ 
ziţia lor numai zece elemente: carbon, hidrogen, oxigen, 
calciu, potasiu, fosfor, sulf, magneziu şi fier 1 . 

Toate aceste elemente au o mare însemnătate pentru dez¬ 
voltarea normală a plantelor. Lipsa unuia dintre ele, chiar 
dacă celelalte sînt din belşug, poate determina moartea 
plantei. 

Carbonul, plantele şi-l procură din aer, absorbind bio¬ 
xidul de carbon conţinut in el. Hidrogenul şi oxigenul, ele 
le extrag din apă. Magneziu!, fierul şi sulful — elemente 
necesare în cantităţi mici — sînt procurate din sol. Unele 
plante sînt chiar capabile să fixeze azotul din atmosferă (de 
exemplu leguminoasele). In felul acesta, pentru creşterea 
normală a plantelor, in pămînt trebuie să se introducă 


1 Ulterior, prin experienţe mult mai precise, s-a constatat că în 
plante sint prezente, sub formă de urme, multe alte elemente, care 
joacă un rol important în activitatea vitală a acestora. 

potasiu, fosfor, azot şi uneori calciu. Lipsa cea mai acută 
însă apare in cazul fosforului. 

Cel mai vizibil semn al insuficienţei fosforului în sol este 
că plantele se dezvoltă prea încet, iar frunzele sînt mici şi 
de culoare verde-închis. Dar se poate întîmpla şi invers. In 
valea Limei (Peru), lipsa de fosfor se manifestă prin aceea 
eă frunzele de porumb capătă o culoare purpurie. 0 culoare 
analogă a frunzelor datorită lipsei de fosfor se observă şi 
în cazul pătlăgelelor roşii. Dar nu culoarea frunzelor plan¬ 
telor este lucrul principal. S-a constatat că, datorită insu¬ 
ficienţei fosforului la plante, rădăcinile se dezvoltă slab, 
iar sistemul vascular are mult de suferit. In acest caz ami¬ 
donul nu se transformă în zahăr şi coacerea fructelor este 
întîrziată. Dacă însă solul este bogat în fosfor, se observă 
exact fenomenul invers: se dezvoltă un sistem radicular 
bogat, în special in faza de răsad, se măreşte rezistenţa la 
secetă şi se pot realiza recolte timpurii. Prezenţa fosforului 
se reflectă favorabil in diviziunea celulară şi în formarea 
proteinelor şi grăsimilor, in intensificarea procesului de 
înfrăţire la cereale. 

Excesul de fosfor duce la formarea intensă a puieţilor.la 
porumb. Iar trifoiul şi lucerna, dacă sini semănate Intr-un 
sol care conţine fosfaţi, dau seminţe chiar in anul semănării, 
pe cind in mod obişnuit aceasta are loc numai în anul ur¬ 
mător. 

Lucrul cel mai neplăcut este însă că in sol nu se pot intro¬ 
duce direct nici acidul fosforic, nici fosforul alb, căci ele 
acţionează ca otrăvuri pentru plante. Nici cu fosfor roşu nu 
poate fi îngrăşat pămîntul, căci plantele nu îl asimilează. 
De aceea uzinele chimice produc astăzi cantităţi însemnate 
de diferite îngrăşăminte cu fosfor^ 

Cel mai simplu şi mai accesibil ingrăşămint este fosfatul 
de calciu natural, Ca 3 (P0 4 ) 2 . în uzina de îngrăşăminte, 
acesta este transformat in pulbere şi utilizat ca ingrăşămint 
sub denumirea de făină fosfatică. Kosfaţii naturali nu sînt 
însă recomandabili pentru toate solurile, deoarece nu sînt 
solubili in apă, iar in stare solidă nu sini asimilaţi de către 
plante. De aceea se pot utiliza numai in solurile acide, care 
conţin diferiţi acizi organici capabili să transforme fosfatul 
de calciu intr-o formă mai solubilă: fosfatul acid de calciu, 
CaHP0 4 . 

Un caracter mai universal are superfosfatul, care conţine 
in compoziţia sa fosfatul monocalcic, Ca(H,P0 4 ) ? , care se 

dizolvă bine in apă. Superfosfatul se obţine prin tratarea 
fosfatului de calciu măcinat cu acid sulfuric: 

Ca 3 (P0 4 ) 2 + 2H 2 S0 4 Ca(H 2 P0 4 ) 2 + 2CaS0 4 . 

Fosfat d<* Acid Fosfat Sulfat de 

calciu sulfuric iiiouocalcic calciu 

Amestecul de fosfat monocalcic şi de sulfat de calciu care se 
formează poartă denumirea de superfosfat şi sub această 
formă se utilizează ca îngrăşăminl. 

Un mare neajuns al superfosfatului simplu este insă con¬ 
ţinutul său de sulfat de calciu, care nu este folositor practic 
nici plantelor, nici solului. Iar acest balast reprezintă 
aproape 54% în greutate, adică mai mult de jumătate. 

De aceea este mult mai rentabil să se producă superfos¬ 
fatul concentrat , care se obţine în două faze. Din fosfatul 
natural se produce mai iutii acidul fosforic: 

Ca 3 (P0 4 ) 2 + :m 2 S0 4 -> 21I 3 P0 4 + 3CaS0 4 . 

Precipitatul de sulfat de calciu ce se formează se filtrează, 
iar acidul fosforic este obligat să reacţioneze cu o nouă canti¬ 
tate de fosfaţi naturali: 

Ca(P0 4 ) 2 + 4H 3 P0 4 -» 3Ca(H 2 P0 4 ) 2 . 

Superfosfatul binar este o sare solubilă a acidului fosforic 
şi se poate utiliza practic in toate solurile 1 . 

Rămîne să adăugăm că anual recolta mondială sărăceşte 
solul cu circa 10000000 de tone de acid fosforic. 

1 în R.P.R., în anii puterii populare, producţia dc îngrăşăminte 
cu fosfor (exprimată in 100°,, P 2 0 5 ) a crescut dc la mai puţin do 
180 t în 1948 la aproape III 000 t. in 1964. La Valea Călugărească, 
pe lingă fahr'ca de acid sulfuric, s-a construit o fabrică modernă 
de îngrăşăminte fosfatice. 

Pină in 1963, producţia de îngrăşăminte cu fosfor de ta noi din 
ţară este reprezentată prin producţia de superfosfat simplu, cu un 
conţinut de 18 — 20% P 2 0-,. Ţinînd seama dc cerinţele agriculturii 
privind concentraţia îngrăşămintelor in substanţe nutritive, noile 
instalaţii in curs de realizare au părăsit superfosfatul simplu, îndrep- 
tindu-se spre îngrăşăminte complexe, cu mai multe elemente active. 
Combinatul de îngrăşăminte de la Turnu-Măgurele, ale cărei instalaţii 
au început să intre in funcţiune, reprezintă prima uzină in care fosforul 
se găseşte în îngrăşăminte compuse, conţinind peste 53% substanţă 
activă, din care fosforul (exprimat in 100% P 2 0 5 ) reprezintă aproape 
57% (S.t.). 


9 * 

Purtător de viaţă 

f' 

Pe la mijlocul secolului trecut s-a observat că fosfatul de 
calciu reprezintă componenta de bază. a oaselor animalelor 
şi omului, iar unii compuşi mai complicaţi ai fosforului se 
găsesc în ţesuturile cerebrale. Aceasta a permis chimistului 
german Moleschott să spună încă acum circa o sută de ani că 
„fără fosfor nu există gind ire". Şi deja iu I im puri le noastre sa¬ 
vanţii au ajuns la concluzia că fără fosfor nu numai că nu este 
posibilă „gindirea", dar In general nu se poate imagina exis¬ 
tenţa nici a omului, nici a vieţuitoarelor şi nici a plantelor. 

Pentru ce anume le este necesar fosforul organismelor viiF 
Răspunsul amănunţit la această întrebare este destul de 
greu de dat, ba, mai mult, pînă in prezent nu s-a elucidat 
încă rolul multor compuşi ai fosforului ce se găsesc in orga¬ 
nismele vii. ^ 

înainte de toate trebuie să remarcăm că, din/fosforul ce 
se găseşte în organismul omului, cea mai mare parte este 
de provenienţă animală sau vegetală. Numai plantele sirii 
capabile să asimileze direct din pămint fosforul, şi anume 
doar sub formă de săruri solubile ale acidului fosforic. El se 
acumulează iu plante acolo unde au loc procese intensive 
de sinteză a substanţei organice şi unde celulele plantelor 
conţin multă plasmăJCe se intîmplă acolo? 

De obicei, cind spunem că planta asimilează direct bio¬ 
xidul de carbon din aer şi sintetizează din acesta compuşi 
organici, descriem acest proces prin formula: 

6C0 2 + 6H 2 0 -* C 6 H 12 0 6 + 60 2 , 

Bioxid Apă Glucoza Oxigen 

de carbon 

adică arătăm că din bioxid de carbon şi apă se formează 
glucoză, care apoi, prin transformări ulterioare, duce la 
formarea unor compuşi organici mai complecşi. S-a dovedit 
insă că acest proces nu este nici pe departe atit de simplu. 

Gind savanţii au început să studieze mai amănunţit 
această reacţie, au observat două fapte interesante. In pri¬ 
mul rînd. reacţia menţionată necesită un consum maro de 
energie. De unde ia planta această energie? Şi, în al doilea 
rînd, fotosinteza este brusc frînată de lipsa de fosfor in plantă. 
— Savanţii au găsit că fosforul intră in compoziţia aşa- 
! numitelor cloroplaste — organe specifice vegetale care rea¬ 
lizează direct fotosinteza. Studiul ulterior al fosforului în 


132 




plante a permis să se ajungă la următoarele concluzii. In 
primul rînd, fosforul joacă un rol destul de important în 
fixarea bioxidului de carbon in aerj S-a dovedit că fosfaţii 
solubili pot absorbi bioxidul de carbon după schema: 

C0 2 + ll 2 () + HPOr -» HCOs + ll 2 POI. 

In al doilea rînd, fosforul intră în constituţia cloroplastelor, 
sub forma unor compuşi organici complecşi numiţi fosfoli- 
]) ide. 

Şi, în sfîrşil, in al treilea rînd s-a c onstatat că reacţi a 
bi oxidului d e carbon c u ap a, care duce la glucoză, decurge 
în mai multe sfădii. Că stadiu intermediar s-a constatat 
formarea unui compus organofosforic complex, numit acid 
glicerofosforic. 

S-a constatat de asemenea că fosforul este necesar şi pen- 
t,ru_ respira t ie. De obicei reprezentăm acest proces prin for¬ 
mula : 

C 6 1I 12 0 6 + 60 2 -» 6C0 2 + 6H 2 0. 

Prin urmare, prin respiraţie, glucoza se transformă în bioxid 
de carbon şi apă. Totuşi şi acest proces este departe de a fi 
aşa de simplu. 

in organismele vegetale şi animale se află un compus orga¬ 
nic complex, denumit acid adenozintrifosforic (ATP), care 

conţine în compoziţia sa fosfor. Formula sa poate fi scrisă în 
principiu in felul următor: 

S-a constatat că această substanţă, precum si substanţele 
similare, so formează în procesul respiraţiei şi servesc în 
acelaşi timp pentru acumularea energiei musculare in orga¬ 
nismele vii. în timpul respiraţiei, glucoza formează cu 
fosforul esteri complecşi denumiţi difosfaţi. Aproximativ 
5—6 molecule de glucoza formează difosfaţi, în timp ce 
una se oxidează, rezult ind C0 2 . Apoi difosfaţii se trans¬ 
formă în acid adenozintrifosforic. 

Moleculele de acid adenozintrifosforic, adiţionîndu-se la 
molecula de grăsime, le obligă să capete o formă determinată. 
Aceasta înseamnă că molecula a dobîndit o rezervă de ener¬ 
gie. Dacă o astfel de moleculă „activă" primeşte din partea 
sistemului nervos ordinul de „a intra in acţiune", structura 
ei se modifică brusc: ea se scurtează şi omul efectuează un 
travaliu oarecare, de exemplu îndoaie mina. în felul acesta 
molecula de acid adenozintrifosforic se transformă în moleculă 
de acid adenozindifosforic şi, pentru ca muşchiul să poată 
efectua un nou travaliu, Iu molecula de proteină trebuie să 
se adiţioneze o nouă moleculă de acid adenozintrifosforic 
pentru ca ele să capote forma iniţială, adică să dobindească 
o nouă rezervă de energie. 

Fosforul dă, prin urmare, fertilitate cîmpurilor noastre 
şi aduce belşug de produse in casele noastre; fosforul dă 
organismelor animale şi vegetale ..forţă vitală". La drept 
vorbind, ar fi trebuii numit nu „purtător de lumină", ci 
„purtător de viaţă". 



OCEANE 

DIN DOUĂ GAZE 


„Lumea se reflectă într-o picătură de apă“. Această ex¬ 
presie nu este numai o metaforă poetică. într-adevăr, într-o 
picătură de apă se poate vedea o lume întreagă: viaţa unei 
frunze verzi şi viaţa omului, coşurile fumegînde ale puter¬ 
nicelor uzine, câmpiile înverzite, conturul viitoarelor cen¬ 
trale atomoelectrice, traseul navei cosmice care zboară spre 
stelele îndepărtate... 

Cel mai comun şi mai cunoscut lichid — apa — constă 
din două gaze chimic active: hidrogenul şi oxigenul. într-un 
litru de apă se află 111,1 grame de hidrogen şi 888,9 grame 
de oxigen, cu alte cuvinte, 1254,32 litri de hidrogen şi 
exact pe jumătate oxigen. Pe Pămînt se află 2-IO 18 tone de 
apă. Pentru a ne face o idee asupra acestei cifre, să ne închi¬ 
puim un cilindru uriaş cu suprafaţa bazei de un metru pă¬ 
trat. Acest cilindru, dacă ar avea înălţimea egală eu diame¬ 
trul orbitei Pămîntului, adică 300000000 de kilometri, 
ar cuprinde întreaga cantitate de apă a planetei noastre. 

Cum este repartizată apa pe Pămînt? Cea mai mare parte 
se află în mări şi oceane, iar cealaltă in riuri, lacuri, gheţuri, 
minereuri şi minerale. Atmosfera conţine a suta mia parte 
din întreaga cantitate de apă. Ca valoare absolută aceasta 
nu este însă un infinit mic: dacă toţi vaporii de apă din 
atmosferă s-ar condensa, nivelul oceanelor ar creşte cu 25 de 
centimetri. Anual sint in circuit mase uriaşe de apă: dacă 
toată apa vaporizată ar pleca dincolo de înălţimile atmo¬ 
sferice, nivelul oceanelor ar scădea cu 75 de centimetri în 
fiecare an. 

Apa este, după o expresie sugestivă a lui Fersman, nervul 
Pămîntului. Apa se află peste tot. Pină şi in pietre. Şi pen- 

tru a ne convinge de acest lucru nu trebuie să chemăm in 
ajutor pe uriaşul din basme care poate stoarce apă din pie¬ 
tre. Orice chimist vă va spune, de exemplu, că intr-un kilo¬ 
gram de gips se află 210 grame de apă. Apa există în toate 
organismele vii. 


Despre puritatea apei 

In manuale de obicei se scrie că apa este un lichid trans¬ 
parent, incolor, fără miros şi fără gust. 

' Savantul suedez Zotterman afirmă că animalele percep 
gustul apei în mod analog felului cum percepem noi gustul 
sării. Omul nu are astfel de analizori, dar pentru noi gustul 
apei este o noţiune obişnuită şi nicidecum abstractă. 

Una este apa de la robinet şi cu totul alta apa rece din 
izvorul cristalin. Ca gust acestea se deosebesc mult, dar ca 
aspect exterior aproape de loc. Apa este un solvent foarte 
bun, care întotdeauna va conţine săruri şi gaze dizolvate. 
In natură, cea mai curată apă, apa de ploaie, tot conţine 
substanţe străine dizolvate. De exemplu, 1 kilogram de apă 
de ploaie dă, prin evaporare, 30 de miligrame de reziduu 
solid, iar intr-un litru de apă se află dizolvate nu mai 
puţin de 200 de miligrame de gazej Dar dacă luăm apa 
de riu? 

O tonă de apă, curată ca aspect, din Neva are 57 de grame 
de substanţe dizolvate, din Nipru 187 de grame, iar o tonă 
de apă tulbure din Nil conţine pină la 1600 de grame. Dar 
apa de la robinet? Orice gospodină ştie căjsuprafaţa interi¬ 
oară a ceainicului in care se fierbe zilnic apă se acoperă eu 
timpul cu o crustă galbenă. Această crustă este constituită 
din săruri de magneziu şi de calciu. In drumul său lung pină 
la robinet, apa dizolvă bioxidul de carbon din atmosferă şi 
apoi, trecînd peste strate de roci, dizolvă din acestea carbo- 
naţii de calciu şi de magneziu.J 

Aceste impurităţi aduc mari neajunsuri. Aşa, de pildă, 
înlăturarea crustei de pe paletele unei turbine puternice este 
o operaţie costisitoare. 

Cum se purifică apa de impurităţile dăunătoare? Intr-o 
primă etapă, prin tratarea cu substanţe chimice. Pentru a 
deduriza apa, cationii de magneziu şi de calciu sînt preci¬ 
pitaţi prin adaos de var, sodă şi alcalii. Tehnica modernă 
foloseşte in acest scop răşinile schimbătoare de ioni. 

Chimiştii folosesc în experienţele de laborator apa disti¬ 
lată, obţinută în aparate speciale. Cu toate acestea, apa 
distilată conţine 0.5—I miligrame de săruri dizolvate la 
litru, cantitate care nu influenţează asupra mersului reac¬ 
ţiilor efectuate cu apă distilată. 

Şi astăzi obţinerea unei ape foarte pure, de exemplu 
pentru analiza izotopică, nu este un proces simplu. 

l T n indicator precis al purităţii apei este conductivitatea 
sa electrică. Cu oft această conductivitate este mai mică, cu 
atit puritatea este mai mare. 

Pentru obţinerea unei ape cu un grad înalt de puritate se 
utilizează distilarea incompletă repetată a apei bidistilate, 
după care apa se tratează cu schimbători de ioni. Pentru a 
elibera apa de impurităţile organice, ea este supusă radia¬ 
ţiilor gama de la o sursă de cobalt 60. Compuşii organici se 
oxidează la bioxid de carbon, care este apoi înlăturat prin 
barbotarea unui gaz inert. Apa oxigenată care se formează 
prin acţiunea radiaţiilor gama este apoi distrusă prin acţiu¬ 
nea radiaţiilor ultraviolete. Apa pură a adus ştiinţei servicii 
importante. 


Un etalon natural 

„Atîtea grade Celsius" sintem obişnuiţi să spunem. Scara 
termometrică Celsius este o scară internaţională. Ca unitate — 
gradul — în această scară este luată a suta parte din 
intervalul dintre temperatura de fierbere şi temperatura de 
îngheţare a apei pure la presiunea atmosferică. 

Dar apa nu este legată numai de noţiunea de temperatură, 
ci şi de masă, de greutate şi de căldură. Gramul reprezintă 
masa unui centimetru cub de apă la 4°C, temperatură la 
care apa are densitatea maximă.TApa are cea mai mare căl¬ 
dură specifică; aceasta este luată drept unitate a cantităţii 
de căldură — caloria, ţ 

Cele trei stări ale apei 

Pescarii sînt oameni neastâmpăraţi. Ei merg şi iarna la 
pescuit. Sparg gheaţa, aruncă undiţele în apă şi... aşteaptă. 
Mai devreme sau mai tîrziu, peştii prinşi sînt scoşi la supra¬ 
faţă. Dar le trece oare măcar prin minte că această plăcere 
o datoresc uneia din anomaliile apei? Dacă nu ar fi fost 
această anomalie, chiar la cel mai mic îngheţ lacul sau rîul 
s-ar fi acoperit cu o scoarţă de lichid solidificat, iar la geruri 
puternice ar îngheţa complet de la fund şi pînă la suprafaţă. 
Iată de ce. (iu creşterea temperaturii, volumul tuturor cor¬ 
purilor se măreşte. Excepţie fac metalele taliu şi bismut şi... 
apa. Apa nu respectă această lege: în intervalul de la 0° la 
+4°C, volumul ei se micşorează. De aceea iarna, cind tem¬ 
peratura aerului coboară sub zero, lacurile nu îngheaţă 
pînă la fund. 

Judecaţi singuri: în faţa noastră avem un iaz; tempera¬ 
tura apei de la suprafaţă a atins +4°C. La această tempe¬ 
ratură apa are densitatea maximă şi, prin urmare, păturile 
de apă coboară la fund. Se face mult mai frig, apa atinge 
0°C, stratele de la suprafaţă nu mai cad la fund şi se trans¬ 
formă in gheaţă. Cu cît e mai frig, cu atît stratul de gheaţă 
va fi mai gros, dar sub acest strat este totuşi apă. 

Gheaţa, avînd o conductivitate termică mică, protejează 
ca o pătură de lină stratele inferioare de apă de suprarăcire. 
Gheaţa este mai uşoară decît apa. La 0°C apa este mai uşoară 
decît la +4°C. Calitativ, noua stare a apei — gheaţa — 
are o structură şi mai „afinată". 


Cît de repede se încălzeşte apa şi se topeşte gheaţa 

Am mai arătat că apa are o căldură specifică mare. Pen¬ 
tru a încălzi 1 gram de apă cu 1°C este nevoie de o calorie. 
Aceasta este o valoare mare. Pentru a încălzi un litru de 
apă de la temperatura camerei la temperatura de fierbere 
trebuie să se consume o energie care ar ajunge pentru ridi¬ 
carea unui obiect de trei kilograme la înălţimea de 10 000 
de metri. Apa se încălzeşte încet, dar se şi răceşte tot aşa de 
încet. De aceea este rentabil să fie utilizată pentru încălzire 
în instalaţiile termice (calorifere). De asemenea apa se 
utilizează în reactoarele atomice ca transportor de căldură. 

\ Căldura specifică mare a apei determină în mare măsură 
clima planetei. Solul se încălzeşte repede, dar tot atît de 
repede se şi răceşte. Apa nu iroseşte căldura primită de la 
Soare în timpul verii. Pe toată durata iernii, oceanele şi 
mările încălzesc aerul. 

v\pa se încălzeşte încet şi tot aşa de încet se topeşte gheaţa. 
Pentru a transforma gheaţa în apă trebuie să-i dăm o anu¬ 
mită cantitate de căldură, numită căldură de topire. Căl¬ 
dura necesară pentru topirea unui gram de substanţă se 
numeşte căldură specifică de topire. Pentru gheaţă ea este 
de 80 de calorii. Numai aluminiul are o căldură specifică 
de topire mai mare. 

Ce cantitate de căldură trebuie pentru ca 1 gram de apă 
să se transforme în vapori? 538 de calorii. Apa are cea mai 
mare căldură de vaporizare dintre toate lichidele cunoscute. 
De multe decenii energia vaporilor de apă pune in mişcare 
locomotivele, vapoarele, paletele turbinelor cu aburi, ţ 


Structura reticulară a apei 

Dar de ce se deosebeşte aşa de mult apa de celelalte li¬ 
chide? Cum se poate explica faptul că gheaţa are o densitate 
mult mai mică decit apa, că apa are o densitate maximă, 
că are cea mai mare căldură specifică şi cea mai mare căldură 
de vaporizare? 

Aceste anomalii în comportarea apei se datoresc caracte¬ 
rului particular al structurii acesteia. Molecula de apă nu 
este simetrică: centrii „de greutate" ai sarcinilor pozitive 
şi negative nu coincid. Ea este polara şi are, ca un magnet, 
doi poli: unul este sarcina pozitivă a atomilor do hidrogen, 
iar celălalt sarcina negativă a oxigenului. în apă se formează 
aşa-numitele legături de hidrogen. Atomul de hidrogen al 
unei molecule de apă este legat de atomul de oxigen al 
alteia. 

In apă, hidrogenul este legat concomitent de doi atomi de 
oxigen: do cel „propriu 11 şi de unul „străin". Do cel „propriu 11 
este legat, desigur, mai puternic. Observăm că în apă legă¬ 
turile de hidrogen sint mult mai puternice decît, în alte 
lichide care au aceeaşi capacitate. Prin urmare, moleculele 
de apă sint legate una de alta mult mai strîns decit molecu¬ 
lele altor lichide. 

Dar cum anume sint dispuse in spaţiu aceste molecule? 
Să începem cu gheaţa — apa in stare solidă. Să presupunem 
că avem sarcina de a aşeza bile de biliard într-o cutie în 
aşa fel incit să fie cit se poate de puţine, dar in acelaşi timp 
să formeze o structură stabilă. Rezolvind această problemă, 
constatăm că o bilă vine in contact numai cu alte patru. 
In acest caz aşezarea bilelor are o densitate mică şi permite 
să rămină mult spaţiu gol: mărimea spaţiului gol depăşeşte 
mărimea spaţiului ocupat de bile. Dacă înlocuirii bilele cu 
molecule (ie apă avem Înaintea noastră structura gheţii. 
Moleculele sint legate între ele prin legături de hidrogen. Să 
scuturăm vasul. Structura gheţii se va distruge şi va tinde, 
evident, spre o mai mare compactizare. Topirea gheţii este 
un fel de „zgilţîire" a structurii ei. 

Intrueît moleculele de apă au legături puternice de hi¬ 
drogen, structura ni — reţeaua spaţială a moleculelor sale— 
reproduce in general structura gheţii. Aceasta s-a dovedit 
prin studii rontgenografice. Cind gheaţa se topeşte, are loc o 
oarecare completare a golurilor din structura ei. De aici 
rezultă că densitatea va creşte şi volumul se va micşora. 

Creşterea ulterioară a temperaturii de la 0 la j-4°C este 
însoţită de următoarele procese: pe de o parte moleculele 
de apă îşi amplifică oscilaţiile lor in jurul centrului de 
echilibru, iar, pe de alta, Iul mai multe molecule comple¬ 
tează golurile. Se obţine o structură mult mai economică şi 
apa atinge maximum de densitate. Creşterea temperaturii 
in continuare duce la intensificarea oscilaţiei moleculelor 
în jurul centrului de echilibru şi deci la mărimea volumului. 

De completarea spaţiilor ..goale 1 ' prin molecule de apă 
este legată şi căldura specifică mare a lichidului. Căldura se 
consumă pentru ruperea legăturilor de hidrogen. 

Prin urmare, anomaliile ce caracterizează proprietăţile 
apei se datoresc, pe de o parte, structurii ei reticulare, iar 
pe de altă parte trăiniciei legăturilor ei de hidrogen. 


Apa văzută de chimişti 

Pînă spre sfirşitul secolului ai Wlll-lea, apa era consi¬ 
derată drept un element. Descoperirea oxigenului de către 
Cavendish in 1760 şi experienţele asupra arderii i-au dat 

lui Lavoisier prilejul să se îndoiască de faptul că apa ar fi 
într-adevăr un element. în 1783 Cavendish a observat că 
„gazul combustibil" (hidrogenul) — obţinut prin acţiunea 
acizilor asupra metalelor — , împreună cu o cincime din 
aer (adică oxigenul), formează prin ardere apă. Totul părea 
foarte simplu, dar pe Cavendish îl dezorienta flogisticul. 

In acelaşi limp, in Franţa, Lavoisier propaga chimia 
„antiflogistică“. Pentru acest savant era clar că nu există 
flogistic, dar că apa era sau nu un corp compus nu putea 
spune cu precizie. Cînd auzi de experienţele Iui Cavendish, 
Lavoisier le repetă in prezenţa martorilor, intr-un cadru 
festiv. Obţinînd apă prin arderea hidrogenului, el o supuse 
tuturor verificărilor posibile. Convingîndu-se că Înaintea 
lui se afla într-adevăr apă curată distilată, Lavoisier înscrise 
apa — substanţă care timp de multe veacuri fusese consi¬ 
derată drept unul din „cele patru elemente" -- în rîndul 
corpurilor compuse. In 1785 Lavoisier determină compoziţia 
apei: potrivit datelor sale, apa conţinea 85% oxigen şi 15% 
hidrogen. Potrivit dalelor moderne, aceste cifre sînt, res¬ 
pectiv, de 88,81% şi 11,19%. 


Primii paşi ai hidrogenului 

Lumea ştiinţifică a fost entuziasmată de obţinerea de 
către Cavendish a unui gaz care era de multe ori mai uşor 
decît aerul. In 1781 profesorul italian T. Cavallo a umplut 
cu hidrogen bule de săpun caro se ridicau in sus şi se spăr¬ 
geau in contact cu plafonul. 

In 1783, la Paris, sub conducerea profesorului Charles, a 
fost înălţat primul balon umplut cu hidrogen — cel mai 
uşor dintre gaze. Pentru aceasta au fost necesari 18 metri 
cubi de gaz — o cantitate enormă pentru acea vreme. 

Charles aşază in cerc 12 butoaie mari, puse in ele pilitură 
de fier şi turnă înăuntru acid sulfuric diluat. Prin nişte 
ţevi de plumb, hidrogenul format ajungea intr-un recipient 
general, din care apoi trecea în balon. 

în curînd baloanele aeriene au început să fie umplute 
numai cu hidrogen. Deoarece acidul sulfuric era o substanţă 

costisitoare pe acea vreme, pentru obţinerea hidrogenului se 
utiliza metoda lui Lavoisier: din apă, prin descompunere, se 
formează hidrogen şi oxigen ; acesta din urină reacţionează cu 
fierul şi formează ţunder (oxid de fier), in timp ce hidrogenul 
este eliberat. 

în 1794, în cadrul armatei de nord a tinerei republici fran¬ 
ceze, care era in luptă cu intervenţioniştii austrieci, fu orga¬ 
nizat un corp de aerostate militare. In bătălia de la Flers, 
francezii au dat drumul unui aerostat cu un observator la 
bord care transmitea informaţii cu privire la deplasarea tru¬ 
pelor duşmanului. 


Hidrogenul în industrie 

Multă vreme hidrogenul se obţinea numai pentru umple¬ 
rea aerostatelor. Pină la începutul secolului nostru, el nu 
era utilizat in industrie. Se poate spune că în secolul al 
XlX-lea nu exista o producţie industrială de hidrogen. Cerinţe 
de mari cantităţi de hidrogen au pus pentru prima dată 
sinteza amoniacului. Era nevoie de milioane de metri eubi 

de hidrogen, deoarece pentru a obţine doi metri cubi de 
amoniac era nevoie de un metru cub de azot şi de trei metri 
cubi de hidrogen, conform ecuaţiei: N 2 + 3H 2 ^2NH 3 . 

în 1924 apăru un concurent puternic al consumului de 
hidrogen: alcoolul metilie — materie primă preţioasă pen¬ 
tru industria chimică. In industrie se introduse sinteza cata¬ 
litică a alcoolului metilie din oxid de carbon si hidrogen: 
CC) + 2H, —> CH 3 OH . 

Acum principala sursă de hidrogen o constituie gazul de 
apă şi gazele de cocserie, care conţin 50—60% hidrogen. 

O cantitate Însemnată de hidrogen este consumată pentru 
obţinerea combustibililor lichizi folosiţi în motoarele cu 
combustie internă pe baza hidrogenării cărbunilor. Hidro- 
genarea cărbunilor are loc la presiune mare, la temperatură 
înaltă şi în prezenţa catalizatorilor. 

O mare însemnătate are de asemenea hidrogenarea grăsi¬ 
milor vegetale.pîn întreaga lume se obţin aproape de cinci 
ori mai multe grăsimi vegetale decit grăsimi animale. Gră¬ 
simile animale sînt însă mai hrănitoare şi mai gustoase. 
Ele conţin mai mult hidrogen decit, cele vegetalei „Oare nu 
e cu putinţă să se adauge hidrogen la grăsimile vegetale 



pentru a li se spori valoarea calorică? 11 Lucrul acesta s-a 
dovedit realizabil. în acest scop, grăsimile vegetale se 
încălzesc la 300°C şi, in prezenţa unui catalizator de nichel, 
se barbotează hidrogen. La o tonă de ulei este nevoie de 
15 kilograme de catalizator — nichel fin divizat. După hidro- 
genare nichelul este separat prin filtrare, obţinîndu-se o 
grăsime solidă din care se prepară, după adăugirea de mici 
cantităţi dc grăsimi animale, margarina, care ca valoare 
calorică este aproape echivalentă cu untul. Grăsimile hidro¬ 
genate sînt foarte bune şi pentru fabricarea săpunurilor. 


Compus sau soluţie ? 

Compuşii hidrogenului cu diferite elemente sint denumiţi 
hidruri, iar compuşii hidrogenului cu metalele alcaline şi 
alcalino-pămintoase — hidruri cu caracter salin; acestea 
sint similare ca structură cu halogenurile. Aceste hidruri 
sînt foarte active: reacţionînd cu apa, degajează hidrogen: 

LiH + H 2 0 LiOH + H,. 

Sînt interesante ca structură şi proprietăţi şi hidrurile 
volatile, in special hidrurile borului (boranii) şi ale siliciului 
(silanii). 

Din punctul de vedere al proprietăţilor chimice, boranii 
sînt similari hidrocarburilor. Boranii constituie un combus¬ 
tibil excelent pentru rachete: I kilogram de pentaboran 
degajează prin ardere mai multă căldură decit I kilogram 
de benzină (15 100 kcal/mol). 

Cea de a treia grupă — cea mai mare — de hidruri ale 
metalelor grele se deosebeşte net de primele două. De exem¬ 
plu, paladiul, care face parte din această grupă, este capabil 
să absoarbă la temperatura camerei 850 de volume de hidro¬ 
gen, iar metalul abia-abia se umflă. Evident că în acest 
caz nu putem vorbi de formarea vreunui compus definit. 
Fierul dizolvă hidrogen in măsură mult mai redusă, dar la 
temperatură ridicată absoarbe o cantitate destul de mare 
din acest gaz. Cînd s-a introdus procedeul de sinteză a amo¬ 
niacului, inginerii au avut multe dificultăţi cu ..boala fieru¬ 
lui 11 , cauzată de hidrogen. La temperatură înaltă hidrogenul 
se dizolvă în oţel, micşorindu-i substanţial rezistenţa. 

De ce atmosfera conţine foarte puţin hidrogen ? 

Scoarţa Pămintului conţine 1 % hidrogen in greutate. 
Aproape toată această cantitate se găseşte sub formă de 
combinaţii — apă şi compuşi organici: petrol, cărbune, 
plante etc. în atmosferă se află numai 0,000 005% hidrogen. 

Cindva însă atmosfera Pămintului era reducătoare şi 
conţinea mult mai mult hidrogen. Oxigenul, care a apărut în 
urma fotosintezei vegetale, a legat cea mai mare parte din 
hidrogen. Pe de altă parte, hidrogenul părăseşte în mod 
constant atmosfera terestră, deoarece este cel mai uşor gaz. 
De aceea el se răspîndeşte considerabil mai rapid în spaţiul 
cosmic. 

Viteza medie de mişcare a moleculelor de hidrogen la 
temperatura camerei este de 2 kilometri pe secundă. Dar 
gazul poate conţine şi molecule care an o viteză mult mai 
mare. Sînt şi molecule cu viteza de 11,3 kilometri pe secundă, 
viteză suficientă pentru a învinge atracţia terestră. De 
aceea stratele superioare ale atmosferei, mult rarefiate, pierd 
in permanenţă hidrogen, care zboară in spaţiul cosmic. In 
cosmos, hidrogenul este elementul predominant. Potrivit 
calculelor, partea din univers accesibilă observaţiilor noas¬ 
tre constă din 81% hidrogen, 18,7% heliu şi numai 1% re¬ 
vine pentru toate celelalte elemente ale tabelului lui Men- 
deleev. 

Atomii neutri de hidrogen, ciocnindu-se intre ei in spaţiul 
interastral, emil unde radio cu o lungime de 21 de centi¬ 
metri. Această emisiune de radio este generală in univers; 
ea nu este absorbită de pulberea cosmică şi ajunge la cele 
mai îndepărtate colţuri ale Galaxiei noastre. Ea permite 
cunoaşterea caracterului repartiţiei hidrogenului in galaxie, 
studierea deplasării gazului interstelar. 

Linia de radiaţii de 21 de centimetri este caracteristica 
principală a emisiunii de radio a universului; ea poate fi 
studiată de orice fiinţă raţională. Este de presupus că planeta 
noastră nu este o excepţie in universul infinit şi că mai 
există şi pe alte corpuri cereşti fiinţe care gindesc. Dar 
atunci, prin analogie, şi ele trebuie să presupună existenţa 
noastră. Mijlocul cel mai rapid de legătură cunoscut de noi 
sînt undele radio electromagnetice. Lungimea cea mai raţio¬ 
nală de undă pe care ne-a dat-o natura este de 21 de centi- 

metri. Tocmai pe această lungime de undă este probabil că- f 
se vor ]>utea stabili comunicaţii radio cu alte fiinţe raţionale ' ■ 
dacă asemenea comunicaţii se vor stabili vreodată. 


Hidrogenul 2, hidrogenul 3... 

în 1932 s-a izolat din hidrogenul natural izotopul greu 
al hidrogenului — deuteriul, D. Nucleul acestuia constă 
dintr-un proton şi un neutron. S-a constatat că, în hidrogenul 
natural, la 5 500 atomi de proţiu (aşa a fost denumit hidro¬ 
genul uşor H) revine un singur atom de deuteriu. Deuteriul 
este de două ori mai greu decît protiul şi se deosebeşte destul 
de mult de acesta. I)e exemplu, proţiul se lichefiază la 
— 259,2°C, iar deuteriul la —254,6°C. Această deosebire în 
ce priveşte constantele serveşte ca bază pentru izolarea deu- 
teriului: prin distilarea hidrogenului lichid se obţine un 

reziduu care conţine 50% deuteriu. Izotopul greu se poate 
obţine şi prin electroliza apei, căci proţiul, fiind mai uşor, 
se degajează la catod, iar in reziduu se concentrează deu- 
t.eriul. 

In 1030 s-a obţinut pe cale artificială un alt izotop arti¬ 
ficial al hidrogenului — tril iul —, care este de trei ori 
mai greu decît proţiul. 

Curind după aceea triliul a fost observat, şi in apa natu¬ 
rală, şi in atmosferă, ce-i drept insă in cantităţi foarte mici. 
Acesta este cel mai rar gaz de pe l'âmint ; in apă se găseşte 
de IO 18 ori mai puţin decît proţiul. 

Atmosfera Pămîntului şi suprafaţa sa conţine în total 
numai 1,8 kilograme de tritiu — mai puţin deci decît ra¬ 
donul. 

In 1962 savanţii italieni au reuşit să obţină un izotop foarte 
instabil - hidrogenul 4, iar nu de mult a apărut o ştire 
despre sinteza hidrogenului 5. 


Elementul focului 

Aproape 90% din apă constă din oxigen — gazul de care 
este legată direct existenţa tuturor vietăţilor de pe planeta 
noastră, toată istoria civilizaţiei, dezvoltarea ştiinţei şi 
industriei. 

Lupta omenirii pentru existenţă la începuturile dezvol¬ 
tării sale a fost lupta pentru obţinerea focului. Focul este 
ardere, arderea este utilizarea oxigenului. 

In 1774 chimistul englez Priestley, încălzind oxid de 
mercur, a constatat că se degajează un gaz necunoscut în 
care ardea cu flacără vie o surcieă de brad aprinsă. In 
acelaşi an a apărut lucrarea farmacistului suedez Scheele, 
care descria obţinerea aceluiaşi gaz din salpetru, oxid de 
mercur şi miniu de plumb. Ambii savanţi erau adepţii teo¬ 
riei flogisticului: de aceea au denumit gazul descoperit „gaz 
deflogisticat“, adică lipsit de flogistic. După părerea lor, 
gazul descoperit extrăgea cu aviditate flogisticul corpurilor 
care ard, făeindu-le astfel să ardă mult mai intens decît 
în aer. 

Lavoisier este cel care a înţeles că arderea este adiţia 
oxigenului la corpul care arde şi nicidecum eliminarea de 
flogistic. In scurtă vreme Lavoisier a creat teoria antiflogis- 

tică a arderii. îscheele şi Priestley au descris oxigenul; La- 
voisier l-a descoperit insă in mod real pentru ştiinţă. 

încă Priestley observase că oxigenul este necesar pentru 
respiraţie. Lavoisier a studiat însă amănunţit respiraţia 
omului şi a ajuns la concluzia că viaţa este un proces de 
ardere lentă. 

Alcoolul arde cu flacără vie, formind bioxid de carbon, 
apă şi căldură. Organismul uman, absorbind oxigen, se 
comportă in mod analog. 

Iată compoziţia aerului inspirat: 

21 %0,, 0,03 %C0 2 , 78,97 %N 2 

şi iată pe cea a aerului expirai: 

I6%0 2 . 5,03 %C0 2 , 78,97 %N 2 

I Pătrunzînd în organism, oxigenul se uneşte t'inffl cu sub¬ 
stanţele care alcătuiesc ţesuturile, formind bioxid de carbon, 
apă şi căldura necesară pentru existenţa organismului însuşi. 

Organismul uman s-a adaptat presiunii atmosferice exis¬ 
tente, precum şi conţinutului de oxigen din aer. La presiunea 
normală de 760 de milimetri, oxigenul din aer exercită o 
presiune asupra suprafeţei Pămîntului şi în special asupra 
organismelor vii cu o forţă de 160 de milimetri coloană de 
mercur. 

Alpiniştii care urcă spre culmea munţilor simt puternic 
micşorarea presiunii: singelo nu reuşeşte să se satureze cu 
oxigen. Ascensiunea pe Ciomolungma (Everest) a reuşit 
numai datorită înzestrării alpinistilor cu aparate speciale 
care permit alimentarea organismului cu oxigen la presiu¬ 
nea normală. Aviatorii utilizează frecvent asemenea apa¬ 
rate. 

Locuitorii zonelor muntoase înalte suportă insă uşor de¬ 
presiunea atmosferică: organismul lor s-a adaptat la mediu. 
Astfel, locuitorii Anzilor din Peru pot transporta uşor 
greutăţi mai mari de 50 de kilograme la înălţimea de circa 
5 000 de metri. Inima lor împinge cu o forţă mai mare sîn- 
gele în plămîni, cavitatea toracică este mai puternică, sin- 
gele se aprovizionează cu oxigen mai intens decit în cazul 
locuitorilor de la şes. Lneori şi în condiţii normale este 
nevoie de o cantitate mai mare de oxigen: in special pentru 
bolnavii de inimă şi de plămîni. I 

De unde provine oxigenul 

Compoziţia atmosferei este exact aceeaşi ca acum 175 de 
ani, cind Cavendish a studiat aerul din diferite localităţi 
ale Angliei. Dar in fiecare an milioane de oameni şi de ani¬ 
male consumă oxigen, se ard milioane de tone de cărbune, 
petrol, lemne, şi cu toate acestea cantitatea de oxigen nu 
scade. De ce? 

In 1772 Priestley a făcut următoarea experienţă: a pus 
sub un clopot un şoarece şi cind acesta s-a sufocat, a intro¬ 
dus in acelaşi clopot o ramură de mentă. După un timp 
oarecare, un alt şoarece a putut să respire sub clopot. Planta 
„a regenerat 14 aerul. 

Astfel, pentru prima dată s-a observat fenomenul de foto- 
sinteză. 

La baza fotosintezei se află reacţia in urma căreia apa şi 
bioxidul de carbon, sub acţiunea luminii şi a substanţei 
colorate verzi din frunze — clorofila, — se transformă în 
amidon şi oxigen. Amidonul serveşte plantei ca aliment, 
in timp ce oxigenul este eliminat ca nefolositor. Multă 
vreme se considera că oxigenul se obţine din bioxidul de car¬ 
bon. A fost însă imposibil să se dovedească sau să se combată 
această idee pînă ce chimiştii nu au dispus de oxigenul 
marcat 18 0. fiu ajutorul acestuia s-a constatat că tot oxigenul 
eliminai de plante provine din apă. 

Întreaga masă verde de plante acvatice de pe Pămînt 
elimină în trei mii de ani tot atita oxigen cit se află în atmo¬ 
sfera terestră. 


„Arderea rapidă 44 

Respiraţia este o ardere lentă. în tehnică este insă foarte 
importantă „arderea rapidă". Mulţumită ei creşte viteza 
procesului tehnologic, ceea ce măreşte capacitatea de pro¬ 
ducţie cu aceleaşi instalaţii şi in aceeaşi perioadă de timp. 

O uzină metalurgică are o producţie anuală de .1 000 000 
de tone de oţel. Intr-un an o astfel de uzină are nevoie de 
peste 3 miliarde de metri cubi de oxigen. De obicei o ase¬ 
menea cantitate este luată din aer împreună cu 12 miliarde 
de metri cubi de azot şi, din păcate, acest azot preia o can¬ 
titate enormă de căldură (procesul metalurgic se realizează 
la 1 000°C), care este eliminată fără folos pe coşurile fabricii. 

in ultimul timp azotul din aer este înlocuit parţial sau 
total cu oxigen. Datorită acestui fapt creşte viteza procesului 
metalurgic şi se micşorează consumul de combustibil, se 
simplifică instalaţiile; totodată se micşorează cantitatea 
de azot dizolvată in oţel, iar calitatea acestuia se îmbună¬ 
tăţeşte considerabil. 

Oxigenul nu ajută numai la obţinerea oţelului şi a meta¬ 
lelor neferoase; cu ajutorul său se pot tăia şi suda metalele 
cele mai greu Ilizibile. 

Oxigenul este foarte act iv din punct de vedere chimic ; după 
i'luor este cel mai activ element. .Multe substanţe, arzînd 
in atmosferă de oxigen pur, degajează cantităţi enorme de 
căldură. Astfel, hidrogenul şi acetilena, arzind in oxigen, 
dau o temperatură de 3 000 (1. In construcţii se vede frec¬ 
vent cum muncitorul taie cu flacăra albastră-gălbuie a 
suflătorului tuburile metalice. Flacăra oxiacetilenică poate 
servi la tăierea metalelor: pentru aceasta trebuie o propor¬ 
ţie determinată de oxigen şi de acetilenă. Dacă după ce 
metalul este încălzit la roşu se opreşte curentul de acetilenă 
şi se trimite mimai un curent do oxigen curat, metalul arde 
in oxigen şi se volatilizează, permiţând in felul acesta tăie¬ 
rea in locul respectiv. 


Oxigenul sfărîmă stîncile 

Dacă am izbuti să ardem cărbunele intr-un timp foarte 
scurt, am obţine astfel un exploziv deosebit de puternic. Dar 
e posibil să mărim viteza arderii cărbunelui de multe mii 
de ori? E posibil... cu condiţia să folosim în acest scop o can¬ 
titate corespunzătoare de oxigen; ca să ardem un kilogram 
de cărbune e nevoie de cea. 2 000 de litri de oxigen. 

Dar n-am putea să concentrăm oxigenul? Da, aceasta e cu 
putinţă, dacă-1 transformăm în lichid. 800 do litri de oxigen 
gazos dă un lilru de oxigen lichid. Imbibînd cu oxigen 
lichid o substanţă combustibilă poroasă — funingine, man¬ 
gal, praf de cărbune, turbă măcinată, obţinem aşa numitele 
oxiliquite, substanţe explozibile. 

Oxiliquitele nu se transportă, ci se prepară la faţa locu¬ 
lui. Pentru aceasta este nevoie numai de oxigen lichid, iar 
turbă uscată, muşchi, stuf sau paie se găsesc oriunde. Durata 
„vieţii" oxiliquitelor variază intre un sfert de ora şi ceva 

mai mult de o oră, in funcţie de mărimea cartuşelor. Este 
interesant că dacă oxiliquitul, dintr-un motiv sau altul, 
n-a explodat, el nu trebuie lichidat: după cîtva timp, oxi¬ 
genul se va volatiliza de la sine din cartuş. 

Oxiliquitele sînt ieftine: lucrările efectuate cu ajutorul lor 
costă pe jumătate faţă de cele în care se foloseşte amonal. 

Aerul pădurilor de brad 

\ Cu toţii aţi observat că in codrii de răşinoase aerul are o 
mireasmă de prospeţime, asemănătoare cu cea de după fur¬ 
tună. Acelaşi miros, insă mult mai puternic, se simte şi 
intr-un cabinet medical in care se produc raze ultraviolete. 

Este mirosul ozonului, gaz care reprezintă o stare alo¬ 
tropică a oxigenului şi care este o dată şi jumătate mai greu 
decit oxigenul propriu-zis. Nu e de mirare, căci in molecula 
de ozon sini trei atomi de oxigen. 

în cetina coniferelor se află terebentină şi alte substanţe 
răşinoase, care favorizează formarea de ozon. Descărcările 
electrice din timpul furtunii transformă şi ele oxigenul din 
aer in ozon. Ozonul din cabinetele medicale se formează dato- 
rită-radiaţiilor ultraviolete emise de lampa de cuarţ şi care 
ionizează aerul. 

Atmosfera conţine cantităţi foarte mici de ozon. Acesta 
se găseşte în special in părţile ei superioare. Se consideră in 
mod convenţional că întreaga cantitate de ozon din atmosferă 
ar forma o pătură de 3 milimetri la înălţimea de 25—30 de 
kilometri de Ia suprafaţa Pămîntului. Acest strat subţire 
de ozon — „ozonosfera" — protejează Pămintul de radiaţiile 
ultraviolete care însoţesc lumina solară vizibilă. 

Dacă nu ar fi ozonul, viaţa pe Pămint ar fi distrusă în 
timp foarte scurt, căci lipsa ozonosferei ar echivala cu ilu¬ 
minarea continuă a suprafeţei Pămîntului cu lămpi puter¬ 
nice de cuarţ. 

Ozonosfera s-a format datorită razelor ultraviolete, care 
sînt capabile să scindeze molecula de oxigen in atomi: 
CE —» O + O; O + 0 2 -» 0 :) . Razele ultraviolete mai puţin 
puternice distrug molecula de ozon, de aceea la o anumită 
înălţime se stabileşte o concentraţie de ozon de echilibru, 
în industrie ozonul se obţine in ozonizator prin descărcări 
electrice lente asupra oxigenului. 

Ozonul distruge microbii, do aceea cu ajutorul său se ste¬ 
rilizează apa potabilă (împreună cu clorul). De asemenea se 
utilizează la albirea ţesăturilor şi la învechirea vinurilor. 


Apa oxigenată 

Pero xidul de hidrog en a fost recunoscui ca o substanţă 
unitară în 1818. Chimistul francez Thenard a denurnit-o 
ap fi oxigen ată 1 ' H,0 2 . 

Apa oxigenată /este un lichid fără culoare şi fără miros, 
de 1,5 ori mai greu decît apa. Este instabilă şi se descompune 
sub influenţa multor metale, a diverşilor fermenţi şi a emisiu¬ 
nilor radioactive.J Descompunerea peroxidului de hidro¬ 
gen sub influenţa catalizatorilor nu este încă studiată com¬ 
plet.; Acest compus instabil se poate găsi in apa de ploaie, 
în zăpadă, in sucurile multor plante, în tutun şi chiar în 
salivă.] Probabil că există foarte multe substanţe, încă necu¬ 
noscute, care încetinesc descompunerea ei. Dintre acestea 
fac parte sulfura de carbon, stricnina, acidul fosforic şi 
fosfatul de sodiu. 

Prin descompunere, apa oxigenată eliberează oxigen în 
stare atomică, foarte activ, şi de aceea este un oxidant 
puternic. 

In timpul celui de-al doilea război mondial, în Germania, 
pe aerodroame soseau trenuri cu cisterne de ^aluminiu. 


Lichidele din cisterne erau denumite în mod diferit: in- 
golin, timol, component 1, neutralin, oxilin. In toate cis¬ 
ternele era insă unul şi acelaşi lucru: apă oxigenată 90%. 
Aceasta servea drept oxidant în rachetele cu care nemţii 
bombardau Londra în 1944. 

In prezent apa oxigenată se ut ilizează în calitate de cata¬ 
lizator in sinteza materialelor plastice; cu ajutorul ei, con¬ 
structorii realizează betoane expandate. Medicii văd in 
apa oxigenată un dezinfectant, i 


Fraţii gemeni 

In 1927 s-a constatat că oxigenul natural constă din 
trei izotopi: 16 (), I7 0 şi l8 (). 

La 3 000 de molecule de oxigen natural revine o moleculă 
de 17 0 şi 6 molecule de 18 0. Acestea sînt foarte apropiate 
ca proprietăţi, iar greutăţile moleculare se deosebesc foarte 
puţin una de alta. Dacă izotopii hidrogenului se deosebesc 
destul de mult din punctul de vedere al proprietăţilor 
şi pot fi separaţi prin distilarea gazului lichefiat şi prin 
electroliza apei, nu tot acelaşi lucru se poate spune despre 
izotopii oxigenului. Aceştia se separă prin difuzia gazelor. 

Deosebirea dintre izotopii oxigenului in ce priveşte pro¬ 
prietăţile îşi găseşte expresie şi în repartiţia diferită în di¬ 
verse substanţe chimice în funcţie de temperatură. Această 
proprietate a oxigenului este utilizată de paleoclimatologie 
— ştiinţa asupra climei din trecutul îndepărtat. Raportul 
18 0 

—- in mineral depinde de temperatura mediului exte¬ 
rior din timpul formării mineralului. Acest raport se păs¬ 
trează invariabil timp de milioane de ani. Şi, dacă se 
cunoaşte timpul in care s-a format mineralul, nu este greu 
de calculat temperatura la care s-a formal. 


Apa - sursă de energie 

Apa grea, D 2 0 (oxidul de deuteriu), a fost descoperită 
in 1932, în apa obişnuită. 

In natură există destul de multă apă grea. Aceasta este 
mai grea decît cea obişnuită şi fierbe la 101,4°C. Datorită 

acestor diferenţe, prin 
distilare fracţionată 
apa naturală se îmbo¬ 
găţeşte în D 2 0. Sub 
influenţa curentului 
electric, apa grea se 
descompune de patru- 
einei ori mai încet de- 
cit IU) şi, prin ur¬ 
mare, iu reziduul ră¬ 
mas de la electroliză 
conţinutul în D 2 0 
creşte| Pentru obţine¬ 
rea unei tone de apă 
grea trebuie să se des¬ 
compună 40 000 de 
lone de apă naturală 
şi să se consume tot 
at îl a energie rit pentru 
producerea a 3000 de 
tone de aluminiu. 

T Apa grea se ut ilizează în special în tehnica nucleară. D 2 0 
este un excelent moderator de neutroni, fiind în această 
privinţă de cinci ori mai bună deeît. grafitul. — / 

în 1040, în Franţa, era aproape de intrarea în funcţiune 
primul reactor atomic, sub conducerea lui Joliot-Gurie. Se 
şi fabricaseră 180 de litri de apă grea — aproape întreaga 
rezervă mondială de atunci. A izbucnit însă războiul şi 
soldaţii germani au ocupai Parisul. Joliot-Curie a fost che¬ 
mat la Gestapo. ,,l!ndc este ascunsă apa grea?“ a fost între¬ 
bat savantul. în acelaşi timp, de la ţărmul francez pleca 
spre ţărmul englez un vapor care avea la bord apa grea. 

Nemţii nu au putut captura apa grea, atît de necesară 
punerii în funcţiune a reactorului atomic. 

In afară de această utilizare, apa grea este o sursă indus¬ 
trială de deuteriu. 

Apa grea a permis să se rezolve o serie de probleme im¬ 
portante în biologie. Cai ajutorul ei s-a stabilit că in orga¬ 
nismul uman timpul mediu de remanenţă a moleculelor do 
apă este de 14 zile, în timp ce la peştişorul auriu acest 
timp este de numai 4 ore. j 

S-au făcui experienţe de hrănire a şoarecilor cu grăsime 
care conţine deuteriu. S-a constatai astfel/ca~ rezerva de 
grăsime a animalelor se modifică continuu: grăsimea con¬ 
sumată ca aliment se depune ca rezervă şi se consumă cea 
depusă anterior. 

In natură, unele plante nu permit accesul apei grele în 
organism. Astfel, savanţii suedezi au observat că apa In 
care s-a îmbibat orz conţine o cantitate mărită de D 2 0. 
Orzul nu absoarbe moleculele de apă greaj Dacă se repetă 
operaţia de umezire a orzului cu aceeaşi apă, conţinutul ei 
în D 2 0 poate creşte de şapte pină la zece ori. 

Această metodă de a îmbogăţi în apă grea apa obişnuită 
cu ajutorul plantelor poate avea importanţă practică în 
viitor. 



UNUL DIN CELE 
MAI VECHI 


I „...Deodată se auziră bubuituri de tunet şi din flacăra 
muntelui porniră în jos aburi negri de sulf. Cu toţii fugiră 
care încotro. Pliniu se ridică şi, sprijinit de doi sclavi, voi 
şi el să fngă de acolo; dar aburii ucigători îl înconjurară 
din toate părţile, genunchii ii slăbiră; căzu din nou şi se 
sufocă". 

Aşa a murit in anul 79 e.n., în timpul unei erupţii catas¬ 
trofale a Vezuviului, Pliniu cel Bătrîn, unul dintre cei 
mai mari savanţi ai antichităţii. Cenuşa vulcanică a aco¬ 
perit atunci două oraşe înfloritoare şi bogate: Herculanum 
şi Pompei. Gazul otrăvitor, bioxidul de sulf, a asfixiat 
multe sute de oameni. 

Bioxidul de sulf este unul din cei dinţii compuşi ai 
sulfului cunoscuţi de oameni. Multă vreme s-au cunoscut 
numai proprietăţile asfixiante ale S0 2 ; nimeni nu bănuia 
că, cu timpul, acesta va deveni o materie primă de mare 
importanţă pentru industria chimică.j Se ştia numai cu 
bioxidul de sulf se formează prin arderea sulfului — element 
care a jucat un rol extrem de important în istoria chimiei. 

Sulful este una dintre cele dinţii substanţe simple cunos¬ 
cute de omenire, „temelia temeliilor" filozofilor şi alchi¬ 
miştilor antici, un element înconjurat de misticism şi tot 
felul de taine... 

in antichitate oamenii atribuiau sulfului proprietăţi 
tainice, supranaturale. 

" Apoi omul a început să ştie mai multe despre sulf. 

Orientul, cu cultura lui milenară, a dat lumii civilizate 
primele informaţii scrise despre sulf. 

...China antică. Manuscrisele chineze au anunţat pentru 
prima oară lumii prepararea prafului de puşcă, in a cărui 
componenţă intra şi sulful. 

...Vechiul Egipt. Piramidele păstrate ne povestesc de¬ 
spre utilizarea sulfului la prepararea de culori şi produse 
cosmetice încă în mileniul al ll-lea î.e.n. 

...Roma antică a fost patria celor mai bogate zăcăminte 
de sulf, pe care Pliniu cel Bătrin le-a descris amănunţii. 

In evul mediu, sulful a avui un rol deosebii de important 
in lucrările alchimiştilor. I 

După părerea alchimistului Gober, sulful era unul dintre 
„principiile fundamentale*' ale naturii: in el se Întrupau 
însuşirile de a arde, de a fi volatil şi de a se putea trans¬ 
forma. Presupunerea lui Geber că toate metalele ar fi alcă¬ 
tuite din sulf şi mercur, amestecate in proporţii diferite, 
a devenit cheia de boltă a concepţiei alchimiştilor despre 
metale. Alchimiştii voiau să transforme diferitele metale 
in aur; pentru aceasta, după părerea alchimiştilor, era de 
ajuns să se extragă din ele sulful. 


Sulful pe Pămînt şi în cosmos 

Zăcămintele subpămintene de sulf nativ, numeroasele 
combinaţii ale sulfului cu metalele, in sfîrşit zăcămintele 
de alunit de pe povîrnişurile vulcanilor st inşi sînt tot atîtea 
pagini ale unei originale cronici geochimice a acestui inte¬ 
resant element. 

Scoarţa Pămîntului cuprinde 0,04% sulf. Ca să ne putem 
imagina concret această cantitate, să încercăm să rezolvăm 
o problemă simplă: ce cantitate de acid sulfuric se poate 
obţine din tot sulful de pe Pămînt? Calculul ne dă o cifră 
uriaşă: 3,16-IO 16 tone, sau 2-10 7 kilometri cobi de acid 
sulfuric. 

Dar/sulful n-a participat numai la formarea scoarţei pă- 
mînteşti. El se găseşte şi în meteoriţi, şi acest lucru ne 
îndreptăţeşte să credem că el intră în componenţa nucleu¬ 
lui Pămîntului: mulţi savanţi socotesc intr-adevăr că 
inima planetei noastre şi meteoriţii conţin aceleaşi elemente. 
Adincurile Pămîntului sînt foarte bogate in sulf, fapt dove¬ 
dit nu numai de degajarea de gaze conţinind sulf din vulcani, 
ci şi de numeroasele filoane de roci ce conţin sulf. 

„Sfera de acţiune" a sulfului depăşeşte limitele Pămîn¬ 
tului, puţind fi depistată şi in cosmos. împreună cu alte 

elemente, sulful este una dintre cărămizile universului. 
Sulfura de fier şi alunitul sînt deopotrivă compuşi „cosmici 11 
şi „tereştri 11 ai sulfului. 

In compoziţia altor planete ale sistemului solar, sulful 
intră sub formă de sulfura de fier, sau, cum i se mai spune 
uneori, de fier meteoritic. 

Alunitul este un compus complex al sulfului, c-onţinind 
potasiu şi alumin iu^ Dacă urmărim Luna prin telescoape 
puternice, putem vedea aureolele albe, strălucitoare, care 
înconjură craterele munţilor lunari. Să se datoreze ele 
cumva tot alunitului care se găseşte întotdeauna in crate¬ 
rele vulcanilor stinşi? In curind omul va primi răspuns 
şi la această întrebare. 


Incursiune în irecutul depărtat 

In trecutul foarte depărtat al planetei, temperatura Înaltă 
şi cantităţile reduse de oxigen şi apă din atmosferă consti¬ 
tuiau premise pentru combinarea directă a sulfului cu 
metalele, pentru formarea sulfurilor. Sulfurile au început 
să se oxideze abia o dată cu apariţia apei lichide şi a oxige¬ 
nului liber. A apărut perioada de „naştere 11 a sulfatilor. 

Formarea sulfului nativ s-a produs pe două căi: una dintre 
ele a fost reacţia hidrogenului sulfurat şi a bioxidului de 
sulf, degajate cu prilejul erupţiilor vulcanice. Combinîn- 
du-se, cele două gaze au dat apă şi sulf. A mai existat însă şi 
o altă cale de formare a sulfului, datorită căreia au apărut 
marile zăcăminte de sulf subpămîntene. Dacă cercetăm 
geografia sulfului, remarcăm că zăcămintele de sulf se 
află în regiunile sudice: Asia Centrală, Crimeea şi Caucaz 
în U.K.S.S., Sicilia, Japonia şi, în sfîrşit, sudul S.U.A. 
Cum se explică această „atracţie 11 a sulfului către regiunile 
sudice? După toate probabilităţile, ea nu este întîmplătoare. 

Academicianul Fersman considera că pentru formarea 
sulfului nativ a fost necesar un climat specia], uscat, de 
pustiu. A mai fost necesară, de asemenea, prezenţa in 
cantităţi suficiente a hidrocarburilor, rare au redus sulfaţii 
în sulf nativ. 

Sulful ca element 


Dacă oamenii de ştiinţă din trecut atribuiau sulfului 
proprietăţi miraculoase, aceasta se datoreşte faptului că el 
are intr-adevăr particularităţi chimice şi fizice interesante. 

Puţine elemente au o chimie atît de „bogată 1 ' ca sulful. 
Sulful este un exemplu de metaloid clasic şi are o asemenea 
poziţie în tabloul periodic, incit şi valenţa lui pozitivă, şi 
cea negativă se manifestă cu acelaşi succes. 

Sulful acceptă uşor doi electroni străini pe învelişul exte¬ 
rior. El devine bivalent negativ şi, sub această formă, intră 
în molecula de hidrogen sulfurat, IES. Principalele valenţe 
pozitive ale sulfului sini 4+ şi 6+. De exemplu, în bioxidul 
de sulf, sau anhidrida sulfuroasă, S0 2 , sulful este tetra- 
valent pozitiv, iar in trioxid, sau anhidrida sulfurică, SO :J 
este hexavalent. Combinîndu-se cu apa, aceşti oxizi dau 
acizii sulfuros şi sulfuric: H 2 S0 3 şi 11 2 S0 4 . 

Dacă în formula acidului sulfuric se Înlocuieşte un atom 
de oxigen cu un atom de sulf, se obţine un compus extrem de 
interesant: acidul tiosulfuric, II 2 S 2 () :) .| In acesta un atom de 
sulf este hexavalent pozitiv, iar celălalt, bivalent negativ. 
Acidul tiosulfuric este un exemplu destul de rar de compus 
anorganic în care doi atomi ai unuia şi aceluiaşi compus au 
valenţe diferite. Spre deosebire de acidul sulfuric, acizii 
sulfuros si tiosulfuric nu există in stare liberă. 

In sfirşit, pentru sulf se cunoaşte şi o mare serie de aşa- 
numiţi acizi politionici. Aceştia se formează la reacţia 
anhidridei sulfuroase cu hidrogenul sulfurat in prezenţa 
unor cantităţi mari de apă. Formula lor generală se notează 
sub forma 1I 2 S X 0 6 . Indicele x poate avea o valoare cuprinsă 
intre 3 şi 6. 

Sulful se situează pe unul din primele locuri prin varietatea 
compuşilor anorganici. 

El se combină foarte uşor cu aproape toate elementele 
tabelului lui Mendeleev. Ii rezistă numai gazele inerte, 
metalele preţioase, azotul şi iodul. Foarte multe metale se 
găsesc în scoarţa pămîntească sub formă de sulfaţ i sau sul¬ 
furi ca: mirabilitul, gipsul sau numeroasele şi variatele 
pirite. Nici măcar chimistul experimentat nu poate să se 
descurce totdeauna cu uşurinţă in varietatea şi particula¬ 
rităţile compuşilor sulfului. 

Să topim o bucată de sulf. In primul rînd se constată o 
creştere importantă a volumului său, cu aproape 15%. Să 

încălzim apoi in continuare lichidul galben, fluid, astfel 
obţinut. La o temperatură de aproximativ 200 t> C, el devine 
dintr-o dată o masă întunecată şi foarte vîscoasă. Dacă 
ridicăm temperatura pină la 200°C, constatăm că am obţi¬ 
nut din nou un lichid cu fluiditate mare. 

Cum se explică aceste modificări ale proprietăţilor sulfu¬ 
lui? în condiţii obişnuite, o moleculă de sulf are aspectul 
unui inel caracteristic, care leagă opt atomi ai elementului. 
La încălzire, inelele se desfac treptat şi se formează lan¬ 
ţuri din opt atomi, deschise; datorită acestui fapt, creşte 
viscozitatea. Temperatura mai înaltă face să înceapă să se 
rupă chiar lanţurile şi viscozitatea scade din nou. Vaporii 
de sulf conţin o varietate mare de molecule diferite: S 8 , 
S 6 , S 2 . Obţinerea atomilor individuali de sulf este extrem 
de dificilă; pentru aceasta este necesară o temperatură 
foarte înaltă, care să întreacă 1 500°C. 

Sulful este cunoscut sub forma cîtorva modificări alo¬ 
tropice. Cea mai stabilă este modificarea denumită rombi- 
că; la presiune normală, ea se păstrează pînă la temperatura 
de 95 e C. Sulful rombic are culoare galbenă vie. El formează 
cristale transparente în formă de octaedri. Atunci cînd tem¬ 
peratura creşte, atomii de sulf îşi schimbă poziţia în reţeaua 
cristalină, se produce o regrupare şi se formează sulful mo- 
noclinic, care are o culoare galbenă-închis şi formează cris¬ 
tale lungi ca nişte ace de formă prismatică. Este intere¬ 
sant do urmărit cum, la scăderea treptată a temperaturii, 
sulful monoclinic se deschide tot mai mult la culoare, iar 
prismele lungi ale acestuia se descompun în numeroase 
cristale mărunte, rombice. Toate modificările alotropice 
existente ale sulfului au o tendinţă comună de a se trans¬ 
forma în forma cristalină cea mai stabilă, rombică, formă 
în care sulful se şi întâlneşte în natură. 


Cum se obţine sulful 

i Sulful se topeşte uşor şi arde in aer. De aceea in Sicilia, 
din cauza insuficienţei celorlalte forme de combustibil, se 
folosea sulful. Obţinerea sulfului se bazează în special pe 
topirea sa lesnicioasă, j 

în antichitate, topirea sulfului era primitivă. O oală mare 
de argilă, prevăzută la fund cu orificii, se umplea cu minereu 


11 — Călătorie în lumea elementelor 

bogat în suit. Oala se punea peste alta îngropată în pămînt. 
Acest „aparat 11 simplu se încălzea. Sulful se topea şi se scur¬ 
gea prin orificii în oala de jos. 

Au trecut secole şi procedeele de topire a sulfului s-au per¬ 
fecţionat tot mai mult. In funcţie de formele zăcămintelor 
de sulf şi de impurităţile care însoţesc, de obicei sulful, omul 
a găsit procedeele cele mai variate de obţinere a acestuia. 

Spre deosebire de zăcămintele din Sicilia, sulful american 
se găseşte foarte adînc sub pămînt. Extragerea Iui cu aju¬ 
torul minelor a fost imposibilă, din cauza marii porozităţi 
a solurilor, j 

Inginerul american Fraseh a propus o soluţie originală. 
Printr-un sistem de ţevi băgate una într-alta s-a introdus 
sub pămînt abur supraîncălzit sub presiune, care a topit 
sulful şi l-a împins la suprafaţă. Astfel, în secolul trecut, 
în peninsula Florida s-a produs o erupţie de sulf pur topit. 

Sulful rafinat este utilizat pe scară largă în viaţa omului. 


„Piatra de foc“ 

...Oamenii primitivi obţineau cu greutate focul. Cu aju¬ 
torul desenelor din manualele de istorie ne imaginăm un 
om înfăşurat în piei, care produce seîntei lovind cu cremenea 
o piatră. 

Această piatră era binecunoscută şi de grecii antici. Pentru 
culoarea ei galbenă vie şi poate pentru faptul că, lovită cu 
cremenea, dădea naştere la un mănunchi de seîntei, ei au 
denumit-o pirită, ceea ce înseamnă foc. 

Cutia de chibrituri ne scuteşte do grija obţinerii focului. 
Cu toate acestea, amnarele de pirită din antichitate au ajuns 
plnă în zilele noastre. Eschimoşii din America polară folo¬ 
sesc încă şi astăzi „piatra de foc“. 

în prezent, pirita reprezintă baza producţiei de acid 
sul furie 

Formula chimică a piritei este FeS 2 , polisulfură de fier. 

Să scoatem dintr-o moleculă de pirită un atom de sulf. 
Cristalele strălucitoare, „de foc“, ale piritei se transformă 
în cristale friabile negre de sulfură de fier, FeS. 

Dacă zăcămintele de polisulfură de fier sînt impunătoare, 
sulfura de fier nu se întîlneşte însă ca mineral pe Pămînt. 
Ea este un „musafir din cosmos", pe care-1 găsim în special 

în meteoriţi. Sulfura de fier a prezentat timp îndelungat o 
enigmă în metalurgie. Prezenţa ei în oţel chiar în cantităţi 
neînsemnate făcea oţelul casant şi inapt de o prelucrare ulte¬ 
rioară. Secretul vestitului fier rus si suedez din secolul al 
XVIII-lea consta tocmai în faptul că se obţinea din mine¬ 
reuri fără sulf. 

O altă sulfura importantă cunoscută încă din vremuri stră¬ 
vechi este cinabrul, sulfura de mercur. Pentru culoarea ei 
roşie aprinsă, indienii au denumit-o „sînge de balaur 11 . 

Sulful şi mercurul se combină uşor între ele. Această afini¬ 
tate a fost constatată de foarte multă vreme, ca, de altfel, şi 
procesul opus — obţinerea mercurului din cinabru. Pe baza 
izvoarelor istorice se poate considera că această reacţie era 
cunoscută încă de Democrit. In orice caz, şi în ziua de azi 
se utilizează cinabrul ca materie primă pentru obţinerea 
mercurului. 

O rudă apropiată a cinabrului este sulfura de zinc. Este 
transparentă şi nu aminteşte de loc un minereu do sulf obiş¬ 
nuit. Sulfura de zinc are proprietăţi foarte interesante. 
Sulfura de zinc devine luminescentă sub acţiunea radiaţiilor 
Rontgen sau a celor radioactive. Această particularitate 
este larg utilizată. De exemplu, cu ajutorul unei plăci mici 
pe care s-a aplicat un strat subţire de sulfură de zinc, s-a 
reuşit pentru prima oară să se observe vizual transmutaţia 
alfa a atomilor radioactivi. Nucleul do heliu (particulele 
alfa), ciocnindu-se de placă, produc scânteieri (scintilaţii). 
Pe acest principiu se bazează construcţia unui aparat special 
pentru studiul radioactivităţii — spintariscopul. 

Sulfura de zinc, sulfura de plumb (galena), PbS, şi sul¬ 
fura de cupru, Cu 2 S, sint principalele materii prime pentru 
obţinerea metalelor respective: zincul, plumbul şi cuprul. 

O interesantă utilizare de laborator prezintă sulfurile ele¬ 
mentelor pămînturilor rare. Aceşti compuşi se topesc extrem 
de greu; sînt. cel mai greu fuzibili dintre sulfurile cunoscute. 
De aceea într-un creuzet din sulfură de ceriu se pot topi 
substanţe atît de „dîrze“ ca oxidul de aluminiu. 

Una dintre cele mai importante pentru industrie este sul¬ 
fura de sodiu, Na 2 S, care nu se întîlneşte în natură. Este folo¬ 
sită în procesele de preparare a coloranţilor pe bază de sulf. 
Se foloseşte de asemenea în industria pielăriei. 

Sulfura de sodiu are cea mai mare importanţă tehnică 
dintre toate sulfurile obţinute sintetic. 


11* 

Sulful constructor, sculptor, modic... 


A treia formă de existenţă a sulfului în scoarţa Pămîn- 
tului o constituie sulfaţii. 

Au proprietăţi chimice şi fizice diferite şi o singură carac¬ 
teristică comună: solubil itatea uşoară în apă a aproape 
tuturor, cu excepţia sulfatului de plumb, PbS0 4 , şi a celui 
de bariu, BaSO,,. Această caracteristică oferă posibilitatea 
de a trage concluzii asupra destinului lor comun în trecut. 

In epocile geologice îndepărtate, o dată cu apariţia oxige¬ 
nului liber, a început oxidarea treptată a sulfurilor şi trans¬ 
formarea lor în sulfaţi. Cu apariţia apei lichide, sulfaţii 
s-au dizolvat şi au fost antrenaţi de rîuri în uriaşele oceane. 

Numai după aceea, în procesul de uscare a mărilor şi ocea¬ 
nelor, o parte din sulfaţi a început să cristalizeze sub formă 
de gips, o parte sub forma sării lui Glauber, Na 2 S0 4 , iar 
altă parte a continuat, să rămînă dizolvată în apa de mare. 
Această sare este cunoscută sub denumirea de sulfat de mag¬ 
neziu . 

Poate că destinul cel mai puţin banal este acela al sulfa¬ 
tului de calciu, CaS0 4 -21I 2 0, denumit de obicei gips. 
In funcţie de diferitele impurităţi, de condiţiile în care s-a 
produs depunerea sulfatului de calciu din soluţia apoasă, 
s-au format diferite forme defgips. Acest mineral ne apare 
de obicei sub forma unor druze cristaline ciudate, care ne 
amintesc o rozetă sau coada unei rînduniei. In ce priveşte 
culoarea, el prezintă o mare varietate de nuanţe: de la alb 
transparent pînă la brun, galben şi roz delicat. 

Natura a înzestrat gipsul cu proprietăţile cele mai variate, 
care sînt de mult puse in slujba omului. 

Gipsul este mult folosit in construcţii. Din el se fac nume¬ 
roase detalii arhitecturale şi se prepară materiale liante. 
Se utilizează gips ars, care şi-a pierdut o parte din apa de 
cristalizargjDacă acest gips se amestecă din nou cu apă, el 
se solidifică rapid, transformîndu-se din nou în CaS0 4 -2H,0. 
Sulfatul de calciu are aplicaţii şi in chirurgie: în cazul celor 
mai complexe fracturi, oasele se fix ează cu ajutorul gipsu- 
TuT nî poziţia necesară. 

r— Unele varietăţi ale gipsului, ca alabastrul şi anbidritul, 
se bucură de mare preţuire din partea iubitorilor de artă. 
Alabastrul galben-pal, cu nuanţe calde, s-a dovedit un minu¬ 
nat material pentru sculptură. Mineral moale, transparent, 
el este foarte maleabil în miinile sculptorilor in piatră 

experimentaţi. încă în secolul al XV-lea maeştrii din Tos¬ 
cana au creat vase şi lampadare minunate din alabastru, 
folosind proprietatea lui de a lăsa să treacă razele de lumină. 

Sculptorii folosesc ca material şi anhidritul — o varietate 
deosebită a gipsului. Anhidritul este de culoare albastră- 
cenuşic, cu o nuanţă lunară. El este eu mult mai dur decît 
gipsul şi romanii din antichitate îl foloseau şi pentru coloanejţ 

Natura a dat zăcăminte bogate de gips tuturor ţărilor. 

Printre numeroasele săruri existente în soluţie în apa 
unor lacuri saline, locul principal îl ocupă sulfatul de sodiu, 
sau mirabilitul. în cantităţi deosebit de mari se găseşte în 
apele golfului Kara-Bogaz Gol de la Marea Caspică. 

Mirabilitul are numeroase calităţi preţioase. 

La începutul secolului al XVII-lea trăia în Germania 
chimistul Johann Rudolf Glauber. îmbolnăvindu-se grav, 
Glauber, sfătuit de cunoscuţi, a început să bea apă dintr-un 
izvor anumit şi s-a vindecat. Savantul s-a interesat de com¬ 
poziţia apei. în acest scop a evaporat-o într-o capsulă şi a 
căpătat cristale lungi, albe ale unei sări. 

Cristale asemănătoare a obţinut ulterior prin acţiunea 
acidului sulfuric asupra sării ..de bucătărie", adică a clorurii 
de sodiu. în amintirea vindecării sale, Glauber a denumit 
sarea obţinută de el sal mirabilis („sarea minune"), sau mira- 
bilit. Mai frecvent, această sare este denumită sarea lui 
Glauber. Formula ei chimică este Na 2 S0 4 • 10 H 2 0. 

Sulfatul de sodiu anhidru este folosit la obţinerea sticlei. 
El serveşte ca sursă pentru obţinerea sodei, sulfului, sul¬ 
fatului de amoniu, sulfurii de sodiu, sulfatului de potasiu 
şi a altor substanţe. Este utilizat şi în industria hîrtiei. 

Printre numeroasele săruri ale apei de mare, un rol impor¬ 
tant îl are sulfatul de magneziu, MgS0 4 , care dă apei de 
mare gustul său specific amar-sărat. Sub denumirea de 
„sare amară" este folosit în medicină ca purgativ. 


Circuitul sulfului în natură 

Toate cele trei stări ale sulfului natural — sulful nativ, 
sulfurile şi sulfaţii — nu sint izolate una de alta, ci sînt le¬ 
gate între ele printr-un lanţ întreg de transformări reciproce. 

La începutul existenţei Pămîntului, sulful s-a combinat 
direct cu metalele, formînd sulfuri. Cu apariţia oxigenului 

liber, sulfurile s-au oxidat în sulfaţi. Sulful din gazele vul¬ 
canice a avut aceeaşi soartă ca şi sulfurile, adică s-a oxidat 
în acid sulfuric, iar după aceea a trecut în sulfaţi. Căci ten¬ 
dinţa principală a sulfului din lumea nevie este de a se trans¬ 
forma în compuşi în care are valenţă superioară — sulfaţi. 
Aceştia servesc ca o punte care leagă sulful din natura 
nevie de sulful care suferă transformări în biosferă. 

Se ştie căftoate animalele şi organismele vegetale conţin 
sulf. Plantele îl capătă din sulfaţii solubili ai solului, iar 
animalele din plante. 

După moarte, animalele şi organismele vegetale so des¬ 
compun: sulful se degajează ca hidrogen sulfurat. Acesta 
este oxidat de bacterii speciale, pentru care serveşte ca sub¬ 
stanţă nutritivă. Hidrogenul sulfurat oxidat se transformă 
în apă şi sulf liber, care, la rindul său, se oxidează în acid 
sulfuric, intrînd în combinaţie cu alte substanţe. Ca urinare 
se formează sulfaţi, care sînt folosiţi din nou de plante şi 
animale. Aşa se închide lungul ciclu de transformări ale 

sulfului în natură. I 
*4 


Temelia temeliilor industriei chimice 

In America de Sud, în Cordilieri, există un mic vulcan 
numit Purace; chiar de la crater începe rîul Rio Vinagre. 
în apele acestuia oamenii de ştiinţă au constatat prezenţa 
acidului sulfuric natural. Rîul duce zilnic în mare pînă la 
20 de tone de acid sulfuric. S-ar părea că această canti¬ 
tate de acid, creat în laboratorul naturii, nu este mică. In 
realitate însă, aceasta este — şi la propriu, şi la figurat — 
o picătură în mare în raport eu sutele de mii şi milioanele 
de tone necesare pentru a satisface complet necesităţile 
omului în acid sulfuric. 

Şi în Asia Centrală, în nisipurile care acoperă movilele de 
sulf, s-au descoperit mari acumulări de acid sulfuric. Atunci 
cînd participanţii la expediţia din Karakum, întoreîndu-se 
din pustiu, au început să examineze probele de minereu 
de sulf, au fost frapaţi de următorul fapt: hîrtia în care 
fusese ambalat minereul s-a transformat în nişte zdrenţe 
jalnice; pînă şi lăzile de lemn au fost atacate. 

După părerea academicianului Fersman, în natură există 
acumulări destul de imoortaute ele acestui minora! lichid. 

Importanţa acidului sulfuric în viaţa omului este imensă. 
Producţia lui este unul din criteriile după care se apre¬ 
ciază forţa industrială a fiecărei ţări dezvoltate 1 . Nici un 
produs chimic nu are o utilizare atît de variată ca acidul 
sulfuric. Cu ajutorul lui se obţin numeroşi alţi acizi: fos- 
foric, clorhidric, fluorhidric, acetic, precum şi diferite săruri 
tehnice. 

f Aproape jumătate din întreaga cantitate de acid sulfuric 
produs se consumă pentru obţinerea îngrăşămintelor agri¬ 
cole, în special a superfosfatului. 

Fără acid sulfuric nu se pot produce substanţele explozibile. 

în industria petrolieră, acidul sulfuric se utilizează pentru 
purificarea petrolului lampant, a uleiurilor lubrifiante şi a 
altor produse petroliere; în construcţia de maşini se utili¬ 
zează pentru decaparea metalelor; în metalurgie — pentru 
obţinerea cuprului, zincului, cobaltului, nichelului şi a altor 
metale neferoase. 

Textiliştii tratează ţesăturile înainte de vopsire cu sulfaţi 
de aluminiu şi bariu. 

Acidul sulfuric se utilizează la obţinerea materialelor 
plastice şi a fibrelor sintetice. El este necesar pentru nume¬ 
roase procese de sinteză organică industrială. 

Acidul sulfuric, mai just obiectele obţinute cu ajutorul 
acestuia, ne înconjură şi în viaţa de toate zilele. Chibritu¬ 
rile, celuloidul, vopselele, săpunul şi chiar hîrtia şi cer¬ 
neala cu care scriem sînt obţinute cu participarea acidului 
sulfuric şi a derivaţilor săi. / 

Acidul sulfuric a fost unul dintre stimulatorii de căpe¬ 
tenie ai progresului tehnic. 

Chiar dacă nu am vorbi despre ramurile industriei cărora 
le-a dat viaţă acidul sulfuric, numeroase fabricaţii, datînd 
dinainte de descoperirea lui, ar continua fără intervenţia 
lui să aibă un caracter meşteşugăresc, primitiv. Oamenii 
ar continua să producă hîrtia, cerneala, să obţină metale 
neferoase, să vopsească ţesături prin metode tot atît de 
arhaice ca în evul mediu... 

Ar fi putut oare presupune alchimiştii din evul mediu, 
cînd cu zece secole în urmă au obţinut pentru prima dată 
acidul sulfuric prin calcinarea „pietrei vinete" (sulfatul de 


1 In Romînia, producţia de acid sulfuric se înscrie în anii puterii 
populare pe o linie continuu ascendentă. Ea a atins 417 000 t în 1964 
faţă de numai 44 000 t în 1938 (N.t.). 

cupru) că substanţa descoperită de ei va deveni atît de 
utilă pentru omenire? 

Zece secole în urmă... în laboratorul cărui visător alchi¬ 
mist s-o fi născut acidul sulfuric? S-ar putea ca cinstea 
descoperirii lui să revină, după cum consideră mulţi istorici 
ai chimiei, lui Abubekr al-Razi, cunoscut savant persan. 

Timp de multe secole acidul sulfuric a fosl preparat prin 
calcinarea sulfatului de fier. De abia în secolul al XV-lea 
a apărut o metodă nouă: arderea unui amestec de sulf şi 
azotat de potasiu. Acest procedeu a fost aplicat timp de 
aproape trei sute de ani. El a suportat încercarea timpului, 
însă prezenta şi dezavantaje: in felul acesta se puteau obţine 
doar cantităţi neînsemnate de acid. 

Viaţa îşi urma cursul, ea punea mereu probleme noi in 
faţa oamenilor. Acidul sulfuric trebuia să iasă din limitele 
micilor laboratoare şi ale farmaciilor. Rezolvarea acestei 
sarcini se izbea de o singură problemă, care părea insă 
insolubilă: in ce vase trebuie să se producă acidul sulfuric? 
Alchimiştii şi farmaciştii utilizau vase de sticlă, inutili¬ 
zabile pentru o producţie mare. Toate metalele cunoscute 
pînă atunci nu puteau li nici ele utilizate în acest scop, deoa¬ 
rece erau atacate. 

După proiectul lui Roebuck s-a construit în 1741, în 
Scoţia, prima uzină de obţinere a acidului sulfuric prin 
procedeul cu camere. 

în 1806 chimistul francez Clement-Desormes a făcut o 
descoperire importantă: a dovedit că, în producţia acidului 
sulfuric prin procedeul cu camere, oxidarea bioxidului de 
sulf se efectua pe seama cedării oxigenului de către oxizii 
de azot prezenţi. Silitra — azotatul de potasiu — a putut 
fi înlocuită, ca oxidant, cu acidul azotic. 

Pentru obţinerea acidului sulfuric este nevoie de bioxid 
de sulf. Acesta se formează la prăjirea sulfurilor; urmează 
oxidarea lui în anhidridă sulfurică, combinarea anhidridei 
sulfurice cu apa şi... acidul sulfuric este gata. S-ar părea 
că totul este foarte simplu! 

în realitate, obţinerea acidului sulfuric este un proces 
tehnologic complex, in cadrul căruia sînt legate între ele 
numeroase transformări chimice, in decursul întregii istorii 
a fabricaţiei acidului sulfuric, chimiştii au căutat stăruitor 
şi au pus la punct diferite perfecţionări, care au făcut obţi¬ 
nerea acidului sulfuric tot mai simplă şi mai economică. 

Vechiul procedeu de obţinere ;i acidului sulfuric, cu 
camere, a fost Înlocuit printr-un procedeu mai nou, „cu 
turnuri". Perfecţionările au atins insă numai tehnologia. 
Partea chimică a procesului a rămas neschimbată. Ambele 
procedee pot fi îmbinate sub denumirea comună de procedeu 
de obţinere a acidului sulfuric prin nitroză. 

Procedeul prin nitroză constă in oxidarea bioxidului de 
sulf în acid sulfuric. Ca oxidant serveşte bioxidul de azot 
dizolvat în apă. Formula chimică a acestui proces este foarte 
simplă: 

S0 2 + N0 2 + 1LO -» ll.,SO.i + NO. 

Oxidul de azot format, NO, nu se pierde în desfăşurarea 
procesului de producţie. Oxigenul îl oxidează din nou în 
bioxid şi N0 2 regenerai poale fi utilizat din nou. Acest fapt 
prezintă o mare valoare economică. In realitate, oxizii de 
azot nu se consumă. Cedînd oxigen bioxidului de sulf, 
bioxidul de azot îi accelerează procesul de oxidare, avînd 
şi rolul unui catalizator original. 

Cum se Intîmplă toate acestea în practică? Gazele eva¬ 
cuate din cuptoarele de pirită conţin bioxid de sulf. Ele 
trec prin turnuri, unde sînt stropite cu nitroză. Nitroza 
este, de fapt, acid sulfuric în care s-a dizolvat acid nitro- 
zil-sulfuric (N0HS0 4 ). Pe lingă nitroză, în turnurile de 
reacţie se introduce de asemenea apă; din acidul nilrozil- 
sulfuric se obţin acizii sulfuric şi azoţos. Acidul azotos 
oxidează acidul sulfuros, format din bioxid de sulf şi apă, 
făcîndu-1 să treacă în acid sulfuric. 

Gazele care conţin oxizi de azot intră apoi în turnuri de 
absorbţie, stropite cu acid sulfuric. In aceste turnuri 

are loc formarea acidului nitrozil-sulfuric. Astfel, oxizii 
de azot sint captaţi şi nu trec în atmosferă. 

Prin procedeul cu turnuri se obţine acid sulfuric destul de 
diluat, concentraţia sa neintrecînd 75%. Acest acid se 
utilizează de obicei pentru producţia îngrăşămintelor chi¬ 
mice. Pentru obţinerea acidului sulfuric concentrat se aplică 
aşa-numitul procedeu de contact 1 . Acesta constă în oxidarea 
bioxidului de sulf de către oxigenul din aer în contact cu 
un catalizator şi combinarea ulterioară cu apă a anhidridei 
sulfurice obţinute. 

în cuptoare speciale se prăjesc sulfuri metalice (de regulă 
sulfura de fier, sau pirita). La prăjire se obţine bioxid de 
sulf în amestec cu aerul. Gazele se purifică bine de praf şi, 
ceea ce este şi mai important, de diferitele impurităţi care pot 
„otrăvi 11 catalizatorul, de exemplu de trioxidul de arsen. 

Numai după aceea amestecul de gaze, încălzit, trece în 
aparatul de contactare. Anhidrida sulfurică formată este 
„captată" în acid sulfuric concentrat, care, saturindu-se, se 
transformă într-un lichid dens, uleios — soluţie de anhi¬ 
dridă sulfurică în acid sulfuric anhidru. 

La început, drept catalizator s-a utilizat platina. în con¬ 
diţiile unei bune purificări a gazului, platina îşi poate 
păstra activitatea timp de aproape 15 ani. Procedeul nu 
este însă rentabil, deoarece platina este foarte scumpă. 

In ultimul timp a început să fie utilizată anhidrida vana- 
dică, mult mai ieftină şi mai puţin sensibilă Ia diferitele 
genuri de „otrăvuri". 

în sfîrşit, acidul sulfuric a fost obţinut. El se prezintă ca 
un lichid greu, uleios. 

Acidul sulfuric are caracteristici foarte ciudate. Este 
greu de găsit încă o substanţă ale cărei proprietăţi să varieze 
atît de mult în funcţie de concentraţie. In raport cu meta¬ 
lele, acidul sulfuric concentrat şi cel diluat se comportă cu 
totul diferit. 


1 Procedeul cu camere, ca şi procedeul cu turn sint înlocuite treptat 
cu procedeul mai modern, de contact. Aceasta deoarece, o dată cu dez¬ 
voltarea industriei chimice şi în special a petrochimiei, apar cantităţi 
importante de acid sulfuric rezidual ce poate li folosit în fabricarea 
superfosfatului, înlocuind astfel acidul sulfuric diluat — de camere, 
sau de turn — în condiţii mult mai economice. Numai din fabricaţia 
detergenţilor — substanţe de spălare ce iau locul săpunului — se 
obţin cantităţi apreciabile de acid sulfuric rezidual: 5,5 tone de acid 
sulfuric cu o concentraţie de 55%, la fiecare tonă de substanţă activă, 
din care se obţin, în medie, 5 tone de substanţă de spălare (N.t.). 

Acidul sulfuric diluat dizolvă toate metalele care se găsesc 
la stingă hidrogenului în seria electrotensiunilor, cu excep¬ 
ţia plumbului; la dizolvare se degajează hidrogen. Insolu¬ 
bilitatea plumbului în acid sulfuric diluat a avut un rol 
hotărîtor în producţia acidului sulfuric prin procedeul cu 
camere. în acid sulfuric concentrat, plumbul se dizolvă 
complet, de aceea la procedeul prin contact, cind acidul 
sulfuric obţinut este de concentraţie înaltă, plumbul nu 
poate fi utilizat drept material în procesul tehnologic. 

Acidul sulfuric concentrat dizolvă, încălzit, aproape toate 
metalele, dar în acest caz el îşi manifestă caracterul oxidant 
şi, în loc de hidrogen, se degajează bioxid de sulf. Şi din 
nou o surpriză: se constată că aridul sulfuric concentrat nu 
dizolvă fierul. Pe această proprietate se bazează transportul 
acidului sulfuric in cisterne de fier. 

Acidul sulfuric are o mare afinitate faţă de apă, cu care 
se combină violent, degajînd o mare cantitate de căldură. 

Capacitatea acidului sulfuric de a absorbi vaporii de apă 
explică utilizarea sa la uscarea unor gaze şi la fabricarea 
pulberilor fără fum. 

Acidul sulfuric concentrat are proprietatea de a carboniza 
diferiţi compuşi organici, de exemplu hidraţii de carbon. 
Şi în acest caz acidul sulfuric se manifestă ca o substanţă 
cu „dublă personalitate 11 . 

Să luăm, de exemplu, o bucată de celuloză vegetală şi 
s-o punem în contact cu acid sulfuric de diferite concentraţii. 
Extrăgînd apa din celuloză, acidul sulfuric concentrat o 
carbonizează. 

Acum să picurăm pc celuloză acid sulfuric diluat: celuloza 
nu se mai carbonizează, ci începe să se fărîmiţeze. Sintem 
în faţa aceleiaşi acţiuni distrugătoare a acidului sulfuric, 
însă esenţa procesului este alta, cu totul opusă. în acest 
caz celuloza nu pierde apa, ci o adiţionează, transformîndu-se 
într-o substanţă deosebit de fragilă, hidroceluloza, care 
începe imediat să se dezagrege. 

Care este viitorul acidului sulfuric? îşi va pierde el oare 
vreodată poziţia sa de frunte în industria chimică? între¬ 
barea este justificată, deoarece sînt numeroase materialele 
din trecut care încep să cedeze din poziţiile cucerite de ele. 
Este însă îndoielnic să se găsească o substanţă atît de uni¬ 
versală, încît să poată înlocui acidul sulfuric în toate dome¬ 
niile sale de utilizare. 

Hidrogenul sulfurai - duşman şi prieten 

’ Cu şaizeci de ani in urmă. pe insula Martinica, la cinci 
kilometri de vulcanul Mont-Pelee, se afla un mic orăşel, 
Saint-Picrre. Astăzi acest oraş nu mai există pe hartă, deoa¬ 
rece a avut o soartă tragică. 

...Intr-o zi craterul vulcanului a început să degajeze can¬ 
tităţi mai mari de hidrogen sulfurat. Şi apoi, într-o singură 
noapte, ca rezultat al unei puternice erupţii, au pierit toţi 
locuitorii oraşului; un singur om a scăpat cu viaţă. 

Apariţia din craterele vulcanilor a hidrogenului sulfurat, 
ca şi a bioxidului de sulf, este de obicei avertismentul ame¬ 
ninţător al unui început de erupţie vulcanică. 

Hidrogenul sulfurat se întilneşte in natură in special în 
regiunile vulcanice, degajindu-se uneori „direct de sub 
pămînt“. Pe insula Djawa, din fundul unei văi de la poalele 
unui vulcan stins, se degajează hidrogen sulfurat care face 
să piară orice fiinţă vie ce pătrunde acolo. Valea, acoperită 
în întregime de schelete de animale, poartă numele de 
„Valea Morţii". 

Hidrogenul sulfurat se recunoaşte după mirosul său carac¬ 
teristic de ouă stricate. Putini oameni ştiu însă cit este de 
otrăvitor. Nu este mai puţin periculos decât vaporii acidului 
cianhidric. Hidrogenul sulfurat este mortal chiar în doze 
mici: un conţinut de 0,2% în aer omoară animalele aproape 
instantaneu. In natură hidrogenul sulfurat se formează şi 
cu prilejul putrezirii substanţelor proteice. 

Hidrogenul sulfurat este de temut datorită faptului că 
face parte dintre otrăvurile cumulative. Inspirarea hidro¬ 
genului sulfurat slăbeşte simţul mirosului, omul pierde 
senzaţia pericolului şi continuă să rămînă în aerul otrăvitor 
pînă intervine moartea. 

Hemoglobina din singe conţine fier. Sulful are mare afi¬ 
nitate faţă de metale. Pătrunzind in sîngele omului, hidro¬ 
genul sulfurat reacţionează cu fierul, formlnd sulfura de 
fier, după cum arată şi următoarea experienţă. Se trece 
hidrogen sulfurat prin sînge proaspăt: culoarea, din roşie, 
devine verde-murdar. Pînă şi argintul, unul dintre metalele 
cele mai „stabile", este atacat de hidrogenul sulfurat şi, 
acoperindu-se de o peliculă de sulfură, se înnegreşte. 

Din ce cauză unele tablouri ale străluciţilor pictori ai 
Renaşterii au ajuns să aibă un colorit spălăcit, lipsit de 
viaţă? De ce culorile şi-au pierdut strălucirea şi prospeţimea 

iniţială? Mulţi pictori au utilizat ca vopsea albă albul de 
plumb. Sub acţiunea hidrogenului sulfurat, prezent Întot¬ 
deauna în aer în cantităţi foarte mici, plumbul s-a transfor¬ 
mat încelul cu încetul de-a lungul secolelor în sulfură de 
plumb, de culoare neagră-brună. 

Gel mai adesea hidrogenul sulfurat se obţine prin acţiunea 
acizilor diluaţi asupra sulfurilor metalice. Hidrogenul sulfu¬ 
rat este foarte inflamabil: in amestec cu aerul explodează. 
Arde cu o frumoasă flacără roşie, cu formare de bioxid de 
sulf şi de apă. Produs intermediar la arderea hidrogenului 
sulfurat poate fi sulful, j 

Hidrogenul sulfurat este unul dintre cei mai puternici 
reducători. în natură el nu se acumulează în cantităţi 
mari, deoarece oxigenul din aer îl oxidează curînd şi se for¬ 
mează sulf liber. 

r in mări se formează hidrogen sulfurat, ca urmare a putre¬ 
zirii a numeroase substanţe vii şi bacterihjUnii oameni de 
ştiinţă consideră că, găsindu-se în zona oxidantă a mării, 
hidrogenul sulfurat se transformă, ca rezultat al oxidării 
în sulf liber. După părerea lor, sulful astfel obţinut cade 
sub forma unei ploi de sulf, de exemplu, pe fundul unui 
asemenea „rezervor clasic de hidrogen sulfurat" cum este 
Marea Neagră. în acest mod s-ar putea forma foarte mari 
zăcăminte marine de sulf. 

Lucrurile se petrec însă, probabil, într-un mod mult mai 
(complex. Sulful obţinut ca rezultat al oxidării hidrogenului 
sulfurat în apa sărată nu se scufundă, ci iese la suprafaţă, 
pătrunzînd în zona oxidanlă, în care se oxidează; se formează 
sulfaţi. 


iSulful şi cauciucul 

Sulful este un fel do baghetă magică: cu ajutorul lui cau¬ 
ciucul natural se transformă în cauciucul vulcanizat, pre¬ 
zent în viaţa de fiecare zi. Statisticile arată că în prezent 
din cauciuc se fabrică mai mult de 35 000 de sortimente. 

Pentru ca să capete proprietăţi fizico-chimice superioare, 
cauciucul se vulcanizează, adică se încălzeşte cu sulf sau 
compuşi cu sulf la o temperatură de aproximativ 140°C. 

în ce constă sensul chimic al procesului de vulcanizare? 

Cauciucul este alcătuit din molecule lungi ca nişte fire, 
conţinînd legături nesaturate. Atomii de sulf, adiţionîndu-se 
la aceste legături, leagă între ele, „ţes“ moleculele de cauciuc. 
Pe seama acestui proces apar noile proprietăţi ale cauciucului 
vulcanizat: rezistenţa, marea elasticitate şi stabilitatea 
termică. 

Pentru obţinerea cauciucului vulcanizat obişnuit se adaugă 
cauciucului natural aproximativ 1—3% sulf. La acest con¬ 
ţinut de sulf, în moleculele de cauciuc se completează numai 
o parte a legăturilor duble, ceea ce favorizează obţinerea 
unui cauciuc vulcanizat moale. 

Să încercăm însă să mărim conţinutul do sulf aproximativ 
pînă la 45%. in acest caz atomii lui vor lega aproape toate 
legăturile duble ale moleculei de cauciuc natural. Se for¬ 
mează ebonită, substanţă solidă, neagră, cu bune proprietăţi 
electroizolante, care se utilizează in special pentru confec¬ 
ţionarea produselor electrotehnice. Pe marea rezistenţă a 
ebonitei la acizi se bazează utilizarea ebonitei pentru con¬ 
fecţionarea cutiilor de acumulator. 

Sulful nu ajută numai la transformarea cauciucului natural 
în cauciuc vulcanizat. Cu ajutorul lui se poate obţine cau¬ 
ciucul sintetic anorganic, cu proprietăţi preţioase. In teh¬ 
nică acest compus este cunoscut sub denumirea de tiocol. 

Tiocolul se obţine prin încălzirea unei soluţii de sulfură 
de sodiu cu sulf şi prin reacţia ulterioară a polisulfurii astfel 

obţinute cu diclor-etan şi cu aşa-numite substanţe de dis¬ 
persie. Ca rezultat al unui proces tehnologic complex se 
obţine o masă brună compactă. Acesta este tiocolul. Practic 
el nu se dizolvă în nici unul dintre dizolvanţii obişnuiţi. 
Numai sulfura de carbon provoacă o uşoară umflare a tio- 
colului. 

Tiocauciucul are un miros extrem de neplăcut. în compa¬ 
raţie cu celelalte sortimente de cauciuc sintetic nu este sufi¬ 
cient de rezistent, iar la temperatura de — 40°C îşi pierde 
complet elasticitatea. Aceste deficienţe ale tiocolului sînt 
secundare însă în comparaţie cu avantajele ce le prezintă: 
este foarte rezistent la dizolvanţi, la acţiunea ozonului şi 
la îmbătrînire. 

Atunci cînd în tehnică este necesar un cauciuc cu astfel 
de proprietăţi, tiocolul este de neînlocuit. Din tiocol se fac 
conducte şi furtunuri pentru benzină, petrol lampant şi 
benzen. Cu ajutorul tiocolului se confecţionează acoperiri 
protectoare pe ţesăturile pentru aerostate, impermeabile 
pentru hidrogen şi heliu. Tiocolul este utilizat în industria 
aviatică, în poligrafie şi în industria chimică. 


Tiosulfatul de sodiu şi rolu! său 

S-a arătat că dacă într-o moleculă de acid sulfuric un atom 
de oxigen se înlocuieşte cu unul de sulf, se obţine un compus 
extrem de nestabil, cunoscut sub denumirea de acid tiosul- 
furic. în stare liberă acidul tiosulfuric se descompune in¬ 
stantaneu în acid sulfuros şi sulf. 

Sărurile sale — tiosulfaţii — sînt compuşi mai stabili. 
Dintre ele, cele mai multe utilizări practice le are tiosulfatul 
de sodiu. Formula lui chimică este Na 2 S 2 0 3 . 

Deoarece tiosulfatul conţine sulf bivalent negativ, el are 
proprietăţi reducătoare, ceea ce permite să fie utilizat pentru 
legarea unor oxidanţi atât de activi cum este clorul. în acest 
scop tiosulfatul se utilizează, după albirea ţesăturilor, 
pentru îndepărtarea excesului de clor. 

Tiosulfatul de sodiu nu este însă cunoscut numai ca un 
produs „anticlor".^Orice fotograf amator a putut constata 
că uneori, sub acţiunea luminii sau după o păstrare îndelun¬ 
gată, fotografiile se acoperă cu pete brune-cenuşii. în acest 

caz se spune că fotografia „a fost insuficient fixată", adică 
a fost insuficient tratată cu fixator. 

După developare, emulsia plăcii fotografice sau a filmului 
conţine bromură de argint nedescompusă; pentru îndepărta¬ 
rea ei placa se introduce în fixator, adică de obicei într-o 
soluţie de tiosulfat (în termeni fotografici este denumit 
hiposulfit). Rolul hiposulfitului este de a determina trecerea 
compuşilor insolubili de argint în compuşi complecşi solu¬ 
bili. Ca rezultat al fixării, imaginea devine stabilă la acţiu¬ 
nea luminii şi nu se schimbă la o păstrare îndelungată. 

Tiosulfatul de sodiu este utilizat şi în medicină. El este 
un antidot în otrăvirile cu arsen şi cianuri. Extern este folo¬ 
sit la tratamentul sc-abiei şi la arsuri grave. î 

Această substanţă reacţionează rapid cu iodul, reacţie 
care stă la baza iodometriei — una dintre principalele metode 
ale analizei volumetrice, de mare însemnătate în chimia 
analitică. 

Reacţia iodului cu t iosulfatul se notează în modul următor: 

J 2 + 2Na 2 S 2 0 3 2NaJ + Na 2 S 2 0„. 

La terminarea procesului, culoarea caracteristică a iodului 
dispare. Gunoseînd cantitatea de tiosulfat consumat, se 
poate calcula cantitatea de iod conţinută în soluţie. 

Care este viitorul sulfului ? 


Sînt foarte mari vechile merite ale sulfului, dar se poate 
afirma cu toată siguranţa că în el mai sînt ascunse multe 
posibilităţi noi, încă necercetate. 

Aşa, de pildă, între compuşii macromoleculari merită să 
fie amintiţi polimerii conţinînd sulf, care vor mai avea de 
rostit un cuvînt greu în tehnică. Cînd se vorbeşte despre 
tiocol, cauciucurile anorganice pe bază de sulf ne atrag 
atenţia, deoarece problema rezistenţei cauciucurilor devine 
tot mai acută în tehnica modernă. Vopselele luminescente 
şi termosensibile, luminoforii pentru cercetările ştiinţifice 
fine aşteaptă noi compuşi ai sulfului. 

Un ajutor de nădejde al oamenilor de ştiinţă sînt izotopii 
radioactivi ai sulfului, şi în primul rînd sulful 35. Acest 
izotop dă posibilitatea de a se studia mecanismul detaliat 
al diferitelor procese chimice la care participă sulful, permite 
să se întrezărească rolul acestuia în organismele plantelor şi 
animalelor, ajută în numeroase experienţe complexe. Sulful 
marcat este unul dintre izotopii radioactivi cu cele mai multe 
perspective. 

In istoria aproape a fiecărui element chimic există mo¬ 
mente caracteristice remarcabile, descoperiri ştiinţifice în 
urma cărora importanţa elementului creşte imens: descope¬ 
rirea fisiunii uraniului, constatarea proprietăţilor semicon¬ 
ductoare deosebit de preţioase ale germaniului, dovedirea 
superconductibilităţii şi suporfluidităţii heliului lichid... 
Enumerarea poate fi continuată pentru foarte mulţi repre¬ 
zentanţi ai sistemului periodic. Considerăm că nu este de 
domeniul fantasticului presupunerea că şi sulfului îi este 
sortită o a doua naştere. 

GENERATOARE 
DE SĂRURI 


' Aceste elemente slut foarte active: combinîndu-se cu 
majoritatea metalelor, ele dau săruri. De aceea au fost denu¬ 
mite halogeni, ceea ce înseamnă în greceşte „generatoare de 
săruri 11 . 

Grupa acestora este alcătuită din cinci elemente: fluor, 
clor, iod, brom şi astatin. Aslatinul, halogenul cel mai greu, 
nu se întîlneşte de fapt în natură; el a fost obţinut pe cale 
artificială in 1940. J 

Halogenii se găsesc în grupa a VlI-a a sistemului periodic. 
Se ştie că, cu cît un nemetal se află mai la dreapta şi mai 
sus în tabloul periodic, cu atît este mai mare energia cu care 
el tinde să-şi completeze stratul exterior de electroni piuă 
la opt electroni. Nu este surprinzător de aceea că halogenii 
sînt foarte reactivi; toţi sînt oxidanţi puternici. Situaţi în 
tabloul periodic la dreapta tuturor celorlalte nemetale, 
halogenii formează un ,.pol“ activ original al sistemului 
periodic. 

In cazul halogonilor se respectă strict şi altă regulă: cu 
cit elementul se găseşte mai sus în tablou, cu atît este mai 
activ. 

1 Fluorul este un gaz otrăvitor cu un miros foarte pătrunză¬ 
tor. Este cel mai puternic oxidant dintre toate elementelmj 
Molecula de fluor, ca şi a tuturor halogeni lor, este alcătuită 
din doi atomi. Atomii de fluor sînt foarte puternic legaţi 
între ei. Pe_nţru-A-txansfor ma f luorul în lichid este necesară 
temperatura de —187°C. 

— Clorul, un gaz cu miros foarte neplăcut, este mai puţin 
agresiv decît fluorul. în timp ce fluorul este incolor, culoarea 
clorului e verzuie-galbenă. De aici denumirea lui: în limba 
greacă „cloros“ înseamnă „verde 11 . 

Bromul, următorul reprezentant al familiei halogenilor, 
este un lichid greu, uleios, de culoare roşie-brună. Vaporii 

de brom sint otrăvitori şi au un miros pătrunzător neplăcut. 
Denumirea de „brom“, tradusă din greceşte, înseamnă „rău- 
mirositor“. Bromul este mai puţin activ decît clorul. 

Iodul, ultimul halogen existent în natură, se prezintă sub 
forma de cristale volatile de culoare brună-închis, cu miros 
specific cunoscut tuturor. Fiecare halogen precedent îl poate 
înlocui pe următorul în compuşii pe care-i formează./ 


Cum au fost descoperiţi... 

Reactivitatea halogenilor gazoşi a provocat numeroase 
neplăceri cercetătorilor care au încercat să-i prepare. Acest 
lucru se referă în special la fluor... 

Existenţa unui element necunoscut în mineralul fluorină 
a fost bănuită încă de chimiştii secolului al XVIlI-lea, însă 
aceştia nu l-au putut separa. 

■''Mstoria descoperirii fluorului este tragică: primii cercetă¬ 
tori au plătit dorinţa lor de cunoaştere cu sănătatea şi chiar 
cu viaţa lor. 

Chimistul englez Davy a încercat în 1810 să obţină fluorul 
prin electroliza acidului fluorhidric, dar această încercare 
a dus numai la distrugerea aparatelor sale de platină şi argint 
şi la o gravă otrăvire a savantului, ceea ce, probabil, i-a 
cauzat şi moartea prematură. Ulterior fluorul l-a omorît pe 
unul dintre fraţii Knox, membri ai Academiei irlandeze. 
In luptă cu el a pierit profesorul belgian Louyet şi au avut 
mult do suferit francezii Gav-Lussac şi Thenard. Elementul 
încă nedescoperit era nemaipomenit de reactiv... Cu toate 
acestea, în 1886, francezul Moissan a obţinut fluor prin 
electroliza bifluorurii de potasiu topite, KF • HF, într-un 
aparat de platină. Fluorul gazos obţinut de el era foarte 
scump: el „mînca“ electrozii de platină.) Pentru un gram de 
gaz obţinut se consumau 5—7 grame'Uin preţiosul metal, 
fin prezent fluorul se obţine prin acelaşi procedeu prin 
care ii obţinea şi Moissan la timpul său. In locul platinei 
însă se utilizează nichel, grafit sau cărbune. | 

Clorul a fost obţinut pentru prima oară de chimistul suedez 
C. Scheele, prin acţiunea acidului clorhidric (care atunci 
se numea muriatic) asupra piroluzitei, mineral cu compoziţia 
Mn0 2 -xll 2 0. Aceasta s-a întîmplat în 1774. 

Scheele considera clorul „acid muriatic dei'logisticat 11 , 
adică acid clorhidric care şi-a pierdut flogisticul. Dacă se 
ţine seama de faptul că mulţi chimişti din acea vreme consi¬ 
derau flogisticul drept, hidrogen, se poate spune că Scheele 
nu era departe de realitate. Lavoisier considera flogisticul 
drept oxigen cu semn opus. Astfel clorul era „acid muriatic 
oxidat 1- , un oxid al elementului ipotetic muriu şi nu un 
■element. Recunoaşterea clorului drept element însemna a 
recunoaşte că acidul clorhidric (muriatic) este alcătuit din 
hidrogen şi clor, ceea ce era in contradicţie totală cu teoria 
lui Lavoisier că toţi acizii ar conţine oxigen. 



K5)dulapul 

In 1810 Davy a încercat să descompună clorul prin toate 
mijloacele accesibile pe atunci, insă, desigur, n-a reuşit şi 
a ajuns la concluzia că clorul trebuie considerat element. 
Nici după Davy nimeni nu a reuşit să descompună clorul, 
dar autoritatea lui Lavoisier era atit de mare, incit, luîndu-se 
după el, Bcrzelius, remarcabil chimist din secolul al XlX-lea, 
a considerat clorul, pină în 1821, drept un oxid al muriului. 
Chiar în 1870 se mai găseau unii care să se îndoiască în pri¬ 
vinţa caracterului de element al clorului, cu toate că in acea 

perioadă se introdusese în chimie sistemul periodic al lui 
Mendeleev, în care clorul îşi avea locul sâu... 

Cunoscutul chimist german Justus Liebig avea un labora¬ 
tor foarte bine utilat la Giessen, unde veneau să lucreze 
tineri chimist i din întreaga Europă. Liebig era un remarca¬ 
bil chimist şi pedagog. In lecţiile sale el ilustra plastic ideea 
sa cu privire la daunele pe care le aduce o atitudine precon¬ 
cepută în explicarea unor fapte noi sau a unor proprietăţi 
noi ale substanţelor. Savantul îşi ducea elevii în faţa unui 
dulap special, denumit de el „dulapul erorilor 11 , scotea din 
el un flacon cu un lichid brun închis şi spunea că el, Justus 
Liebig, fusese primul chimist care ţinuse in mină brom, 
şi totuşi nu el îl descoperise. Acest flacon cu un lichid brun- 
închis provenea de la o uzină care extrăgea sarea din sara¬ 
mură. Liebig avusese o atitudine preconcepută în explicarea 
proprietăţilor ciudatei substanţe, considerînd-o anticipat ca 
un compus al clorului cu iodul. De fapt însă substanţa nu 
era altceva decît bromul, un nou halogen. De aceea cinstea 
descoperirii bromului nu i-a revenit lui Liebig, ci chimistului 
francez Balard, care, studiind în 1825 apele reziduale rămase 
la recristalizarea sării extrase din izvoarele din Montpellier, 
a izolat substanţa brună şi a cercetat-o amănunţit... 

Armata lui Napoleon avea nevoie de praf de puşcă în can¬ 
tităţi uriaşe. Pentru pulbere însă era nevoie de salpetru, 
însă nu de salpetru de Chile — azotat de sodiu —, care 
„se înmuia 11 rapid în contact cu umiditatea din aer, ci de 
azotat de potasiu. Salpetrul de Chile începu să fie tratat 
cu cenuşa unor plante marine, caro conţinea mult potasiu. 

Farmacistul Courtois construi o uzină de salpetru, unde 
se fierbea în cazane de cupru o soluţie de salpetru de Chile 
cu cenuşă. Dar cazanele erau corodate cu o violenţă neaştep¬ 
tată. Courtois constată în apele-mumă prezenţa unor săruri 
necunoscute; tratîndu-le cu acid sulfuric, el obţinu vaporii 
violeţi ai unui nou element, pe care Gay-Lussac îl denumi 
iod , cuvint grec ce înseam nă „violet 11 . 

Iodul a fost descoperit în 1811. 

Există şi o altă versiune semianecdotică despre descoperi¬ 
rea iodului. Courtois lua de obicei masa de prînz la uzină. 
Odată o pisică stătea pe umărul lui. Sărind, ea a spart un 
flacon cu acid sulfuric; acesta a căzut pe anumite resturi de 
săruri şi s-au degajat vaporii violeţi ai iodului. 

Halogenii în jurul nostru 

Halogenii sînt foarte răspînditi în natură: ei pot fi găsiţi 
în minerale, în apa marină şi de rîu, în apele de foraj, în 
aer, în plante şi în organismele vii. 

Fluorul şi clorul sînt mai răspînditi decît bromul şi iodul; 
scoarţa Pămîntului îi conţine în aproximativ aceeaşi pro¬ 
porţiei pentru fluor conţinutul este egal cu 2,7 - 10“ 2 % în 
greutate. 

Fluorul este un element al pietrei, dacă este vorba despre 
piatră în sensul larg. Aceasta nu înseamnă de fel că el lip¬ 
seşte din apa de mare sau de rîu; totuşi principala cantitate 
de fluor este dispersată in roci, din care se şi obţine. 

Foarte bogat în fluor este mineralul fluorină, CaF 2 , care 
se găseşte de obicei în mase compacte. Este atit de viu şi 
de multicolor, încît se mai numeşte şi „floare de minereu"; 
sclipeşte în toate culorile curcubeului — de la un violet 
delicat pînă laverde-pal. Există fluorine cu pete; unele sînt 
foarte transparente. Sub acţiunea razelor Rontgen-, culoarea 
verde a fluorinei trece în roz. 

Fluorină „optică" este foarte transparentă şi pură şi lasă 
să treacă razele ultraviolete şi infraroşii. Fluorul este conţi¬ 
nut de asemenea în mineralul apatită, de culoare verde- 
desehis. 

Apatita ca atare este un mineral al fosforului; din ea se 
obţin îngrăşăminte fosforiee foarte preţioase, însă conţine 
şi fluor. Criolita, Na 3 AlF 6 , un mineral foarte rar întîlnit, 
este alcătuită, în proporţie de peste jumătate, din fluor. 
Blocuri de criolită albe ca zăpada se întUnesc în Groenlanda; 
criolita se foloseşte pentru obţinerea aluminiului, 
ts- In scoarţa Pămîntului, clorul are o răspîndire întrucîtva 
diferită do a fluorului. Rezerve mari de clor, constituite 
de zăcămintele sărurilor de sodiu şi de potasiu, se găsesc 
în multe locuri pe tot globul pămîntesc. Dar cel mai mult 
clor conţin oceanele, mările şi lacurile sărate; în apa de 
mare acest element predomină asupra tuturor celorlalte, 
bineînţeles cu excepţia hidrogenului şi a oxigenului, compo¬ 
nentele a pe ii Amintim că un kilogram de clorură do sodiu 
conţine 60(Tde grame de clor. 

Oceanul primitiv a avut apă dulce, însă nenumăratele 
rîuri i-au adus clor sub formă de săruri solubile în apă. Cu 
timpul aproape întregul clor a trecut în ocean, care ocupa 

în epocile geologice îndepărtate o parte cu mult mai mare 
a planetei decît in prezent. 

Cu două sute de milioane de ani în urmă, pe spaţii uriaşe 
de la malurile Oceanului îngheţat pînă la Marea Caspică 
se întindea Marea Permiană. Pe atunci existenţa Pămîntului 
era foarte agitată. Bubuiau mii de vulcane, noaptea era 
luminată de fulgere neîntrerupte. Treptat, clima Pămîntu¬ 
lui şi suprafaţa lui s-au schimbat. Marea s-a retras, lăsînd 
în urmă strate groase de sare, golfuri şi lagune, care s-au 
transformat cu timpul în lacuri sărate... 


Prezenţi pretutindeni 

Halogenii grei şi compuşii lor sînt volatili. Acest lucru 
este deosebit de caracteristic pentru iod. Sînt foarte răspîn- 
diţi; s-ar putea chiar spune că iodul şi bromul se întîlnesc 
pretutindeni şi nicăieri. Nicăieri, in sensul că pe globul 
pămîntesc nu există zăcăminte mari ale compuşilor acestor 
elemente care să se poată compara cît de cît cu zăcămintele 
sărurilor de clor sau fluor. 

Conţinutul total de brom în scoarţa pămînlească este de 
0,001%, al iodului de zece ori mai mic. Pot fi găsiţi în sub¬ 
produsele de la purificarea salpetrului de Chile şi a silvinitei, 
în apele de foraj petrolier, în apa marină, în alge şi bureţi. 
Iodul este totdeauna prezent în aer: dacă ar fi extras din 
aerul unei săli de mărime mijlocie, s-ar obţine o cantitate 
de iod care să cîntărească cît trei boabe de mac. Un litru 
de apă do mare conţine peste 60 de miligrame de brom şi 
circa 1 miligram de iod. Conţinutul relativ mic de iod se 
explică prin faptul că sărurile lui sînt oxidate de oxigenul 
din aer, formîndu-se în special iod elementar, care se volati¬ 
lizează uşor. Pe de altă parte, iodul din apa de mare este con¬ 
centrat în alge, bureţi şi moluşte. Unii bureţi conţin pînă 
la 8,5% iod, calculat în substanţă uscată. Iodul este produs 
pe scară industrială din algele şi bureţii marini. 

Bromul este de asemenea conţinut în bureţi, moluşte 
şi corali, dar în prezent nu se mai extrage din aceştia. în 
antichitate purpura — un colorant preţios, compus or¬ 
ganic al bromului — se extrăgea din anumite moluşte. 

Astăzi sursa de obţinere industrială a bromului sînt 
apele de foraj petrolier şi saramurile lacurilor sărate, în 
care conţinutul de brom ajunge la trei grame la litru. 


183 




Halogenii în organismele vii 

1 Fluorul este necesar fiinţelor vii pentru desfăşurarea 
normală a activităţii vitale. Muşchii uscaţi conţin pînă la 
8 miligrame de fluor la 100 de grame de substanţă uscată. 
Deosebit de mult fluor conţin penele, părul, coarnele şi 
copitele animalelor]— pînă la_180 de miligrame la 100 
de grame de substanţă uscată;/el poate fi găsit întotdeauna 
în smalţul dinţilor animalelor şi ai omului. 

Fluorul pătrunde în organism o dată cu apa: apa de rîu 
şi de mare conţin de obicei aproximativ 1 miligram de fluor 
la litru. Apa de băut trebuie să conţină într-un litru 1 — 1,5 
miligrame de fluor. Excesul de fluor distruge dinţii: aceştia 
devin negri şi cad uşor: se produce fluoroza dinţilor. 

La o insuficienţă a fluorului în apa de băut, rezistenţa 
smalţului la acţiunea acizilor scade: apar cariile dentare, 
distrugerea dinţilor. In special cariile apar la copii. Ele 
se combat adăugîndu-se in apa de băut compuşi ai fluoru- 
1 ujj In R.D.G., la Karl-Marx-Stadt s-a construit cea mai 
mare instalaţie din Europa pentru fluorurarea apei. 

Clorura de sodiu este necesară oricărui organism viu. Un 
om consumă anual de la 5 pînă la 10 kilograme do sare. 
-■ Clorura de sodiu, NaCl, asigură organismului omenesc 
clorul vital necesar. în medie, corpul omenesc conţine 
aproximativ 100 de grame de clor. Rolul acestui element 
în organism este important şi variat; el este un regulator 
al schimbului de apă, al echilibrului acidoalcalin, al pre¬ 
siunii osmotice a sîngelui şi a lichidelor din ţesuturi. 

întreaga suprafaţă a Pămîntului, organismele vegetale 
şi animale sînt „iodate“, dacă ne putem exprima astfel. 
Există însă locuri în care conţinutul de iod din sol şi aer 
este anormal de mic. De obicei acestea sînt regiuni muntoase 
înalte, îndepărtate de mare, cu climă continentală. Aici 
aerul conţine de 250 de ori mai puţin iod decît, de exemplu, 
pe malul Mării Negre. 

Din vremuri îndepărtate s-a remarcat că mulţi din locui¬ 
torii unor astfel de regiuni sînt „guşaţi 11 , glanda lor tiroidă 
este mult mărită. Explicaţia este că de obicei organismul 
omenesc conţine circa 25 de miligrame de iod şi că jumătate 
din această cantitate este concentrată în glanda tiroidă. 
El intră în compoziţia unor compuşi organici complecşi, 
ca tireoglobulina, tiroxina şi triiodina. 

Glanda tiroidă este o minusculă fabrică chimică ce pro¬ 
duce substanţe speciale, necesare pentru dezvoltarea nor¬ 
mală a organismului omenesc. Un om matur are nevoie pe 
zi de circa 0,05 miligrame de iod. Atunci cind are loc o 
reducere considerabilă a cantităţii de iod ce pătrunde în 
organism, funcţionarea glandei tiroide este dereglată, ceea 
ce duce la apariţia guşii. 

Încă pe la mijlocul secolului trecut, în Franţa s-a început a 
se folosi iodura de potasiu pentru vindecarea guşii. în pre¬ 
zent această boală este tratată cu compuşi organici care 
conţin iod. Pentru profilaxia guşii este suficient de a intro¬ 
duce 1 gram de iod in 100 000 de litri de apă curgătoare. 

In timpul primului război mondial, francezii au înlocuit 
ovăzul şi finul pentru cai cu alge spălate şi uscate la aer: 
caii au rezistat uşor la toate greutăţile războiului. Oamenii 
de ştiinţă au fost interesaţi de acest fapt, căci algele conţin 
o mare cantitate de iod. 

Cum influenţează adaosurile de iod în microcantităţi asu¬ 
pra creşterii şi activităţii vitale a plantelor şi animalelor? 

Profesorul N. Zamfireseu din Romînia a cultivat plante 
într-un sol îngrăşat cu două-trei grame de iodură de potasiu 
sau de sodiu. Conţinutul de iod al acestor plante a crescut 
de 10—40 de ori în comparaţie cu cel obişnuit. In una din 
experienţe cercetătorii,(adăugind la raţia păsărilor cîte 
cinci boabe de porumb ăodurate, producţia de ouă a crescut 
cu 60%, găinile depunînd ouă chiar şi iarna. Prin adăugarea 
a 50 de grame de fin iodurat în raţia caprelor, conţinutul 
de grăsime din laptele lor a crescut cu 30%*. I 

Iodul mai pune încă multe semne de întrebare. Cerce¬ 
tarea rolului său în organismele animale şi vegetale este abia 
la început, promiţind numeroase descoperiri importante, 
r Un rol destul de important în organismul omenesc îl are 
bromul. 

Bromurile calmează sistemul nervos, intensificînd proce¬ 
sele de inhibiţie a scoarţei cerebrale. 

în organismul uman, hipofiza conţine cea mai mare can¬ 
titate de brom; tot bromul se găseşte acolo sub forma unui 
compus organic macromolecular. Hipofiza secretă un hor¬ 
mon bromurat de mare importanţă in reglarea proceselor 
de excitaţie şi inhibiţie. \ 

1 Totodată iepurii hrăniţi cu varză iodurată nu au mai format 
guşă, cum s-a întimplat cu cei hrăniţi exclusiv cu varză obişnuită 
(N.t.). 

Un distrugător ? Nu, un creator 

Poate oare apa să ardă? întrebarea pare stranie la prima 
vedere. Se ştie doar eă apa este un produs al arderii; cu ea 
de obicei se stinge focul. Totuşi, dacă spre suprafaţa apei 

se dirijează un jet de fluor, li¬ 
chidul se aprinde cu o flacără 
de un violet pal. Iată reacţia 
de ardere: 

2H 2 0 + 2F 2 ^ 4HF + 0 2 

Fluorul este atît. de activ, In¬ 
cit înlocuieşte oxigenul din 
apă. 

Acest halogen distruge toate 
materialele, cu excepţia com¬ 
puşilor proprii şi a cîtorva 
metale, care, reacţionînd cu 
el, se acoperă cu o peliculă 
protectoare de fluorură. 

Cu oxigenul şi azotul nu se 
combină direct. 

Fluorul lichid se transportă 
in vase cu o „manta 11 um¬ 
plută cu azot lichid. 

Desenele făcute pe sticlă cu 
ajutorul acidului fluorhidric 
nu pot fi spălate cu nici un 
fel de dizolvanţi sau acizi. 
Pentru aceasta pe sticlă se aplică un strat subţire de parafină, 
pe care pictorul desenează, zgîriindu-1. După aceea asupra 
suprafeţei sticlei se acţionează cu un amestec de fluorină 
cu acid sulfuric: 

CaF 2 + H 2 S0 4 CaS0 4 + 2HF. 

Acidul fluorhidric format reacţionează cu siliciul sticlei: 

Si0 2 + 4HF SiF 4 + 2H 2 0. 

Apa şi tetrafluorura de siliciu se evaporă: se formează 
o suprafaţă mată aspră. 

Acidul fluorhidric anhidru este un lichid volatil, care 
fierbe la temperatura de + 19,6°C. în practică el se obţine 
prin descompunerea fluorinei cu acid sulfuric. Acidul fluor- 

hidric este cel mai puternic agent deshidratant. Nici un 
produs chimic nu are capacitatea de a-1 usca.^Je obicei 
se numeşte acid fluorhidric soluţia lui în apă. Aceasta se 
utilizează pentru atacarea sticlei, pentru îndepărtarea 
nisipului de pe piesele metalice turnate, drept catalizator 
în sinteza organică.— 

Atunci cînd se vorbeşte despre minunile chimiei, care 
creează substanţe care nu se scufundă în apă şi care nu se 
tem de foc, se aminteşte imediat de teflon (politetrafluor- 
etilenă): 

1- F F F F F F 


| Această substanţă este rezistentă la acţiunea „apei regale", 
a alcaliilor topite, la încălzirea pînă la 300°C. Numai so¬ 
diu] metalic o distruge la temperatură înaltă. 

Teflonul este un compus organic al fluorului, o fluorocar- 
bură./„Eluorocarburile" au intrat în limbajul chimiştilor 
abia cu 15—20 do ani în urmă. In natură aceste substanţe 
nu există; ele au fost create în laborator, înlocuindu-se 
în hidrocarburi hidrogenul cu fluor. Fluorocarburile sînt 
materialul de construcţie al viitorului. Sînt foarte inerte; 
spre deosebire de hidrocarburi, nici bacteriile şi nici insec¬ 
tele nu Ie pot ataca. Din fluorocarburi se produc lubrifiant!, 
mase plastice, cauciucuri, uleiuri şi dizolvanţi. 

Să ne închipuim că avem în faţa noastră automobilul 
viitorului. Anvelopele sale sînt cu mult mai rezistente decît 




cele obişnuite, rezistând la orice drum: ele sînt confecţio¬ 
nate din fluoroplaste, mase plastice fluorurate. Banchetele 
automobilului nu ard şi nu se prăfuiesc — ele sint tapisate 
cu o ţesătură din fluorocarbură ignifugă şi care nu reţine 
praf. Lubrifianţii din fluorocarburi nu trebuie înlocuiţi, 
ei nu se uzează. 

In cazul în care automobilul se aprinde, ceea ce nu este 
verosimil — caroseria lui este confecţionată din fluoroplas- 
te —, focul se poate stinge uşor cu ajutorul lichidului răcitor 
din radiator, care este un freon, o cloro-fluorocarbură lichidă. 

Freonii sînt compuşi care conţin — pe lingă fluor. iî 
carbon — clor, uneori şi hidrogen. Freonii se utilizează în 
instalaţiile mari frigorifice ca agenţi de răcire; ei au, ca 
si amoniacul, o temperatură joasă de fierbere. CCLF., fierbe 
la -30°C. 

De ce sînt atît de stabile fluorocarburile? 

In primul rînd, atomii de hidrogen care se găsesc în jurul 
atomilor de carbon sini mici; ei nu acoperă complet atomii 
de carbon şi legăturile dintre ei. Atomii de fluor au o mărime 
optimă; ei acoperă in întregime scheletul de carbon şi for¬ 
mează o configuraţie stabilă, protejind câmpul de forţă al 
atomilor de carbon, legăturile lor şi înşişi atomii de influen¬ 
ţele exterioare. In plus, însăşi legătura C—F este foarte 
rezistentă. Pentru a o rupe este necesară o energie de 107 
calorii mari, în timp ce pentru legătura C— 11 sînt necesare 
numai 87,3 calorii mari. 

După expresia plastică a unui savant, „fluorocarburile 
au parcă inimă de diamant şi piele de rinocer". 

In prezent, chimia fluorului şi a compuşilor lui organici 
este unul dintre domeniile chimiei care se dezvoltă cel mai 
impetuos. 


Duşman sau prieten ? 

I In una din zilele primului război mondial, din partea 
poziţiilor germane, un nor greoi, alb-cenuşiu se îndrepta 
spre tranşeele soldaţilor francezi. Norul se tîra la supra¬ 
faţa solului, intra în orice crăpătură, pătrundea în plămînii 
oamenilor. Oamenii cădeau horcăind, se zbateau in agonie 
şi mureau asfixiaţi, cu spume însingerate la gură. Era 
clorul, care a devenit astfel prima substanţă toxică de luptă, ţ 

în industrie clorul se obţine exclusiv prin electroliză 
soluţiilor de clorură de sodiu: 

2NaCl + 2HjO -* 2NaOH + H 2 + Cl 2 . 

Clorul se degajează la anod/ciorul uscat nu atacă fierul 
şi poate fi transportat în butelii de fier. 

Clorul a fost primul dintre gaze care a putut fi transformat 
în lichidLjAtracţia reciprocă dintre moleculele de clor este 
mult mai puternică decit la celelalte gaze cunoscute pe timpul 
lui Faraday. Faraday a apropiat moleculele de clor prin 
presiune, reducîndu-le totodată viteza de mişcare prin scă¬ 
derea temperaturii. Clorul lichid este un lichid uleios-verzui. 

La lecţiile de chimie se face de obicei următoarea experi¬ 
enţă: pe o masă se pune un balon închis cu un dop. Balonul 
este ca toate baloanele; ar putea să pară complet gol. Este 
însă suficient să se aprindă în apropiere puţină pilitură de 
magneziu, ca să se producă o explozie. Balonul este umplut 
cu un amestec de clor şi hidrogen. In întuneric, reacţia între 
gaze decurge foarte lent. Pentru a se obţine o cantitate măsu¬ 
rabilă de acid clorhidric gazos, trebuie aşteptat o sută de ani... 

Iată însă că pe balon a căzut lumina unei flăcări de mag¬ 
neziu sau o rază directă de soare... Explozie! De ce? Cuanta 
de lumină, nimerind in amestec, descompune molecula de 
clor în atomi. Atomul de clor, la rîndul lui, descompune 
molecula de hidrogen, formînd o moleculă de acid clorhidric 
gazos ş.a.m.d. 

*G + IJ 2 - IICl + H...II + Cl 2 -> HG + CI... 

CI, 

V,1 + 11 2 IICl + II...H + G, -> HG + CI... 

Se produce un proces in lanţ... 

Pe seama fiecărei molecule de clor excitată iniţial se 
formează pină la o sulă de mii de molecule de acid clorhidric 
gazos. Intr-o fracţiune imperceptibilă de secundă, avalanşa 
de reacţii se transformă in explozie. 

Acidul clorhidric gazos se obţine industrial prin sinteză 
directă 1 . în turnul de reacţie pătrund două ţevi: prin una 

1 Instalaţiile de acid clorhidric, obţinut prin sinteză directă din 
clor şi hidrogen, sînt amplasate întotdeauna pe lingă secţiile de electro¬ 
liză a clorurii de sodiu, aci existînd atît sursa de clor cit şi de hidrogen. 
Pentru obţinerea acidului clorhidric necesar în diverse scopuri indus¬ 
triale, cînd nu este în apropiere o instalaţie de electroliză, se foloseşte 
reacţia între acid sulfuric şi sare: în acest caz se obţine, pe lingă acid 
clorhidric, şi sulfat de sodiu (N.t.). 

din ele se introduce clor, prin cealaltă hidrogen. Acolo 
undo ţevile se Îmbină, amestecul de gaze obţinut se aprinde. 
Acest amestec arde cu o flacără strălucitoare, dar nu explo¬ 
dează. Acidul clorhidric gazos format se urcă în turn; în 
întîmpinare i se pulverizează apă, care absoarbe cu avidi¬ 
tate acidul clorhidric gazos; se obţine o soluţie de acid 
clorhidric. Apa şi acidul clorhidric circulă în contracurent, 
mod de lucru care permile obţinerea dizolvării celei mai 
complete a acidului clorhidric gazos. Un volum de apă 
absoarbe 400 de volume de gaz. 

Soluţia de acid clorhidric este unul dintre acizii cei 
mai tari; dizolvă foarte bine metalele care se găsesc în 
stînga hidrogenului, în seria electrotensiunilor, cu excepţia 
plumbului. 

Clorul decolorează florile şi frunzele, fapt remarcat încă 
de Scheele. Tn T785 Berthollet a hotărît să utilizeze clorul, 
mai precis soluţia sa apoasă, pentru albirea ţesăturilor. 
Experienţa a reuşit foarte bine în laborator, dar cînd a trecut 
la fabrică s-au primit plingeri de la proprietari. Apa de 
clor înălbea foarte bine ţesăturile, dar strica părţile metalice 
ale maşinilor şi otrăvea spaţiul din jurul fabricii. 
j~ Berthollet remarcase încă dinainte că soluţia de clor în 
alcalii, înălbind ţesăturile, degajează mai puţin intens clor 
decît apa de clor. Primele experienţe de albire a ţesăturilor 
cu o soluţie de clor în alcalii s-au făcut in oraşul Javel. Noul 
lichid a fost denumit „apa de Javel' 1 . Foarte curînd ea a fost 
înlocuită cu hipoclorit de calciu, sau clorura de var, CaOCl 2 , 
care se prezintă ca un praf alb cu o puternică acţiune oxi¬ 
dantă şi care se utilizează pentru albire, dezinfecţie, dega- 
zare. In contact cu clorura de var, iperita arde cu explozie, j 

Clorul formează cinci acizi. In unul din aceştia, acidul 
clorhidric, el are o valenţă negativă. Ceilalţi patru acizi 
conţin oxigen: valenţa clorului în aceştia este t-j-, 3+, 5+ 
şi, respectiv, 7+. Acidul percloric, HC10 4 , în care el se 
găseşte în gradul cel mai înalt de oxidare, este acidul cel 
mai tare. 

Dintre sărurile acizilor oxigenaţi ai clorului, cele mai im¬ 
portante sînt KC10 3 şi Mg(C10 4 ) 2 . 

KC10 3 — sarea lui Berthollet, cloratul de potasiu — 
se utilizează la fabricarea chibriturilor, în focurile de arti- 

ficii şi la rachetele de semnalizare. în laborator ea serveşte 
la obţinerea oxigenului. 

Mg(C10 4 ) 2 , percloratul de magneziu — în tehnică acest 
compus a căpătat denumirea de „anhidron“— , este un des- 
hidratant foarte puternic, nu mai prejos decît anhidrida 
fosforică şi superior acesteia prin faptul că se poate usca în 
vid şi reutiliza. 


Iodul şi bromul sînt larg utilizaţi 

De ce culoarea brună-roşie a unei soluţii de iod, nimerind 
pe mînă, dispare relativ repede? 

Iodul este volatil. Această însuşire este utilizată pentru 
purificarea lui. Dacă se încălzeşte un balon cu granule de 
iod pe fund, balonul fiind acoperit cu o sticlă rece de ceas, 
după un timp oarecare iodul din balon dispare. Fundul 
sticlei se acoperă însă cu granule metalice cenuşii. Iodul 
sublimează. 

în ultimul timp iodul se utilizează pentru obţinerea 
metalelor de înaltă puritate, necesare pentru producţia 
semiconductoarelor şi a energiei atomice, cum sînt zirco- 
niul, titanul, toriul. Aşa-numitul proces cu iodură constă 




în următoarele: metalul care se purifică se tratează cu 
vapori de iod în vid; iodurile volatile ale metalelor se des¬ 
compun pe o sîrmă incandescentă, pe care se depune me¬ 
talul pur. 

Impurităţile, oxizii şi nitrurile metalelor nu sublimează. 
De exemplu, la purificarea buretelui de titan, oxizii şi 
nitrurile acestui metal nu reacţionează cu iodul. Prin 
procesul cu iodură se purifică zirconiu], titanul, vanadiu], 
siliciul şi toriul. 

Compuşii bromuraţi sînt de asemenea volatili; ei se 
utilizează pentru legarea unui antidetonant — tetraetil- 
plumbul. Compuşii organici ai bromului, adăugaţi la ben¬ 
zina etilată, îndepărtează plumbul din motor sub forma unui 
compus bromurat volatil. Halogenurile argintului sînt 
sensibile la lumină. Pe aceasta se bazează utilizarea pe scară 
largă a bromurilor şi iodurilor de argint în industria foto¬ 
grafică şi cinematografică. 



MAJESTATEA-SA 

FIERUL 


Majestalea-sa? Da, fierul merită pe deplin acest titlu, 
de altfel învechit. Numai că majestatea fierului nu se 
bazează pe grandoarea aparentă a unui monarh inaccesibil 
şi îngîmfat, ci este grandoarea unui muncitor real, atotpre- 
zent, care merită fără îndoială cea mai mare stimă. 

Fără fier nu ar exista civilizaţia. Fără fier ar fi imposibilă 
viaţa lumii animale a planetei noastre. El a fost găsit în 
sîngele aproape tuturor animalelor (cu rare excepţii). Fierul 
trivalent intră in compoziţia compusului complex hemină, 
care, în combinaţie cu proteina globină, formează hemoglo¬ 
bina — substanţă capabilă de a adiţiona reversibil oxige¬ 
nul şi de a-1 ceda ulterior tuturor ţesuturilor organismului, 
asigurînd respiraţia. Cantitatea totală de fier in organ ismul 
uman est e fo arte mică: circa trei grame (în total 0,004% 
din greutatea corpului). 

%Este interesant că în compoziţia sîngelui unor viermi 
intră fior bivalent. Culoarea sîngelui lor este verde. 

Cantităţi mici de fier sînt necesare şi pentru viaţa plan¬ 
telor. 

Fierul folosit în tehnică nu este, de regulă, un metal 
chimic pur. El conţine întotdeauna impurităţi, şi de aceea 
se deosebeşte mult, ca proprietăţi, de fierul pur. Principala 
impuritate in metalul tehnic este carbonul((nu este vorba 
despre aliajele de fier cu carbon; despre~ele se va vorbi 
mai jos). Cantitatea de carbon din metal condiţionează în 
mare măsură proprietăţile sale. Metalul cu conţinut de carbon 
pînă la 0,2% se numeşte fier forjabil. El este suficient de 
moale, se forjează uşor, se întinde. Din acest tip de metal 
se fac, do exemplu, tabla, cuiele, sirma. Conţinutul de car¬ 
bon în metal în limitele de 0,2—1,7% corespunde diferitelor 
sortimente ale oţelului. Acesta este mai dur, mai rezistent 
derit fierul forjabil, este elastic si poate fi uşor prelucrat. 


Călătorie în lumea elementelor 

mecanic. Dacă metalul conţine mai mult ilecît. 1,7% car¬ 
bon, se obţine fonta. 

Puţini dintre noi au văzut, probabil, fier chimic pur, fier 
în sensul strict al cuvîntului. Acesta se obţine electrolitic 
sau prin reducerea oxizilor puri do fier cu hidrogen la cald. 
Acest fier se forjează în bucăţi monolite şi, în condiţii obiş¬ 
nuite, nu se oxidează. Din exemplul fierului se vede clar 
cît de strîns este legată activitatea chimică de gradul de 
puritate a metalului. Dar aceasta încă nu este totul. Orice 
chimist are posibilitatea să prepare uşor, în laboratorul cel 
mai simplu, fier chimic pur, care nu numai că se va oxida 
în contact cu aerul, ci... va si arde ca praful de puşcă. Do 
exemplu, la încălzirea oxalatului de fier bivalent se separă 
metalul pur după reacţia: FeC 2 0 4 —» Fe + 2C0 2 , granulele 
de fier avînd dimensiuni de aproximativ cinci microni. 
Aceste granule mici au proprietatea de a se oxida al ît de rapid 
în contact cu aerul, îneît se şi aprind. De ce se întâmplă 
acest lucru? Unul dintre motive este că particulele atât 
de mărunte au o suprafaţă totală uriaşă de contact cu aerul. 
In plus, dimensiunile mici ale particulelor împiedică for¬ 
marea unor structuri cristaline regulate stabile. Tocmai 
această nestabilitate internă este „folosită" de oxigen. 

Este interesant că obţinerea unor cristale cu formă regu¬ 
lată modifică în proporţii extreme şi proprietăţile mecanice 


194 



ale metalului. Astfel, o sîrmă din fier obişnuit, cu secţiunea 
de 1 milimetru pătrat, suportă o greutate de 20 de kilogra¬ 
me. Dacă s-ar reuşi să se obţină un monocristal de fier per¬ 
fect regulat cu secţiunea tot de 1 milimetru pătrat, acesta 
ar avea o rezistenţă fantastică şi ar suporta o greutate de 
10 000 de kilograme, în timp ce chiar oţelurile speciale nu 
depăşesc azi rezistenţa de circa 400 kg/mm 2 . 

Din păcate, pină în prezent încă nu au fost găsite metodele 
de a obţine cristale mari ale unui astfel de fier cu structură 
cristalină perfect regulată. 


Fierul în natură 

Fierul este unul dintre elementele cele mai răspîndite pe 
Pămînt; scoarţa terestră conţine 4,2% fier. Aceasta este 
foarte mult. Fierul scoarţei pămînteşti eîntăreşte 755 000 000 
de miliarde de tone, însă doar o cantitate incomensurabil 
mai mică este accesibilă omului; mare parte a metalului se 
găseşte în stare dispersă. Rezervele de fier care pot fi uti¬ 
lizate reprezintă, după unele aprecieri, aproximativ 
20 000 000 do miliarde de tone. 

Omul foloseşte fierul care se găseşte concentrat în zăcă¬ 
minte. Datorită însemnatei sale activităţi chimice, fierul 
nu se întîlneşte în stare liberă, nativă, aşa cum se găseşte, 
de exemplu, aurul. Zăcămintele de fier sînt acumulări ale 
compuşilor lui chimici cu alte elemente (cel mai frecvent 
iu oxigenul). Principalele minereuri ale fierului sînt: mag- 
netita, care are compoziţia FeO -Fe 2 0 3 (conţine pină la 
72,4% fier pur) şi care are, după cum arată şi denumirea 
ei, proprietăţi magnetice, şi hematita, b'e 2 0 3 (pină la 70% 
fier). Denumirea acestui mineral provine de la rădăcina 
greacă hema „sînge 1 '. Limonitele au compoziţia Fe 2 0 3 -Fe(0H) 3 
şi conţin pină la 62% fier. In zăcăminte se întîlneşte 
de asemenea siderita, FeCO a , în care 48% este fier. Desigur, 
fiecare minereu conţine cantităţi mai mult sau mai puţin 
însemnate de rocă sterilă şi impurităţi din alte minerale, 
care prezintă uneori ele însele o valoare mare. Acest fapt 
duce la amendamente esenţiale in procesele metalurgice. 

U.R.S.S. ocupă primul loc din lume în ceea ce priveşte 
rezervele de minereuri de fier, dintre care multe sînt 
de calitate superioară. 


13 * 

Dintre comorile remarcabile ale naturii face parte ano¬ 
malia magnetică de la kursk (AMK), un zăcămint unic 
de minereuri de fier. Aici se găseşte cel puţin de două ori 
mai mult fier dectt în toate zăcămintele din lume luate la 
un loc. Rezervele evaluate pînă în prezent ale acestui ză- 
cămînt. sînt de circa 10 trilioane de tone, dintre care pînă 
la 40 de miliarde de tone de minereuri bogate, a căror 
exploatare a şi început. Pentru a sublinia măreţia acestor 
cifre, arătăm că, chiar în condiţiile creşterii continue a pro¬ 
ducţiei de fontă şi oţel, rezervele AMK pot ajunge pentru o 
mie de ani. 


Cum se transformă minereul în fier 

Aşadar, fierul din minereuri este combinat cu oxigen. 
Aceasta înseamnă că pentru a separa fierul pur trebuie în¬ 
depărtat oxigenul din oxid, deci e necesară reducerea lui. 
în aceasta constă esenţa procesului din furnale. Acest proces, 
cunoscut in linii generale fiecărui elev, are loc in furnale 
uriaşe de oţel, căptuşite pe dinăuntru cu cărămidă refrac¬ 
tară. In furnal se încarcă prin partea superioară şarja 
în strate constînd din cocs — un cărbune special prepa¬ 
rat —, din minereu şi adaosuri speciale (fondanţi). Aceşti 
fondanţi constau din calcar, CaC0 3 , sau dolomită, conţi- 
nînd pînă la 10% magneziu. Uneori — in funcţie de compo¬ 
ziţia minereului şi a cărbunelui — se utilizează fondanţi din 
oxizi de siliciu, cuarţit sau nisip, Si0 2 . Fondanţii sînt 
necesari pentru a lega impurităţile în silirăţi uşor fuzibili, 
care se separă uşor de metal. 

După ce furnalul a fost încărcat, „se insuflă*', se pune 
în funcţiune, după care lucrează neîntrerupt timp de ciţiva 
ani. 

Care este originea expresiei „a insufla furnalul"? Foarte 
simplu: procesul de reducere a minereului decurge astfel: 
în furnal se insuflă tot timpul aer fierbinte (600—800°C) 
prin orificii speciale — gurile de vînt. Cocsul care se găseşte 
în cuptor arde, dînd în ultimă instanţă oxid de carbon, CO. 
în vatra furnalului se menţine o temperatură înaltă de 
aproximativ 1 800°C. Temperatura din vatră este mai înaltă 
decît este necesar nu numai pentru topirea fontei (aproxima¬ 
tiv 1 200°C), ci şi a fierului pur, care se topeşte la 1 536°C. 

Mergînd în sus pe axa furnalului, temperatura scade treptat 
pînă la 300°C la gura de alimentare, unde se face încărcarea 
noii porţii dc şarjă (din strate de minereu, cocs şi 
fondanţi). Faptul că în diferitele regiuni ale furnalului 
se menţin temperaturi diferite este foarte important, deoa¬ 
rece pentru desfăşurarea diverselor reacţii sînt necesare 
temperaturi diferite. Care sînt aceste reacţii? 

In zona temperaturilor de circa 600°—700°C începe redu¬ 
cerea oxizilor de fier de către oxidul de carbon: 

3I*e 2 0 3 + CO —» 2te 3 0 4 C0 2 ; 

Fe 3 0 4 + CO —> 3FeO + C0 2 ; 

FeO + CO -» Fc + C0 2 ; 

FeO + G-» Fe + CO. 

Ultima reacţie, şi anume reducerea oxidului de fier cu 
cocs, se desfăşoară la o temperatură de circa 1 000°C, în 
zonele mai de jos ale furnalului. Aici fondanţii formează 
cu impurităţile zguri: 

900°C 

CaC0 3 —- CaO + C0 2 ; 

I200°C 

CaO -j- Si0 2 -*■ CaSi0 3 . 

Zgurile uşoare ies lâ suprafaţa metalului topit. Ele se 
scurg din timp în timp, metalul topit rămînînd sub un 
strat de zguri. Stratul de zguri are un rol important, el 
protejînd metalul format contra reoxidării de către aerul 
insuflat în furnal pentru menţinerea procesului. Astfel 
zgurile nu sînt numai deşeuri ale producţiei, ci participă 
activ la proces. 

Impurităţile conţinute în minereu sub formă de oxizi (de 
mangan, siliciu, fosfor etc.) se reduc de asemenea parţial: 

MnO + C -» Mn + CO; 

Si0 2 + 2C -> Si + 2CO; 

P 2 0 5 + 5C -» 2 P + SCO. 

Primele două reacţii necesită o cantitate foarte mare de 
căldură; de aceea, cu cit se arde mai mult cocs, cu atît mai 
complet se reduc manganul şi siliciul pină la elemente. 

Ce se intîmplă după reducerea fiorului? Fierul începe să 
coboare în partea inferioară a furnalului. In acest timp el 
nu rămîne neschimbat. Temperatura crescînd, se schimbă 
şi structura cristalină şi proprietăţile fierului. Sub 760°C 
există aşa-numitul fier alfa, care se caracterizează, în 
special, prin proprietăţile lui magnetice. La 760—906°C 
există o altă modificaţie, fierul boia, care este lipsit de 
proprietăţi magnetice (de aceea un obicei magnetizat îşi 
pierde această proprietate prin încălzire). La temperaturi 
mai înalte de 906°C, fierul se transformă intr-o a treia 

modificaţie, fierul gama. Fierul gama are altă reţea crista¬ 
lină şi, ceea ce este cel mai important, poate dizolva carbonul. 

In aceste condiţii, fierul abia a apucat să se nască şi a 
şi încetat de a mai fi fier. în contact intim cu cocsul, fierul 
se combină cu carbonul şi se transformă în fontă — pro¬ 
dusul proceselor din furnal. Siliciul, manganul, fosforul şi 
sulful, reduse parţial simultan cu fierul, se dizolvă de ase¬ 
menea în fier, intrînd în compoziţia fontei. 

în linii generale, procesul pe care l-am descris este cunos¬ 
cut de mult oamenilor, dar pînă în prezent încă n-au fost 
epuizate toate posibilităţile de a-1 perfecţiona. După cum 
se ştie, în furnal se insuflă aer, necesar pentru arderea coc¬ 
sului. Necesar? Pentru ardere este necesar numai oxigenul, 
care reprezintă 21% din întregul volum de aer. Restul de 
78% este azotul, care reprezintă astfel „un adaos gratuit 11 . 

La drept vorbind, de loc gratuit. Aerul trebuie încălzit 
preliminar pînă la 600—800°C. Pentru aceasta se construiesc 
preîncălzitoare speciale — eowpere. Altfel nu se poate: dacă 
aerul nu se încălzeşte, azotul ia o mare parte din căldura 
degajată la arderea cocsului. La eowpere se poate renunţa, 
cu condiţia ca în furnal să nu se insufle aer obişnuit, ci 
un amestec de gaze îmbogăţit in oxigen. în acest caz pro¬ 
cesul se desfăşoară mult mai intens. 

O parte a fontei topite se utilizează pentru turnarea dife¬ 
ritelor piese grele ale maşinilor — volanţi, batiuri —, 
precum şi în alte scopuri. Dar cea mai mare cantitate de 
fontă se prelucrează în oţel. Pentru aceasta se cunosc două 
metode principale: cu convertizor (procedeul Bessemer) şi 
procedeul Martin. 

în cazul aplicării procedeului Bessemer, fonta se toarnă 
în „retorte 11 uriaşe speciale — convertizoare —, căptuşite 
cu plăci refractare din silicaţi, şi în partea inferioară se 
insuflă un jet puternic de aer. Ce se întîmplă în acest caz? 
în primul rînd se oxidează fierul însuşi: 2 Fe + 0 2 -» 
—> 2 FeO. Oxidul feros format poate ceda oxigenul său impuri¬ 
tăţilor, oxidîndu-le şi separînd din nou fier pur. O parte 
a FeO se pierde însă pe seama formării zgurii: FeO + Si0 2 -» 
-» FeSi0 3 , silicat de fier. Dar în cazul în care s-a format 
în cantităţi mari, FeO dizolvîndu-se în metalul lichid — 
din care impurităţile au ars complet şi, ca urmare, nu mai 
pot reduce sau „dezoxida 11 FeO — această impuritate poate 
înrăutăţi mult proprietăţile oţelului. 

Procesul de ardere completă a impurităţilor poate fi 
reprezentat prin ecuaţiile: 

2Mn + 0 2 -» 2 MnO sau Mn + FeO —» MnO -f- Fe; 

Si + 0 2 -» Si0 2 ; 


C + 0 2 co 2 . 


Toate aceste reacţii slut însoţite de degajare de căldură, 
de aceea la insuflarea convertizorului metalul nu numai că 
nu se răceşte, ci se încălzeşte şi mai mult. Oxizii formaţi 
se zgurifică. In acest caz, desigur, se distinge parţial căp¬ 
tuşeala convertizorului, care este alcătuită din bioxid de 
siliciu, Si0 2 : MnO + Si0 2 —> MnSi0 3 , silicat de mangan. 
La sfîrşitul procesului, pentru îndepărtarea reziduurilor de 
FeO se adaugă în convertizor un dezoxidant — feromangan 
sau ferosiliciu. 

Procesul se desfăşoară foarte rapid, în 15—20 do minute. 
Acest fapt nu este numai un avantaj, ci şi un dezavantaj, 
deoarece procesul este greu de reglat. în plus, după cum reiese 
clar din reacţiile prezentate, o parte a fierului arde complet 
(pînă la 10%). 

La început, procedeul pe bază de convertizor mai prezenta 
încă un dezavantaj esenţial: căptuşeala acidă a converti¬ 
zorului lega numai oxizii bazici, şi de aceea nu favoriza 
îndepărtarea din metal a fosforului, oxidat la P 2 0 6 , căci 
pentoxidul de fosfor este doar de asemenea un oxid acid. 
De aceea oţelul obţinut din fontele fosforoase era friabil. 
Ulterior, pentru transformarea în oţel a acestor fonte, s-a 
trecut la utilizarea unor convertizoare cu căptuşeală din 
oxizi bazici, precum şi la adăugarea de var în convertizor, 
în proporţie pînă la 12—15%. Oxizii bazici CaO şi MgO 
leagă P 2 0 5 sub formă de fosfaţi de Ga şi Mg. Această variantă 
a procesului de convertizor a fost denumită Thornas, după 
numele autorului ei. Zgura Thornas, alcătuită din fosfaţi, 
este un îngrăşămînt valoros. 

In procedeul Martin, impurităţile ard nu numai pe seama 
oxigenului care trece pe deasupra metalului topit, ci şi pe 
seama oxigenului conţinut în oxizii de fier, adăugaţi la 
fontă sub formă de minereu pur de fier sau de deşeuri — 
fier vechi. Căldura necesară se obţine prin arderea în cup¬ 
torul Martin a gazului combustibil în amestec cu aerul. Pro- 

cesul durează citeva ore şi poate fi reglat cu precizie; el per¬ 
mite introducerea adaosurilor necesare in oţelul obţinut 

Procesele chimice din cuptorul Martin sint asemănătoare 
cu cele ce se produc în convertizoare. La sfîrşitul topirii, 
în metal se adaugă o cantitate calculată de dezoxidant — 
feromangan —, pentru reducerea fierului rămas ca oxid. 

Procedeul Martin permite obţinerea unui metal cu conţinut 
de fier pur pină la 99,95%. Şi în cazul acestui procedeu, 
aplicarea insuflării de oxigen în loc de aer a adus îmbună¬ 
tăţiri importante. Cuptorul a început să funcţioneze mai 
intens, mai rapid, a început să dea mai mult oţel. 

Şi încă ceva. Procedeul Martin permite recuperarea a mi¬ 
lioane de tone de fier vechi ruginit. De aici reiese că strîn- 
gerea fierului vechi este o problemă de stat foarte serioasă 
şi importantă. 

Care procedeu de obţinere a oţelului este mai bun? S-a 
văzut că fiecare dintre ele prezintă avantaje şi dezavantaje. 
Principalul dezavantaj al procedeului pe bază de converti- 
zor a fost faptul că dă oţel de calitate mai puţin bună. Fonta 
se insufla cu aer şi cantităţi însemnate de azot se dizolvau 
în metal, înrăutăţind mult calitatea acestuia. Astăzi însă 
există convertizoare care utilizează oxigen, nu aer, în scopul 
arderii complete a carbonului şi siliciului din fontă. Oţelul 
de convertizor se apropie acum din punct de vedere calitativ 
de oţelul obţinut în cuptorul Martin, la un preţ de cost mult 
mai redus. în ceea ce priveşte capacitatea de producţie, 
un convertizor de 35 tone de oţel este egal cu un cuptor 
Martin de 800 de tone: un convertizor dă pină la 50 de şarje 
în 24 ore, pe cînd un cuptor Martin numai două. 

Este raţională întrebarea: nu s-ar putea obţine din mine¬ 
reu direct fier şi oţel şi nu fontă? Aceasta este o întrebare 
foarte interesantă, care nu este nouă. încă în 1899 Mendeleev 
a scris că va veni timpul „să se caute din nou procedee de 
obţinere a fierului şi a oţelului din minereuri, ocolind fonta“. 
„De ce «din nou»? 1 ', veţi întreba dumneavoastră. Cîndva 
primii metalurgişti obţineau fier dintr-un amestec do mine¬ 
reu cu mangal. Aerul era insuflat cu ajutorul unor foaie 
obişnuite. Fierul obţinut se prelucra suplimentar pe nicovală. 

în aceste condiţii, reducerea minereului se desfăşura lent, 
metalul nu se topea şi de aceea nu se satura cu carbon. Acest 
procedeu se putea aplica la cantităţi reduse de minereu şi 
era şi discontinuu: metalul finit trebuia extras, se încărca 
din nou şarjaşi numai după aceea se începea din nou încălzirea. 

Pentru producţia pe scară mare, procedeul nu era bun 
şi a fost înlocuit prin cel dc furnal, la care reducerea mine¬ 
reului so face continuu, iar metalul obţinut este lichid 
şi de aceea se îndepărtează uşor din cuptor, fără a-1 opri 
şi răci. 

In prezent, principiul de obţinere directă a fierului din 
minereu a fost reluat, însă la un nivel tehnic superior. Amin¬ 
tim că fierul devine fontă din cauză că în furnal există un 
exces de carbon faţă de cantitatea necesară pentru reducerea 
minereului. în afară de aceasta, în furnal metalul se topeşte, 
ceea ce favorizează carburarea fierului. în cazul în caro 
cocsul se adaugă în cantitatea exact necesară pentru redu¬ 
cerea minereului, iar încăLirea pină la temperatura necesară 
se face electric cu ajutorul unor electrozi montaţi în cuptor, 
se obţine aşa-numitul furnal electric. Gazele fierbinţi 
evacuate se întorc din nou în furnalul electric, ceea ce 
permite economisirea căldurii. Acest cuptor nu dă fontă, 
ci fier pur. Deocamdată insă este scump, din cauza preţului 

de cost încă ridicat 






ză continuu. Rezervele interne nu sînt nici pe departe 
epuizate. In viitor funcţionarea furnalului va fi nu numai 
mecanizată, ci şi automatizată; se va automatiza şi calcu¬ 
lul compoziţiei şarjei pe baza analizei materiei prime, iar 
procesul se va desfăşura după condiţii date dinainte. Auto¬ 
matizarea completă — iată viitorul procedeului de furnal 
şi al prelucrării metalului pe întregul drum de la mine¬ 
reu pînă la produsul finit. 


Ce se întîmplă într-un laborator de uzină 

In cursul procesului de producţie, laboratorul prezintă 
mereu date cifrice asupra compoziţiei oţelului sau a fontei. 
Acestea permit să se aprecieze proprietăţile mecanice ale 
viitoarelor produse. O analiză precisă şi rapidă a metalului 
este necesară şi la oţelăria Martin, deoarece de compoziţia 
metalului şi de cantitatea impurităţilor conţinute in el 
depind desfăşurarea procesului şi cantitatea adaosurilor 
necesare. 

Cum se face analiza oţelului? 

Pentru determinarea carbonului, o cantitate de oţel se 
supune unui „proces Bessemer“ original, adică se a.rde 
într-un aparat special, în atmosferă de oxigen la 1 000— 
1100°C. In acest caz carbonul se oxidează complet, trans- 
formîndu-se în bioxid de carbon. Bioxidul de carbon este 
captat de un absorbant special, de exemplu ascarit, adică 
azbest îmbibat cu hidroxid de sodiu. Creşterea greutăţii 
absorbantului arată cît C0 2 s-a degajat la arderea unei 
probe de oţel de greutate cunoscută şi permite să se calcu¬ 
leze conţinutul procentual de carbon în oţel. 

Există metode suficient de precise şi de rapide care per¬ 
mit determinarea conţinutului de mangan, sulf, fosfor şi 
siliciu în oţel, ca şi al tuturor celorlalte impurităţi. 

Dar informaţiile asupra compoziţiei chimice a oţelului 
sînt insuficiente pentru aprecierea proprietăţilor sale; 
trebuie cunoscută de asemenea şi structura metalului. în 
metalurgie se aplică pe scară largă aşa-numita analiză 
fizico-chimică, care, în esenţă, constă din determinarea 
dependenţei proprietăţilor metalului de compoziţia lui. 
Datele obţinute se reprezintă sub formă de grafice, denumite 

diagrame de stare. De exemplu, se poate alcătui diagrama 
topirii aliajelor de fier cu carbon, care să arate cum variază 
temperatura de topire a metalului în funcţie de carbonul 
ce-1 conţine. Pe această diagramă se poate urmări uşor ce 
schimbări se produc in metal la răcirea acestuia şi prin ce 
transformări reciproce sint legaţi diferiţii compuşi ce intră 
în structura metalului. Analiza fizico-chimică se utilizează 
pe scară largă pentru studiul proprietăţilor aliajelor. 

S-a arătat mai sus că cu cît sînt mai mici şi mai compacte 
granulele din structura interioară a metalului, cu atît este 
mai mare rezistenţa sa. Structura cristalină interioară a 
metalului se studiază, de exemplu, la microscop. Pentru 
aceasta proba se polizează, iar asupra suprafeţei şlefuite 
obţinute se acţionează cu diferite substanţe chimice (aşa- 
numita decapare). 

In cazul în care metalul nu este omogen, diferiţii săi 
componenţi sînt atacaţi in mod diferit la decapare, ceea ce 
se observă la studiul microscopic. Se înţelege că pentru 
astfel de studii metalografice este necesar un microscop spe¬ 
cial care funcţionează în lumină reflectată, deoarece meta¬ 
lul nu este transparent. Se obţin date preţioase şi cu ajutorul 
cercetării cu raze Rontgen. 

Fără metode ştiinţifice precise de studiu al metalelor, 
aliajelor şi proprietăţilor acestora, ar fi de neconceput obţi¬ 
nerea unor materiale cu proprietăţi dorite, prestabilite. 


De la oţelăria Martin la producţia finită 

Să ne întoarcem din nou în secţia Martin. Topirea s-a 
terminat; în cuptorul Martin străluceşte orbitor metalul 
topit. Analiza de laborator a arătat că s-a obţinut oţel cu 
compoziţia cerută. S-ar părea că toată lumea poate răsufla 
uşurată: drumul îndelungat şi dificil al fierului de la mi¬ 
nereu la metal s-a terminat. Lucrurile nu stau însă aşa! 
Oţelul finit se toarnă în lingotiere şi se lasă să se răcească. 

Ce se întîmplă în acest caz? 

La răcire, oţelul scade ca volum, „se contractă 11 . Ca 
rezultat, în partea superioară a lingoului se formează o 
retasură. Este clar că metalul cu’ oj astfel de retasură nu 
poate „lucra 11 , de aceea partea superioară a lingoului se 
taie şi se trimite la retopire. 

La răcirea oţelului în lingotiere, metalul cristalizează 
neuniform, ceea ce are ca rezultat o structură neomogenă 
a lingoului: lingă pereţii lingotierei cristalele sînt mici, 
in timp ce în stratele mai profunde, unde răcirea se face mai 
lent, granulele de metal sint mai mari. Pentru a evita 
neomogenităţile şi a îmbunătăţi proprietăţile mecanice ale 
metalului, lingourile trebuie prelucrate suplimentar, com¬ 
primate. 

Lingourile încălzite la l 100— 1 200°C trec la bluminguri 
şi slebinguri. Aici lingoul, incălzit la roşu, este prins între 
valţuri între care distanţa scade treptat. In acest caz meta¬ 
lul lingoului este comprimat, amestecat. Un dispozitiv 
special deplasează lingoul, îl întoarce pe o parte şi pe alta. 
Pînă la urmă lingoul iese din „strînsoarea de fier“ a blu- 
mingului sub forma unei bare cu secţiune pătrată, care se 
taie în bucăţi diferite — blumuri. La slebinguri, o pereche 
de valţuri de presare sînt aşezate vertical, iar o altă pereche 
— orizontal. Deoarece fiecare pereche de valţuri are alte 
diametre, la slebing lingoul nu se transformă în bară, ci 
intr-o placă, care se taie în „sleburi“. 

După cum se vede, înainte de a trimite oţelul la o prelu¬ 
crare ulterioară, trebuie efectuate succesiv două operaţii: 
turnarea şi răcirea oţelului în lingotiere şi ulterior prelu¬ 
crarea lingourilor in secţiile de laminoare. 

Nu s-ar putea oare combina într-un mod oarecare aceste 
operaţii? Lucrul acesta este posibil. 

In prezent există instalaţii pentru turnarea continuă a 
oţelului. Aici oţelul se toarnă într-un cristalizor — o lingo- 
tieră cu pereţi dubli răciţi cu apă. După cîteva minute, 
stratul exterior de oţel s-a solidificat, iar un mecanism 
special trage in jos lingoul din cristalizor. In partea do sus 
intră noi cantităţi de metal topit, care, apăsind asupra stra- 
telor inferioare, nu permit formarea de retasuri. Astfel se 
obţine ceva asemănător cu un lingou lung. în timpul în 
care primele porţii de oţel ajung la capătul sistemului, 
metalul s-a solidificat complet. Lingoul obţinut este omo¬ 
gen, scad mult deşeurile. După tăierea lingoului, din in¬ 
stalaţie ies blumuri finite. 

In prezent, ştiinţa şi practica metalurgiei au elaborat şi 
alte procedee de îmbunătăţire a structurii metalului. Este în 
perspectivă introducerea pe scară largă a turnării oţelului 
sub vid. Astfel gazele dizolvate în metalul topit se îndepăr¬ 
tează, iar structura oţelului se îmbunătăţeşte. 

Blumurile şi sleburile obţinute trec la laminoare. Aici 
metalul Încălzit la roşu trece printr-un sistem de valţuri de 
formă diferită şi iese din laminor sub forma unui laminat 
cu profilul necesar. Oţelul este apoi prelucrat cu ajutorul a 
diferite maşini-unelte; se obţin în cele din urmă produsele 
de oţel aşa cum sîntem obişnuiţi să le vedem. 

„Ei, în sfîrşit, drumul fierului se apropie de sfirşit!“, 
veţi spune. Nu vă grăbiţi! Foarte adesea produsul obţinut 
încă nu poate „lucra“. 

Să vedem care sînt cerinţele vieţii faţă de produsele din 
metal. Se înţelege că aceste cerinţe sînt foarte variate şi 
depind de scopul piesei şi de condiţiile în care ea „lucrează". 

După care proprietăţi se poate aprecia calitatea metalu¬ 
lui? Există cîteva criterii ale calităţii. Cele mai importante 
sînt: duritatea, rezistenţa la rupere, plasticitatea, elasti¬ 
citatea, fluajul (capacitatea de a-şi schimba forma chiar sub 
influenţa unor sarcini mici, însă care acţionează timp înde¬ 
lungat). In sfîrşit, o proprietate foarte importantă este rezis¬ 
tenţa metalului, capacitatea sa de a suporta timp îndelungat 
sarcini care variază ca mărime şi direcţie. Arborele cotit al 
motorului are o formă complicată şi funcţionează foarte 
intens: numai într-un sezon agricol arborele cotit al unui 
motor de tractor face în medie 50 000 000 de rotaţii. In aceste 
condiţii, şi metalul oboseşte! De aceea este important să se 
poată aprecia limita de rezistenţă a metalului, adică sarcina 
pe care o piesă o poate suporta indiferent de cîte ori fără a se 
distruge. 

Mai jos se va vorbi şi despre oţelurile speciale, caro conţin 
adaosuri de alte elemente, ceea ce permite a varia în limite 
largi proprietăţile oţelului. S-a constatat însă că şi oţelurile- 
carbon simple sau fontele pol avea, după o prelucrare spe¬ 
cială, proprietăţi diferite la una şi aceeaşi compoziţie. 

Tuturor le este cunoscută călirea oţelului, un exemplu de 
prelucrare termică a metalului. Produsul din oţel se încăl¬ 
zeşte pînă la o temperatură de aproximativ 900°C. Metalul 
se restructurează şi la sfîrşitu 1 încălzirii constă din cristale 
mixte de fier gama şi carbură de fier, Fe 3 C, aşa-numita 
austenită. După aceea oţelul se introduce în apă rece. Ca 
rezultat al răcirii rapide, austenita se descompune, dînd 
marlensita, deosebit de dură. Astfel oţelul s-a călit. 

La răcirea rapidă, în structura metalului s-au creat ten¬ 
siuni mecanice interne care măresc fragilitatea oţelului. De 
aceea produsul călit trebuie decălit, încălzindu-1 din nou, 

însă la o temperatură relativ redusă, la care structura să nu 
se schimbe, dar să dispară tensiunile interne. Temperatura 
decălirii depinde de ceea ce este mai avantajos de păstrat în 
mai mare măsură - duritatea sau elasticitatea. Practic, 
instrumentele de oţel, la care ne interesează în special duri¬ 
tatea, se decălesc la 100—150°C. La confecţionarea arcurilor 
sau a resorturilor insă, este, desigur, mai importantă elas¬ 
ticitatea, de aceea ele se decălesc la o temperatură mai înaltă, 
şi anume pînă la 250—300°C. 

'tratamentul termic permite să se realizeze şi dirijarea 
proprietăţilor fontei. 

Astfel, tratamentul termic permile să fie mobilizate rezer¬ 
vele interne ale rezistenţei metalului şi, fără a-i schimba 
compoziţia chimică, să i se schimbe proprietăţile într-un 
sens sau altul. Cerinţele industriei faţă de produsele metalice 
sînt atît de mari şi de variate, încît nu se poate recurge numai 
la rezervele interne. Trebuie chemaţi în ajutor alţi membri 
ai vastei familii a elementelor chimice. 


Prietenii şi duşmanii fierului 

S-a constatat că nu întotdeauna este necesar ca proprie¬ 
tăţile oţelului să fie aceleaşi în întregul volum al produsu¬ 
lui. De exemplu, roţile vagoanelor de cale ferată sau angre¬ 
najele diferitelor mecanisme trebuie să îmbine două cali¬ 
tăţi care par opuse: tenacitatea şi duritatea. Intr-adevăr, 

prin duritate trebuie să se caracterizeze numai suprafaţa 
acestor produse, adică stratele cele mai exterioare ale meta¬ 
lului, care sint supuse sarcinii maxime şi trebuie să reziste 
la uzură prin frecare. 

Aceste produse se confecţionează din oţel tenace cu con¬ 
ţinut redus de carbon, iar apoi suprafaţa lor se cementează: 
se încălzeşte piesa finită în prezenţa carbonului şi a oxidu¬ 
lui de carbon la 900°C. în aceste condiţii carbonul începe 
să pătrundă în metal, însă numai la suprafaţă. Ca rezultat, 
un strat de metal cu grosime de 0,5—2 milimetri devine dur, 
păstrîndu-se tenacitatea stratelor interioare ale metalului. 

Prin încălzirea unui produs de oţel pînă la 500°C în pre¬ 
zenţa amoniacului, suprafaţa se saturează cu azot. In acest 
caz se formează nitrura de fier, Fe 4 N, o substanţă atît de dură, 
încît face ca suprafaţa să fie foarte rezistentă, cu toate că 
grosimea acestui „blindaj 11 nu este de loc mare. Acest proces 
se numeşte nitrurare. 

Berilurile do fier, care se formează la încălzirea pieselor 
în pulbere de bcriliu, nu măresc numai de 1,5—2 ori rezis¬ 
tenţa oţelului, ci îl şi protejează contra oxidării la tempera¬ 
turi înalte. La borurarea oţelului, rezistenţa sa creşte de 
trei ori. 

Deseori pentru îmbunătăţirea proprietăţilor oţelului pie¬ 
sele se acoperă cu un strat subţire al unui alt metal. Lucrul 
acesta se poate face pe diferite căi. 

Astfel, oţelul se poate croma electrolitic. Deşi grosimea 
stratului de crom depus este în total de 0,005 milimetri, el 
este suficient pentru a mări considerabil rezistenţa piesei. 

Nichelul se poate aplica pe oţel şi mai simplu: piesa se 
scufundă într-o soluţie do săruri de nichel încălzită. Fierul, 
ca metal mai activ, înlocuieşte nichelul, care se depune pe 
suprafaţa piesei. Produsele nichelate pot fi utilizate cu succes 
la temperaturi ridicate. 

Acoperiri foarte subţiri si rezistente se pot obţine prin 
metoda cu seîntei electrice. Piesa de otel se leagă de o sursă 
de curent şi de suprafaţa acesteia se apropie un alt electrod, 
făcut din metalul ce se doreşte să fie aplicat pe oţel. Se pro¬ 
duce o descărcare şi particule extrem de mici ale metalu¬ 
lui protector încep să se pulverizeze şi să se depună pe supra¬ 
faţa piesei respective. Aceeaşi metodă permite să se aplice 
pe suprafaţă carbon şi aliaje dure, în ultimul caz rezistenţa 
piesei crescând de zeci de ori. 

Pînă acum s-a vorbit numai despre suprafaţa pieselor din 
oţel şi despre îmbunătăţirea proprietăţilor acesteia cu anu¬ 
mite elemente care joacă rolul de ajutoare ale fierului. Un 
arsenal inepuizabil de proprietăţi dintre cele mai preţioase 
posedă însă numeroasele aliaje pe bază de fier. Ele se obţin 
de obicei din fier forjabil, căruia i se adaugă, în cuptoare 
Martin sau electrice, alte elemente in cantităţi calculate 
riguros. 

Pentru a adăuga oţelului crom, molibden, wolfram, de 
obicei se introduc în cuptor nu chiar aceste elemente singure, 
ci aliajele lor cu fierul, aşa-numitele feroaliaje. Ferocromul, 
de exemplu, conţine 60% crom, feromolibdenul pînă la 
75% molibden. 

In prezent, influenţa adăugării la oţel a diferitelor ele¬ 
mente este destul de bine studiată, astfel incit se poate pre¬ 
vedea dinainte cum va înrîuri asupra proprietăţilor oţelu¬ 
lui un adaos sau altul. Aşa, de pildă, adăugarea la oţel a 
siliciului îi măreşte elasticitatea, a manganului — tena¬ 
citatea şi rezistenţa la şoc. 

Oţelul care conţine wolfram capătă o rezistenţă neobiş¬ 
nuită, care se păstrează şi la temperaturi înalte. Acest lucru 
este foarte important, deoarece, la viteze mari de tăiere a 
metalului, cuţitul se încinge din cauza frecării şi, dacă este 
confecţionat din oţel obişnuit, îşi pierde duritatea. Pentru 
oţelul cu wolfram însă, care se şi numeşte „oţel rapid", 
această încălzire nu este gravă: el răminc dur şi in conţi- 




nuare. In compoziţia acestui oţel, in afară de wolfram (18%), 
intră crom (4%) şi vanadiu (1%). 

în mod analog acţionează adăugarea la oţel a borului. 
Niobiul face ca oţelul să fie deosebit de potrivit pentru con¬ 
fecţionarea electrozilor aparatelor de sudură electrică: 
sudura în acest caz este rezistentă şi curată. 

Prezenţa simultană în oţel a wolframului, molibdenului 
şi vanadiului conferă aliajului o rezistenţă atît de mare, îneît 
poate fi utilizat pentru confecţionarea blindajului la tancuri 
(precum şi a capetelor proiectilelor care străpung acest 
blindaj). 

Este foarte interesantă influenţa vanadiului asupra pro¬ 
prietăţilor oţelului. Rolul său este dublu: carburile de vana¬ 
diu, incluse la topire în structura oţelului, măresc mult rezis¬ 
tenţa acestuia. Ce înseamnă aceasta? Vanadiu! leagă şi 
îndepărtează din oţel sub formă de zgură gazele dizolvate, 
şi anume azotul şi oxigenul, de aceea oţelul capătă o struc¬ 
tură mai densă, mai fin granulată. Ca rezultat creşte rezis¬ 
tenţa produselor. 

Drept modificatori se utilizează de asemenea elementele 
grupei a doua a sistemului periodic — magneziul şi slron- 
ţiul. Strontiul leagă sulful şi fosforul, conţinutul acestor 

impurităţi dăunătoare in oţel scăzînd de 2—3 ori (sulful) 
şi de 10 ori (fosforul). 

Calitatea oţelului este îmbunătăţită şi prin adăugarea 
de zirconiu. Cromul face ca oţelul să devină foarte rezistent 
la coroziune. Astfel, in componenţa oţelului inoxidabil 
intră 18% crom şi 9% nichel. Din acest oţel se confecţio¬ 
nează numeroase piese importante de maşini, aparatură 
chimică, precum şi corpurile submarinelor. Aliajul care 
conţine 35% nichel şi 8% crom („elinvarul") este foarte elas¬ 
tic, de aceea se utilizează pentru confecţionarea diferitelor 
arcuri, inclusiv a celor pentru ceasornice. 

Dintre celelalte aliaje pe bază de fier amintim aliajul 
„invar", care are un coeficient foarte mic de dilatare şi care 
conţine 36% nichel, 0,5% magneziu şi 0,5% carbon. Acest 
aliaj este foarte necesar pentru confecţionarea aparatelor de 
precizie. Din el se pot face diferite etaloane şi calibre. Inva¬ 
rul poate înlocui aliajul mult mai scump de platină şi iri- 
diu, posedînd aceleaşi proprietăţi. 

Aliajul care conţine 46% nichel şi 0,15% carbon înlocu¬ 
ieşte cu succes platina cea scumpă, cîndva considerată de 
neînlocuit in cazurile în care trebuia sudat metal pe sticlă: 
platina şi sticla au coeficienţi de dilatare foarte apropiaţi. 
Aliajul nostru, care din această cauză se numeşte „plati- 
nit“, are acelaşi coeficient de dilatare, dar este cu mult mai 
ieftin. 

Vedeţi ce multe ajutoare are fierul? Uneori însă fierul şi 
ajutorul lui fac schimb de locuri; fierul serveşte ca adaos 
la alte metale. Astfel, în foarte cunoscutul aliaj „nicrom“, 
utilizat pentru confecţionarea spirelor aparatelor de încăl¬ 
zire electrică, fierul intră în proporţie de 16%. Baza aliaju¬ 
lui o reprezintă nichelul (67,5%) şi cromul (15%), după cum 
se vede şi din denumirea aliajului. 

Este bine cunoscută remarcabila colaborare a fierului cu 
betonul in construcţiile de beton armat. In acestea se îmbină 
calităţile pozitive ale ambelor materiale şi sînt evitate în 
mare măsură neajunsurile pe care le prezintă separat beto¬ 
nul şi fierul. 

Fierul are mulţi prieteni. Are însă şi duşmani. Trebuie 
amintit că sulful şi fosforul înrăutăţesc mult proprietăţile 
metalului, făcîndu-1 casant. Pentru respectarea adevărului 
remarcăm că mici cantităţi de fosfor în fontă sînt chiar 
utile, deoarece îmbunătăţesc calităţile de turnare ale fontei. 


14 * 

Duşmanii fierului sini substanţele chimice agresive. Acţiu¬ 
nile chimice distructive ale mediului înconjurător asupra 
metalului sint cuprinse sub denumirea de coroziune. Coro¬ 
ziunea este o urgie groaznică a tehnicii, deoarece din cauza 
ei se pierde anual pină la 35% din întregul metal obţinut în 
acest tini])! 

Care este cauza coroziunii? Aerul conţine întotdeauna o 
cantitate oarecare de bioxid de carbon precum şi compuşi 
oxigenaţi ai sulfului, formaţi la arderea combustibililor. 
Acest fapt, împreună cu acţiunea umidităţii şi a oxigenului, 
duce la distrugerea acoperişurilor din fier, a coşurilor de fum 
din fier ş.a.m.d. Acesta este un exemplu de coroziune gazoasă. 
O astfel de coroziune distruge obiectele din fier în uzinele 
chimice, in care aerul conţine urme de substanţe atît de ac¬ 
tive ca acidul clorhidric gazos, oxizii de azot. 

Se înţelege că în măsură şi mai mare sini corodate tuburile 
din oţel prin care se transportă diferitele lichide agresive 
în uzinele chimice. Din cauza coroziunii chimice, aceste 
tuburi trebuie confecţionate din materiale speciale: dife¬ 
rite aliaje, mase plastice ş.a.m.d. 

Cel mai aprig duşman al fierului este „inofensiva" apă, 
cunoscută tuturor. Cantitatea cea mai mare de fier se pierde 
din cauza coroziunii umede, care se produce la contactul 
obiectelor metalice cu apa sau cu vaporii de apă. Esenţa 
acesteia constă în înlocuirea hidrogenului din apă cu fier: 


Fe + 2H + -» Fe 2+ + H 2 . 


Această reacţie este asemănătoare cu reacţia fierului cu 
acizii, dar, desigur, acizii, disociaţi în soluţii, dau cu mult 
mai mulţi ioni de hidrogen, de aceea coroziunea chimică se 
produce mult mai rapid. 

Ca şi în cazul altor reacţii chimice, coroziunea va decurge 
mai rapid dacă produsele ce se formează în reacţie sînt legate 
în diferite moduri. Se înţelege că bioxidul de carbon, legînd 
ionii de fier, favorizează coroziunea: 

Fe 2+ + C0 2 + H 2 0 -> FeC0 3 + 2I1 + . 

Acelaşi rol îl are şi oxigenul din aer, care, legînd hidro¬ 
genul degajat la coroziune, o favorizează. In plus, oxigenul, 
înlăturînd hidrogenul, care protejează suprafaţa fierului 

(depolarizare), accelerează de asemenea coroziunea. în 
sfîrşit, oxigenul oxidează fierul bivalent, făcîndu-1 să devină 
trivalent. Rezultatul total al proceselor care se desfăşoară 
în coroziunea umedă se poate exprima prin ecuaţia: 

4Fe + 211,0 + 30 2 -» 2(Fe,0 3 • 11,0). 

Astfel rugina este un oxid hidratat al fierului. 

De ce fierul chimic pur este mult mai rezistent la coro¬ 
ziune decît metalul tehnic obişnuit? Acest lucru devine clar 
dacă considerăm coroziunea ca un proces electrochimie. 

Amintim că la contactul a două metale care se deosebesc 
între ele prin uşurinţa diferită cu care cedează electronii de 
valenţă, adică prin activitatea lor chimică, apare o dife¬ 
renţă de potenţial, metalul mai puţin activ devenind electro- 
negativ, iar cel mai activ — electropozitiv. în cazul în care 
apa conţine chiar o cantitate mică de electrolit, în ea se 
formează un element galvanic: hidrogenul se degajează la 
electrodul format de metalul mai puţin activ, în timp ce 
metalul mai activ se dizolvă. Metalele pure nu formează 
mieroelemente galvanice, de aceea ele sint mai stabile. 

Dar mieroelemente galvanice nu formează numai două 
metale. Astfel, la ruginirea oţelului-carbon obişnuit apare 
un microelement galvanic, în care fierul serveşte drept catod 
şi de aceea se distruge, iar rolul anodului îl are o carbură de 
fier — cementita. Microelementul galvanic se poate forma 
şi în cazul în care pe suprafaţa metalului există impurităţi: 
praf, bucăţele de cărbune ş.a.m.d. 

Se ştie că, pentru a proteja fierul contra coroziunii, unele 
obiecte se acoperă cu zinc (zincare) sau cu staniu (cosi- 
torire). în cazul deteriorării stratului protector (zgîrieturi, 
fisuri ş.a.m.d.), procesele de coroziune se desfăşoară diferit, 
în primul caz se distruge zincul, el fiind mai activ decît 
fierul, iar în al doilea caz fierul, deoarece staniol este un 
metal mai puţin activ. 

Din aceeaşi cauză, cînd se deteriorează acoperirile de 
nichel, se distruge şi fierul, iar nichelul, mai puţin activ, se 
păstrează. Din acest punct de vedere, frumoasele produse 
nichelate, oricît ar părea ele de „aristocratice" în comparaţie 
cu găleţile obişnuite, acoperite cu zinc şi de loc strălucitoare, 
pierd totuşi întrecerea cu acestea din urmă cînd sini atinse 
de coroziune. 

Deoarece pentru formarea unui microelement galvanic este 
necesară o soluţie de electrolit, coroziunea se desfăşoară 
deosebit de intens in apa sărată do mare, în aceasta fiind 
dizolvate numeroase săruri. Chiar în apa de ploaie, relativ 
curată, nimeresc din aerul prăfuit suficiente substanţe pentru 
a se asigura formarea unui cuplu galvanic, ceea ce înseamnă 
şi coroziune. 

Procesele de coroziune cu care am făcut cunoştinţă aici 
numai pe scurt sînt deosebit de complexe. De aceea, cu toate 
eforturile unui mare număr de savanţi, coroziunea prezintă 
încă multe aspecte neclare, şi teoriile existente sînt deseori 
discutabile. Ştiinţa se dezvoltă însă continuu, zi de zi se 
acumulează date tot mai noi care ne permit să ne reprezen¬ 
tăm tot mai corect şi mai precis procesele care se produc in 
cadrul coroziunii şi să învăţăm cum le putem controla. 

Care sînt mijloacele de protecţie împotriva coroziunii? 
In primul rînd este necesar să tindem spre obţinerea unei 
suprafeţe omogene. Suprafeţele şlefuite sînt puţin atacate 
de coroziune, deoarece ele prezintă mai puţine neomogeni- 
tăţi mecanice care să favorizeze oxidarea neuniformă şi 
formarea unor microelemente galvanice. Din aceeaşi cauză, 
obiectele trebuie curăţate dc praf. 

Acolo unde este posibil, metalul trebuie protejat contra 
umidităţii. Cel mai simplu mod de a realiza o astfel de pro¬ 
tecţie este ungerea obiectelor confecţionate din fier cu unsori, 
al căror strat nu permite accesul umidităţii şi al oxigenului 
la suprafaţă. Deseori, produsele din fier se vopsesc sau se 
lăcuiesc, sau, după cum am arătat, se cositoresc, se zin- 
chează, se nichelează. 

Cunoaştem cromarea oţelului. Rezistenţa la coroziune a 
produselor cromate se explică prin faptul că cromul se aco¬ 
peră foarte rapid, în contact cu aerul, cu un strat extrem de 
subţire de oxid dens şi omogen, Cr 2 0 3 , care nu admite acce¬ 
sul umidităţii şi al oxigenului la metal şi de aceea îl pasivi- 
zează în mod sigur. 

Din păcate, oxizii fierului însuşi nu pasivizează metalul 
decît în cazul în care au fost obţinuţi In condiţii speciale. 
De regulă, oxizii de pe suprafaţa fierului sînt atît de poroşi, 
incit nu împiedică ruginirea ulterioară. 

Suprafaţa obiectelor metalice încălzite timp îndelungat 
intr-o soluţie concentrată de salpetru şi alea 1 ii se închide 
la culoare ca urmare a formării unei pelicule protectoare de 
oxid. Acest proces de pasivizare a fierului se numeşte bru- 
nare. Pelicule protectoare foarte rezistente se obţin la fos- 
fatarea suprafeţei cu fosfaţi de fier şi de mangan. 

Studiind procesele electrochimice care se produc la rugi- 
nire, oamenii au găsit metode ingenioase de luptă contra 
coroziunii. De exemplu, dacă de fundul unui vapor se fixează 
o placă de zinc şi apoi se leagă printr-un conductor de corpul 
metalic al navei, zincul se va dizolva, iar corpul de oţel va 
rămîne nevătămat. 

Se fac cercetări perseverente pentru a găsi substanţe care să 
încetinească coroziunea, catalizatori negativi ai coroziunii 
(inhibitori). Drept astfel de substanţe servesc, de exemplu, 
cromatul de sodiu şi substanţe organice, ca formolul şi 
urotropina. Problema luptei contra coroziunii continuă să 
rămînă o problemă ştiinţifică dintre cele mai importante, 
care atrage forţe ştiinţifice considerabile. 


„Epoca fierului" continuă 

Fierul este cunoscut omului de mii de ani. Introducerea 
obiectelor confecţionate din fier în practica muncii oamenilor 
în locul cuprului şi al bronzului a constituit o revoluţie 
tehnică atit de importantă, incit o mare perioadă din viaţa 
omenirii este denumită „epoca fierului". Astăzi, perioada 
in care trăim este deseori denumită epoca materialelor 
plastice, uneori epoca aluminiului, dar rareori se mai vor¬ 
beşte despre „epoca fierului". Şi pe nedrept! 

Să judecăm. S-a calculat că în întreaga istorie a omenirii 
s-au extras din Pămînt cîteva miliarde de tone de fier. Mare 
parte din această cantitate a fost. pusă în slujba omului în 
cursul ultimei sute de ani. 

In acest timp oamenii au început să utilizeze numeroase 
materiale noi, dintre care aluminiul, titanul, wolframul, 
vanadiu], materialele plastice ş.a.m.d. In acelaşi timp însă 
creşte în fiecare an şi producţia de fier. Dacă în 1900 în în¬ 
treaga lume s-au obţinut circa 42 000 000 de tone de fier, 

în 1940 s-au obţinui 105 000 000 de tone 1 . In 1965 se prevede 
să se obţină în Uniunea Sovietică pină la 91 000 000 de tone 
de oţel, iar în 1980 pină la 250 000 000 de tone de oţel. 

Fără îndoială, dominaţia fierului se reduce o dată cu 
introducerea în tehnică a noilor materiale. Este şi firesc: 
fiecare material trebuie folosit cu utilitatea maximă acolo 
unde este mai raţional. In aviaţie, fierul „nu este admis 11 
de către aliajele de aluminiu şi de magneziu. Şi în cosmos, 
după toate probabilităţile, fierul nu va putea fi întîlnit, 
ca şi cu mii de ani în urmă, decit sub formă de meteoriţi: 
nu are proprietăţi utile în construcţia de nave cosmice. 
Chiar şi pe Pămint fierul are în prezent numeroşi concu¬ 
renţi: într-un şir de produse este înlocuit de aluminiu şi de 
materialele plastice. Perspective mari prezintă metalele 
recent introduse: titanul, care, in special, este cu mult mai 
puţin sensibil la coroziune şi de aceea „trăieşte" peste o sută 
de ani; vanadiu], berii iu 1 şi altele, despre care se va vorbi 
în capitolul următor. 

Cu toate avantajele lor indiscutabile insă, toate aceste 
metale au un neajuns extrem de important: sînt scumpe şi 
producţia lor se exprimă prin cifre care greu se pot compara 


1 in cadrul politicii de industrializare socialistă a ţării, dusă de 
P.M.R., dezvoltarea industriei siderurgice a R.P.R. este una din pre¬ 
ocupările principale ale puterii populare. 

Imediat după naţionalizare s-au luat măsuri pentru reconstruirea 
industriei siderurgice, pentru modernizarea vechilor instalaţii, pentru 
introducerea de instalaţii noi de mare capacitate, pentru mărirea 
capacităţilor instalate. S-au construit furnale înaite de capacităţi 
ridicate şi cu un grad înalt de automatizare, comparabile cu cele din 
ţările puternic industrializate. Furnalele înalte construite în ultimii 
ani au atins capacitatea de 1 000 mc, faţă de 180 mc în 1938. încă din 
1957, în centrul siderurgic de la Hunedoara, s-a pus în funcţiune o 
oţelărie echipată cu cuptoare de 20 tone, iar în viitor s-au prevăzut 
noi oţelării echipate cu cuptoare do 185—400 tone capacitate. Este 
suficient a arăla că producţia unui cuptor de 400 tone de la Hunedoara 
este superioară producţiei de oţel a Romîniei din 1938. Producţia de 
fontă a fost în 1964 de cca. lă'/a ori mai mare ca în 1938, iar cea de oţel 
de aproape 11 ori. Numai în perioada 1959 — 1963, atît producţia de 
fontă, cit şi cea de oţel s-au dublat. în această perioadă s-a dezvoltat 
producţia de oţeluri speciale pentru rulmenţi, pentru industria electro¬ 
tehnică etc., ca şi producţia de oţeluri inoxidabile, refractare şi altele. 
Calitatea minereului de fier s-a îmbunătăţit prin realizarea de insta¬ 
laţii de îmbogăţire şi aglomerare. 

A început construcţia combinatului siderurgic de la Galaţi — unul 
din cele mai mari obiective industriale ale ţării, care la începutul 
deceniului viitor va livra o producţie de oţel ce va depăşi întreaga 
producţie a ţării din 1963 (N.t.). 

cu cele ale fierului. Astfel, vanadiu! se obţine în prezent in 
cantitate aproximativ de 20 000 de ori mai mică decît fierul 
şi numai de 5 ori mai mare declt aurul. 90% din întreaga 
producţie de wolfram se utilizează pentru obţinerea oţelului 
pe bază de fier, căci obiectele făcute numai din el ar fi exce¬ 
siv de scumpe. 

In prezent, partea fierului reprezintă 94% din cantitatea 
totală a metalelor utilizate în tehnică. Toate acestea permit 
să se afirme că tehnica se va dezvolta încă timp îndelungat 
prin îmbinarea raţională a materialelor noi cu cele vechi 
şi mai ales cu încercatul metal — fierul. 



DAR DACĂ N-AR MAI 
EXISTA FIERUL? 


Atunci s-ar produce o catastrofă cu adevărat mondială, 
lată cum o descrie savantul sovietic Fersman: „...Pe străzi 
s-ar vedea semnele unei distrugeri groaznice: nici şine, nici 
vagoane, nici locomotive, nici automobile... chiar pietrele 
de pavaj s-ar transforma intr-un praf argilos, iar plantele 
ar începe să se pipernicească şi să piară fără acest metal 
dătător de viaţă. Distrugerea s-ar întinde ca un uragan pe 
întregul Pămint şi pieirea omenirii ar fi inevitabilă. 

De altfel omul nu ar ajunge să trăiască pînă la acest 
moment deoarece, fiind lipsit de cele trei game de fier din 
corpul şi sîngele său, şi-ar înceta existenţa înainte de a se 
fi produs evenimentele descrise...“. 

Iar dacă ipoteza privitoare la existenţa nucleului de fier 
al Pămintului este reală, dispariţia fierului ar însemna 
pieirea planetei noastre. 

Se înţelege că nu se poate întîmpla nimic asemănător şi 
că această imagine fantastică are doar rostul de a sublinia 
marele rol al fierului în viaţa noastră. 

Această problemă poate fi însă pusă şi pe o bază cu totul 
reală. In esenţă, activitatea conştientă a omului are ca 
urmare că fierul, concentrat în zăcămintele miniere şi extras 
pentru necesităţile industriei, se dispersează continuu pe 
întreaga planetă şi se pierde ireversibil. Nu e greu de înţeles 
îngrijorarea oamenilor de ştiinţă în legătură cu problema 
ce se va întîmpla dacă se vor epuiza bogatele zăcăminte de 
fier, care nu sînt prea numeroase pe planeta noastră. Acest 
fapt ne îndreptăţeşte să punem — de astă dată în mod cu 
totul serios — întrebarea care alcătuieşte titlul capitolului 
nostru. Problema metalelor zilei de astăzi şi a metalelor 
zilei de mîine este o problemă reală. 

Aceasta însă nu este încă tot. Pînă acum a fost vorba 
despre cantitatea de fier. Nu trebuie uitată însă şi o altă 

latură, mai importantă, calitativă, a problemei metalelor. 
Atunci cînd s-a vorbit de exemplu, despre aliajele de fier, 
s-a subliniat: acest aliaj este mai rezistent decît oţelul 
carbon obişnuit, celălalt este mai refractar, al treilea este 
mai uşor şi nu se teme de coroziune. Toate împreună înseamnă 
că, in ceea ce priveşte proprietăţile lor, ele sînt superioare 
fierului sau oţelului-carbon obişnuit. 

Căutarea unor metale noi care să înlocuiască fierul este 
legată de cerinţele tot mai noi pe care le pune tehnica în 
ce priveşte calitatea materialelor folosite. Aceste exigenţe 
devin atît de mari, incit deseori oţelurile aliate nu le mai 
pot satisface. 

Pentru strungurile cu tăiere rapidă sînt necesare cuţite 
mai dure şi mai refractare decît cele mai bune oţeluri de 
calitate. Pentru industria chimică sînt necesare materiale 
care să reziste mai bine la coroziunea chimică decit oţelul 
inoxidabil... Dacă ne amintim că otelul inoxidabil s-a obţi¬ 
nut prin adăugarea la fier a unor metale de aliere ca cromul 
şi nichelul, iar oţelul de tăiere rapidă prin adăugarea wolfra¬ 
mului, este naturală încercarea de a se recurge la aceste 
metale pentru a se obţine materiale mai bune decît aliajele 
pe bază de fier. 


împreună cu fierul şi în locul fierului 

Elementele care înconjură fierul în sistemul periodic — 
cobaltul, nichelul, cromul, molibdenul, wolframul şi vana- 
diul — au intrat în industrie în special datorită fierului. 
S-a arătat cît do favorabil influenţează adaosuri chiar 
minime ale acestor elemente asupra calităţii oţelului. 
Iată numai un exemplu: încă în 1907 obţinerea unui aliaj 
refractar, conţinînd — în afară de fier — crom şi molibden, 
a permis mărirea vitezei de tăiere a metalului de la 5 pînă 
la 40 de metri pe minut. Creşterea productivităţii de opt 
ori a oferit cea mai bună recomandaţie elementelor de aliere. 
Fără vanadiu nu ar exista automobilul, fără crom oţelurile 
inoxidabile. Dar o „specialitate" autonomă, independentă 
de fier au obţinut aceste metale abia mai târziu. 

In 1957 s-au obţinut viteze de tăiere de I 500—2 000 de 
metri pe minut. Oţelul do tăiere rapidă pe bază de fier nu 


219 



a suportat aceste viteze: in timpul lucrului cuţitul se încăl¬ 
zea, rezistenţa Iui scădea foarte mult. Au fost găsite aliaje 
noi fără fier. Un astfel de aliaj este cel care conţine carbură 
de wolfram şi cobalt. In prezent se obţin oţeluri care conţin 
pînă la 90% molibden sau wolfram, iar aliajul constînd din 
cobalt, nichel, crom şi molibden rezistă tuturor acizilor, cu 
excepţia celui fluorhidric. 

Nu trebuie uitat că fiecare dintre elementele aliate este 
el însuşi mai greu fuzibil decît fierul, iar wolframul nu are 
egal printre metale: temperatura de la suprafaţa Soarelui 
este numai de două ori mai mare decît cea necesară pentru 
topirea wolframului. Wolframul se forjează şi se laminează 
foarte bine. 



Se înţelege acum de ce i s-a deschis un drum larg în ramu¬ 
rile industriei în care fierul nu ar mai putea „lucra“, de 
exemplu în electrotehnică şi radiotehnică.■ 

Aceste ramuri au necesitat materiale noi. Sîrma subţire 
de wolfram (0,01—0,5 milimetri) străluceşte în miliarde 
de becuri electrice; în unele piese ale aparaturii radiofonice 
„lucrează 1 ' de asemenea wolframul; din acest metal au fost 
făcute contactele unui mare număr de aparate importante... 

In vremea noastră, toate metalele amintite au devenit 
materiale obişnuite, folosite în tehnică. Singure însă, ele 
se utilizează incomparabil mai puţin decît în aliaj cu fierul. 

De ce oare? Din cauză că minereurile lor sint mai puţine, 
conţinutul de metal în ele nu este mare, prelucrarea lor este 
mai complexă decît în cazul fierului. în afară de aceasta, 
pentru a utiliza cît mai complet proprietăţile utile ale fiecă¬ 
rui metal este necesară purificarea lor foarte amănunţită. De 
exemplu tiinp îndelungat cromul era considerat ca metalul cel 
mai dur, avînd însă cusurul de a fi casant. Dar cînd s-a reuşit 
să se obţină probe foarte pure de crom, s-a constatat că este 
suficient de plastic şi de forjabil. O asemenea purificare 
scumpeşte însă foarte mult metalul. Fără îndoială că, în 
ceea ce priveşte numeroasele lor calităţi, metalele conside¬ 
rate întrec evident fierul. Nici unul dintre ele nu se poate 
compara însă cu fierul în ceea ce priveşte cantitatea rezer¬ 
velor existente în natură. 

Există oare sub acest aspect rivali primejdioşi ai fierului? 


„Metalul înaripat" 

Nu întâmplător aluminiul este denumit „metalul înaripat", 
deoarece pînă la 80% din greutatea unui avion o reprezintă 
aluminiul şi aliajele lui. Aviaţia modernă este unul dintre 
principalii consumatori ai aluminiului, fără a fi nici pe 
departe unicul. 

Drumul acestui metal pînă in întinderile oceanului aerian 
iui a fost uşor. în prezent, cînd fiecare gospodină pune pe 
foc o cratiţă de aluminiu, este greu de crezut că numai cu 
70 do ani în urmă, în semn de profundă consideraţie faţă de 
D.l. Mendeleev, savanţii englezi i-au oferit un vas preţios 
din aluminiu ornamentat cu aur. Cine ar fi putut să so gîn- 
dească atunci că zborul primelor aeroplane, confecţionate 
din placaj şi pînză, va trezi la viaţă după două decenii o 
întreagă ramură a industriei moderne producătoare de alu¬ 
miniu şi de alte metale şi aliaje uşoare? Multe erau atunci 
greu de presupus... Totuşi cei mai perspicace oameni de 
ştiinţă au prezis aluminiului un mare viitor. 

Istoria aluminiului în tehnică începe cu argila. Aluminiul 
este un component a circa 250 de minerale diferite. Scoarţa 
Pămîntului conţine cantităţi uriaşe de silicaţi de aluminiu 
şi totuşi extragerea aluminiului din aceşti compuşi este 
deosebit de dificilă. Natura însăşi „a ajutat" omul: ca rezul¬ 
tat al eroziunii eoliene, silicaţii de aluminiu se distrug, dind 

zăcăminte de argilă care conţin 15—20% aluminiu şi care 
pot constitui o materie primă pentru obţinerea aluminiului. 

Conţinutul de aluminiu este mai mare în bauxită, care 
joacă un rol de frunte printre mineralele industriale ale 
acestui metal. Bauxita este un oxid de aluminiu hidratat, 
A1 2 0 3 -alljO, la care sint adăugaţi oxizi de fier şi silice. 
Astfel, în natură aluminiul este mai răspîndit decît fierul. 
De ce oare utilizarea lui în tehnică „a întârziat" cu milenii 
întregi în comparaţie cu fierul? Toată problema constă în 
dificultatea separării aluminiului din minereurile lui. 

Dacă vă amintiţi, şi numeroase minereuri ale fierului 
sint oxizi hidrataţi, Fe 2 0 3 :»II 2 0. Fierul însă se obţine 
destul de uşor şi în cantităţi mari prin reducerea minereului, 
din cauză că oxigenul din oxizii de fier nu este reţinut prea 
puternic. Cu totul alia este situaţia în cazul aluminiului: 
este greu de găsit alt element care să reţină atît de „tenace" 
oxigenul în oxidul lui. 

Se consideră, in mod cu totul justificat, că metalele alca¬ 
line au cea mai mare reactivitate. Dar nici ele nu au puterea 
de a despărţi oxigenul de aluminiu. De aceea prima cale 
care a dus în 1827 la obţinerea aluminiului metalic a fost 
foarte complicată: prin încălzirea cu cărbune într-un curent 
de clor, oxidul de aluminiu s-a transformat intr-o clorură 
volatilă, care ulterior a fost redusă cu potasiu sau sodiu. 

Ulterior acest procedeu a fost oarecum perfecţionat: s-a 
început aplicarea electrolizei compusului complex NaCl- 
•A1C1 3 . Sodiul separat în acest caz înlocuia imediat alumi¬ 
niul din clorură. 

in acelaşi tini]) ou fost făcute primele încercări de a se 
obţine metalul in cuptoare electrice la temperaturi înalte. 
Impulsul final în dezvoltarea acestei metode a fost dat de 
utilizarea criolitei, Na 3 AlF G . Metoda a dat rezultate bune. 
Dar, orieit de izbutită era, nu se putea aplica pe scară mare: 
pentru topirea unei tone de aluminiu este nevoie de aproxi¬ 
mativ 20 000 de kilowatt-ore de energie electrică. Este clar 
că numai secolul energiei electrice ieftine putea deveni 
secolul aluminiului. 

Problema nu era însă numai aceasta: de fapt, tehnica 
încă nu avea nevoie de acest nou material. De aceea, la 
început, imediat ce s-a obţinut metal relativ ieftin, acesta, 
după expresia plastică a lui A.E. Fersman, şi-a început dru¬ 
mul... „cucerind bucătăria": metalul uşor, rezistent şi uşor 
prelucrabil a devenit un material al obiectelor de bucătărie. 

Dintre ramurile tehnicii prima care a cerut cu insistenţă 
noul metal a fost aviaţia. Apoi el a început să înlocuiască 
cuprul ca material pentru conductoarele electrice, a ajuns 
in industria de automobile şi în construcţia de maşini. 
Iată cîteva cifre: la 50 de ani după „naşterea 11 lui, în 1885, 
s-au obţinut anual 13 tone de aluminiu. După încă 50 de 
ani, în 1935, producţia sa a crescut pînă la 260 000 de tone 
anual. In 1957 s-au obţinut 3 500 000 de tone de metal. 
Astfel aluminiul a ajuns pe locul al doilea, după fier 1 . 


Ce sint „electronii" ? 

Sînt foarte răspîndite acele aliaje ale aluminiului în care 
intră alt metal uşor — magneziul. Greutatea sa specifică 
este de numai 1,74; de aceea utilizarea magneziului trebuie 
să permită într-un grad şi mai mare să se cîştige „lupta 
pentru kilograme 11 . 

Din păcate, magneziul ca atare este puţin rezistent. Do aceea, 
spre deosebire de aluminiu, magneziul pur nu este potrivit 
pentru tehnică. Aliajele de magneziu sînt însă un material 
minunat, din cauză că la o greutate specifică cu 30% mai mică 

1 în statisticile anului 1938 — anul de vîrf al economiei capita¬ 
liste din Rominia — se găseşte înregistrat exportul de bauxită — 
materia primă de bază pentru obţinerea aluminiului. Realiza¬ 
rea planului de electrificare a ţării a creat un puternic potenţial 
energetic, condiţie a unei producţii proprii de aluminiu. Congresul 
al IlI-lea P.M.R. a hotărî! realizarea unei uzine de aluminiu la capa¬ 
citatea de 50 000 lone anual. Uzina do aluminiu de la Slatina, care 
uriîiează să intre in funcţiune, va valorifica, pentru prima dată în 
ţara noastră, bauxita romînească (N.i.). 

decît a aluminiului ele se deosebesc prin calităţi remarca¬ 
bile: sînt rezistente, conţin zinc şi aluminiu, slnt stabile 
la coroziune dacă s-a adăugat litiu sau mangan. Aliajele 
pe bază de magneziu au căpătat denumirea de electroni: 
desigur, ele nu au legătură cu particula elementară care are 
aceeaşi denumire. Ca şi aluminiul, aliajele de magneziu se 
protejează prin scuturi de oxid. Pentru a se prelucra la 
temperaturi de 300—350°C, magneziul se aliază cu loriul 
sau cu elemente ale pămînturilor rare. Aceste aliaje sînt 
utilizate în construcţia de rachete şi în aviaţia rapidă, 
r în natură există o mare cantitate de zăcăminte ale mine¬ 
ralelor ce conţin magneziu — magnezita şi dolomita — prin 
calcinarea cărora se obţine oxidul de magneziu. Acesta 
se poate reduce cu cărbune sau siliciu la temperaturi înalte 
într-un curent de hidrogen. Se separă o pulbere de magneziu 
de înaltă puritate. 

O sursă absolut inepuizabilă de magneziu, pe care natura 
o completează mereu, este apa oceanelor, care conţine, 
după cum s-a calculat, IO 16 tone din acest metaj^|Fiecare 
metru cub de apă de mare conţine sub formă de săruri 3,5 
kilograme de magneziu. Dacă la apa de mare se adaugă 
Ca(OH) 2 , se formează un precipitat de cloruri de magneziu 
bazice puţin solubile. Din acest precipitat, prin acţiunea 
acidului clorhidric se extrage MgCl 2 , care, după uscare, 
trece la electroliză. Pentru ca metalul topit să nu se oxideze, 
pe suprafaţa acestuia se trece hidrogen. Simultan se formează 
clorul — un alt produs chimic preţios. 

Au trecut demult vremurile cînd magneziul avea o utilizare 
foarte limitată (de exemplu pentru realizarea „blitz“-ulu i 
în fotografie). în prezent magneziul nu numai că se utilizează 
pe scară largă sub formă de aliaje, ci îi şi ajută pe meta¬ 
lurgist! la obţinerea a numeroase metale preţioase. Dacă 
in 1938 producţia mondială a magneziului (fără U.R.S.S.) 
era numai de 22 000 de tone, în 1956 ea a crescut pînă la 
75 000 de tone şi continuă să crească. 

Astăzi este la ordinea zilei problema găsirii unor metode 
de obţinere termică a aluminiului direct din silicaţii de 
aluminiu. Deosebit de avantajos este acest proces pentru 
obţinerea aliajelor numite silumine (materia primă conţine 
laolaltă siliciu şi aluminiu). Este greu de precizat termene 
exacte, însă mai devreme sau mai tîrziu omul va deţine o 
metodă care să permită, vorbind la figurat, să topească 
munţii, transformîndu-i în aluminiu... 

Un metal ce nu oboseşte 

Proprietăţile acestui metal nu pot să nu atragă atenţia: 
este tot atît de uşor ca magneziul, clar de două ori mai greu 
Ilizibil, nu se corodează piuă Ia temperatura de 400°C, este 
mai elastic decît oţelul. Acest metal este beriliul. 

Berii iul mai are şi alte calităţi, in privinţa cărora este 
fără rival. In primul rind este vorba de capacitatea de a 
[rina foarte bine neutronii rapizi. Aceasta face să fie un mate¬ 
rial important în construcţia reactorilor atomici. 

Este interesantă şi altă proprietate a beriliului. Sunetul 
se propagă în aer cu 330 de metri pe secundă şi în apă cu 
145 de metri pe secundă. In berii iu, sunetul bate toate recordu¬ 
rile, propagindu-se cu 12 500 de metri pe secundă. Obiectele 
confecţionate din beriliu au o sonoritate minunată. Este 
interesant că această proprietate o au şi aliajele de cupru 
care conţin 0,5—1,3% beriliu. 

Nu sonoritatea acestor aliaje îi atrage însă pe tehnicieni. 
Mult mai important este faptul că adaosul de 3—4% beriliu 
la cupru face ca aliajul să fie dur, elastic, şi mai ales să nu 
obosească şi să suporte sarcini variate şi repetate. Aceste 
aliaje — bronzurile de beriliu — pot fi călite şi nu se coro¬ 
dează. 

Şi încă o proprietate remarcabilă: aceste aliaje nu fac 
scîntei. Cine a avut ocazia să urmărească lucrul unei pietre 
de polizor ştie ce mănunchi de scîntei este împrăştiat de 
obiectele de otel eind se freacă de piatra de polizor. De obicei 
acestor scîntei nu li se acordă atenţie. Există însă producţii 
in care scînteia poate provoca explozii şi greşesc cei care 
consideră că ea este periculoasă numai la depozitele do 
pulbere... in mină. la depozitele de petrol şi chiar la moară 
sau Ia fabrica de zahăr, dacă aerul conţine o pulbere măruntă, 
de exemplu făină, există pericolul de explozie. Acolo instru¬ 
mentele din aliaje do beriliu, care nu produc scîntei, sint 
de neînlocuit. 

Ce. perspective prezintă posibilitatea obţinerii unor aliaje 
de litiu şi beriliu? Combinarea celor două metale foarte 
uşoare va duce, poate, la naşterea unor aliaje rare să nu se 
scufunde în apă... 


15 — Călătorie în lumea clementelor 

Un element care îşi justifică numele 

Metalul despre care va fi vorba acum a fost separat pentru 
prima oară de către Berzeiius în 1824 şi a căpătat un nume 
foarte promiţător: „titan". 

Titanii din mitologie se luptau cu zeii, iar unul dintre ei, 
Prometeu, după cum povesteşte mitologia, a adus oamenilor 
focul... Ce dă însă oamenilor titanul? îşi merită el oare 
răsunătorul nume? Dacă ar fi fost vorba despre aceasta acum 
douăzeci de ani, această întrebare ar fi provocat numai un 
zimbel: pe atunci se utilizau numai cîţiva compuşi ai tita¬ 
nului, şi aceasta departe de căile principale ale ştiinţei şi 
tehnicii. Pe scară redusă titanul era utilizat ca element de 
aliere. 

Cauza acestei neatenţii este destul de clară: se putea re¬ 
nunţa la acest metal, in industria chimică erau utilizate 
oţelurile inoxidabile, plumbul şi alte elemente „obişnuite 11 
şi demult cunoscute. Pe atunci „zburau" doar aluminiul şi 
aliajele de aluminiu şi de magneziu. 

Viteza avionului creştea insă continuu şi, atunci cind s-a 
apropiat de viteza sunetului, au apărut greutăţi. Pentru 
a învinge „bariera sonică 11 erau necesare noi materiale — 
uşoare ca şi aluminiul, insă cu mult mai rezistente. Aviaţia 
cu reacţie necesita metale care să îmbine greutatea specifică 

mică eu rezistenţa la căldură necesară pentru confecţionarea 
motoarelor cu reacţie. Tehnica avea materiale rezistente la 
căldură: oţeluri cu wolfram, molibden, crom existau în 
cantitate suficientă. Nu erau însă destul do uşoare... 

In această situaţie a bătut şi ceasul titanului. Căci acesta 
îmbină un punct înalt de topire (1 725°C) cu o greutate spe¬ 
cifică redusă (circa 4,5). Fiind numai de 1,5 ori mai greu 
decît aluminiul, este de 6 ori mai rezistent decît acesta. 
Pentru a compara rezistenţa titanului cu rezistenţa fierului 
şi a aluminiului, vom arăta că, dacă pentru susţinerea unei 
greutăţi oarecare este suficientă o sîrmă de titan cu secţiunea 
de 1 milimetru, sîrma de otel trebuie să fie de 1,5 iar cea de 
aluminiu de 2,6 ori mai groasă. 

Titanul se forjează uşor şi poate fi prelucrat şi prin alte 
metode. Este deosebit de rezistent la coroziune. Înainte de 
a utiliza un metal oarecare în tehnică, acesta este de-a 
dreptul „schingiuit", este supus încercărilor celor mai 
grozave: este desfăcut în bucăţi, fărîmiţat, „fiert" în acizi 
şi alea!ii, supus unor sarcini monstruoase... Titanul a trecut 
cu succes „prin apă şi loc". O placă de titan introdusă in 
apa de mare şi ţinută acolo timp de zece ani (termen în care 
dintr-o placă identică, dar de fier, n-ar fi rămas decît amin¬ 
tirea) nu s-a schimbat de loc. In apă obişnuită titanul se 
corodează numai la temperaturi de circa 800'C. In aer tita¬ 
nul este stabil pină la 600°C. La temperaturi mai înalte, el 
se autoprotejează, formînd o peliculă de oxid. La o tempera¬ 
tură foarte înaltă insă, metalul începe să absoarbă gazele — 
oxigen, azot — şi să se combine cu sulful şi cu carbonul. 

Această particularitate a titanului reprezintă, în general, 
un neajuns. Şi, totuşi, chiar această însuşire a reprezentat 
începutul utilizării titanului în metalurgie: adăugat la 
oţel, titanul a fost obligat să capteze gazele dizolvate în 
acesta şi astfel să-i îmbunătăţească structura. De altfel, 
aproape toate metalele noi şi-au început „activitatea" în 
tehnică în combinaţie cu fierul şi numai după aceea şi-au 
croit un drum propriu. 

Astfel, la temperaturi înalte, titanul absoarbe gazele. In 
acelaşi timp, el devine mai dur, dar plasticitatea lui des¬ 
creşte. 

Admirabile sînt proprietăţile aliajelor de titan cu vechii 
noştri cunoscuţi: molibdenul, cromul, wolframul, vanadiu!, 
şi cu metalele noi: zirconiu!, niobiul, tantalul. Aliajul de 
titan eonţinind 5% crom şi 3% aluminiu este de două ori 

mai rezistent şi de 1,5 ori mai uşor decît oţelul inoxidabil. 
La 500°C rezistenţa lui este mai mare deeît a oţelului inoxida¬ 
bil la temperatură obişnuită. Combinîndu-se cu carbonul, 
titanul formează o carbură foarte dură, a cărei utilizare la 
cuţitele strungurilor perinde mărirea de zeci de ori a vitezei 
de asediere. 

O largă utilizare au şi ceilalţi compuşi ai titanului. Iată 
pe unul dintre aceştia: oxidul Ti0 2 . .Acesta este un pigment 
alb, un material pentru industria ceramică, component al 
sticlelor greu Ilizibile şi catalizatorul unor reacţii chimice. 
Numai ca alb de titan se utilizează anual pină la 20 000 de 
tone din această substanţă. 

Rezervele minereurilor de titan in natură sînt mari: tita- 
nomagnetitelc, conţinînd împreună fierul, titanul şi vana- 
<1 iul, mineralele ilmenit (sarea de fier a acidului titanic, 
FeTi(J 3 ) şi rulilui, Ti(J 2 . 

Prepararea materiei prime iniţiale pentru producţia tita¬ 
nului se reduce la obţinerea bioxidului său. Ulterior TiO., 
se reduce cu carbon intr-un curent do clor, obţinîndu-se 
tetraclorura de titan: 

Ti0 2 + C + 2CL TiCI, + C0 2 . 

Pentru ca din acest compus să se separe metalul însuşi, se 
acţionează asupra sa cu magneziu metalic, care „ia“ clorul, 
rămînînd titan sub forma unei mase spongioase: 

TiClj -ţ- 2Mg -* Ti + 2MgCI 2 . 

Pentru a se obţine metalul compact, „buretele de titan" 
trebuie retopit. Procesul se desfăşoară in vid sau in atmosfera 
unui gaz inert, argonul, pentru a nu înrăutăţi proprietăţile 
metalului in urma absorbţiei de azot şi do oxigen din aer. 
Cu toate acestea, metalul astfel obţinut nu-şi dezvăluie 
toate particularităţile, din cauza insuficientei purităţi. De 
aceea el trebuie purificat suplimentar. Un metal deosebii 
de pur se obţine prin metoda cu iodură, care are o mare 
importanţă in producţia nu numai a titanului, ci şi a zirco- 
niului şi a altor metale noi. 

.Metalul separat din clorură este transformat în iodură. 
De ce oare? lată de ce. TiJ 4 , format la 300 C, este uşor 
volatil, de aceea sublimează în vid. în drumul lor, vaporii 
de TiJ 4 intilnesc o sirmă încinsă (i 400°C) din titan. La 

această temperatură, iodura se descompune, dînd titan şi 
iod. Titanul pur se precipită pe sirmă, iar iodul se întoarce 
din nou in proces şi transportă „pe umerii săi 11 porţia urmă¬ 
toare de metal. Temperatura sublimării se reglează, pentru 
ca numai iodura de titan să se evapora, iar celelalte ioduri 
să rămînă pe fundul aparatului. După cum vedeţi, procesele 
sint complexe, necesitând — pe scară industrială! —uti¬ 
lizarea vidului, a unui gaz inert, a unei aparaturi volumi¬ 
noase, capabile să înfrunte o substanţă agresivă cum este 
clorul... Nu e de mirare că, dacă se ia ca unitate costul mine¬ 
reului, costul metalului pur finit este de aproape 500 de ori 
mai mare. Scump? Desigur — deocamdată. Şi totuşi... Vă 
amintiţi ce furtunoasă a fost creşterea producţiei de alumi¬ 
niu? Producţia titanului creşte de trei ori mai rapid. 

Titanul „s-a pus bine pe picioare" in tehnica modernă. 
Viaţa nu stă însă pe loc. Pe calea care duce din domeniul 
elementelor rare in domeniul materialelor obişnuite ale 
tehnicii apar noi materiale remarcabile. 


Noi metale la start 

în familia metalelor greu fuzibile, un loc — care nu este 
ultimul — este ocupat de două elemente gemene: zirconiu! 
şi hafniul. Ambele sint analoge titanului şi au proprietăţi 
nu mai puţin remarcabile docil ale acestuia. 

Este interesantă istoria acestor elemente. Zirconiul a fost, 
descoperit foarte de mult, in 1789. llafniul, eare-1 ..înso¬ 
ţeşte" întotdeauna in natură şi in preparatele de laborator, 
a rămas însă neobservat timp de peste l.'iO de ani, datorită 
neobişnuitei sale asemănări cu zirconiul. Despre cauza acestei 
asemănări —aşa-numita „contracţie lanlanidică" — seva 
vorbi mai jos. 

Numai cu 20 de ani in urină zirconiul era utilizat in can¬ 
tităţi foarte mici, şi doar sub formă de bioxid, Zr0 2 , care 
servea ca un bun material refractar. Zirconiul metalic se 
utiliza puţin (ca element de aliere preţios, dar prea scump). 
Acest metal a fost chemat la viaţă prin dezvoltarea construc¬ 
ţiei de rachete şi a tehnicii atomice. 

Mineralele zirconiului — zirconul, ZrSi() 4 , şi baddelcyta, 
Zr0 2 — se întâlnesc in cantităţi considerabile, zăcămintele 
conţinind deseori şi minerale ale altor elemente. Problema 

separării lor nu este uşoară. După cum se ştie, numeroase 
minerale se pot separa după greutatea specifică, alegîndu-se 
dizolvanţi în care unele ies la suprafaţă, altele rămîn la 
fund. In cazul respectiv, această metodă nu e de nici un 
folos: greutăţile specifice ale componenţilor sint prea apro¬ 
piate. Soluţia problemei a dat-o studiul proprietăţilor păr¬ 
ţilor componente ale unui amestec complex de minerale care 
conţin zirconiu: toate aceste minerale au proprietăţi mag¬ 
netice diferite. Aceasta a permis utilizarea separării mag¬ 
netice. 

Un concentrat de zircon conţinind numai cantităţi reduse de 
impurităţi se utilizează fie în industria ceramică, fie ca mate¬ 
rial refractar. Din el se obţine şi zirconiul metalic. Ritmul de 
creştere a producţiei concentratelor de zircon este foarte 
rapid: de la 4 500 de tone in 1940 la 90 000 de tone în 1955 
şi 143 000 de tone în 1959 (fără U.R.S.S.). Producţia de metal 
care în 1955 era de circa 1 000 de tone, a crescut in 1959 de 
trei ori. 

Zirconiul metalic se obţine astfel; amestecul de zircon se 
sinterizează la 650—670 ('. eu fluosilieat de potasiu. In acest 
caz se separă SiO.,, iar Zr ocupă locul siliciului: ZrSi0 2 + 
K„SiF 6 —» 2Si() 2 + KoZrl-',;. Sarea obţinută se dizolvă 
în apă, iar după aceea se cristalizează. Această sare poale 
fi redusă cu sodiu metalic; ea poate fi, de asemenea, trans¬ 
formată in ZrCI„ pentru ca, apoi, zirconiul metalic să fie 
separat prin acţiunea magneziului. 

Zirconiul se purifică, ca şi t itanul, prin metoda cu iodură. 
Trebuie insă să menţionăm din capul locului că prin această 
metodă, zirconiul nu poate fi purificat de „umbra" lui, 
baliiiul, care in timpul întregului proces descris îl urmează. 

Prezenţa liafniului — de la I piuă la 3%— uneori nu 
împiedică utilizarea zirconiului. Dacă este vorba de rezis- 
tenţa la coroziune, aceasta este mare la ambii „gemeni". 
Proprietăţile mecanice sint de asemenea aproximativ la fel 
de bune. In industria atomică insă, care are nevoie de zir¬ 
coniu şi de aliajele acestuia, impuritatea de hafniu reduce 
la zero toate proprietăţile remarcabile ale zirconiului: dacă 
acesta din urmă este practic „transparent" pentru iniţiatorii 
reacţiei nucleare — neutronii —, hafniul îi absoarbe cu 
aviditate; industria atomică necesită o separare minuţioasă 
a zirconiului de hafniu. 

In prezent, această problemă extrem de complexă a fost 
rezolvată cu succes de ştiinţă şi tehnică. 

Alături de zirconiu, hafniul este utilizat în radiotelinică, 
in tehnica rontgenologică şi în industria atomică, dar în 
proporţii mult mai mici. Producţia mondială de hafniu a 
fost in 1050 numai de 30 de tone. 

Să facem cunoştinţă cu încă un cuplu de ,,gemeni 1 ': niobiul 
şi tantalul. 

Istoria descoperirii niobiului este foarte interesantă. 
Adevăraţii savanţi sini totdeauna mai mult sau mai puţin 
poeţi. Desigur că, in cadrul strict al lucrărilor ştiinţifice, 
această însuşire este greu de constatat, lată insă o scrisoare, 
scrisă de către un vestit chimist altuia, în legătură cu desco¬ 
perirea noului element, pe care în prezent îl numim niobiu. 

Berzelius către Wohler: 

„Ţi-1 restitui pe X, pe care l-am interogat cum am putut, 
dar de la care nu am primit dccit răspunsuri evazive. «Eşti 
titan?» — l-am întrebat. — «Wohler ţi-a spus doar că nu 
sînt titan». Asta am stabilit-o şi eu. — «Eşti zirconiu?» — 
«Nu, mi-a răspuns el — doar mă dizolv în sodă... ceea ce nu 
se întîmplă cu păminlul de zirconiu». — «Eşti staniu?» — 
«Conţin staniu, dar foarte puţin». — «Eşti tantal?» — 
«Sînt înrudit cu el — mi-a răspuns — dar mă dizolv treptat 
în potasă caustică şi mă depun din ea colorat in galben- 
brun». — «Păi, atunci, ce creatură diavolească mai eşti?» 
— l-am întrebat — şi mi s-a părul că el mi-a răspuns: «Nu 
mi s-a dat încă nici un nume». In treacăt fie zis, nu sînt pe 
deplin convins dacă am auzit cu adevărat asta, deoarece 
el se afla în dreapta mea, iar eu sînt cam tare de urechea 
dreaptă. Deoarece auzul tău este, desigur, mult mai fin 
decît al meu, ţi-1 trimit pe şmecherul acesta ca să-l supui tu 
unui nou interogatoriu...". 

Dacă tantalul a început să fie introdus in tehnică de un 
timp destul de îndelungat (din tantal se făceau filamentele 
becurilor electrice pină a fost înlocuit de wolframul mai 
ieftin), niobiul a fost multă vreme numai o impuritate dău¬ 
nătoare a (antalului. Se producea un paradox, unul dintre 
acelea în care este atit de bogată istoria tehnicii: niobiul 
este mai răspîndit decil tantalul, dar era obţinut în canti¬ 
tăţi mult mai mici. Mult niobiu era aruncat la haldă în pro¬ 
cesul de producţie nu numai al (antalului, ci şi in acela al 
staniului. Astfel au fost create de mina omului adevărate 
zăcăminte de minereuri de niobiu, care ulterior au început să 
fie prelucrate. 

ÎSiobiul a alras atenţia abia acum douăzeci de ani, cind 
s-a lămurit influenţa favorabilă a unor mici adaosuri ale sale 
asupra oţelului. Dacă în 1936 in întreaga lume existau cu 
totul 30 de kilograme de metal, producţia anului 1943 
a atins I 100 de tone şi creşte continuu. 

Ca şi pentru zirconiu, penlru obţinerea niobiului şi tan- 
talului se poate folosi metoda reducerii sărurilor complexe ale 
acestor metale cu ajutorul sediului. Se poale merge şi pe 
drumul deschis de aluminiu: să se oleclrolizeze amestecul 
K,Tal ; G şi Ta 2 U 5 . 

Trebuie arătat că, la fel cu titanul şi zirconiul, niobiul 
şi tantalui absorb puternic gazele la încălzire. Toate aceste 
elemente se utilizează ca getteri, aplicîndu-le pe piesele 
lămpilor de radio. La vidarea acestor lămpi cu ajutorul pom¬ 
pelor de vid, în ele rămine totuşi o cantitate oarecare de 
gaze, care deranjează funcţionarea lor. (lefterii, absorbind 
aceste gaze, asigură un viii foarte Înaintat iu lămpi. Astfel, 
la 800°C, (antalul este capabil să absoarbă o cantitate de gaze 
egală cu de 740 de ori volumul său! 

Din cauza acestei proprietăţi şi din cauza grelei Lizibili¬ 
tăţi, aceste metale se prelucrează prin metodele metalurgiei 
pulberilor: pulberea lor se presează şi se sinlerizează în vid 
la o temperatură mai joasă deeîl cea do topire, apoi se for¬ 
jează, după care se sinterizează din nou şi .se tratează la rece. 

Ce determină valoarea pentru tehnică a celor două metale 
de care ne ocupăm? Intr-un cuvint: proprietăţile, s-ar putea 
spune, unice ale niobiului şi [antalului, în special ale aces¬ 
tuia din urmă. 

Nu avem aici posibilitatea să vorbim, nici chiar pe scurt, 
despre toate aplicaţiile variate ale niobiului şi tantalului 
şi ale compuşilor lor (aceasta se referă, desigur, şi la cele¬ 
lalte metale despre care s-a vorbit). De aceea vom pune in 
evidenţă acele proprietăţi în privinţa cărora nu au egal. 

Desigur, deseori aţi auzit cuvîntul „coroziune". Nu întâm¬ 
plător am amintit despre ea atunci cind am vorbit despre 
aproape fiecare metal, deoarece lupta cu coroziunea este una 
dintre cele mai importante probleme ale tehnicii. 

După rezistenţa lor la coroziune, metalele pot fi rinduite ca 
in figura alăturată. Trecerea de la fiecare treaptă la treapta 
următoare înseamnă o uriaşă victorie a tehnicii. In vîrful 
acestei scări se găseşte pe bună dreptate tantalui. Apreciaţi: 
el nu est e atacat de clor si n _u_.se di zolvă î n aciziŢnici măcar 
in „apa regala”. 

Tantalul suportă cu succes încercări extraordinare: Ma 
200°C, în acid azotic de 70%, nu se corodează de loc, iar în 
acid sulfuric esle atacat numai un strat de 0,4 milimetri 
grosime pe an. Asupra lui nu acţionează de loc acizii clor- 
hidric şi fosforie şi alte substanţe agresive. 

Au este de mirare că in ultirniii douăzeci de ani utili¬ 
zarea tantalului în industria de utilaj chimie a crescut de 
13 ori. La uzinele în care se produce acidul elorhidric, apa¬ 
ratura din tantal funcţionează fără reparaţii timp de peste 
două decenii. 

Aiobiul este mai puţin stabil; totuşi, pentru unele scopuri 
e chiar mai util decît tantalul. Este foarte interesant faptul 
că niobiul este utilizat pentru confecţionarea reactoarelor 
şi a conductelor in producţia acidului elorhidric nu numai 
fiindcă este stabil: el şi catalizează reacţia, astfel îneît la 
trecerea substanţelor prin instalaţie randamentul în acid 
elorhidric creşte. 

f~ Tantalul are încă o „specialitate 11 unică — una medicală. 
El se „încorporează 11 minunat în ţesuturile vii, de aceea se 
utilizează plăci din tantal în locul oaselor craniului sau 
pentru fixarea oaselor la fracturij în Uniunea Sovietică au 
fost create aparate pentru sudarea automată a vaselor sang¬ 
vine. Acestea pot funcţiona numai datorită utilizării cle¬ 
melor din tantal. Cu fire subţiri de tantal se pot coase chiar 
tendoanele şi nervii... 

Desigur, toate noile metale sini deocamdată toarte scumpe. 
De aceea ele trebuie „diluate" cu altele obişnuite, mai ief¬ 
tine. 

împreună cu nichelul, cobaltul, cromul, molibdenul, 
wolframul, titanul, borul, aluminiul, noile metale dau aliaje 
minunate cu proprietăţi foarte variate. 

Am pornit să vorbim despre noile metale căutînd înlocui¬ 
tori pentru fier. Este oare necesară o astfel de înlocuire? 
Acum putem răspunde la această întrebare. Da, si uneori 
această înlocuire este nu numai necesară, ci şi posibilă. Fie¬ 
care metal, fiecare aliaj, fiecare nou material poate şi tre¬ 
buie să-şi găsească utilizări. Viitorul aparţine folosirii 
raţionale a tuturor materialelor. 



O FAMILIE 
ORIGINALĂ 


Să căutăm 7 în sistemul periodic elementul lantan. Il 
găsim în perioada a şasea, grupa a treia, şi are numărul de 
ordine 5 7. ţ 

Cititorul s-a obişnuit cu faptul că fiecărui element îi 
corespunde numai o anumită căsuţă în tabelul lui Mendeleev. 
Acum insă dăm de un fenomen neobişnuit :/TrT(r-o singură 
căsuţă, aceea a lantanului, şi-au găsit loc încă 1.4 elemente: 
de la ceriu, cu numărul de ordine 58, pină la luteţiu cu 
numărul de ordine 71. J 

De ce oare nu poate fi plasat ceriul în grupa a patra, 
praseodimul intr-a cincea, neodimul într-a şasea ş.a.m.d.? 
Atunci fiecare element şi-ar avea căsuţa sa. 

Această idee nu este originală. Mendeleev a încercat să 
meargă pe această cale, dar s-a convins curînd că acest mod 
de aşezare ar contrazice legea periodicităţii. Să admitem 
că ceriul ar putea fi plasat în grupa a patra, deoarece în unii 
compuşi el manifestă o valenţă egală cu patru şi este oare¬ 
cum asemănător cu zirconiu). Elementele următoare însă 
nu se aseamănă de loc cu niobiul, molibdenul ş.a.m.d. 

Pentru toate elementele incluse în căsuţa lantanului, 
valenţa principală este 3-J-. Prin urmare, a le aşeza unul 
după celălalt ar însemna a încălca periodicitatea variaţiei 
proprietăţilor, potrivii grupelor tabelului lui .Mendeleev. 

Familia într-adevăr originală a acestor elemente locuieşte 
toată în căsuţa lantanului. Spre deosebire de botanişti, 
chimiştilor nu le place să utilizeze noţiunea de „familie 11 , 
insă, pentru caracterizarea elementelor despre care va fi 
vorba, această denumire este cum nu se poate mai potrivită. 
Ele alcătuiesc cu adevărat o familie nedespărţită şi unită, 
în natură ele se găsesc în aceleaşi minerale şi minereuri; 
toate sînt metale, au proprietăţi chimice curios de asemănă¬ 
toare şi chiar in practică se utilizează, de regulă, împreună, 

ca amestecuri şi nu ca reprezentanţi individuali. O altă 
imagine asemănătoare nu se poate întîlni pe întregul cuprins 
al tabelului periodic 1 . 

Oamenilor de ştiinţă le-au fost necesare multe decenii 
pentru a explica uimitoarea asemănare a proprietăţilor 
acestor metale,, 

In prezent, elementele la care ne referim, începînd cu 
ceriul şi terminînd cu luteţiul, se numesc lantani dc. In 
manuale ele sînt tratate împreună cu lanTanul. l'n alt nume 
al celor 15 gemeni este cel de elemente ale păminlurilor rare. 
Acesta provine de la vechea denumire de „păminturi rare“. 
Oamenii de ştiinţă din trecut denumeau „păminturi" unii 
oxizi, de exemplu oxidul de calciu, de magneziu şi de bariu. 
Elementele pămînturilor rare au fost cunoscute timp înde¬ 
lungat sub formă de oxizi — „pămînturi". Deoarece se con¬ 
sidera că mineralele care le conţin sînt foarte puţin răspin- 
dite în natură, „pămînturilor" li s-a adăugat epitetul de 
„rare". 

Şi astfel s-a ajuns la „pămînturile rare". Ele au dat oame¬ 
nilor de ştiinţă foarte multă bătaie de cap. Istoria lor este de 
altfel cea mai complicată şi încurcată din toată chimia anor¬ 
ganică. 


Enigma pămînturilor rare 

In 1787, Cari Arrhenius, locotenent în armata suedeză, 
pasionat după mineralogie, a remarcat intr-o carieră părăsită 
din apropierea oraşului Yttorby un mineral negru încă necu¬ 
noscut. După şapte ani, proba găsită a nimerit în mîinilo 
cunoscutului chimist finlandez Gadolin. Savantul a stabilit 
că proba, pe lingă oxizii de beriliu, de siliciu şi de fier, con¬ 
ţine în proporţie de circa 38% oxidul unui element necunos¬ 
cut, —■ un „pămînt nou". El l-a denumit „de ytriu". în 
1803 marele chimist suedez Berzelius a găsit în alt mineral un 
al doilea pămînt rar, „de ceriu". 

Cei doi noi reprezentanţi — ytriul şi ceriul — au comple¬ 
tat lista elementelor. Timp îndelungat ei nu au stârnit un 


1 la ultimii ani, afară de „familia" lantanidelor se mai consideră 
că există şi familia „actinidelor", a elementelor începînd cu toriul 
(nr. 90) şi terminînd cu lawrenciul, elementul 103 (iS.t.j. 

interes deosebit, plnă în 1839, cînd Mosander, elevul lui 
Berzelius, a început cercetări amănunţite asupra acestor 
pămînturi. 

Şi atunci au ieşit la iveală lucruri uimitoare. S-a dovedit 
că ceriul şi ytriul, care erau considerate corpuri simple, sînt 
un amestec de eîteva elemente. Mosander separă ceriul în 
lantan şi didim, ytriul in terbiu şi erbiu. Toate se asemănau 
între ele ca două picături de apă. Istoria descoperirii elemen¬ 
telor incă nu cunoscuse un caz asemănător şi oamenii de 
ştiinţă au devenit atenţi: oare nu este vorba de o greşeală? 

Nu era însă atît de simplu de răspuns la această întrebare. 
Chimiştii nu aveau la dispoziţie metode suficient de precise 
pentru a controla puritatea pămînturilor separate. Nici unul 
dintre cercetători nu puteau să afirme cu siguranţă că pămîn- 
tul rar obţinut de el nu conţine în realitate impurităţi, 
îndoiala pusese stăpînire pe minţile oamenilor de ştiinţă 
şi a fost îndepărtată numai după ce Bunsen şi Kirchhoff 
au elaborat bazele şi tehnica analizei spectrale. 

„Fiecare element chimic are un spectru al său, caracteristic 
numai lui' 1 , — această regulă părea că îndepărtase toate 
neplăcerile. Descoperirile lui Mosander au căpătat o con¬ 
firmare sigură. Toate cele şase pămînturi rare şi-au cucerit, 
dreptul de cetăţenie. 

Iată însă că intervine anul 1869. Mendeleev formulează 
legea periodicităţii şi construieşte „sistemul natural al ele¬ 
mentelor". Desigur, nu totul esle neted în acest sistem, şi în 
special nu este de loc clar ce e de făcut cu elementele pămîn¬ 
turilor rare. 

încă de pe timpul lui Berzelius, ele erau considerate ca 
bivalente şi formula oxizilor lor se nota MeO; numai pentru 
ceriu care are un grad superior de oxidare, se admitea exis¬ 
tenţa oxidului Ce 3 (J 4 . în a doua grupă a tabelului lui Men¬ 
deleev nu exista însă nici un loc liber. Se reliefează primej¬ 
dia principalei „stînci submarine 11 a sistemului periodic. 
Avalanşa contradicţiilor ameninţă să facă praf însăşi ideea 
periodicităţii variaţiei proprietăţilor chimice a elementelor 
în funcţie de greutatea atomică. Cu toate acestea, Mendeleev, 
sigur de justeţea descoperirii sale, emite o ipoteză îndrăz¬ 
neaţă: pămînturile rare sînt trivalente, iar ceriul are în plus 
şi o valenţă egală cu 4. Această ipoteză şi-a găsit în curînd 
confirmarea incontestabilă. în sfirşit, Mendeleev schimbă cu 
îndrăzneală valorile reduse ale greutăţilor atomice ale ele- 

meritelor pămînturilor rare, şi aici din nou se confirmă drep¬ 
tatea lui. S-ar părea că problema este rezolvată. 

Nu, lucrurile sînt făcute numai pe jumătate! Ytriul şi 
lantanul se Încadrează uşor în grupa a treia. Ceriul, fiind 
tetravalent, îşi găseşte locul într-a patra. Care este însă situa¬ 
ţia cu celelalte? In ce-1 priveşte pe didim, se constată că este 
străin de grupa a cincea, deoarece nu se aseamănă de loc cu 
niobiul, iar încercările de a se obţine oxidul lui superior, 
Di 2 G 5 , nu au succes. Despre erbiu şi terbiu se ştie numai că 
sînt trivalente, chimia lor fiind în general aproape nestu¬ 
diată. De fapt „stînca submarină 11 rămine pe loc. 

Anii trec şi duc la descoperirea unor noi elemente. Didi- 
mul iui Mosander se dovedeşte a fi de fapt un amestec. In 
1879 Lecoq de Boisbaudran extrage din el samariul; în 
1885 Auer von Welsbach il separă în încă doi componenţi 
praseodimul şi neodimul. Apar pe lume vterbiul, gadoliniul, 
holmiul, tuliul... 

Părerea foarte răspîndită că fiecare bandă din spectrul de 
absorbţie corespunde unui element reprezintă un rezultat al 
ploconirii necritice în faţa analizei spectrale. Şi astfel „iau 
naştere 11 , ca ciupercile după ploaie, noi şi noi, păminturi rare. 
In numai opt ani, din 1878 pinăîn 1886, s-au descoperit circa 
50, dintre care 23 au căpătat denumiri diferite, iar pentru 
rest „n-au mai fost de ajuns denumirile 11 : s-a recurs la notarea 
prin litere cu indici. 

Pe drept cuvînt a spus chimistul francez Urbain, vorbind 
despre această epocă atit de confuză in domeniul părtini¬ 
turilor rare: „S-a obţinut o bogăţie imaginară, bazată pe 
faptul că erorile predominau, iar adevărul se îneca în ele 11 . 

Adevărul înecat trăgea însă la fund întregul sistem perio¬ 
dic. Cum să se repartizeze nenumăratele elemente noi alo 
pămînturilor rare? Cum să se explice pe baza legii periodi¬ 
cităţii asemănarea extraordinară a proprietăţilor lor? Şi, 
în general, cîţi sînt, cu lotul aceşti supărători gemeni? 
Te pomeneşti că într-adevăr sînt „fără număr 11 ? 

Aceste întrebări îi frămîntau pe oamenii de ştiinţă. Unii 
dintre ei erau de părere să se pună cruce legii periodicităţii, 
alţii cereau o modernizare a tabloului elementelor. Poate 
că păminturile rare nu se încadrează într-un tablou plan... 
si astfel au apărut tot felul de construcţii tridimensionale, 
conuri, cilindri, spirale. Din păcate însă, ele doar mascau 
problema, creau o aparenţă de rezolvare, dar în realitate nu 
o soluţionau. 

Exploratorii „continentului p&minturilor rare 1- se stră¬ 
duiau cu perseverenţă, pas cu pas, „să extragă 1 ' adevărul din 
mulţimea de erori. S-a constatat că analiza spectrală nu este 
chiar atît de infailibilă: chiar şi cele mai mici impurităţi 
intr-un element pot perturba ordinea liniilor din spectre. 
Urbain a introdus metoda magnetochimică de analiză, baza¬ 
tă pe diferenţa în ce priveşte mărimile sensibilităţii magne¬ 
tice a pămînturilor rare. Obţinerea citorva metale ale pămîn- 
turilor rare în stare pură a permis să se studieze mai bine 
chimia lor. In 1913 au fost recunoscute ea elemente indivi¬ 
duale lantanul, ceriul, praseodimul, neodimul, samariul, 
europiul, gadoliniul, terbiul, disprosiul, holmiul, erbiul, 
tuliul, yterbiul şi luteţiul. Ce ne garantează insă că vreunul 
dintre ele nu este complex? Motivul asemănării proprie¬ 
tăţilor acestor elemente a rămas neclarificat. 

In ceea ce priveşte locul elementelor pămînturilor rare în 
sistemul periodic, părerile oamenilor de ştiinţă erau foarte 
diferite. Cel mai aproape de adevăr s-a dovedit a fi în 1901 
chimistul ceh Bohuslav Brauner, un prieten al lui Mende- 
leev. Brauner a ajuns la concluzia că elementele pămînturi¬ 
lor rare trebuie aşezate într-o grupă specială, care trebuie 
plasată în mijlocul sistemului periodic, într-o căsuţă mare, 
ca o continuare a grupei a patra, incepînd cu ceriul şi ter- 
ininînd cu un element, pe atunci încă necunoscut, care se 
găsea in stînga tantalului. După părerea lui Brauner, între 
ceriu şi tantal nu puteau să mai fie alte elemente în afara 
pămînturilor rare. 

Ideea chimistului ceh nu era insă decît o ipoteză încă ne¬ 
confirmată şi lipsită de o fundamentare ştiinţifică riguroasă. 
Puţini dintre oamenii do ştiinţă i-au dat importanţă: pe 
vremea aceea nimeni nu bănuia cît de aproape de adevăr era 
Brauner. El n-a putut duce pînă la capăt rezolvarea acestei 
probleme, căci în această privinţă chimia era neputincioasă. 
Cuvîntul hotărîtor l-a avut aci fizica. 


Lucrurile se clarifică 

In 1913 tînărul fizician Moseley studia spectrele Rdntgen 
ale elementelor. El a reuşit să stabilească o regulă intere¬ 
santă: cu ajutorul lungimii de undă a radiaţiei Rontgen 
a unui element se poate determina numărul de ordine al 

acestuia în tabelul lui Mendeleev. Astfel, ordinea elemente¬ 
lor stabilită de Mendeleev a fost confirmată de fizică. Legea 
periodicităţii a căpătat un sens nou: la baza legii lui Men¬ 
deleev stă numărul de ordine al elementului, egal cu sarcina 
nucleului atomului său, nu greutatea atomică, ca înainte. 

După descoperirea lui Moseley a devenit clar că chimiştii 
stabiliseră cît se poate de just seria elementelor pămîntu- 
rilor rare. Ele s-au dovedit a fi în număr de 15 — de la 
lantan la luteţiu. în afară de aceasta, in lista elementelor s-au 
remarcat două „locuri goale“, corespunzătoare cu două ele¬ 
mente încă nedescoperite. Unul dintre acestea, cu numărul 
de ordine 61, era situat între neodim şi samariu; celălalt, 
cu numărul 72, era acelaşi element „de la stingă tantalului 11 
despre care vorbea Brauner. 

Motivul pentru care proprietăţile pămînturilor rare erau 
atît de apropiate rămînea insă neclar, ca şi poziţia lor în 
sistemul periodic. Trebuia să se lămurească dacă elementul 
72 face parte dintre pămînturile rare sau nu. Şi, în sfirşit, 
stîrnea mirare faptul că nu fusese încă descoperit elemen¬ 
tul 61. 

Nu vom vorbi aici despre problema elementului 61: acesta 
are o „biografie" foarte complexă şi foarte originală; citi¬ 
torul ova cunoaşte din capitolul privitor la elementele ob¬ 
ţinute pe cale artificială. 

In primul rînd trebuia lămurită natura elementului 72. 
Putea fi tot aşa de bine un analog al zirconiului sau un 
membru al familiei pămînturilor rare. Oamenii do ştiinţă 
trebuiau să precizeze eîte elemente ale pămînturilor rare 
sint în total: 15 sau 16? 


Ce sînt Icmtanidele ? 

Să ne întoarcem din nou la sistemul periodic şi să anali¬ 
zăm perioada a doua şi a treia. Ele încep de la metalele 
alcaline litiu şi, respectiv, sodiu şi se termină cu gazele 
inerte — neonul şi argonul —, fiind alcătuite fiecare din 
câte opt elemente. In aeeslc perioade proprietăţile variază 
mult de la un element la altul. 

Perioadele următoare, a patra şi a cineea, sint alcătuite 
din cîte 18 elemente fiecare, şi o deosebire mare în pro- 

prietăţi se manifestă numai Ia elementele iniţiale şi finale; 
la mijloc, această deosebire este oarecum atenuată. 

Atunci cînd Mendeleev a creat vestitul său tabel, el nu 
putea decit să admită acest fenomen ca un fapt. Fundamen¬ 
tarea modernă, fizică a sistemului periodic permite însă să 
i se dea o explicaţie limpede. 

Să ne amintim unul dintre postulatele fundamentale ale 
chimiei: proprietăţile chimice ale elementelor depind de 
structura învelişurilor electronice exterioare ale atomilor lor. 

Să ne amintim mai departe că, potrivit teoriei lui Niels 
Bohr, completarea învelişurilor electronice ale atomilor 
nu se produce în dezordine, ci într-o anumită succesiune. 
Fiecare dintre ele are o anumită „capacitate". Astfel înve¬ 
lişul cel mai apropiat de nucleu, învelişul 7v, poate să con¬ 
ţină doi electroni, următorul L— 8, A/—18, N— 32, 0—50 
ş.a.m.d. 

La prima privire s-ar putea părea că completarea acestor 
strate se produce succesiv: „s-a saturat" să zicem stratul L, 
se completează pină la capacitatea totală stratul M. In 
realitate, totul se desfăşoară mai complicat şi numai primele 
două strate, K şi L, se completează pe rind cu numărul nece¬ 
sar de electroni. 

Fizicienii disting in fiecare strat, începînd cu L, şi aşa- 
numitele substrate. Ele se notează cu literele p, d şi /' şi 
au de asemenea o capacitate determinată. Astfel, substratul 
s nu poate conţine mai mult de 2 electroni, p —6, d —10 si 

f-14- 

Să amintim acum cititorului cum se produce completarea 
stratelor. 

La elementele primei perioade a tabelului lui Mendeleev 
se completează stratul l\ (2 electroni), la a doua L (8 elec- 
Ironi). în a treia perioadă apare stratul .1/, însă acesta nu se 
completează pină la sfirşif, ci numai pină la 8 electroni. 
In perioada a patra vine ritului stratului N (potasiu şi 
calciu). Dar încă de la xcandiu electronul următor trece în 
stratul M, necompletat înainte. Acest proces se produce pînă 
la zinc, deoarece stratul .1/ arc capacitatea de 18 electroni. 
De aceea la 10 elemente ale perioadei a patra, de la seandiu 
la zinc, stratul exterior (N) râm inc neschimbat. Deoarece 
la acestea se completează substratul il al stratului Al, aceste 
elemente poartă uneori denumirea de elemente il (elemente 
3d , deoarece se completează stratul al treilea). în mod ase- 

mănător, în perioada a einoea poi fi separate elementele 
4 d ş.a.in.d. 

Aici se poate ilustra bine felul cum, de-a lungul perioadelor 
lungi ale tabelului lui Mendeleev, variaţia proprietăţilor 
elementelor se desfăşoară intr-un mod simţitor deosebit 
de perioadele scurte. In cele scurte (litiu — neon, sodiu 
argon), fiecare element se deosebeşte considerabil de vecinii 
săi cei mai apropiaţi. Lucru lesne de înţeles, deoarece la 
elementele perioadelor scurte stratul exterior variază con¬ 
tinuu. In perioadele lungi, la elementele d, stratul ex¬ 
terior este unul şi acelaşi; electronii următori intră in stra¬ 
tul anterior. Acesta, după cum se ştie, are o influenţă cu 
mult mai mică asupra proprietăţilor chimice. De aceea 
diferenţa la elementele d în ce priveşte proprietăţile nu este 
atît de marcată. 

Elementele păminturilor rare se găsesc in perioada a 
şasea. La lantan (nr. .">7), electronul nou apărut se integrează 
în stratul O, de aceea lantanul este un element d tipic, iar 
la ceriu (nr. 58) electronul respectiv nimereşte chiar în stra¬ 
tul N, al treilea de la margine, în substratul /', cu capacitatea 
de 14 electroni. Prin urmare, formarea acestui substrat se 
termină la elementul cu numărul de ordine 71, adică la 
luteţiu; de aceea elementul 72 nu mai este un pămînl rar, 
ci un analog al zirconiului, şi la acesta continuă comple¬ 
tarea substratului 5 d. 

Descoperirea elementului hafniu a permis să se constate 
că aşa se şi petrec lucrurile in realitate. 

Astfel a fost rezolvată enigma păminturilor rare. Apropierea 
proprietăţilor lor se explică prin identitatea de structură a 
celor două strate electronice exterioare ale atomilor, şi 
anume a acelora care au o influenţă hotărîtoare asupra 
proprietăţilor chimice. De aceea ele sint situate în tabelul 
lui Mendeleev in grupa a treia (şi nu intr-a patra, după cum 
a presupus Brauner), in căsuţa lantanului. 

Cititorul atent a remarcat desigur că, deşi vorbind despre 
elementele păminturilor rare am început cu pămîntul 
vtriu, ulterior n-am mai amintit despre ytrin. Acesta nu 
intră in familia păminturilor rare in sensul modern al 
acesLei noţiuni, însă in ceea ce priveşte proprietăţile se 
aseamănă cu membrii ei, datorită mărimii apropiate a 
razei atomice; in particular, se intilneşte in natură în aceleaşi 

minereuri şi minerale in care se găsesc şi elementele pămân¬ 
turilor rare. 

Deoarece s-a amintit de minereurile şi mineralele pămîn¬ 
turilor rare, să încercăm să ne convingem dacă cele 15 ele¬ 
mente ale sistemului periodic silit chiar atît de rare cum s-a 
considerat timp îndelungat. 

Intr-adevăr, la început s-au cunoscut numai puţine 
asemenea minerale, ceea ce făcea ca oamenii de ştiinţă să 
utilizeze pe bună dreptate termenul de „pămînturi rare“. 
La începutul secolului nostru însă, numărul mineralelor 
pămînturilor rare descoperite se ridicase la cîteva zeci. 
In deceniul al treilea, datele privind gradul de răspindire 
a elementelor chimice in scoarţa Pămînlului au fost revizuite 
de savanţii sovietici V.l. Vernadski şi A.E. Eersman şi 
de savantul german V.M. Goldschmidt. Această revizuire 
s-a dovedit a fi cu adevărat revoluţionară. Cifrele au 
arătat că lantanidele se găsesc in scoarţa pămîntească în 
cantitate de două ori mai mare decit slănini, de 10 ori mai 
mare docîl plumbul, de 320 ori mai mare decît antimoniu!, 
de I 600 ori mai mare decit argintul, de 2 500 ori mai mare 
decît mercurul, de 3 200 ori mai mare decît aurul, toate 
elemente binecunoscute încă de mult. 

In prezent se cunosc aproape 250 de minerale care conţin 
lantanide, şi această cifră este, desigur, departe de limită. 
Lantanidele sini, aşadar, elemente cu un grad mediu de 
răspindire. Aceste elemente, in afară de prometiu, au fost 
remarcate in spectrele Soarelui şi ale multor stele, uneori 
în cantităţi foarte însemnate. Metalele pămînturilor rare se 
găsesc şi in meteoriţi. 


O familie prea unită... 

La prima vedere, proprietăţile lantanidelor nu prezintă 
nimic special; caracteristica lor unică este asemănarea lor. 
Elementele pămînturilor rare sint toate trivalente, toate 
sînt metale, llidroxizii lor sint baze destul de tari, a căror 
tărie scade treptat de la lantan la luteţiu, din cauza descreş¬ 
terii razei ionilor o dată cu creşterea sarcinii nucleului. 

Intr-adevăr, llidroxizii elementelor pămînturilor rare pot 
fi reprezentaţi schematic in modul următor: 

Cercul negru din centru este 
ionul metalului pămîntului rar 
Me 3+ ; cercurile mari sînt ionii 
de oxigen; cercurile mici albe 
cu semnul -|- sînt ionii de hidro¬ 
gen. Atunci cind raza Me 3+ 
scade, lucrurile se petrec ca şi 
cum i s-ar li mărit sarcina (ca 
urmare a creşterii sarcinii nu¬ 
cleului). I )c aceea in seria 
lantanidelor forţele de atracţie 
dintre ionul pămîntului rar şi 
ionul de oxigen cresc. Atracţia 
dintre O şi II rămîne con¬ 
stantă. Aceasta înseamnă că cu 
cit sarcina nucleului unui element al păminturilor rare este 
mai mare, cu alît este mai greu de despărţit din hidroxidul 
acestuia grupa oxidril (OII). 

Pentru a separa elementele păminturilor rare sînt necesare 
eforturi Intr-adevăr eroice. Există multe metode de separare, 
dar ele se reduc in special la utilizarea diferenţelor de alcali¬ 
nii ate a metalelor sau de solubilitate a sărurilor lor. Pentru 
a obţine un preparat oarecare in stare pură, e nevoie uneori 
de multe luni; întreaga lucrare, de exemplu în procedeul 
de cristalizare fracţionată, constă în repetarea de nenu¬ 
mărate ori a aceleiaşi operaţii. 

In zilele noastre au apărut metode noi de separare. 

Una dintre ele este cromatografia pe schimbători de ioni, 
care se bazează pe utilizarea unor răşini speciale — cationiţi 
şi anioniţi. 

Altă metodă se bazează pe utilizarea valenţelor anormale 
ale elementelor păminturilor rare, valenţe diferite de trei. 
Proprietăţile lantanidelor în slare tetra- sau bivalentă se 
deosebesc destul de mult de cele ale unui lantanid trivalent 
obişnuit. în prezent, pe această deosebire de proprietăţi 
se bazează citeva procedee eficiente de separare a diferitelor 
metale. 

Din nou originalitate 

La Expoziţia mondială din 1900 de la Paris puteau fi 
văzuţi, printre alte exponate, oxizi foarte puri ai unor 
elemente ale păminturilor rare. Aceasta era o mare realizare 

a chimiei anorganice. Dar, la întrebarea la ce sint folosiţi 
aceşti oxizi, serviabilii ghizi dădeau un răspuns uniform: 
„numai în sitele becurilor de gaz!". Persoanele din generaţia 
mai în virată mai ţin minle aşa-numilele becuri sau site Auer. 
Chimistul austriac Auer von Welsbach dovedise că, dacă 
se adăuga numai 1 % de bioxid de ceriu la materialele din 
care se confecţionau sitele becurilor de gaz cu incandescenţă, 
aceasta mărea cu mult intensitatea luminii lor. 

Lumina palidă a iluminării cu gaz a fost primul fulger 
în domeniul utilizării elementelor pămînturilor rare. în 
zilele noastre, puţine dintre elementele întîlnite în natură 
se deosebesc printr-o gamă atil de vastă de utilizări ca 
lantanul şi lantanidele. 

Să începem cu metalurgia. 

Calitatea oţelurilor şi a fontei depinde mult de prezenţa 
oxigenului, a fosforului, azotului şi sulfului. Acestea sint 
impurităţi dăunătoare: ele măresc fragilitatea şi casanta, 
reduc rezistenţa la uzură a obiectelor metalice. Aceste 
impurităţi trebuie îndepărtate prin toate mijloacele, şi un 
ajutor nepreţuit îl dau elementele pămînturilor rare, care 
reacţionează cu melaloizii. La cald ele absorb numeroase 
impurităţi, îmbunătăţind aslfel considerabil calitatea oţelu¬ 
rilor şi a fontelor. 

f Lantanidele se utilizează pentru alierea diferitelor oţe¬ 
luri spre a le da multe proprietăţi preţioase: creşte gradul 
de forjabilitate, rezistenţa la căldură şi la coroziune. 

Elementele pămînturilor rare sint larg utilizate, în special 
ceriul, în producţia aliajelor pirofore. Ele se utilizează în 
pietrele pentru brichete, in diferite dispozitive de aprindere, 
cartuşe, obuze. 

Lantanidele au şi o Întrebuinţare analogă cu aceea a alu¬ 
miniului în aluminoterinie, care constă in reducerea avizilor 
diferitelor metale cu ajutorul pulberii de aluminiu. Ceriul 
şi însoţitorii săi sini reduclori şi mai energici dccît aluminiul. 
Se deschid perspective interesante pentru obţinerea in stare 
pură a niobiului, zirconiului, cobaltului, nichelului, cro¬ 
mului, manganului, ylriului, wolframului, uraniului prin 
metodele lantanidotermiei. 

Elementele pămînturilor rare îmbunătăţesc mult calităţile 
diferitelor metale şi aliaje. Astfel, aliajele de magneziu, cu 
toate calităţile lor, prezintă un neajuns esenţial: pot „lucra" 
la temperaturi de cel mult 150°G. Adaosurile do ceriu, neo- 
dim şi praseodim măresc limita de temperatură cu J00°C. 

Un adaos de numai 0,2% ceriu îmbunătăţeşte mult pro¬ 
prietăţile mecanice ale cuprului. Adăugarea a 2% metale 
ale păminturilor rare în aliajele de nichel şi de cobalt 
măreşte rezistenţa lor la temperaturi înalte şi rezistenţa 
la oxidare la temperaturi înalte. 

Aliajul de magneziu cu gadoliniu se deosebeşte prin carac¬ 
teristici magnetice unice, magnetizîndu-se foarte uşor şi 
puternic. 

De neînlocuit sint elementele păminturilor rare şi in indus¬ 
tria chimică. Ele se utilizează drept catalizatori sau pro¬ 
motori (adaosuri la catalizatori care îmbunătăţesc acţiunea 
acestora). 

Oxidul de praseodim catalizează oxidarea amoniacului 
la temperaturi joase. Prezenţa ionilor de ceriu accelerează 
oxidarea electrochimică a anilinei în chinonă. Sulfaţii 
numeroaselor lantanide sînt catalizatori buni pentru oxi¬ 
darea SO., in S0 3 . 

Adăugarea de oxid de lantan la catalizatorul MgO -f Si0 2 
măreşte de aproape două ori cifra octanică a produşilor 
obţinuţi prin cracarea motorinei. 
f Elementele păminturilor rare se utilizează pentru pro¬ 
ducţia lacurilor şi vopselelor, in special a coloranţilor pen¬ 
tru porţelan. Oxizii şi compuşii lantanidelor fac ca acestea 
să capote nuanţe de culori dintre cele mai variate. I nele 
săruri de ceriu in cantităţi mici favorizează uscarea rapidă 
a lacurilor şi păstrarea transparenţei peliculelor de-a lungul 
unei perioade îndelungate .J 

Trecind la producţia sticlei, a materialelor ceramice şi 
abrazive, sintem din nou martorii pătrunderii active a ele¬ 
mentelor păminturilor rare. 

Numeroase sticle industriale incolore se caracterizează 
prinlr-un grad redus de transmisiune a luminii. Aceasta 
se explică prin conţinutul in st i<• Iă in special a compuşilor 
fierului bivalent. Este suficient ca fierul să fie trecut in 
formă trivalenlă pentru ca transparenţa să crească de zece 
ori. Bioxidul de ceriu este un oxidant puternic. Adăugarea 
lui la masa de sticlă asigură trecerea celei mai mari părţi 
a fierului in formă ,.incoloră". Sticlele care conţin cel mult 
1 % Ce0 2 au capacitatea de a nu pierde transparenţa la o 
iluminare solară îndelungată sau in urma acţiunii radiaţiilor 
Rbntgen şi radioactive. Aceste sticle găsesc o utilizare 
importantă in confecţionarea blocurilor transparente pro¬ 
tectoare in tehnica nucleară. Sticlele cu adaos de păminluri 

rare au o capacitate mai bună de a absorbi razele ultra¬ 
violete. Cele din silicaţi de bor, care conţin La 2 0 3 , au 
indici de refracţie foarte mari. Sint interesante încercările 
de a crea sticle pe baza sistemului de oxizi Li â O—La a 0 3 — 
Si0 2 , care deci să nu conţină metale alcalini) — pămintoase 
obişnuite. Aceste sticle sini foarte rezistente şi sînt bune 
conducătoare de electricitate. 

Şi in ceramică şi-au găsit utilizare elementele pămînturilor 
rare. Sulfura de ceriu se utilizează pentru confecţionarea 
unor creuzete speciale, care suportă o temperatură pînă 
la 1 800°C. 

Un amestec al oxizilor de lantanide reprezintă un mate¬ 
rial abraziv minunat pentru polizarea sticlei şi se numeşte 
pol irit. Pol irit ii I are capacitatea de polizare de două ori 
mai mare decît a celor mai bune dintre materialele asemă¬ 
nătoare cunoscute Înainte, in afară de aceasta, utilizarea 
pol irit ulu i măreşte mult viteza de polizare. 

Electrotehnica, radiotehnica, electronica! 

Şi aici elementele pămînturilor rare se simt „acasă la 
ele". I’luorurile de ceriu se utilizează pentru confecţionarea 
electrozilor lămpilor cu arc şi a proiectoarelor. Este sufi¬ 
cient să se adauge la o sirmă de nicrom a aparatelor de 
încălzire obişnuite o cantitate mică de metale ale pămîn¬ 
turilor rare pentru ca termenul de folosire a acesteia să 
crească mult. In tuburile electronice, lantanidele sînt 
getteri admirabili — absorbanţi de gaze. Oxidul de ceriu, 
atotprezent în amestec cu oxidul de titan este un dielectric 
foarte bun, iar în combinaţie cu oxidul de stronţiu se uti¬ 
lizează pentru prepararea unor materiale noi, aşa-numite 
radiocera mice. 

Elementele pămînturilor rare „sînt bine cotate 1 ' în indus¬ 
tria textilă şi de pielărie. Sărurile de ceriu sint necesare 
pentru vopsirea pieilor, ca decapant pentru coloranţii ali- 
zarinici. Sărurile lantanidelor fac produsele textile şi ţesă¬ 
turile tehnice impermeabile Ia apă şi rezistente la acţiunea 
soluţiilor şi a vaporilor de acizi. 

In sfîrşit J ui agricultură sărurile unor elemente ale pămîn- 
turilor rare se utilizează pentru lupta cu insectele dăună¬ 
toare şi ca microîngrăşămintej ._ 

O vorbă bună despre lantanide vor spune şi medicii. Se 
cunosc multe medicamente care conţin elemente ale pămîn¬ 
turilor rare şi care se utilizează pentru tratamentul tuber¬ 
culozei, eczemelor, reumatismului. Unele săruri ale pămîn- 

turilor rare împiedică coagularea singelui, ceea ce le face 
preţioase pentru conservarea lub_7 

Toate acestea nu reprezintă nici pe departe o enumerare 
completă a „faptelor bune“ ale elementelor păminturilor rare. 

Noi insă o vom continua puţin. Chiar dacă aceste domenii 
de utilizare ale lantanidelor încă nu au ieşit dintre pereţii 
laboratoarelor, ele sînt foarte interesante. 

Avem In vedere proprietăţile magnetice unice ale ele¬ 
mentelor pămint un lor rare, in special ale disprosiului. Atra¬ 
gem atenţia cititorului asupra unor săruri astăzi destul de 
obişnuite — sulfatul sau elorura de gadoliniu. S-a constatat 
că aceşti compuşi se pot utiliza pentru obţinerea tempera¬ 
turilor ultrajoase. Sărurile de gadoliniu sint foarte puternic 
paramagnetiee. Dacă sint introduse intr-un spaţiu izolat, 
umplut cu heliu şi se apropie de ele un cimp magnetic, 
aceste săruri se încălzesc. Heliul absoarbe căldura şi apoi se 
evacuează, cimpul magnetic se deconectează. Acum sarea se 
răceşte sub temperatura iniţială. Ciclul se repetă de multe 
ori. Astfel se poale obţine o temperatură foarte apropiată de 
zero absolut. 

in sfîrşit, dezvoltarea tehnicii nucleare a deschis lantani¬ 
delor noi domenii de utilizare. Samariul, europiul şi gadoli- 
niul se deosebesc prin capacitatea foarte înaltă de a absorbi 
neutroni şi de aceea se utilizează ca materiale pentru barele 
de reglare în reactoarele nucleare. 



METALELE 

PREŢIOASE 


In bogata şi variata împărăţie a metalelor există Încă o 
pleiadă remarcabilă, de care este strins legată nu numai 
istoria chimiei, ci Întreaga istorie a omenirii. Reprezen¬ 
tanţii acestei pleiade sini situaţi în două grupe separate 
ale sistemului periodic: în prima şi în a opta. După cum 
se vede, o distanţă uriaşă, căci apartenenţa la grupe dife¬ 
rite dovedeşte existenţa unor deosebiri fundamentale in ce 
priveşte proprietăţile chimice de bază. 


Regele metalelor : aurul 

Din timpuri imemoriale privirea omenească ora atrasă 
de frumuseţea rară a acestui metal unic în felul său. Stră¬ 
lucirea lui îţi amintea fără să vrei do strălucirea fierbinte 
a Soarelui. Nu degeaba alchimiştii îi atribuiau o legătură 
magică cu astrul zilei. 

Fără îndoială că oamenii preţuiesc aurul nu numai pentru 
frumuseţea lui. Încercaţi să găsiţi alt metal atît de forjabil 
şi de ductil. Meşteşugul de a face din aur foi deosebit de 
subţiri a fost cunoscut încă de strămoşii noştri îndepărtaţi. 
Dacă vă amintiţi, el este amintit încă de llomer. 

Iv. Marx arată că aurul a fost, în esenţă, primul înotai 
descoperit de om. Este interesant că aurul, înainte de a 
deveni un obiect de lux, era utilizat împreună cu cuprul 
pentru confecţionarea de armament şi de obiecte casnice. 
Săpături arheologice întreprinse în Danemarca au arătat 
că in antichitate oamenii economiseau nu aurul, ci fierul, 
care era mult mai rar. Numai după ce au fost descoperite 
alte metale şi au apărut procedee de prelucrare a acestora, 

aurul a căpătat autoritate, a devenit puternic. Abia cil 
mult mai tirziu a apărut el in rolul de bani. 

Dar oare numai proprietăţile fizice au favorizat transfor¬ 
marea aurului intr-un metal preţios? 

Indiferent citi ani ar sta aurul in aer, el nu rugineşte, 
nu-şi pierde minunatul său luciu. Aurul este inaccesibil 
pentru oxidanţi nu numai in condiţii obişnuite. La căldură 
mare, chiar în stare topită (aurul se topeşte la temperatura 
de I 06.TC), el tot nu cedează atacurilor oxigenului^ j 
Acizii cei mai agresivi nu pot învinge calmul olimpian al 
regelui metalelor./O excepţie reprezintă amestecul din trei 
părţi acid clorhidric şi o parte acid azotic — „apa regală 11 .] 



Printre ceilalţi dizolvanţi se pot aminti numai două 
amestecuri de acizi: sulfuric şi manganic, sulfuric şi azotic, 
precum şi acidul selenic fierbinte. Aceasta este totul. în 
ceea ce priveşte a leali i le, acestea nu corodează aurul în 
nici un fel de împrejurări. Tocmai la această „Iene“ chimică 
se gindeşte chimistul atunci cind numeşte aurul metal preţios. 

Substanţele care reacţionează direct cu aurul pot fi numă¬ 
rate pe degete. Ele nici nu se întilnesc, de regulă, în viaţa 
obişnuită a omului. De exemplu, halogenii. Atunci cînd o 
granulă de aur pătrunde in apa de clor, după un timp oare¬ 
care dispare. Evaporaţi soluţia pină la uscare şi veţi vedea 
pe fundul capsulei cristale verzi. Aceasta este clorura de 
aur. Cu toate că aurul se combină fără greutate in prezenţa 
umidităţii cu clorul, bromul şi iodul, el poate fi separat 
şi mai uşor din sărurile formate. Un flacon cu o soluţie de 
clorură de aur, dacă stă la lumină, se acoperă după un timp 
oarecare pe dinăuntru cu o depunere subţire de metal preţios. 

Şi mai uşor se combină aurul cu mercurul. Este destul 
să nimerească pe un obiect de aur cîteva picături de mercur 
pentru ca pe suprafaţa galbenă-lucioasă să apară imediat 
o pată cenuşie palidă. Este amalgamul — aliajul aurului 
cu mercurul. 

Extracţia aurului este uşurată prin faptul că, din cauza 
inerţiei lui chimice, el se întilneşte pe Pămînt, de regulă, 
numai în stare nativă. Deseori se găsesc pepite în greutate 
de zeci de kilograme. Aur există şi în apa de mare, însă sub 
formă de săruri. Fiecare 20 de tone de apă din mările polare 
conţin circa I miligram de aur. In cantităţi microscopice 
aurul a fost identificat de asemenea in ţesuturile şi singcle 
organismelor vii. 

Zăcămintele de aur ale Pămîntului încă nu au fost nici 
pe departe epuizate, cu toate că in decursul mileniilor 
omul a strins, bob cu bob, munţi întregi de aur. La ce este 
folosit? Oare numai sub formă de monedă, de tezaure sau 
ca material pentru confecţionarea podoabelor? Nu există 
oare alte căi de utilizare a lui? 

î" In zilele noastre, aurul este utilizai cu succes in medi¬ 
cină, în special in tehnica dentară. Compuşii aurului măresc 
capacitatea de apărare a organismului, fapt utilizai in tra¬ 
tamentul tuberculozei. Izotopii radioactivi ai aurului ajută 
medicul în lupta contra tumorilor maligne ale creierului. 

Aurul metalic este cel mai moale dintre metalele preţioase. 
Aceasta reprezintă şi un avantaj, şi un dezavantaj. El se 
roade foarte uşor. De exemplu, pe vremea cînd erau în 
circulaţie monede de aur. la fiecare sută de ani se pierdea 
circa o cincime a metalului preţios ca urmare a frecării şi 
uzurii. Aceasta a făcut ca oamenii să nu mai folosească aur 
pur, ci aliajele sale cu diferitele metale: cupru, argint, 
platină. Sub această formă aurul este utilizat pentru con¬ 
fecţionarea aparaturii chimice şi in electrotehnică. ■ 


Metalul lunar 

Dacă in ochii alchimiştilor aurul întruchipa Soarele, ar¬ 
gintul corespundea astrului nostru nocturn — Luna. In 
lucrările lor aşa şi notau alchimiştii argintul: printr-un corn 
subţire, semnul Lunii. Nu e greu de înţeles de ce. Argintul 
chimic pur in lingouri are o culoare albă frumoasă cu nuanţă 

gălbuie — aidoma ca discul lunar. In foi subţiri, iluminate 
prin transmisiune, pare albăstrui sau verzui^ După cum 
se vede, trebuie recunoscut că alchimiştii au ales reuşit 
analogiile — cel puţin cele ale culorilor — dintre corpurile 
chimice şi cele cereşti. 

!] Argintul este destul de moale, cu toate că este mai dur 
decit auriii. Se forjează la fel de uşor, se laminează şi se 
întinde. Temperatura de topire a argintului este mai mică: 
950,5°C. La temperatură mai înaltă, el formează vapori 
de o frumoasă culoare verzuie şi se poate distila ca şi apa. 
Trecînd din stare lichidă în solidă, el se dilată. 

Din cauză că este moale, argintul nu se utilizează în 
stare pură. Aliajele de argint servesc pentru obţinerea unor 
materiale şi acoperiri rezistente la uzură. Cu aurul, argintul 
se aliază în toate proporţiile. Aliajele de cupru sînt mai 
rezistente, se rod mai puţin, şi de aceea numai sub această 
formă este utilizat argintul pentru baterea monedelor, meda¬ 
liilor, insignelor etc. De altfel prezenţa cuprului face ca 
obiectele de argint să fie mai sonore. 

Argintul conduce căldura şi curentul electric mai bine 
decit toate celelalte metale. Iată de ce o parte însemnată 
a argintului se consumă in industria electrică pentru con¬ 
fecţionarea cont actelor. 

In ceea ce priveşte proprietăţile chimice, argintul amin¬ 
teşte aurul. El este situat în aceeaşi primă grupă a siste¬ 
mului periodic. Ca şi aurul, argintul este monovalent. El 

este mai puţin pasiv din punct de vedere chimic decit 
aurul şi, s-ar putea spune, tocmai de aceea mai puţin „pre¬ 
ţios 11 . Argintul se combină uşor cu clorul, arsenul, antimo- 
niul şi alte elemente. 

Cu oxigenul însă, argintul nu reacţionează la nici o tem¬ 
peratură. Este adevărat că la topirea in aer el absoarbe o 
cantitate însemnată de oxigen: pînă la 22 cm 3 la fiecare 
mm 3 de topitură. i.a răcirea topitorii insă, oxigenul pără- 
seşle din nou inel aiul. Se produce un fenomen interesant, 
care aminleşle erupţia vulcanilor. I’e suprafaţa metalului 
întării se formează o coajă. Pe această coajă, diu limp in 
timp, apar nişte mici protuberante din care, ca din cra¬ 
terul unui vulcan, iese oxigenul încălzit, antrenînd cu 
sine picături de metal. 

Se ştie căfaşa-numita ,,apă sfinţită 11 nu-şi pierde nici¬ 
odată prospeţimea chiar la păstrare îndelungată. Desigur că 
aceasta se explică nu prin amestecul unor „forţe suprana¬ 
turale 1 ', ci pur şi simplu prin faptul că apa se păstrează in 
vase de argint. Argintul distruge microorganismele, care 
fac ca apa stătută obişnuită să aibă un gust mucegăit. 

La temperatură obişnuită, argintul nu reacţionează cu 
apa. O bucăţică de argint încălzită însă, aruncată in apă, 
provoacă descompunerea acesteia. Ca rezultat al reacţiei, 
oxigenul se combină cu argintul, iar hidrogenul se dega¬ 
jează sub formă de gaz._\ 

Dacă peste oxidul de argint astfel obţinut se toarnă 
amoniac şi se lasă un timp oarecare în repaus, o parte a 
Ag 2 0 trece în soluţie, iar o parte formează o substanţă cris¬ 
talină neagră. Acest compus, descoperii de către chimistul 
francez Berthollet, are puternice proprietăţi explozive. Este 
suficientă o uşoară zguduire, o încălzire neînsemnată sau 
pur şi simplu căderea unei picături de apă, ca să se producă 
o explozie. Nu degeaba acesta se numeşte argint „detonant 11 . 
~ Cu amoniacul argintul dă în general numeroşi derivaţi 
'chimici. Ei sint uşor solubili in apă şi fac parte din clasa 
compuşilor complecşi. Dacă la complexul amoniacul al 
argintului se adaugă puţină glucoza sau formol, pe pereţii 
vasului de sticlă apare un slrat. dens, strălucitor, de metal. 
Prin acest procedeu se argintează in prezent suprafaţa inte¬ 
rioară a termosurilor şi se fac oglinzile. 

Cei mai mulţi acizi diluaţi nu acţionează asupra argin¬ 
tului. In schimb, el se dizolvă foarte bine in acid azotic, 
forrnînd nitrat. Această substanţă, cunoscută uzual sub 

denumirea de nitral de argint, era bine cunoscută alchimiş¬ 
tilor, care o numeau „cristale lunare 11 , „piatra iadului 11 ş.a.m.d. 
Această ultimă denumire este legată, după toate proba¬ 
bilităţile, de acţiunea nitratului de argint asupra pielii. 
Nimerind pe piele, argintul începe să se reducă la stare 
metalică, oxidind ţesuturile înconjurătoare. Do aceea in 
locul în care a fost sarea se şi formează o pată brună. Acţiu¬ 
nea oxidantă a argintului distruge infecţia, de aceea nitratul 
de argint este folosit încă de mult pentru cauterizări. j 
Dacă se picură o soluţie de nitral de argint în soluţia 
apoasă a unei sări de clor, se obţine un precipitat alb brîn- 
zos, insolubil chiar in acizi. Reacţia este foarte sensibilă. 
Cu ajutorul ei se pol identifica cantităţi infime ale ionilor 
de clor, brom sau iod, de aceea ea are un rol important în 
analiza chimică. Fulgii albi de clorurâ de argint, stînd la 
lumină, se întunecă, deoarece se produce descompunerea 
sării, cu separarea argintului metalic. In grad şi mai înalt 
au aceste proprietăţi brom ura şi iodura de argint. Această 
neobişnuită sensibilitate la lumină esle utilizată în fotogra¬ 
fie, pentru prepararea stratului de emulsie care se aplică 
pe hîrlie şi peliculă. 


Două triade remarcabile 

în secolul al XYII-lea, actualul teritoriu al Columbiei 
a fost cotropit de conchistadorii spanioli. Prădătorii bogă¬ 
ţiilor ţării cucerite căutau in special aur şi argint, şi de 
aceea au fost foarte miraţi cînd, pe malurile riului Platino 
del Pinto, au găsit granule dintr-un metal foarte asemănă¬ 
tor cu argintul, însă mai greu. Straniului metal i s-a dat denu¬ 
mirea de „platina 11 , diminutiv de la „plata 11 , care în limba 
spaniolă înseamnă argint. 

Pentru prima oară platina a fost adusă în Europa din 
Brazilia de navigatorul şi savantul spaniol Antonio de 
Ulloa în 1735. După 20 de ani curiosul metal a fost în sfirşit 
recunoscut de către chimistul suedez Scheffer ca un ele¬ 
ment chimic independent. 

Noul element semăna uimitor cu confraţii lui mai vechi — 
aurul şi argintul. El era la fel de ductil ca aurul şi nu 
conducea căldura şi curentul electric mai prost decît argintul. 
Greutatea lui specifică (21,4) era şi mai mare decît a 

aurului, considerat piuă atunci drept cel mai greu metal. In 
ceea ce priveşte dificultăţile de a-1 topi, putea fi invidiat 
de însuşi regele metalelor: temperatura de topire a pla¬ 
tinei este 1 774°C. In ceea ce priveşte rezistenţa chimică, 
platina satisfăcea şi în această privinţă toate cerinţele pre¬ 
zentate unui membru al „familiei preţioase 11 . 

Ca şi aurul, platina se dizolvă numai în „apă regală 11 . în 
acest caz se formează acidul complex hexaclor-platinic: 
H 2 PtCI 6 . Platina cedează şi atacurilor unui „agresor" chimic 
cum este fluorul, formînd fluoruriie PtF, şi PtF 4 . 

Nu este de mirare că aceste calităţi ale platinei au cîş- 
tigat preţuirea inginerilor şi a oamenilor de ştiinţă.fPlatina 
s-a dovedit de neînlocuit acolo unde este necesară 'o rezis¬ 
tenţă chimică şi mecanică înalţă, precum şi rezistenţă la 
temperaturi înalte. Din platină se fac creuzete, retorte, 
cazane utilizate în laboratoarele de cercetare şi in secţiile 
de uzină. 



Pasivitatea chimică a platinei este foarte pe placul biju¬ 
tierilor şi dentiştilor. Aproximativ două treimi din extrac¬ 
ţia anuală a platinei se utilizează pentru confecţionarea 
podoabelor şi a protezelor în stomatologie. în electrotehnică 
ea este utilizată pentru confecţionarea electrozilor aparatelor 
de măsură, a spiralelor pentru cuptoarele cu rezistenţă et c. \ 
Platina se deosebeşte avantajos de aur şi de argint prin rara 
ei capacitate de a accelera reacţiile chimice. In mod deo¬ 
sebii se manifestă această calitate a platinei atunci cirul se 
prezintă în stare fin divizată. Pulberea fină de platină — 
aşa-numitul negru de platină — are o suprafaţă marc. Fia 
se aplică pe azbest sau pe alt material, uneori chiar pe 
platina însăşi. Pe suprafaţa neregulată a catalizatorului, in 
porii lui, in adîncituri, pe proeminentele ascuţite, reacţia 
decurge mult mai rapid docil in condiţii obişnuite. Gama 
utilizărilor platinei drept catalizator este deosebit de mare: 
de Ia giganticele aparate de contact din uzinele de acid 

sulfuric piuă la miniaturalele aparate pentru arderea com¬ 
pletă a dăunătoarelor gaze de eşapament ale automobilelor. 

Studiul platinei brute a scos la lumină un şir de Însoţi¬ 
tori ai ei sau de „gemeni". In 1803 s-au descoperit paladiul 
şi rodiul, in 1804 osmiul şi iridiul, iar peste 40 de ani ruteniul. 

In ordinea sistemului periodic, ruteniul este primul mem¬ 
bru al „nobilei dinastii", deşi a fost descoperit ultimul. 
Platina Însăşi închide familia „platinidelor" — aşa au fost 
denumiţi Însoţitorii ei. întreaga societate a „gemenilor 11 
este Împărţită în tabelul lui Mendeleev în două triade: 
ruteniul, rodiul,paladiul (triada platinidelor uşoare) şi osmiul, 
iridiul, platina (triada platinidelor grele). Ambele triade 
sini dispuse în două etaje în grupa a opta a sistemului 
periodic, sub acelaşi acoperiş — triada fierului. 

Descoperirea mai tardivă a ruteniului se explică prin 
faptul că este cel mai rar dintre însoţitorii platinei. 

Ruteniul este un reprezentant tipic al „nobilei familii 11 . 
Asupra lui nu acţionează nici un fel de acizi, nici măcar 
„apa regală 11 . Oxigenul din aer oxidează ruteniul numai la 
încălzire, l'n compus interesant al ruteniului este tetra- 
oxidul lui, Ru0 4 . Aici el este octovalent. Tetraoxidul de 
ruteniu nu se obţine uşor: pentru aceasta este necesară 
acţiunea la cald a unui oxidant puternic (clor, brom, perman- 
ganat de potasiu) asupra soluţiei unor săruri ale acestui metal. 

„Gemenii" triadei platinidelor uşoare se aseamănă între 
ei ca două picături de apă. Totodată însă, fiecare dintre ei 

are particularităţi caracte¬ 
ristice. De exemplu, săru¬ 
rile de rodiu se deosebesc, 
de regulă, printr-o culoare 
roză-roşie. De aici şi-a şi 
căpătat elementul denu¬ 
mirea: „rodon 11 in limba 
greacă înseamnă „tranda¬ 
fir 1 '. In rest rodiul se înru¬ 
deşte cu confraţii lui din 
triadă. Din punct de vedere 
chimic, el este foarte pasiv: 
nu se dizolvă in acizi şi 
foarte puţin în „apa re¬ 
gală". Este dizolvat nu¬ 
mai prin încălzire cu acid 

sulfuric fumans sau cu hidrosulfaţi alcalini topiţi, cu per- 
oxid do sodiu şi peroxid de bariu. Pentru a oxida rodiul 
în aor, metalul trebuie încălzit la roşu. 

î 11 stare fin divizată, rodiul metalic absoarbe uşor gazele, 
însuşire strîns legată de proprietăţile lui catalitice. 

Triada platinidelor uşoare este încheiată do paladiu, 
denumit astfel în cinstea micii planete Pallas. In ceea ce 
priveşte capacitatea de a fi prelucrat mecanic, el întrece 
nu numai pe confraţii săi clin triadă, ci şi toate metalele 
grupei platinei fără excepţie. Ca şi rodiul, însă cu mult 
mai intens, paladiul absoarbe gazele: la 20°C el esle capabil 
să absoarbă pînă la 800 de volume do hidrogen. Această 
proprietate explică marea lui activitate catalitică. Printre 
platinide, paladiul este considerat cel mai activ din punct 
de vedere chimic. Prin încălzire în aer dă oxizii Pd 2 0 şi 
PdO. Paladiul este solubil în „apa regală" şi în acid azotic. 

Triada platinidelor grele este deschisă do osmiu. El este 
cel mai greu metal: are o greutate specifică nedepăşită ca 
mărime: 22,48. Deşi este foarte inert, osmiu] este cu toate 
acestea uşor solubil în acid azotic, in special în cel fumans. 

In aer, osmiul se oxidează treptat. în tetraoxid, 0s0 4 . 
Tetraoxidul este compusul cel rnai caracteristic al osmiului. 
El are un miros pătrunzător, căruia metalul ii datoreşte 

denumirea lui (in limba greacă ,,osme“ înseamnă „miros"). 
Tetraoxidul de osmiu poate sublima sub forma unor ace 
transparente aproape incolore. Vaporii lui sînt toxici. Este 
interesant că osmiul fin divizat se aprinde ca un chibrit 
în atmosferă devapori de sulf, formînd OsS 2 . La temperatură 
obişnuită, fluorul nu acţionează asupra osmiului; reacţia 
se desfăşoară numai la cald. In acest caz se obţine un ames¬ 
tec de fluoruri, printre care OsF s . 

Intre osmiu şi platină se găseşte iridiul. „Originea nobilă" 
a acestuia nu prezintă nici o îndoială. El este şi mai stabil 
faţă de acizi decit vecinii lui de triadă. I rid iu 1 topit este 
inaccesibil pentru „apa regală"; numai în stare fin divizată 
se dizolvă lent in ea. Halogenii, sulful şi oxigenul reacţio¬ 
nează cu irid iu numai cînd este încălzit la roşu. Sărurile 
de irid iu au culorile cele mai diferite; tocmai de la această 
variaţie provine denumirea irid iu lui: „iris" in limba greacă 
înseamnă „curcubeu". 

Platina şi însoţitorii ei au găsit o utilizare demnă de 
calităţile lor, în special pentru înnobilarea aliajelor. Eta- 
loanele internaţionale ale metrului şi kilogramului sînt 
făcute dintr-un aliaj de platină (90%) şi iridiu (10%). Iri- 
diul, care se deosebeşte printr-o duritate neobişnuită, se 
foloseşte pentru confecţionarea contactelor electrice, pentru 
magnetouri în motoarele cu combustie internă, la iridarea 
suprafeţelor pentru a le face rezistente şi stabile. Pentru a 
se obţine vase antiacide care să reziste chiar şi „apei regale", 
se recurge la serviciile rodiului. în aliajele cu platina, 
acesta este un catalizator minunat. Nu mai puţin impor¬ 
tant drept catalizator este paladiul, care dă posibilitatea 
desfăşurării proceselor chimice la temperaturi şi presiuni 
relativ joase. Sărurile de osmiu sînt utilizate în minera- 
lografie, în medicină, pentru tratarea preparatelor biologice 
înaintea cercetării la microscop. 

Astfel, stabilitatea chimică este aceea care îi deosebeşte 
pe membrii „familiei nobile". In acest sens sînt pe deplin 
comparabile între ele platinidcle, pe de o parte, şi aurul şi 
argintul pe de altă parte. Ele au şi alte proprietăţi utile, 
de exemplu topire dificilă, ductilitate, aspect exterior 
frumos, in sfirşiL, una dintre principalele lor calităţi este 
capacitatea, în special a unor platinide, de a accelera reac¬ 
ţiile chimice. Pentru toate aceste motive oamenii le numesc 
metale preţioase. 

VALENŢA 

ZERO 


Din aerul atmosferic, circa 0,94% revine aşa-numitelor 
gaze inerte. Acestea au fost descoperite abia ia sfirşitul 
secolului trecui. 


Experienţa lui Cavendish 

La sfirşitul secolului al XYIII-lea au fost identificate 
multe din gazele cunoscute. Din acestea fac parte: oxigenul, 
bioxidul de carbon şi azotul. Aceasta era imaginea cbirniş- 
tilor din acea vreme asupra componentei atmosferei şi 
nimeni în afară de cunoscutul savant englez Cavendish 
nu se îndoia de justeţea ei. 

Cavendish avea însă motive de îndoială. 

In 1785 făcuse o experienţă destul de simplă. In primul 
rînd a îndepărtat din aer bioxidul de carbon. Asupra ames¬ 
tecului de azot şi oxigen rămas a acţionat cu o seînteie 
electrică. Azotul, reactionind cu oxigenul, a dat vapori 
bruni de oxizi de azot, care, dizolvîndu-se in apă, s-au trans¬ 
format în acid azotic. Această operaţie a fost repetată de. 
multe ori. Cu toate acestea, ceva mai puţin docil a suta 
parte din volumul de aer luat pentru experienţă rămînea 
neschimbat. Din păcate, acest episod a fost dat uitării 
timp de mulţi ani. 


După o sută de ani 

în a doua jumătate a secolului al XlX-lea a început o 
polemică susţinută în legătură cu ipoteza lui Prout, care 
afirma că greutăţile atomice ale tuturor elementelor trebuie 

să fio exprimate prin numere Întregi, adică atomii lor 
trebuie, după părerea iui Proul, să fie alcătuiţi din atomi 
de hidrogen. Pentru a rezolva disputa, chimiştii au consi¬ 
derat necesar să măsoare greutăţile atomice alo elementelor, 
în primul rind ale gazelor azot, oxigen şi hidrogen. 

Calea spre determinarea greutăţilor atomice şi molecu¬ 
lare ale gazelor trecea prin determinarea densităţii lor. 

In 1892 fizicianul englez llayleigh a măsurat greutatea 
specifică a azotului. Spre mirarea sa, el a constatat că greu¬ 
tatea specifică a azotului din aer este 1,257 grame la litru, 
iar greutatea specifică a azotului din compuşii chimici — 
azotatul de amoniu, suboxidul şi oxidul de azot, ureea — 
numai 1,251 grame la litru, llayleigh a repetat experien¬ 
ţele, a luat diferite substanţe conţinind azot, dar rezul¬ 
tatul a fost acelaşi. Şase rniirni de gram este greutatea 
unui purice. Insă aceste şase rniimi de gram nu puteau fi 
o oroare a experienţei, deoarece tehnica măsurărilor per¬ 
mitea chiar in acel timp să se opereze cu mărimi mult 
mai mici. 

In toamna anului 1892 llayleigh a adresat unor colegi, 
oameni do ştiinţă, o scrisoare. El ii ruga să-i indice motivul 
neconcordanlei remarcate de el. Experienţele lui llayleigh 
l-au interesat, pe lizico-chimistul englez Ramsay. Acesta a 
presupus că motivul densităţii diferite constă în prezenţa 
unui corp greu necunoscut şi a comunicat acest lucru lui 
llayleigh. 

Coi doi oameni de ştiinţă au hotărât să separe misteriosul 
gaz, dar au ales căi diferite pentru identificarea lui. Ramsay 
a recurs la ajutorul chimiei. 

in timpul experienţelor sale, care au durat mai mulţi ani, 
el a constatat că pilii ura do magneziu absoarbe azotul. 
„Magneziul va ajuta la rezolvarea enigmei 11 , s-a gîndit 
Ramsay. El a absorbit oxigenul din aer cu cupru. Azotul 
rămas a fost trecut in repetate rânduri, timp de zece zile, 
prinlr-o ţoavă cu magneziu Încălzit. Volumul gazului scă¬ 
dea din zi in zi, iar densitatea lui a crescut. După zece 
zile, Ramsay avea în mină 100 cm 3 din noul gaz, cu den¬ 
sitatea 19,086. 

în experienţele lui, llayleigh a utilizat metodele fizice. 
De la prietenul său, fizicianul Dewar, el a aflat despre expe¬ 
rienţele lui Gavendish. llayleigh a repetat experienţa lui 

Cavendish, utilizind o aparatură mult mai perfecţionată. 
A fost oxidat azotul dintr-un balon do 50 de litri. După 
cîteva zile Rayleigh a obţinut o jumătate do centimetru 
cub dintr-un gaz necunoscut. 

La 13 august 1894, fizicianul Rayleigh şi chimistul Ramsay 
au făcut o comunicare preliminară la Congresul Societăţii 
Britanice de ştiinţe naturale de la Oxford in legătură cu 
descoperirea unui nou component al aerului. Unul dintre 
fizicieni, ascultând comunicarea, a Întrebat: „Nu cumva 
aţi descoperit, domnilor, şi numele acestui gaz?" 

întrebarea nu era inutilă. Descoperirea unei substanţe 
noi încă nu reprezintă totul. Aceasta trebuie studiată, tre¬ 
buie aflat dacă este vorba do un compus sau de un ele¬ 
ment. Care sînt proprietăţile ei caracteristice? Denumirea 
exprimă do obicei particularitatea cea mai caracteristică a 
substanţei. 

Ramsay, bazindu-se pe teoria cinetică a gazelor, a găsit 
cu molecula noului gaz oslo alcătuită dintr-un atom. Prin 
urmare, dacă gazul este monoatomie, nu poate fi vorba 
despre un compus. Noul gaz era un element. 

A fost nevoie de mari eforturi şi de mult (itnp pentru a 
se obţine un compus al noului gaz. S-a Încercat combinarea 
lui cu fluorul, clorul, cu diferite metale; a fost încălzit, 
comprimat. Gazul a rămas însă el însuşi: nu a reacţionat 
cu nici una dintre substanţe. De aceea noul gaz a fost denu¬ 
mit „argon", ceea ce în limba greacă înseamnă „leneş", 
„inactiv". 


La început, doar în Soare 

Ştirea despre descoperirea noului gaz a zguduit lumea 
ştiinţifică. Ea a interesat şi chimia, şi fizica, şi mineralo¬ 
gia. în februarie 1895 Ramsay a primit de la mineralogul 
londonez Mayers o scrisoare prin care acesta îl informa despre 
experienţele geologului american Hillebrand. Fierbînd în 
acid sulfuric minerale rare de uraniu, acesta din urmă a 
remarcat degajarea unui gaz caro, ca proprietăţi, aminteşte 
azotul. Cu eît mineralul conţinea mai mult uraniu, cu atât se 
degaja o cantitate mai mare de gaz. Hillebrand a presupus 

convenţional că gazul oslo azot. 

„Dar nu cumva este argon?" întreba 
autorul scrisorii. 

Xu mult după aceasta Kamsay 
şi-a trimis asistenţii in magazinele 
londoneze de produse chimice după 
cleveită, mineral de uraniu. Au 
fost cumpărate 30 de grame de 
cleveită. In aceeaşi zi, Kamsay, 
cu ajutorul său Multhews, a ex¬ 
tras ciţiva centimetri cubi de gaz. Kamsay a supus acest 
gaz unui studiu spectroscopie. El a văzut o linie de un 
galben-aprins, foarte asemănătoare cu linia sodiului, deose- 
bindu-se in acelaşi timp de aceasta prin poziţia ei in spectru. 
Kamsay a fost atit de uimit, incit a desfăcut spectroscopii!, 
l-a curăţat, insă la o nouă experienţă a remarcai din nou 
linia de culoare galben-aprinsă, care nu coincidea cu linia 
sodiului. Kamsay a verificat spectrele tuturor elementelor, 
in sfirşit si-a amintit de o linie enigmatică din spectrul 
coroanei solare. 

In 1868, in timpul eclipsei solare, cercetătorul francez 
Janssen şi englezul Loekyer au identificat in spectrul pro¬ 
tuberantelor solare o linie de un galben-aprins, care nu 
fusese remarcată in spectrele surselor de lumină pămîntoşti. 
In 1871 Loekyer a emis ipoteza că această linie a spectrului 
aparţine unei substanţe necunoscute pe Pămint. 

El a denumit acest element ipotetic heliu, adică „solar". 
Ec Pămint insă, acesta nu a fost identificat. Fizicienii şi 



cbimiştii nu s-au interesat de el: pe Soare sînt doar cu totul 
alte condiţii, acolo şi hidrogenul poate să troacă drept 



Oare într-adevăr avea în mină acelaşi heliu? Ramsay era 
aproape convins de aceasta, dar voia o confirmare de la 
cunoscutul spectroscopist Crookes. Ramsay i-a trimis gazul 
pentru studiu şi i-a scris că a găsit un gaz nou, pe care l-a 
denumit kripton, ceea ce in limba greacă Înseamnă „ascuns". 
Telegrama de răspuns a lui Crookes spunea: „Kriptonul 
este heliu". 


Unde sînt celelalte gaze ? 

în 1895 au fost descoperite două gaze inerte. Era clar că 
între ele trebuie să se găsească încă un gaz, ale cărei pro- 
prietăţi Ramsay le-a descris dinainte, după exemplul lui 
Mendeleev. Lecoq do Boisbaudran a prezis chiar greu¬ 
tatea atomică a gazului nedescoperit: 20,0945. 

Unde poate fi insă căutat acest gaz? Ramsay a studiat 
toate corpurile care puteau să conţină gaze, a cercetat chiar 
meteoriţii, dar nu a identificat nimic nou. Atunci Ramsay 
a recurs din nou ia aer. E greu de spus ce soartă ar fi avut 
eforturile savantului, dacă, în timpul cercetărilor lui, Linde 
în Germania şi Hampson in Anglia nu ar fi scos, simultan, 
un brevet pentru o maşină care comprimă acrul. 

Această maşină parcă ar fi fost inventată anume pentru 
descoperirea gazelor inerte. Principiul funcţionării ei se ba¬ 
zează pe un fenomen fizic cunoscut: dacă aerul este compri¬ 
mat, iar apoi lăsat să se dilate rapid, el se răceşte. Cu aerul 
răcit se răceşte o nouă porţie de aer comprimat, care intră 
în maşină ş.a.tn.d., pină la transformarea aerului în lichid. 

La sfîrşitul anului 1897, Ramsay, a căpătat de la Hamp¬ 
son 100 cm 3 de aer lichid. 

Evaporind aproape întregul azot şi oxigen, Ramsay a 
introdus aerul lichid rămas intr-un gazometru. El se gîndea 
că va găsi acolo heliu, deoarece considera că acest gaz se 
evaporă mai lent decît oxigenul şi azotul. A purificat gazul 
din gazometru de urmele de oxigen şi de azot şi a scos un 
spectru în care a identificat două linii luminoase necunos¬ 
cute înainte. 

Acestea aparţineau unui gaz încă necunoscut, pe care 
Ramsay l-a denumit cu pseudonimul heiiului, kripton, adică 
„ascuns 11 . Apoi Ramsay a introdus 15 litri de argon intr-un 
tub în aer lichid. Pentru a găsi gazul care, potrivit calculului, 

era mai uşor docît argonul şi kriptonul, Ramsay a co¬ 
lectat primele porţii rezultate din evaporarea argonului. S-a 
obţinut un spectru nou, cu linii roşu-aprins. Ramsay a 
numit gazul pe care îl separase neon, ceea ce în limba 
greacă înseamnă „nou 1 '. 

In 1888, Travers, ajutorul lui Ramsay, a construit o 
maşină capabilă să dea o temperatură pîrtă la —253°C. Cu 
ajutorul acesteia s-a obţinut argon solid. Au fost distilate 
toate gazele, in afară de kripton. In kriptonul nepurificat 
s-a găsit xenon („străin"). Pentru a obţine 300 cin 3 de xenon, 
savantul a trebuit să prelucreze timp de doi ani 77 500 000 
de litri do aer atmosferic. 

in felul acesta au fost găsite cinci gaze inerte. Rămăsese 
de găsit şi ccl de-al şaselea, cel mai greu. 


Din nou despre cleveită 

S-a arătat că heliul e prezent in mineralele de uraniu. 
Cu cît cloveila conţine mai mult uraniu, cu atît este şi 
heliu mai mult. Ramsay a căutat timp îndelungat să 
găsească legătura dintre conţinutul de uraniu şi heliu, dar 
n-a reuşii. Rezolvarea a venit din altă parte; ea a fost 
legată de descoperirea radioactivităţii. 

S-a constatat că radiul degajează o substanţă gazogsă, 
numită emanaţie. Un gram do radiu dădea în 24 de ore 
1 mm 3 de emanaţie. în 1903 Ramsay şi cunoscutul fizician 
Soddy s-au ocupat de studiul emanaţiei. Ei aveau la dispo¬ 
ziţie numai 50 de miligrame de bromură de radiu; în acelaşi 
timp ei aveau nu mai mult de 0,1 mm 3 de emanaţie. 

Pentru efectuarea lucrărilor, Ramsay a construit o balanţă 
supersensibilă, care indica patru miliardimi do gram. In 
scurt timp cercetătorii au lămurit că emanaţia este ultimul 
reprezentant al familiei gazelor inerte. 

Timp îndelungat ei n-au reuşit să identifice spectrul ema¬ 
naţiei. Lăsînd o dată tubul cu emanaţie nedesehis timp de 
cîteva zile, l-au introdus în spectroscop şi au fost miraţi 
văzînd în spectroscop liniile cunoscute ale heliului. 

Acest fapt a confirmat presupunerea lui Rutherford şi 
Soddy că transformarea radioactivă este legată de transmu¬ 
taţia atomilor. Radiul, descompunindu-se spontan, se trans¬ 
forma in emanaţie şi emitea un nucleu al atomului de heliu. 

Un element se transforma în altul! 

Pentru oamenii de ştiinţă a devenit clar de ce heliul se 
găseşte in mineralele uraniului; el este unul dintre produ¬ 
sele de descompunere ale uraniului. In 1923, printr-o hotă- 
rîre a Comitetului internaţional al elementelor chimice, 
emanaţiei i s-a schimbat numele în radon. 


Gazele inerte — pe Pămînt şi în afara lui 

Să ne întoarcem din nou la compoziţia atmosferei pămîn- 
teşti. Amintim că azotului şi oxigenului le revin mai mult 
de 99%. Tuturor celorlalte gaze, inclusiv hidrogenul şi 
bioxidul de carbon, le revine mai puţin de 1%. Partea leului 
din acest 1% îi revine argonului. In comparaţie cu celelalte 
gaze inerte, în atmosferă se găseşte foarte mult argon — 
0,93%. Aceasta se explică prin fisiunea radioactivă a 40 Iv, 
ca rezultat formîndu-se 40 Ar. Din aceeaşi cauză, izotopul 
greu al argonului predomină. Un kilogram de aer conţine 
12,9 grame de argon şi o zecime de gram din toate celelalte 
gaze inerLe. 

Xenonul este un gaz foarte rar. Conţinutul său în atmo¬ 
sferă este de 9-10' 7 %; totodată însă, conţinutul absolut în 
argon este uriaş. Dacă am dori să introducem acest gaz în 
cisterne de cale ferată, ar fi necesar un tren cu o lungime 
de 80 do ecuatoaie pămînteşti, şi dacă drumul nostru ar 
fi întretăiat de acest tren, mergind cu o viteză de 90 de 
kilometri po oră, ridicarea barierei ar trebui aşteptată 
patru ani. 

Conţinutul de radon în atmosferă este infim. Numărul 
care reprezintă procentul lui este 6-IO -18 . Dacă s-ar colecta 
întregul radon al atmosferei pămînteşti, acesta ar încăpea 
într-un butoi de bere de dimensiuni medii, cu volumul de 
numai 230 de litri. Această cantitate a radonului cintăreşte 
două kilogame şi ceva. 

Gazele inerte sînt conţinute nu numai în atmosferă: heliul 
şi argonul pot fi găsite în zăpadă, în grindină, în apa de 
ploaie şi în minerale. La fiecare erupţie vulcanică se dega¬ 
jează o cantitate însemnată de argon. In 1902, in timpul 
erupţiei vulcanului Mont-Pelee din insula Martinica, s-au 
degajat gaze conţinînd 0,7% argon. 

Cu totul alte cifre obţinem dacă analizăm răspîndirea 
elementelor în cosmos. 

După ultimele dale ştiinţifice, universul este alcătuit în 
greutate din 76% hidrogen şi 23% heliu; numai 1% revine 
tuturor celorlalte elemente ale tabelului periodic. 


Sînt oare ele chiar aşa de inerte? 

într-adevăr, sînt ele aşa de inerte, leneşe, chimic lipsite 
de viaţă? 

Chimistul sovietic 13.A. Nikitin a depus multe eforturi 
pentru cercetarea compuşilor gazelor inerte. El a propus o 
metodă originală de obţinere a unor compuşi moleculari, 
uşor disociabili, ai gazelor nobile. 

Ce este un compus molecular şi de ce este el caracteristic 
pentru gazele inerte? 

Gazele inerte au o structură chimică completă, s-ar putea 
spune perfectă a stratelor electronice. Stratul electronic 
exterior al acestora conţine opt electroni, al heliului — doi. 
Gazele nobile îşi ţin foarte strîns electronii, nu-i cedează 
atomilor străini şi ele însele nu acceptă electronii nimănui; 
pe scurt, ele nu pot forma compuşi ionici de tipul NaCl 
sau NaF. 

Pe de altă parte, atomii gazelor inerte nu au nici tendinţa 
de a pune în comun electronul lor cu electronul unui alt 
atom pentru a da un compus cu legătură covalentă, de tipul 
unei molecule de clor. Legătura de valenţă condiţionată de 
cedarea unui electron sau de punerea în comun a unui elec¬ 
tron nu are loc la gazele nobile. Noi ştim însă că la tem¬ 
peraturi joase ele se pot lichefia şi chiar solidifica. 

Care sînt forţele care leagă moleculele omogene ale ga¬ 
zului inert, cînd acesta se află în stare lichidă? Forţele 
moleculare, sau, cum sînt numile în cinstea chimistului 
olandez Van der Waals, forţele Van der Waals... 

In orice moleculă există atît particule cu sarcină pozitivă, 
nucleele atomilor, cît şi negativă, electronii. Atît pentru 
sarcinile negative, cît şi pentru cele pozitive există puncte 
care pot fi numite „centrul electric de greutate 11 . Aceste 
puncte sînt, oarecum, polii moleculei. Dacă într-o mole- 

culă polul negativ coincide cu cel pozitiv, molecula va fi 
nepolară. Moleculele gazelor inerte sînt nepolare; ele sînt 
construite foarte simetric. 

Cînd centrii electrici de greutate nu coincid, se obţine o 
moleculă polară. 

Compuşii moleculari se formează pe seama forţelor Van 
dor Waals, de provenienţă electrică. Aceste forţe sînt apo- 
ximaliv de 100 de ori mai slabe deeit obişnuitele forţe chi¬ 
mice de valenţă. 

Aşadar, forţele Van der Waals leagă moleculele gazelor 
inerte în lichid. Ce caracter au aceste forţe aici de vreme 
ce molecula este în cazul respectiv cu totul nepolară? S-a 
constatat că această nepolaritate nu este absolută. Intr-un 
atom nu numai electronii se învîrtesc în jurul nucleului, ci 
şi nucleele oscilează in raport cu poziţiile lor de echilibru. 
De aceea, pentru un interval de timp foarte scurt, structura 
simetrică ideală a moleculei gazului inert se deformează. 
Din cînd în cînd, o parte din straiele electronice se depla¬ 
sează pentru o clipă; se formează astfel un dipol, ce-i drept, 
foarte mic. 

Pot oare forţele Van der Waals să lege o moleculă de gaz 
inert cu molecula altei substanţe? Pot, în special dacă 
aceste alte molecule sini apropiate de ele ca dimensiuni şi 
ca formă, sau, după cum spun chimiştii, sînt izomorfe. 
13.A. Nikitin a constatat că radonul, de exemplu, este izo- 
morf cu hidrogenul sulfurat şi bioxidul de sulf; structurile 
lor cristaline sînt asemănătoare. Particulele de radon pot 
înlocui particulele de hidrogen sulfurat în reţeaua crista¬ 
lină, formînd cristale mixte. 

11idratul radonului este de asemenea izomorf cu hidratul 
hidrogenului sulfurat. Dacă se trece sub presiune mare 
radonul prin apă pe cale de îngheţare, hidratul format se 
descompune imediat. Este suficient să se adauge gazului 
inert hidrogen sulfurat, ca hidratul hidrogenului sulfurat 
format să capteze radonul în reţeaua lui cristalină. 

Alături de hidratul hidrogenului sulfurat se obţine hidratul 
radonului. Prin această metodă, denumită coprecipitare 
izomorfă, Nikitin a obţinut pentru prima oară cristalo- 
hidraţii tuturor gazelor inerte, cu excepţia heliului, şi a 
constatat că toate conţin cîte şase molecule de apă. Aici 

atomul gazului inert este luat slrîns în inel de către mole¬ 
culele polare ale apei. 

Compuşii moleculari ai gazelor inerte simt puţin stabili, 
dar sînt compuşi chimici preţioşi, deoarece au o compoziţie 
chimică cu totul determinată. 

Astfel a fost deschis un nou capitol în chimie — chimia 
gazelor inerte, cu rol important in studiul naturii compu¬ 
şilor moleculari 1 . 

1 In ultimul timp s-au obţinut, prin reacţie directă între xenon 
si fluor, compuşi ca XeF 2 , XoF 4 şi alţii. Pornind de la aceştia, s-au 
preparat şi alţi compuşi chimici, ca Xe0 2 ele., ceea ce demonstrează 
că gazele „inerlo“ pot da şi compuşi chimici propriu-zişi (N.t.). 



TRANSMUTAŢIA 

ELEMENTELOR 


Raze, raze, raze... 

Totul a început cu descoperirea lui Rdntgen. In 1895, 
acesla a identificat nişte raze invizibile, capabile să treacă 
prin substanţe impenetrabile pentru razele obişnuite de 
lumină. Ele puteau fi decelate prin acţiunea lor asupra 
unei plăci fotografice pe care o impresionau chiar dacă 
aceasta era înfăşurată în hîrtie neagră. Rontgen le-a numit 
raze X, deoarece nu a putut stabili natura lor. In prezent, 
ele sînt cunoscute tuturor ca raze Rontgen. 

Fizicianul francez Henri Becquerel a hotărît să lămurească 
dacă apariţia razelor Rontgen nu este legală de fluorescen- 
ţă. Aşa se numeşte luminescenţa rece a unor substanţe. 
Dintre acestea face parte, în special, azotatul de potasiu fa 
uraniluf. „Sărurile do uraniu iradiate cu o lumină solară vie 
emit raze Rontgen 11 , a comunicat în curînd Becquerel. Se 
părea că totul era în ordine, însă savantul a constatat că 
compuşii uraniului emiteau raze chiar dacă nu erau lumi¬ 
naţi în prealabil. Mai mult chiar, intensitatea radiaţiei era 
totdeauna proporţională cu conţinutul de uraniu în săruri. 
Capacitatea cea mai mare de „iradiere 11 o avea uraniul meta¬ 
lic. Becquerel a anunţat că a descoperit raze noi, „de uraniu 11 . 

Scurt timp după aceasta, soţii Mărie şi Pierro Curie, stu¬ 
diind sistematic numeroşi compuşi, au ajuns la o concluzie 
interesantă: razele necunoscute sînt emise şi de preparatele 
toriului. Au apărut raze noi, „de toriu 11 . Toate acestea erau 
enigmatice şi de neînţeles. „Febra razelor 11 a căpătat un 
caracter de epidemie ştiinţifică. Una după alta apăreau în 
presă comunicări despre descoperirea a tot felul de raze noi. 

Soţii Curie au continuat între timp să studieze razele lui 
Becquerel. în curînd ei au stabilit că emisiunea de radiaţii 
a mineralelor de uraniu este mult mai mare decît dacă ele 
ar fi alcătuite in întregime din uraniu pur. Era un lucru 
cu totul uimitor. Nu cumva esenţa problemei nu era uraniul 

şi ultimul element al tabelului lui Mendeleev nu avea 
nici o răspundere în curioasa emisiune de raze? 

Tinerii savanţi îşi continuară activitatea. In 1898 ei 
descoperiră dintr-o dată două noi elemente care aveau pro¬ 
prietatea de a emite razele lui Becqucre), dar intensitatea 
radiaţiei lor era aproximativ de 1 000 000 de ori mai mare 
deeît la uraniu şi toriu. Unul dintre elemente a fost numit 
poloniu, în cinstea Poloniei, patria Măriei Curie, iar al doi¬ 
lea, radiu, de la cuvîntul lalinesc „radius", care înseamnă 
„rază“. 

Proprietatea substanţelor de a emite spontan raze invi¬ 
zibile a fost denumită de soţii Curie radioactivitate, iar 
substanţele cai o au această capacitate — radioactive. 


Mai amănunţii despre radioactivitate 

Esenţa acestui fenomen astăzi nu mai prezintă enigme. 
Nu toate nucleele atomice sînt stabile, şi în special nu sînt 
stabile nucleele grele, caro aparţin atomilor elementelor 
de la sfîrşitul tabloului lui Mendeleev. Aceste nuclee nesta- 
bile se descompun spontan, transformîndu-se în altele. 

Toate aceste transmutaţii pot fi împărţite în cîtcva gru¬ 
puri. De primul grup ţin cele care sini legato de emiterea 
de către nuclee a aşa-numitelor particule alfa. Masa unei 
particule alfa este greutatea egală cu patru unităţi atomice 
de masă. Fiecare dintre aceste particule are două sarcini 
pozitive. Prin urmare, particulele alfa nu sînt altceva deeît 
nucleele atomilor elementului heliu. Nucleele atomilor 
grei le emit cu o viteză uriaşă, egală cu 15 000—20 000 de 
kilometri pe secundă. Particulele se deosebesc între ele 
după mărimea energiei lor, dar cel mai adesea este 


utilizată o alia caracteristică: lungimea parcursului liber. 
Lungimea drumului particulei alfa este strict constantă pen¬ 
tru fiecare substanţă; ea este cu atît mai mare, cu cit 
este mai mare energia particulei. Elementele radioactive 
de la sfîrşilul sistemului periodic emit particule alfa cu 
lungimea parcursului în aer de la doi pînă la opt centimetri. 
La mişcarea în substanţe, particulele alfa se ciocnesc de 
atomii acestora, provocînd ionizarea lor, şi de aceea, picr- 
zînd energie, îşi încetinesc destul de rapid mişcarea. 

Ce se intîmplă cu nucleul care emite o particulă alfa? 
Deoarece sarcina Iui scade cu două unităţi, este evident că 
se transformă în nucleul unui element care se găseşte cu 
două căsuţe mai la stingă în sistemul periodic. Greutatea 
sa atomică scade cu patru unităţi. Ca exemplu se poate cita 
transformarea atomului de radiu in radon: racliu —> radon -f- 
particulă alfa. 

în fizica nucleară această ecuaţie se notează astfel: 
'’iwKii ^ 2 §Rn + a. 

Grupul următor de transformări este legat de emiterea 
de către nuclee a unor particule fi (beta), adică a unor elec¬ 
troni. Acest proces se datorează excesului de neutroni din 
nucleele unor atomi. Această schemă se poate prezenta în 
modul următor: neutron —> proton -f electron, sau n -* p + e~, 
adică neutronul trece în proton, iar electronul format 
părăseşte nucleul. Nu este greu de ghicit că, la fisiunea beta, 
elementul format se situează în sistemul periodic cu o căsuţă 
mai la dreapta, iar greutatea sa atomică rărnîne invariabilă, 



deoarece masa electronului este apropiată de zero. Ca exem¬ 
plu se poate da transformarea protactiniului in uraniu: 

2 !?Pa -» 2 9?U + p. 

Spre deosebire de particulele alfa, particulele beta nu au 
o mărime constantă a parcursului, nici energie constantă, 
lucru constatat la orice substanţă radioactivă care emite 
particule beta. Aceasta a dat chiar motiv unora din oamenii 
de ştiinţă să ajungă la îndoieli în legătură cu legea funda¬ 
mentală a naturii, legea conservării energici. 

Fenomenul a fost explicat de vestitul savant italian Enrico 
Fermi. El a dovedit că emiterea particulei bota de către 
nucleul atomului trebuie să fie însoţită de ieşirea din nucleu 
a încă unei particule, care nu are sarcină electrică, cu o 
masă apropiată de zero. Această particulă a căpătat denu¬ 
mirea de „neutrino“, adică in limba italiană „mic neutron 11 , 

Deoarece nucleul emite două particule, energia se poate 
repartiza între ele în modul cel mai diferit. Neutrino poate 
capta multă energie, şi atunci particulei beta îi revine o 
mică parte a acesteia. Neutrino poate să nu capteze nimic şi' 
atunci particula beta va avea energia maximă ce caracteri¬ 
zează radiaţia beta. Particulele beta ies din nucleu eu o viteză 
uriaşă, apropiată de viteza luminii. Deoarece sarcina lor este 
mică, spre deosebire de particulele alfa, ele provoacă rare¬ 
ori ionizarea atomilor substanţei în care se deplasează. De 
aceea şi parcursul lor este cu mult mai mare decît al parti¬ 
culelor alfa. 

în afară de particulele beta cu sarcină negativă, există şi 
particule beta cu sarcină pozitivă, care se notează prin som¬ 
nul şi se numesc pozitroni. Dacă nucleul emite un 
pozitron, clementul format se deplasează cu o căsuţă la 
stingă în sistemul periodic. 

Un alt grup de transformări este legal de fenomenul care 
a căpătat denumirea de captură electronică. Aceasta se 
constată atunci citul nucleul conţine un număr de protoni 
în exces. In acest caz nucleul captează electronul de pe 
stratul de electroni cel mai apropiat şi unul dintre protoni 
se transformă în neutron: 

p + c~ -> B. 

De obicei nucleul captează un electron de pe stratul cel 
mai apropiat do nucleu, de pe aşa-numitul strat K, de aceea 
fenomenul a căpătat denumirea de „captură /v“. In urma 
capturii, în stratul electronic se formează un loc „vacant", 
pe care-1 ocupă electronul care înainte se găsea pe un strat 
moi îndepărtat de nucleu. Trecerea electronului de pe un 
strat, pe altul este cauza apariţiei radiaţiilor Rontgen. 

în cazul capturii A", elementul format este situat în sis¬ 
temul periodic cu o căsuţă mai Ia stingă. 

Sint cunoscute transformările radioactive, denumite fisi¬ 
une spontană, pentru care au „înclinare" numai nucleele 
foarte grele, de exemplu toriul şi uraniul. Esenţa procesului 
constă în scindarea spontană a nucleului în două părţi. Ca 
rezultat se formează nucleele elementelor de pe la mijlocul 
sistemului periodic. 

în sfîrşit, din ultima grupă a transformărilor face parte 
aşa-numita tranziţie izomeră. Aceasta se poate explica în 
modul următor. Să presupunem că este vorba de două nuclee 
complet asemănătoare, că masele lor şi sarcinile lor slnt 
egale, doar că unul din nuclee, după cum spun fizicienii, 
se găseşte la un nivel energetic superior, adică are un exces 
do energie. Aceste nuclee se numesc izomerc. Pentru a trece 
în starea sa normală, stabilă, nucleul excitat trebuie să se 
elibereze de excesul de energie, ceea ce si face, emiţînd 
raze gama Acestea reprezintă radiaţii electromagnetice 
cu o lungime de undă foarte scurtă. La emiterea lor, fireşte, 
nu variază nici masa atomului, nici numărul lui de ordine. 
Deoarece razele gama nu reprezintă particule de substanţă 
şi sint neutre d'n punct de vedere electric, de reacţionează 

slab cu substanţele şi de aceea au o capacitate foarte mare 
de penetraţie, inaccesibilă particulelor alfa şi beta. 

Acestea sînt principalele aspecte ale transformărilor nucleelor. 


Legea fisiunii radioactive 

Atomii elementelor radioactive nu pot „trăi" oricil de 
mult . Cu trecerea timpului, ei suferă unele transformări. 
Dacă însă „viaţa" atomului este limitată în timp, înseamnă 
că se poate vorbi despre „timpul de dezintegrare" al lor. 
Oamenii de ştiinţă au remarcat că, în cazul în care pentru 
observaţii se ia o cantitate mare de substanţă radioactivă, 
într-o unitate de timp se descompun mulţi atomi. Dacă se ia 
o cantitate mică, numărul atomilor care se descompun şi 
intensitatea de iradiere scad proporţional. Procentul ato¬ 
milor descompuşi este acelaşi în toate cazurile. Acest „pro¬ 
cent constant" poartă denumirea de constantă radioactivă 
şi se notează de obicei prin litera greacă X (lambda). In 
sfîrşit, fiecare element radioactiv se descompune pe jumă¬ 
tate, indiferent în ce cantitate a fost luat, intr-un timp 
strict determinat. Aceasta se numeşte timpul sau perioada 
de înjumătăţire 1 şi se notează prin T 1/2 . 

Timpii de înjumătăţire ai izotopilor radioactivi cunoscuţi 
pînă în prezent sînt foarte diferiţi: de la milionimi de secundă 
pînă la miliarde de ani. Astfel, T 1/2 al unuia dintre izo¬ 
topii radonului este de 3,8 zile, iar a uraniului 238 este de 
4,5 miliarde de ani. Pentru numeroşi izotopi radioactivi, 
timpul de înjumătăţire se poate măsura direct prin scăderea 
intensităţii radiaţiei emise. 


Familii de elemente 

încă de la începutul studierii fenomenelor fisiunii radio¬ 
active, oamenii de ştiinţă au constatat un fenomen intere¬ 
sant : elementele radioactive se întilnesc in natură de obicei 
în grupe. Astfel, mineralele uraniului conţin întotdeauna 

1 Se înţelege că este vorba de timpul de înjumătăţire a izotopului 
radioactiv dat. Atunci eind se vorbeşte despre Ti al elementului, se 
are in vedere izotopul lui care trăieşte cel mai mult. 

radiu, iar gazul radioactiv radon însoţeşte întotdeauna 
radiul. Aceasta a făcut ca oamenii de ştiinţă să se gîndească 
că elementele radioactive sînt legate genetic între ele. 

De exemplu, uraniul, emiţînd o particulă alfa, se trans¬ 
formă în altă substanţă radioactivă, pe care savanţii o 
numesc uraniu Xj (UX t ). Separîndu-1 de elementul — 
„mamă“ uraniu şi studiind cu atenţie proprietăţile chimice, 
oamenii de ştiinţă au constatat că uraniul \ 1 se aseamănă 
foarte mult cu elementul cunoscut toriu. Ulterior s-a lămurit 
că uraniul X t este unul dintre izotopii toriului. Deosebirile 
dintre toriu şi uraniu X x constau numai in proprietăţile lor 
radioactive diferite. Dacă timpul de înjumătăţire a toriu¬ 
lui este de circa IO 10 ani, timpul de înjumătăţire a uraniului 
X t este de numai 24 de zile. 

In afară de aceasta, în procesul de transformare radioac¬ 
tivă toriul emite din nucleu o particulă alfa, iar uraniul 
Xj o particulă beta. In acest caz el trece în elementul prot- 
actiniu, mai precis în izotopul acestuia, denumit uraniu 
X 2 (UX 2 ), al cărui timp de înjumătăţire este de numai 
1 minut. Uraniul X 2 , emiţînd din nucleu succesiv o particulă 
beta şi două particule alfa, se transformă în radiu. Acesta, 
la rîndul său, emiţînd o particulă alfa, trece în radon ş.a.m.d. 
Lanţul de transformări succesive ale uraniului s-a dovedit 
a fi destul de lung şi, în ultimă instanţă, se termină cu izo¬ 
topul stabil al plumbului, cu indicele de masă 1 206. Astfel, 
uraniul este întemeietorul unei întregi serii de elemente 
radioactive, care intră în familia uraniului. 

Oamenii de ştiinţă au găsit că „întemeietori 11 ai unor 
familii asemănătoare mai sînt şi alte elemente existente în 
natură. Acesta este toriul (Th) cu indicele de masă 232, 
şi izotopul uraniului cu indicele de masă 235, denumit uneori 
actino-uraniu (AclJ). 

Dacă se compară intre ele seriile radioactive existente 
in natură, se constată un amănunt interesant. Indicii de 
masă ai tuturor izotopilor care intră în seria toriului se împart 
fără rest la 4. Prin urmare, greutatea lor atomică poate fi 
exprimată printr-o formulă simplă 4 n, în care n este un 
număr întreg. Dacă se împarte la 4 indicele de masă al izo¬ 
topilor care intră în componenţa seriei uraniului, rămîne 
ca rest în toate cazurile cifra 2, ceea ce înseamnă că indicele 
de masă al reprezentanţilor seriei uraniului poate fi notat prin 

1 Indicele de masă este numărul întreg cel mai apropiat de greuta¬ 
tea atomică a izotopului respectiv. 

formula 4 n + 2. Pentru familia aeLino-uraniului obţinem 
formula 4» -f 2. Uneori aceste serii sini si denumite astfel. 
De exemplu, în loc de a vorbi despre ..familia toriului" sc 
spune „seria 4«“, iar în loc de „seria uraniului" se vorbeşte 
despre „seria 4 n + 2". 

Oamenii de ştiinţă au reuşit „să creeze" artificial în 1940 
seria r m + 1, atunci cînd a fost obţinut elementul neptuniu 
(Np) cu sarcina 93 şi indicele de masă 237. El s-a dovedit 
a fi întemeietorul seriei 4 n -[- 1. 


Radioactivitatea artificială 

în 1919 vestitul savant englez Ernest Rutherford a făcut 
o experienţă remarcabilă. El a bombardat nucleul azotului 
cu particule alfa. Cînd a încercat să se orienteze în rezultatele 
experienţei, a constatat o imagine surprinzătoare. S-a do¬ 
vedit că, absorbind particula alfa, nucleul azotului, care 
are sarcina 7 şi masa 14, se transformă într-o clipă într-un 
nucleu cu masa 18 şi sarcina 9. Acest nucleu este însă nesta¬ 
bil, emite imediat un proton şi se transformă Intr-un nucleu 
cu masa 17 şi sarcina 8. In conformitate cu sistemul periodic, 
sarcina nucleului egală cu 8 o au numai atomii oxigenului. 
Prin urmare, ca rezultat al reacţiei dintre nucleele de azot 
şi particulele alfa se obţine un izotop al oxigenului: 

P\ + file -> ‘'O + JH. 

Această reacţie nucleară poate fi notată şi mai scurt: 

9N («,*) ’.'0. 

în această „transcripţie", primul se notează nucleul care 
este supus transformării, după aceea, în paranteză, particula 
care o provoacă, după care se notează particula emisă şi, 
după paranteză, nucleul nou format. 

Apoi Rutherford a lămurit că reacţionează cu particulele 
alfa şi nucleele borului, fluorului, sodiului şi ale ailor ele¬ 
mente. Astfel visul omului de a putea să preschimbe ele¬ 
mentele unele în altele a devenit o realitate. 

în jurul anului 1930 s-a constatat un fapt interesant. Dacă 
„se bombardează" cu particule alfa bcriliul, apare o nouă 
radiaţie, cu proprietăţi neobişnuite. „Razele de boriliu" 
nu deviau în eîmp electric şi puteau trece printr-un strat 

atU de gros de plumb prin oare nu puteau trece nici razele 
gama. Timp îndelungat oamenii de ştiinţă nu au putut expli¬ 
ca natura lor. In sf'irşit Chadwick, un elev al lui Ruthor- 
ford, a dovedit eă ..razele de beriliu 11 reprezintă un flux de 
particule neutre, egale ea masă cu nucleele atomului de 
hidrogen, protonii. El le-a denumit neutroni, subliniind 
prin aceasta caracterul lor neutru din punct de vedere 
electric. S-a constatat că reacţia particulelor alfa cu berii iu 1 
se produce după ecuaţia: 

JBe -!- iile ’ţC -i- 

adică in acest caz se formează un izotop al carbonului şi 
se emite un neutron. Neutronilor le-a fost dat să joace un 
rol deosebii in fizica nucleară. 

După 15 ani de la experienţa lui Rutlierford, lumea 
ştiinţifică a fost zguduită de o nouă ştire. 

în 1934 cercetătorii francezi Frederic Joliot şi Irene Curie 
au dovedit întregii lumi că sosise timpul ca omul să poată 
obţine artificial izotopi radioactivi. 

Iradiind cu particule alfa o placă dc aluminiu, ei au con¬ 
statat că aceasta îşi păstrează radioactivitatea chiar atunci 
cînd sursa de „bombardament" a fost îndepărtată. Placa 
iradiată emitea pozitroni, şi acest proces se supunea legii 





fisiunii radioactive, iar radioactivitatea descreştea apro¬ 
ximativ de două ori în 3 minute. Izotopii radioactivi natu¬ 
rali cunoscuţi nu aveau însă acest timp de înjumătăţire. 
Concluzia nu putea fi docil una: pozitronul este emis de un 
izotop radioactiv artificial, caro apare la iradierea aluminiu¬ 
lui cu particule alfa. Savanţii au presupus că prin iradierea 
cu particule alfa aluminiul se transformă în fosfor: 

îaAl -f- file —> "ţP -f- J/i, 

iar izotopul artificial al fosforului, cu masa 30, este nestabil 
şi se descompune, cu emisiune de pozitroni: 

şop 3«Si + 

In scurt timp, Frederic Joliot-Curie şi Irene Curie au 
confirmat presupunerea lor. Cu ajutorul unor operaţii chi¬ 
mice ei au dovedit că drept rezultat al bombardării alumi¬ 
niului cu particule alfa se formează într-adevăr izotopul 
radioactiv al fosforului. 

Interacţiunile particulelor alfa cu nucleele diferitelor 
elemente au fost primele reacţii nucleare realizate de către 
om. Ulterior arsenalul fizicii nucleare s-a completat şi 
cu alte „proiectile 1 *. S-a constatat că neutronul, protonul, 


278 




deuteronu], electronul şi chiar fotonul sini capabili de „a 
reacţiona" cu nucleele. 

Aşa a început să se dezvolte chimia nucleară — ştiinţa 
privitoare la transformările nucleelor atomice. 


Poate fi văzut atomul ? 

Cu toate că oamenii de ştiinţă au creat microscoape elec¬ 
tronice care permit „să se vadă" unele macromolecule (de 
exemplu ale albuminei), niciodată, după toate probabili¬ 
tăţile, nu vom reuşi să vedem atomul. Dimensiunea atomului 
este doar de 0,00000001 (10 _s ) centimetri. Totuşi, eu toate 
că nu putem vedea particulele mai mici ale materiei, de 
exemplu protonii, neutronii, electronii, avem lotuşi putinţa 
să ne facem o imagine despre ei. Cum se ajunge la aceasta? 

Izotopii radioactivi ai elementelor chimice au proprietatea 
de a emite diferite particule. înregistrarea acestor radiaţii 
dă posibilitatea de „a vedea" ceea ce este invizibil — dife¬ 
riţii atomi. 

Sub acţiunea fluxului de particule alfa sau beta, unele 
substanţe, de exemplu sulfura de zinc, încep să lumineze; 
acest fapt se cunoştea încă la începutul studiului radioactivi- 

taţii. Imediat ce fluxul particulelor se întrerupe, sulfura de 
zinc încetează de a lumina. Acesta este principiul de func¬ 
ţionare a unuia din primele aparate pentru înregistrarea 
substanţelor radioactive. El a fost numit spintariscop, ceea 
ce tradus înseamnă „observarea scânteierilor 11 . Construcţia 
lui este foarte simplă. Pe un ac se aplică o substanţă radio¬ 
activă oarecare, capabilă să emită particule. Fluxul acestor 
particule, ajungînd la ecran, provoacă iluminarea lui. Dacă 
pe ac este foarte puţină substanţă, se pot observa diferite 
scintilaţii — „urmele" particulelor rare au ajuns la ecran — 
şi se poate număra direct numărul atomilor descompuşi. 

De fapt metoda cea mai veche este metoda „autoinregis- 
trării" radiaţiilor. Trecând prin emulsii fotosensibile, parti¬ 
culele alfa sau beta acţionează asupra moleculelor bromurii 
de argint. După revelare şi fixare, pe această placă rămîn 
urme ale particulei care a trecut prin emulsie. 

Metodele cele mai răspînditc do înregistrare a radiaţiei 
radioactive se bazează pe proprietăţile ei ionizante. Dacă 
lîngă un electroscop încărcat se pune o substanţă radioactivă, 
electroscopul se descarcă. Sub acţiunea radiaţiilor, aerul, 
care este un izolator destul de bun, devine conductor de 
curent electric. 

Pe baza acestui principiu, Mărie şi Pierre Curie au construit 
un aparat pentru aprecierea cantitativă atît a intensităţii 
radiaţiilor, cit şi a substanţei radioactive. Schema lui este 
foarte simplă. Constă din două plăci metalice, separate între 
ele printr-un strat de aer; la placa inferioară se conectează 
un pol pozitiv al unei baterii, iar cea superioară se leagă 
printr-un electrometru la pămînt. Dacă între plăci se intro¬ 
duce o substanţă radioactivă oarecare, săgeata electrometru- 
lui va devia de la zero şi va arăta că între plăci circulă 
curent. Cu cît va fi mai multă substanţă radioactivă între 
plăci, cu atît va devia mai mult săgeata electrometrului. 

Aproximativ pe acelaşi principiu este construit aparatul 
cel mai răspîndit în prezent pentru identificarea şi înregis¬ 
trarea radioactivităţii, denumit contorul Geiger-Muller. 
Acesta reprezintă un tub metalic gol, pe axa căruia este 
întins un fir metalic. Tubului i se aplică o tensiune negativă, 
iar firului una pozitivă. Spaţiul interior al contorului 
este umplut cu un amestec de gaze. Atunci cind în inte¬ 
riorul contorului pătrunde o particulă beta, ea provoacă 
ionizarea gazului, iar ionii formaţi se deplasează corespun¬ 
zător cu semnul sarcinii spre anod sau catod. între electrozii 
contorului circulă un curent, care este înregistrat printr-un 

dispozitiv de înregistrare. Timpul de declanşare a contorului 
este foarle mic, şi de aceea cu ajutorul său se pot „nu¬ 
măra 11 pînă la 1 000 000 de particule pe secundă. 

Cu ajutorul aparatelor descrise se pot insă „vedea“ numai 
atomii radioactivi. Ce se poate face insă dacă trebuie deose¬ 
biţi diferiţii izotopi radioactivi într-un amestec? De exem¬ 
plu, uraniul şi radiul sînt ambii emiţători alfa, şi spintari- 
scopul nu ne arată deosebiri între particulele alfa ale uraniu¬ 
lui şi particulele alfa ale radiului. Tot împreună vor fi înre¬ 
gistrate şi particulele beta în cazul în care, să zicem, studiem 
un amestec de izotopi radioactivi ai fosforului şi ai iodului. 

S-a constatat că această problemă poate fi rezolvată numai 
determinînd principalele caracteristici ale elementelor radio¬ 
active sau ale izotopilor prezenţi, perioadele lor de înjumă- 
tăţire. Pentru aceasta, in majoritatea cazurilor, izotopii 
trebuie separaţi unul de celălalt. 


Povestea Cenuşăresei şi contemporaneitatea 

Vă amintiţi cum, în cunoscutul basm pentru copii, Cenu¬ 
şăreasa trebuia să aleagă linte dintr-un sac de cenuşă? 
Povestirea plină de talent a fraţilor Grimm despre soarta 
orfanei nu poate să nu înduioşeze pe micii cititori. Este însă 
îndoielnic că ei îşi reprezentau concret cit de grea era munca 
Cenuşăresei. 

Să facem o mică socoteală. Să presupunem că fiecare firicel 
de cenuşă este de o mie de ori mai mic decît un bob de linte. 
Atunci, dacă se amestecă uniform un sac de cenuşă şi un sac 
de linte, la fiecare mie de fire de praf de cenuşă revine numai 
un bob de linte. Fără îndoială că un asemenea amestec este 
greu de separat. 

Imaginaţi-vă însă că in condiţiile moderne, în cursul 
funcţionării unui reactor nuclear, dintr-un gram de uraniu 
se obţin 10“ 6 grame dintr-un izotop radioactiv oarecare. 
Aceasta ar corespunde cu amestecarea de către o mamă 
vitregă a unui sac de linte cu o mie de saci de cenuşă! 

Cenuşăreasa a fost ajutată de nişte porumbei fermecaţi. 
Radiochimiştii contemporani nu-i au. Mai mult, separarea 
izotopilor radioactivi în acest raport cantitativ se complică 
prin faptul că în soluţii ei există in concentraţii deosebit de 
mici, de ordinul IO -10 — 10" 1(i grame la litru. In aceste con- 

diţii elementele pierd numeroase proprietăţi specifice (de 
obicei utile) şi capătă altele noi, care nu favorizează separarea 
lor. Asemenea cantităţi nu pot fi separate, de exemplu sub 
formă de precipitat, prin metodele chimice obişnuite. Mai 
trebuie adăugat că în urma reacţiilor de fisiune nu se for¬ 
mează un singur izotop radioactiv, ci mai bine de 30, aparţi- 
nînd diferitelor elemente ale sistemului periodic (de la zinc 
la gadoliniu). Aceasta este cu mult mai rău decît mii de saci 
de cenuşă. „Cenuşăresele" moderne au găsit însă o ieşire 
din această situaţie. 

La începutul secolului nostru, chimistul german Otto 
Hahn a încercat să separe plumbul radioactiv de cel nera¬ 
dioactiv. Doi ani de muncă încordată n-au dat nici un rezul¬ 
tat: prin nici un fel de experienţe chimice izotopii nu puteau 
fi separaţi intre ei. In cele din urmă llahn s-a dat bătut. 

Tocmai această stare de lucruri este utilizată deseori în 
prezent pentru separarea izotopilor radioactivi. Pentru a 
se obţine un izotop radioactiv, prezent în amestec in cantită¬ 
ţile cele mai mici, amestecului i se adaugă un izotop stabil 
al aceluiaşi element, apoi se utilizează reacţiile chimice 
caracteristice numai pentru el. 

Să admitem că avem în amestec izotopi radioactivi ai 
cesiului, bariului şi argintului. In acest caz în soluţie se 
adaugă izotopii lor st ab iii, care apoi se separă succesiv. Această 
metodă de separare a căpătat denumirea de precipitare cu pur¬ 
tători. Nu întotdeauna este insă obligatoriu să sc adauge în 
soluţia care conţine elementul radioactiv chiar izotopul sta¬ 
bil al acestui element. El poate fi înlocuit cu un element 
care se aseamănă cu el ca proprietăţi chiar numai parţial. 
Astfel, pentru separarea plutoniului de uraniu s-a utilizat 
iniţial proprietatea plutoniului tetravalent de a coprecipita 
cu fluorura de lantan. Separarea izotopilor în stare radio- 
chimică pură (adică lipsiţi de impurităţi ale altor izolopi 
radioactivi) s-a dovedit, aşadar, o problemă nu prea dificilă 
pentru radiochimişti. 

Una dintre primele metode de separare a izotopilor radio¬ 
activi fără purtător a fost metoda reculului. Esenţa ei constă 
în următoarele. In cursul reacţiunii nucleului atomului 
cu particula cu care este bombardat, atomul capătă o energie 
cinetică suplimentară, adică tocmai energia particulei în 
mişcare, care îl ajută, plastic exprimat, „să se smulgă din 
îmbrăţişările" legăturilor chimice cu alţi atomi. Deoarece 
atomul care s-a smuls este de obicei ionizat, lipsit de o parte 

din electronii săi, dacă se utilizează proprietăţile ionilor de 
a ti atraşi de sarcini de semn opus, aceşti atomi pot ti „colec¬ 
taţi 11 pe plăci încărcate negativ. în felul acesta au fost pentru 
prima oară separaţi şi identificaţi un număr de numai 17 
atomi ai elementului mendeleeviu. Uneori pot fi utilizate 
şi metode mai simple. Astfel, la bombardarea oxidului de 
magneziu cu deuteroni după reacţia 

26 Mg + d -> 24 Xa + a 

se obţine un izotop radioactiv al sodiului, care poate fi 
separat din ţintă în mod foarte simplu cu apă, deoarece 
oxidul de magneziu este insolubil in apă. 



„FABRICA" 
DE IZOTOPI 


îndată ce oamenii de ştiinţă au obţinut primii izotopi 
radioactivi artificiali, s-a lămurit că cele mai avantajoase 
din punct de vedere energetic sînt reacţiile în care nucleele 
reacţionează nu cu particule încărcate, ci cu particule neutre, 
cu neutroni. Despre aceste reacţii va fi vorba mai jos. 


Neutronii şi uraniul 

Din punct de vedere istoric, prima reacţie nucleară care 
a dus la identificarea neutronilor a fost reacţia particulelor 
alfa cu beriliul. Totuşi, după cum s-a constatat ulterior, neu¬ 
tronii se pot obţine şi pe alte căi, de exemplu prin reacţia: 

\!,R + iile-*- "N + In. 

Este cunoscut încă un procedeu care duce la naşterea neu¬ 
tronilor. Astfel ei apar prin acţiunea protonilor asupra unei 
ţinte care conţine un izotop al litiului: 

51.i + 111-> jlie + In. 

Neutronii obţinuţi prin reacţii diferite au viteză diferită 
şi energii diferite. 

Neutronii s-au dovedit a fi „proiectile 11 minunate pentru 
„bombardarea 11 nucleului atomic. Ei nu au sarcină şi, prin 
urmare, nu vor fi respinşi, ca particulele alfa sau protonii, 
de nucleele încurcate pozitiv. Oamenii de ştiinţă au luat 
imediat neutronul in „arsenalul 11 lor. Dintre aceştia, primul 
a fost fizicianul italian Enrico Fermi. Ca rezultat al experien¬ 
ţelor lui s-a lămurit că majoritatea elementelor sistemului 
periodic reacţionează cu neutronii. Deosebit de bine decurgeau 
reacţiile nucleare cu aşa-numiţii neutroni lenţi. 

Din fizică se ştie că dacă o bilă care se rostogoleşte se 
ciocneşte de una imobilă, cantitatea cea mai mare de energie 
(sau viteza maximă) va fi căpătată de bila imobilă în caz că 
masele ambelor bile sint egale. Acelaşi lucru s-a intîmplat 
şi cu neutronii. Cel mai bine au fost încetiniţi aceştia in 
ciocnirile cu nucleele atomilor de hidrogen. 

In acest caz se poate însă produce în acelaşi timp şi reacţia: 

JH + in -* ;II + y. 

In prezent, cei mai buni moderatori pentru neutroni sint 
consideraţi apa grea, care conţine în compoziţia ei, în loc 
de hidrogen obişnuit, atomii izotopului acestuia, deuteriul 
jD, precum şi grafitul. Atit deuteriul, cît şi grafitul practic 
nu reacţionează cu neutronii, adică nu-i absorb, ci doar îi 
încetinesc. 

Ca rezultat al captării de către nuclee a neutronilor lenţi 
(sau în general a oricăror neutroni), cel mai adesea este 
emisă o cuantă gama şi se formează izotopi ai aceloraşi 
elemente, dar cu un indice de masă mai mare cu o unitate. 
In anumite cazuri insă, după captarea neutronului lent, 
poate fi emis din nucleul excitat format un proton sau o 
particulă alfa: 

CN -f Jre —» ';iC -p JH; 

*SB + In -» IU + JHc. 

La începutul anului 1934, Fermi a început să studieze 
acţiunea neutronilor lenţi asupra nucleului de uraniu. Rezul¬ 
tatele acestor experienţe au întrecut toate aşteptările: in 
produsele reacţiei s-a reuşit să se identifice izotopii necunos¬ 
cuţi ai unor elemente oarecare care emit particule beta. 
Care însă? S-a presupus că reacţia uraniului cu neutronii se 
produce după schema 

-jS-jL' + o 11 —* 2 IhU + Y • 

Dar izotopul format, care după socoteala lui Fermi tre¬ 
buia să fio uraniu, nu ora stabil si emitea uşor particule 
beta: 

1?U -» 2 igE + £>-. ■ 

De aceea Fermi a emis ideoa că în reacţia uraniului cu 
neutronii se formează un element nou, care nu se întâlneşte 
în natură, situat în sistemul periodic după uraniu. Şi, cu 

toate că primul element transuranic — neptuniu] — a fost 
ulterior obţinut tocmai prin acest procedeu, s-a constatat 
că elementul care apărea în experienţele lui Fermi nu era 
de fel neptuniul... 

Ce anume se obţine ca rezultat al „bombardării" uraniului 
cu neutroni au încercat să lămurească savantul francez 
Frederie Joliot-Curie şi sîrbul Savici. Ei au ajuns la o conclu¬ 
zie neaşteptată: în produsele reacţiei uraniului cu neutronii 
era prezent elementul 57 — lantanul. Era un fapt uimitor 
şi de neînţeles: s-a căutat un element transuranic (situat 
in tabloul periodic mai departe decît uraniul) şi s-a găsit un 
element de la mijlocul tabloului. Acest fenomen de neînţeles 
a fost explicat abia în 1939 de către radiochimiştii germani 
Hahn şi Strassmann. 

După cum au lămurit aceşti savanţi, uraniul natural este 
alcătuit dintr-un amestec a trei izotopi, cu indicii de masă 
238, 235 şi 234. Primul dintre aceştia, uraniul 238, există 
în uraniul natural în proporţie de 99,28%; uraniul 235 numai 
în proporţie de 0,71%, iar uraniul 234 într-o proporţie şi 
mai mică. S-a constatat că cu neutronii lenţi uraniul 235 
reacţionează in chip foarte original. Are loc o reacţie nucleară 
cu totul nouă. Nucleul format al izotopului de uraniu 236, 
în loc să emită particule beta, se descompune în două frag¬ 
mente cu masă aproximativ egală, o dată cu „naşterea" simu - 
tană a doi sau trei neutroni. Schema acestei reacţii a uraniu¬ 
lui 235 cu neutronul poale fi prezentată in modul următor: 

1«l' + i» "92I r + 'se^a 4" 3 qW. 

In această reacţie se degajează o energie uriaşă, iar frag¬ 
mentele formate se împrăştie cu viteză mare in diferite părţi. 

Aceasta a făcut ca oamenii de ştiinţă să se glndească la 
posibilitatea desfăşurării unei reacţii înlănţuite. Intr-adevăr, 
neutronii degajaţi puteau să reacţioneze mai departe cu 
alte nuclee de uraniu. N-a trecut multă vreme şi în 1942, 
pentru prima oară în istoria omenirii, oamenii au reuşit să 
pornească prima reacţie nucleară înlănţuită. 


Cum arată o „ fabrică" de izotopi 

Să încercăm să analizăm mai amănunţit reacţia dintre 
nucleele uraniului 235 şi neutroni. In această reacţie, pentru 
fiecare neutron consumat apar doi sau trei noi. Trebuie însă 
luate în considerare cîteva împrejurări. 

in primul rînd, se formează neutroni „rapizi 11 , care au 
energii mari şi, pentru ca aceştia să poată reacţiona cu noile 
nuclee ale uraniului 235, ei trebuie încetiniţi. 

In al doilea rînd, amestecul natural de izotopi ai uraniului 
conţine mai ales izotopul cu indicele de masă 238, care de 
asemenea poate reacţiona cu neutronii (vezi ecuaţia prece¬ 
dentă). 

Şi, în al treilea rînd, dacă cantitatea de uraniu care par¬ 
ticipă la reacţia nucleară nu este mare, neutronii formaţi 
pot să nu întîlneaseă în calea lor nici un atom de uraniu 235 
şi să se împrăştie în afara limitelor blocului de uraniu, fără 
a mai produce nici o fisiune în plus. 

Evident că, pentru ca reacţia de fisiune înlănţuită să se 
desfăşoare cu succes, trebuie luaţi în considerare toţi aceşti 
factori. 

S-ar părea că cel mai simplu este să se separe uraniul 235 
de uraniul 238. Atunci, într-o masă mare de substanţă neu¬ 
tronii nu ar mai putea să iasă în afara limitelor blocului de 
uraniu fără a realiza în drum nici o fisiune. Nu este nevoie 
nici de un moderator special de neutroni: chiar nucleele 
uraniului ar scoate-o la capăt cu această sarcină. 

Uraniul 235 este însă extrem de greu de izolat în stare cu 
totul. pură. Pentru izolarea izotopilor nu pot fi utilizate 
metodele chimice şi trebuie să ne bizuim numai pe diferenţele 
foarte neînsemnate dintre proprietăţile lor fizice. In afară 
de aceasta, deoarece datorită fisiunilor succesive numărul 
neutronilor creşte în avalanşă, nu există nici un fel de posi- 

bilitate do a dirija această reacţie. Bucata noastră de uraniu 
ar exploda momentan, imediat ce am mări masa lui critică 1 . 

Tocmai pe acest principiu se bazează bomba atomică. Se 
iau două bucăţi de uraniu (Îmbogăţit cu izotop ^U) cu mase 
mai mici decît cea critică, însă cu o masă totală care să întreacă 
pe cea critică, şi se pun la o distanţă oarecare una de cealaltă. 
La un moment dat, cu ajutorul unui mecanism special, am¬ 
bele bucăţi de uraniu se unesc; se produce creşterea rapidă 
a numărului de neutroni (şi, prin urmare, a fisiunilor) şi 
deci explozia. 

Aici trebuie să ne abatem puţin de la obiectivul nostru 
principal şi să vorbim despre o proprietate importantă pe 
care o au nucleele atomilor elementelor chimice. In prezent 
se ştie că nucleul oricărui atom are diametrul de IO' 13 —IO -12 
cm. De aceea se poate admite că suprafaţa secţiunii trans¬ 
versale a nucleului este pentru toate nucleele de aproximativ 
IO' 24 cm 2 . Această unitate a căpătat în fizica nucleară denu¬ 
mirea specială de „barn“. Neutronul însuşi are aproximativ 
aceeaşi suprafaţă a secţiunii transversale. 

Şi iată că, studiind reacţia neutronilor cu diferitele nuclee, 
oamenii de ştiinţă au observat o particularitate interesantă. 
S-a constatat că nucleele diferitelor elemente nu se comportă 
la fel în reacţia cu neutronii: unele parcă se micşorează la 
apropierea neutronilor de ele, iar altele devin „mai groase". 

Să încercăm să explicăm acest fenomen într-un mod intui¬ 
tiv. Să presupunem că bombardăm monede de cinci bani, 
care se găsesc pe o masă la o distanţă oarecare una de cea¬ 
laltă, cu nişte bobiţe sferice avînd acelaşi diametru ca mone¬ 
dele de cinci bani. In acest caz sint posibile numai două 
variante: unele sfere vor nimeri în monede, iar altele în 
spaţiile dintre ele. 

Nu acelaşi lucru se întîmplă în reacţia nucleelor cu neu¬ 
tronii. Să ne închipuim că în momentul apropierii bobiţelor 
monedele de cinci bani care se găsesc culcate pe masă s-au 
aşezat deodată pe muchie — în acest caz un număr cu mult 
mai mare de sfere va nimeri în locurile goale, decît în monede. 
Ne putem imagina că în momentul apropierii bobiţelor 
monedele noastre de cinci bani au început deodată să crească 
şi au crescut pînă la dimensiunile unor farfurioare sau far- 

1 Masa critică este cantitatea minimă de material fisionabil în 
care mai poate avea loc reacţia înlănţuită. 

furii. Atunci aproape toate bobitele vor nimeri în ele şi 
numai puţine — pe partea de masă neacoperită de monede. 

Exact la fel se comportă nucleele unor elemente în reacţia 
cu neutronii. De pildă, secţiunea reacţiei în reacţia neutro¬ 
nilor cu oxigenul este de numai 0,00022 barn, adică se creează 
impresia că nucleul de oxigen „a slăbit 11 de cinci mii de ori 
(cu condiţia desigur, ca orice ciocnire a unui neutron cu 
nucleul să ducă la reacţie). Pe de altă parte, secţiunea unei 
reacţii analoge, în cazul gadoliniului, este 30 de mii de 
barni; nucleul parcă „s-a lăţit 11 de treizeci de mii de ori. 
Pentru amestecul natural de izotopi de cadmiu secţiunea 
reacţiei este de 2 900 barni. Această comportare a unor sub¬ 
stanţe poate fi utilizată pentru absorbţia neutronilor, despre 
care se va vorbi mai departe. 

Acuma ştim destul pentru a ne putea reprezenta cum 
lucrează „fabrica 11 de izotopi. Această „fabrică 11 poartă 
numele de reactor nuclear. în centrul lui se găsesc nişte bare 
de uraniu incluse în învelişuri metalice, confecţionate cel 
mai adesea din aluminiu. Uraniul care se găseşte în bare este 
îmbogăţit cu uraniu 235. Barele sînt separate între ele prin 
straturi de grafit, care servesc drept moderator de neutroni, 
în grafit sînt făcute găuri şi pentru barele de cadmiu care 
sînt necesare pentru reglarea reacţiei nucleare. Grafitul este 
de obicei înconjurat do straturi de reflector — o substanţă 
care reflectă bine neutronii emişi. Toate acestea sînt încon¬ 
jurate cu un strat gros de beton, prin care nu poate „pătrunde 11 
radiaţia emisă în reacţiile nucleare. 

Cum funcţionează această „fabrică 11 ? Sînt aşezate barele 
do uraniu. Cîtă vreme barele de cadmiu sînt introduse com¬ 
plet în grafit, practic, toţi neutronii sînt absorbiţi de către 
ele. După aceea barele se ridică lent şi începe reacţia de 
fisiune a uraniului. Imediat însă ce apare un număr prea 
mare de neutroni, barele do cadmiu sînt din nou introduse 
în grafit. Această reglare se efectuează pînă atunci cînd 
aşa-numitul coeficient de înmulţire a neutronilor devine 
egal cu unitatea: pentru un neutron consumat se formează 
altul nou, capabil să efectueze o nouă fisiune nucleară. 

Ca rezultat al reacţiilor nucleare ce se desfăşoară în uraniu 
se formează izotopi radioactivi ai numeroaselor elemente 
care se găsesc la mijlocul sistemului periodic. In „fragmen¬ 
tele 11 de fisiune se pot identifica izotopi ai elementelor cu 
numere de ordine de la 30 (zinc) la 63 (europiu). Izotopii 
celorlalte elemente se obţin prin aşa-numitele reacţii de scin- 

dare a uraniului. Drept „proiectile" servesc în acest caz 
protonii de energii Înalte, acceleraţi la viteze mari In acce¬ 
leratori speciali. 

Un reactor cu putere de 1 000 de kilowaţi dă la fiecare 
24 de ore circa un gram şi jumătate do diferite fragmente 
de fisiune. 

în afară de formarea de izotopi radioactivi, la funcţio¬ 
narea reactorului nuclear se degajează o cantitate uriaşă de 
căldură. Intr-adevăr, se ştie că energia cinetică a fragmente¬ 
lor de fisiune împrăştiate se apropie de 3,2-10~ 4 ergi. Cu 
prilejul fisiunii unui gram de uraniu, conţinînd 2,5-IO 21 
nuclee 2 iyjU, se degajează o energie egală cu 8-IO 17 ergi, sau 
22 de mii de kilowatt-ore. De aceea reactorul în funcţiune 
trebuie răcit, iar apa poate fi utilizată în turbine electrice 
cu vapori. Astfel, simultan cu producţia izotopilor radio¬ 
activi, reactorul nuclear poate servi automat ca centrală 
atomică electrică. Desigur, tocmai acesta este principalul 
său scop. 

Această „fabrică" minunată nu numai că ne dă izotopii 
radioactivi necesari în diferitele ramuri ale ştiinţei şi tehnicii, 
nu numai că ne dă posibilitatea de a obţine energie electrică, 
ci în plus... se şi autoasigură cu combustibil! 

în reacţia izotopului uraniului 238 cu neutronii se for¬ 
mează un izotop nestabil de uraniu cu indicele de masă 239. 
Acest izotop se transformă prin emiterea succesivă a două 
particule beta în elementul 94, plutoniul, care are o perioadă 
de înjumătăţire destul de mare, eg;ală cu 24 de mii de ani. 

Plutoniul este foarte asemănător cu uraniul în ceea ce 
priveşte comportarea în procesele de fisiune şi poate fi utili¬ 
zat ca „combustibil" în locul uraniului 235, care este puţin 
răspindit. Reactorul cu puterea de 1 000 de kilowaţi poate, 
în procesul de fisiune a unui gram de uraniu, să dea la fiecare 
24 ore, circa 2 grame de plutoniu, adică să înlocuiască cu 
prisosinţă pierderile de uraniu 235. Aceste reactoare, care 
funcţionează după principiul refacerii combustibilului nu¬ 
clear, au căpătat denumirea de „breader“-e sau regenera¬ 
toare. 

Fără îndoială că reactoarele nucleare, care degajează o 
cantitate uriaşă de căldură, permiţând obţinerea unor izotopi 
radioactivi şi reproducînd combustibilul nuclear, au un mare 
viitor în utilizarea paşnică a energiei atomice. 


19 * 

SECOLUL ELEMENTELOR 
ARTIFICIALE 


în 1937, în ciclotronul Universităţii din California s-au 
născut primii atomi ai unui element care nu a fost identificat 
niciodată şi de nimeni înainte în natură. Acest eveniment 
a deschis secolul elementelor artificiale. 

Autorii descoperirii —- italienii Perrier, Segre şi Caccia- 
puoti — lucrau în micul orăşel universitar Berkeley din 
Statele Unite. Timp de cîteva luni a fost bombardată într-un 
ciclotron, cu nuclee de hidrogen greu, o placă mică de molib¬ 
den. Oamenii de ştiinţă sperau să identifice vreun nou izo¬ 
top radioactiv. Speranţele lor au fost confirmate. Contorul 
a indicat descompunerea unor izotopi necunoscuţi. Aceştia 
au fost trecuţi repede în soluţie şi supuşi unui studiu perse¬ 
verent. în curînd s-a lămurit că izotopii aparţin unui ele¬ 
ment nou care nu se întîlneşte în natură. 

Primul element artificial născut în însorita Californie s-a 
dovedit a fi un adevărat sudic. Atomii lui iradiau un suflu 
radioactiv fierbinte, ceea ce era un fel de avertisment cu 
privire la teribilele forţe ascunse în interiorul nucleului 
atomic. 

Noul element se descompunea rapid şi, pentru efectuarea 
unor experienţe radiochimice precise, era nevoie de o tehnică 
măiastră. Ca proprietăţi, primul element artificial amintea 
reniul şi manganul. Deoarece el s-a format prin iradierea 
atomilor de molibden cu o sarcină de nucleu egală cu 42 de 
nuclee do hidrogen greu cu sarcină pozitivă, nu mai încăpea 
îndoială că, în sfîrşit, se obţinuse elementul 43 — insesiza¬ 
bilul ekamangan al lui Mendeleev. 

în următorii trei ani, Glenn Seaborg şi colaboratorii săi 
reuşiră să obţină trei alte elemente care nu se întîlnesc în 
natură: nr. 61 în 1937, nr. 87 în 1939 şi nr. 85 în 1940. Ca 
rezultat, în sistemul periodic, între hidrogen şi uraniu, au 
dispărut toate locurile libere. 

Această scurtă perioadă de sinteze reuşite a fost prece¬ 
dată de aproape 70 de ani de cercetări perseverente şi de 
decepţii deseori neaşteptate. 


„Eldorado "-ul elementelor dispărute 

Anul 1869. Tinărul Mendeleev, care tocmai descoperise 
legea periodicităţii, prezisese că chimiştii vor identifica în 
curînd in natură elemente noi. După cîţiva ani, francezul 
Boisbaudran, suedezul Nilson şi germanul Winkler desco¬ 
periră ekaaluminiul, ekaborul şi ekasiliciul lui Mendeleev. 
încă vreo 12 ani şi în sistemul periodic se situară cu succes 
gazele inerte, iar in 1921 îşi găsi locul ei permanent fami¬ 
lia pămînturilor rare. 

Sistemul periodic, împestriţat înainte de căsuţele albe ale 
elementelor necunoscute, se transformă într-un dreptunghi 
plin de simboluri chimice, a cărui continuitate logică rigu¬ 
roasă reflecta legea de bază a naturii anorganice. Cu toate 
acestea, în 1925 încă se mai puteau găsi patru locuri libere. 

Căsuţele neocupate ale tabloului erau în atenţia chimişti- 
lor din toate ţările şi continentele. Declaraţii în legătură 
cu noile elemente veneau una după alta. Fiecare se grăbea 
să-şi asigure prioritatea dorită. Treceau însă doar cîţiva 
ani şi comunicările erau dezminţite. Alternarea permanentă 
între succesele de scurtă durată şi decepţiile neaşteptate 
semăna cu febra aurului din nuvelele lui Jack London. 

Din zeci de comunicări, nici una nu a fost vreodată con¬ 
firmată. Ulterior s-a constatat că pină şi cele mai migăloase 
cercetări erau de la început condamnate la eşec. 

Explicaţia a fost dată în lucrările fizicianului german 
Mattauch. Studiind stabilitatea diferiţilor izotopi, el a 
arătat că elementele 43 şi 61 trebuie să aibă numai izotopi 
radioactivi nestabili. 

In acea perioadă s-a precizat ferm că izotopii tuturor ele¬ 
mentelor cu numerele de ordine mai mari de 83 sînt nesta¬ 
bile. De aceea, în natură, elementele 85 şi 87 pot exista 
numai în cazul în care timpul in care ele se descompun 
complet este mai mare decît virsla Pămîntului sau dacă 
ele se formează continuu şi în zilele noastre prin descom¬ 
punerea unor alte elemente radioactive. Aceste posibili¬ 
tăţi puteau fi prevăzute şi pentru elementele 43 şi 61. 

Cei şaptezeci de ani de cercetări fără rezultat au infirmat 
prima posibilitate. In produsele de descompunere a cunos¬ 
cutelor elemente radioactive — uraniul, toriul şi actiniul — 
nu s-a reuşit să se identifice nici măcar urme de izotopi 
ai clementelor cu numerele de ordine 43, 61, 85 şi 87. Dacă 
ei se formează la descompunerea uraniului, toriului şi acti- 
nouraniului, perioada lor de înjumătăţire este prea mică, 
iar izotopii dispar imediat fără să fi reuşit să se acumuleze 
într-o concentraţie decelabilă şi se transformă în alţii mai 
stabili. Identificarea lor în materialele naturale prin metodele 
obişnuite ar fi aproape imposibilă. 

Dezamăgirea oamenilor de ştiinţă a fost totuşi de scurtă 
durată. Exact după trei ani, în fizică şi chimie a început 
secolul elementelor artificiale. 


Tehneţiul, Promeţiul, Astatiniul, Franciul... 

Imediat după tehneţiu (nr. 43) a fost sintetizat insesi¬ 
zabilul element 61. Izotopii lui se formau la bombardarea 
cu nuclee de hidrogen a elementului nr. 60 din familia pă- 
mînturilor rare — neodimul. Particule cu o sarcină pozi¬ 
tivă, accelerate în ciclotron, contopindu-se cu atomii de 
neodim, au dat nuclee noi cu sarcina 61. 

Se poate considera că elementul nr. 87 este cunoscut încă 
din 1914. Atunci trei chimişti vienezi, S. Meyer, F. Hess şi 
F. Paneth, au atras atenţia că actiniul pur se descompune în 
două direcţii. Cu toate că cea mai mare partea lui emite 
particule beta, unii atomi, mai puţin de 1%, emiţînd parti¬ 
cule alfa, trec în izotopi radioactivi nestabili cu sarcina 
nucleului 87 — actiniul Iv. In acea vreme era însă greu de 
crezut că izotopi care se descompun rapid pot reprezenta 
un element independent în tabloul periodic. In curînd a 
început războiul şi izotopii de-abia obţinuţi au fost daţi 
uitării timp îndelungat. 

In 1939 — de astă dată în toiul celui de-al doilea război 
mondial — pariziana Marguerite Perrev a repetat vechile 
experienţe. Acum nu mai avea îndoieli că actiniul cu sarcina 
89, emiţînd nucleul de heliu cu sarcina 2, trece într-un nou 
element — elementul 87. 

Aproape în acelaşi timp, in orăşelul american Berkeley, 
în care se găseşte Universitatea din California, sub condu- 

cerea lui Lawrenee, se terminase construcţia unui mare ciclo- 
tron de 60 de ţoii. In curînd in el au luat naştere cele mai 
grele elemente de pe Pămint. Deocamdată în ciclotron a fosl 
bombardat cu nuclee de heliu bismutul metalic. Din ţintă, 
după o rapidă prelucrare chimică, s-a reuşit să se separe 
ultimul element artificial, cu numărul do ordine mai mic 
de 92 — elementul 85. 

în acest caz nu se putea porni de la elementul 84 — polo¬ 
niul. Acesta este el însuşi radioactiv şi există pe Pămînt în 
concentraţie foarte mică. Trebuia „omis“ un număr şi luată 
o ţintă alcătuită din bismut (nr. 83). Pentru a completa 
insuficienţa a două sarcini pozitive, ţinta de bismut a fost 
bombardată cu nuclee de heliu, ca rezultat apărînd atomii 
unui nou element, cu numărul de ordine 85. 

Astfel în patru ani s-a epuizat definitiv „Eldorado“-ul 
elementelor dispărute. 

La început nimănui nu i se părea curios că noile elemente 
nu au denumiri chimice. 

Primul a atras atenţia asupra acestui fapt profesorul 
Panoth într-o mică notiţă din revista londoneză „Nature". 
La 4 ianuarie 1947, în „Nature" a apărut scrisoarea de răs¬ 
puns a lui Perrier şi Segre. Ei au propus ca elementul 43 să se 
numească tehneţiu. In acelaşi timp a fost publicată o notă 
a lui Corson şi MacKenzie cu propunerea de a denumi ele- 

mentul 85 astatiniu, de la „astatos", în limba greacă „nesta- 
bil“. Marguerite Pevrey a hotărit să dea elementului 87 
numele patriei sale — franciu. 

Nu mult mai tîrziu, elementul 61 a fost numit promeţiu, 
in cinstea titanului mitologic Prometeu, care a răpit zeilor 
focul şi l-a dăruit oamenilor. 

In zilele noastre se produce în cantitate relativ mare 
numai tehneţiul. El se formează în reactoarele atomice prin 
fisiunea uraniului: 26 de miligrame de tehneţiu la fiecare 
gram de uraniu 235. 

Tehneţiul este situat în grupa a şaptea a sistemului perio¬ 
dic, între mangan şi reniu. în ce priveşte proprietăţile 
chimice, tehneţiul aminteşte cel mai mult reniul. Ca şi 
reniul, el se precipită din soluţiile alcaline cu hidrogen 
sulfurat. 

Abia în ultimii ani s-a stabilit că pertehnetaţii — compuşii 
cristalini ai tehneţiului, cu nuanţe frumoase, vii — pot 
apăra fiorul de rugină. Tehneţiul radioactiv a ajutat să se 
înţeleagă natura proceselor de coroziune şi mecanismul pro¬ 
tecţiei împotriva ei. Cu ajutorul contorului Geiger se pot 
urmări diversele deplasări ale atomilor de tehneţiu atunci 
cînd pe o suprafaţă metalică are loc lupta complexă între 
oxigen, umiditate şi ionii de pertehnetat. 

Dacă tehneţiul a fost obţinut pe Pămînt pe cale artifi¬ 
cială, descoperirea unor cantităţi mari din elementul 43 
în atmosfera unor stele a produs o adevărată senzaţie. Deoa¬ 
rece perioada de înjumătăţire a acelui izotop de tehneţiu 
care trăieşte cel mai mult este de numai 216 000 de ani, iar 
vîrsta stelelor se numără în cifre cu adevărat astronomice, a 
rămas să se admită că elementul ia naştere continuu în stele 
şi în zilele noastre. La rîndul său, acest fapt a ridicat per¬ 
deaua ce acoperea taina provenienţei elementelor chimice. 

în reactoarele atomice se acumulează de asemenea şi alt 
element artificial — promeţiul. Acesta este un metal din 
seria pămînturilor rare, trivalent. El formează o clorură 
frumoasă, de culoare galbenă şi un azotat roz. Proprietăţile 
lui se aseamănă foarte mult cu proprietăţile elementelor 
pămînturilor rare vecine — ale neodimului şi samariului. 

în zilele noastre, numele promeţiului este legat de bate¬ 
riile atomoelectrice, care transformă energia fisiunii radio¬ 
active în curent electric. O astfel de baterie, de mărimea 
unui nasture minuscul, poate funcţiona fără „reîncărcare“ 
timp de cinci ani. Baterii de promeţiu înseamnă elegante 

aparate de radio de mărimea unei broşe, aparate auditive 
miniaturale şi aparatura electronică miniaturală a rache¬ 
telor cosmice. 

în prezent se consideră că tehneţiul şi promeţiul se 
formează continuu în natură în procesul de fisiune spon¬ 
tană a uraniului. Din cauza perioadelor mici de înjumă- 
tăţire însă, aceste elemente nu se pot acumula în cantităţi 
apreciabile: un gram de uraniu conţine simultan numai 
0,000 000 000 000 000 01 (IO -17 ) grame de promeţiu şi încă 
şi mai puţin tehneţiu. Identificarea acestei cantităţi cu 
ajutorul metodelor obişnuite este aproape imposibilă: ea 
se descompune total în timpul separării chimice. 

La fel de instabile sînt şi alte două elemente — astatiniul 
şi franciul. Teoretic ele trebuie să fie conţinute în produsele 
de fisiune a uraniului: la un miliard de părţi de uraniu, 
cîteva părţi de franciu şi o cantitate şi mai mică de asta- 
tiniu. De aceea proprietăţile astatiniului şi franciului au fost 
foarte puţin studiate. 

Pînă la sinteza lui, astatiniul era considerat un halogen 
necunoscut (asemănător cu iodul). în realitate s-a dovedit 
că el are proprietăţi metalice şi se aseamănă mai mult cu 
poloniul şi bismutul. Astatiniul se precipită din soluţii acide 
cu hidrogen sulfurat şi poate fi separat electrolitic. Tot¬ 
odată, amintind halogenii, astatiniul formează compusul 
HAt, asemănător cu compusul HJ al iodului. 


Elemente mai grele decît uraniul 

A doua naştere a tehncţiului, promeţiului, astatiniului şi 
franciului, dispărute de pe suprafaţa Pămîntului, a fost o 
scurtă introducere în sinteza elementelor mai grele decît 
uraniul. Timp îndelungat ele fuseseră căutate fără succes în 
natură. 

Elementul 93 a fost considerat la început un analog al 
manganului şi reniului. 

De cîteva ori s-a anunţat descoperirea lui de către cerce¬ 
tători din diferite ţări. Aceste comunicări erau însă prema¬ 
ture. în curînd s-a lămurit că perioadele de înjumătăţire ale 
elementelor mai grele decît uraniul trebuie să fie de aseme¬ 
nea de multe ori mai mici decît vîrsta Pămîntului. 

în vara anului 1934, in revista „Nature" a apărut o notă 
a lui Enrico Fermi, care, prin conţinutul ei, nu era de loc 
banală. Iradiind eu neutroni uraniul, ci reuşise să obţină 
artificial primul element mai greu decît acesta. Experien¬ 
ţele lui Fermi au fost confirmate, exact după un an, de către 
Otto Hahn şi Lise Meitner. Ei considerau că, prin bombar¬ 
dare, uraniul trece în elementele 93—96. La 19 martie 1937, 
cu ajutorul contorului Geiger conectat la un difuzor, Ruther- 
ford a demonstrat la Societatea regală britanică activitatea 
mărită a uraniului natural iradiat cu neutroni. 

în 1939 s-a stabilit că, absorbind neutroni, nucleele de 
uraniu se scindează în două jumătăţi aproximativ egale. 
Elementele nr. 93—96 s-au dovedit a fi de fapt izotopi ai 
lantanului, ceriului, bariului, stronţiului, de mult desco¬ 
periţi şi studiaţi... 

în fisiunea nucleului se degajează o cantitate mare de 
energie şi cîţiva neutroni liberi. Jumătăţile „fierbinţi" ale 
nucleului de uraniu zboară în părţi opuse. Neutronii sînt 
absorbiţi de nucleele vecine, iar acestea se scindează şi ele 
la rîndul lor. Apare o avalanşă de neutroni şi procesul 
de fisiune creşte mereu, transformîndu-se, în momentul 
critic, într-o explozie cu o forţă monstruoasă... 

încercarea de a se obţine elemente transuranice marchează 
începutul erei atomice. Din acel moment comunicările des¬ 
pre sinteza unuia sau altuia din elementele transuranice 
oarecare sînt fragmente ale istoriei creşterii puterii omului 
asupra energiei nucleului atomic. 

Enrico Fermi, laureat al premiului Nobel, „părintele 
erei atomice", era în 1933 perfect convins că elementele 
mai grele decît uraniul vor putea fi obţinute în curind în mod 
artificial. 

Ţinînd seama de locul elementelor 93 şi 94 din sistemul 
periodic, s-ar fi putut aştepta ca ele să semene cu reniul şi 
osmiul. Structura stratelor de electroni sugera însă posibi¬ 
litatea unor devieri. Nu cumva aceste elemente vor face 
începutul unei grupe noi, asemănătoare cu aceea a pămîntu- 
rilor rare? — se întrebau cercetătorii. In 1941 Maria Hep- 
pert-Mayer, fizician teoretician, a dovedit pe cale matema¬ 
tică că o astfel de grupă este posibilă. 

Interesul cercetătorilor era însă îndreptat în special asu¬ 
pra procesului de fisiune a nucleelor de uraniu ca sursă a 
unor uriaşe cantităţi de energie. Procesul de fisiune a fost 
studiat deosebit de amănunţit de savanţii americani. 

în 1939 cîţiva fizicieni de la Universitatea din California 
au măsurat distanţele pe care le parcurg fragmentele rezul¬ 
tate din fisiune, căutînd să determine energia lor. Edward 
MacMillan a identificat într-un strat subţire de uraniu fisio- 
nat noi particule grele. Acestea erau izotopii elementului 
93, formaţi la captarea neutronilor lenţi de către nucleele 
de uraniu. 

în 1940 a fost dovedită chimic existenţa unui nou ele¬ 
ment — neptuniul. Ca proprietăţi, el aminteşte mai mult 
uraniul decît reniui şi manganul. Astfel s-a confirmat 
ipoteza existenţei unei noi grupe de elemente transuranice. 

Aproape în aceleaşi zile uraniul natural a fost bombardat 
în ciclotron cu nuclee de hidrogen greu. Neptuniul format, 
emiţînd particule beta, s-a dezagregat, obţinîndu-se astfel 
elementul 94 — plutoniul. în produsele de fisiune a fost 
identificat apoi izotopul plutoniu 239, care era scindat de 
către neutronii lenţi tot atît do uşor, ca şi uraniul 235. 

La 18 august 1942 Cunningham şi Werner au obţinut apro¬ 
ximativ 500 de milionimi de gram de săruri pure de plu¬ 
toniu. Din această cantitate, cu greu s-ar fi putut obţine 
chiar o gămălie de ac. Ea s-a dovedit totuşi suficientă 
pentru a efectua un studiu amănunţit al tuturor proprietă¬ 
ţilor principale ale noului element. La sfîrşitul anului 1942, 
adică după 18 luni din ziua descoperirii, plutoniul putea fi 
considerat unul dintre elementele chimice cele mai studiate. 


Noi paşi dincolo de uraniu 

Sinteza tuturor celorlalte elemente transuranice este 
legată de numele fizicianului american Glenn Seaborg. 
Această sinteză este de fapt o excursie tehnică — bine gîn- 
dită şi pregătită cu extremă precizie — în ţara necunoscută 
a atomilor supergrei. 

în labirintul complicat al reacţiilor nucleare, drept „fir 
al AriadneD a slujit analogia proprietăţilor elementelor 
transuranice. Fiecare dintre aceste elemente, cu o anumită 
valenţă, seamănă cu alte elemente, mai uşoare şi mai grele, 
cu aceeaşi valenţă. Devierile sistematice, crescînd cu fie¬ 
care element, formează o succesiune precisă de proprietăţi 
fizice şi chimice. 

Şi încă o coincidenţă fericită. Noua grupă este foarte ase¬ 
mănătoare cu familia clasică a pămînturilor rare. Astfel, 


299 



elementele pămînturilor rare sînt antrenate de solvenţi de 
pe răşinile schimbătoare de ioni (de exemplu de pe catio- 
nit) într-o ordine strictă care nu e încălcată niciodată. 
Această ordine se păstrează şi la elementele transuranice. 
In primele porţii de solvent se găsesc totdeauna cele mai 
grele dintre ele. In acelaşi timp, metoda cu schimbători 
de ioni prezintă o mare sensibilitate. Cu ajutorul ei se pot 
separa între ei chiar cîţiva atomi. De aceea existenţa aproape 
a tuturor elementelor transuranice a fost dovedită cu aju¬ 
torul răşinilor schimbătoare de ioni. 

Cînd plutoniul a încetat să mai fie un material deficitar, 
el a fost imediat utilizat pentru sinteza elementelor 95 
şi 96. Aceasta s-a produs nu mult înainte de sfîrşitul celui 
de-al doilea război mondial. Ţinta de plutoniu a fost iradiată 
timp îndelungat cu particule alfa şi pe răşina schimbătoare 
de ioni din produsele reacţiei nucleare a fost izolat un nou 
element, nr. 96, denumit curiu, în cinstea primilor cerce¬ 
tători ai transformărilor nucleare, Mărie şi Pierre Curie. 

Puţin mai tîrziu Seaborg a preparat izotopul plutoniu 241. 
Acesta, emiţînd electroni, s-a transformat în elemen¬ 
tul 95 — americiu. Prima cantitate măsurabilă do americiu 
a fost obţinută de Cunningham. Preparatul lui Cunningham 
a fost bombardat cu neutroni şi din el, în 1945, Werner şi 
Perlmann au separat curiu pur. 

După citva timp s-au putut obţine simultan citeva mili- 
grame de americiu şi curiu, bombardînd plutoniul cu neu¬ 
troni. Pentru studiul amănunţit al proprietăţilor acestor 
elemente au fost însă necesari 5—6 ani. 

Apoi ţintele de curiu şi de americiu au fost utilizate, la 
rîndul lor, pentru sinteza elementelor 97 şi 98. Sinteza a fost 
efectuată în ciclotronul de 60 de ţoii la Universitatea din 
Berkeley — California. Particulele alfa rapide, pătrun- 
zînd în ţintă, au dat de fiecare dată izotopi cu un număr de 
ordine mai mare cu două unităţi dccît al elementului ini¬ 
ţial. A rămas numai să se separe rapid noile elemente din pro¬ 
dusele radioactive şi, în sfîrşit, să li se dea un nume. 

Cînd denumirile tuturor planetelor de după Uranus din 
sistemul solar au fost „epuizate", s-a recurs la ajutorul 
„genealogiei" analogilor din familia pămînturilor rare. 
Elementele 95, 96 şi 97 corespundeau europiului, gadoli- 
nului, yterbiului, elemente numite astfel în cinstea conti¬ 
nentului Europa, a finlandezului Gadolin, primul cer¬ 
cetător al familiei pămînturilor rare, şi a oraşului suedez 

Ytterby. Elementele transuranice au căpătat denumirile 
Americii, ale primilor cercetători ai transformărilor nuclea¬ 
re, soţii Curie, şi a orăşelului universitar Berkeley. Acest 
sistem a putut fi extins într-un mod şi mai original la ele¬ 
mentul 98. Ca proprietăţi el aminteşte disprosiul — în 
limba greacă „greu accesibil 11 . Seaborg şi Ghiorso au ieşit 
rapid din încurcătură. Ei au ţinut seama de faptul că cu o 
sută de ani în urmă statul lor natal era foarte greu accesibil 
şi au dat numele lui noului element, care s-a numit cali- 
forniu. 


Născut din pîntecele balaurului 

în noiembrie 1952, într-o regiune îndepărtată a Oceanului 
Pacific, s-a înălţat pînă la cîţiva kilometri deasupra apei 
ciuperca unei explozii termonucleare: Statele Unite efec¬ 
tuau experienţa „Mike“. Prin norul exploziei au trecut cu 
viteză uriaşă avioane reactoare cu filtre de hîrtie fixate în 
camere speciale. Simultan produsele radioactive au fost 
colectate într-un mic atol care se găsea în apropiere. Mate¬ 
rialele au fost trimise pentru studiu în diferite laboratoare 
din S.U.A. 

La Berkeley, grupa lui Seaborg a reuşit să identifice ime¬ 
diat în ele atomii unui nou element. Pentru a-1 obţine în 
cantitate mai mare, pe atolii din apropierea locului de 
explozie au fost colectate sute de kilograme de corali. 
Sub denumirea convenţională „noroi de valoare", produsele 
radioactive erau trimise la o tratare ulterioară. „Noroiul" 
era într-adevăr scump. Din el au fost separate imediat elemen¬ 
tele 99 şi 100 — einsteiniul şi fermiul. 

Glenn Seaborg consideră că einsteiniul este ultimul ele¬ 
ment care poate fi obţinut în cantitate mai însemnată. Pe¬ 
rioada de înjumătăţire a elementelor mai grele este prea 
mică şi ele se descompun instantaneu. 


în sunetul clopotului de incendiu 

în 1955 a fost efectuată experienţa cea mai delicată şi 
mai perfectă din istoria elementelor transuranice. Ca rezul¬ 
tat, ultimul element stabilit în mod cert al tabloului perio- 

dic modern a fost confirmat pe baza a nn mai mult de 
17 atomi. 

Imediat au apărut greutăţi. Nu existau speranţe să se 
separe elementul 101 pe răşini schimbătoare de ioni. Se 
aştepta o perioadă do înjumătăţire prea mică, mai puţin de 
10 minute. Ţinta însăşi era alcătuită dirilr-o cantitate extrem 
de mică de californiu — circa 1 miliard de atomi. Se consi¬ 
dera că chiar prin bombardarea ei timp do multe ore cu un 
fascicul de particule alfa nu se va obţine declt un atom 
al elementului 101. 

După toate probabilităţile se putea conta pe o confirmare 
doar după energia particulelor alfa emise. A intervenit însă 
o asemănare fatală. Gazul radioactiv radon, prezent în aer 
într-o concentraţie aproape nedecelabilă, descompunîndu-se, 
emite particule alfa cu aceeaşi energie. 

A apărut totuşi o nouă posibilitate, şi anume tocmai cînd 
experienţele erau în toi. S-a constatat că elementul 101 se 
transformă rapid în fermiu (nr. 100) ai cărui atomi pot fisio- 
na spontan. Fragmentele radioactive ionizează particulele 
de aer şi contorul fixează un salt evident al ionizării. 

Elementul 101 a fost indentificat într-o noapte de neuitat, 
după îndelungate încercări fără rezultat, despre care nimeni 

nu poate povesti mai bine decît un participant direct la 
experienţă — Glenn Seaborg: 

„în laboratorul nostru domnea o atmosferă de deprimare. 
Incercînd să sintetizăm şi să identificăm elementul 101, efec¬ 
tuasem o serie de experienţe foarte minuţioase care s-au 
dovedit neizbutite. In sfîrşit, s-a făcut ultima experienţă, pe 
baza căreia numai cu mare greutate se putea prevedea po¬ 
sibilitatea unei oarecare reuşite. în cel mai bun caz, proba 
infimă preparată de noi putea să conţină unul sau doi 
atomi ai elementului 101, care ne aluneca printre degete. 
Aşteptam, ţinîndu-ne respiraţia, indicaţiile aparatului legat 
de camera de ionizare... A trecut o oră. Noaptea era pe ter¬ 
minate. Aşteptarea părea fără de sfîrşit. Şi, în sfîrşit, acul 
înregistrator se deplasă cu hotărîre spre mijlocul scalei, apoi 
reveni înapoi, trasînd o linie roşie subţire. Un asemenea salt 
al ionizării nu a fost niciodată constatat la cercetarea mate¬ 
rialelor radioactive naturale... După toate aparenţele, era 
verosimil să se considere că acest salt este într-adevăr un 
semnal al scindării aşteptate. Observarea continuă. Apro¬ 
ximativ peste o oră acul înregistră un al doilea asemenea 
salt. Acum eram convinşi că asistăm la descompunerea a doi 
atomi ai elementului 101 şi că-1 putem introduce în lista 
existentă a elementelor chimice". 




încă un amănunt amuzant. Contorul era conectat la un 
asurzitor clopot de pompieri. Naşterea fiecărui nou atom al 
elementului 101 era însoţită de un dangăt puternic şi de 
exclamaţii radioase. 

Elemenul 101 a primit numele lui Mendeleev. In prezent 
se pot obţine peste 100 de atomi de mendeleeviu dintr-o 
dată. 


Cele mai tinere 

In 1957 au apărut în presă comunicări asupra sintezei 
elementului 102. Cercetătorii suedezi l-au denumit nobeliu. 
Savanţii sovietici, în frunte cu G.N.Flerov, şi cei americani 
au obţinut alţi izotopi ai elementului 102. 

In 1961 a apărut o comunicare asupra sintezei elemen¬ 
tului 103, denumit lawrenciu (in cinstea creatorului ciclo- 
tronului — Lawrence). 

De curînd a fost realizată 1 şi sinteza elementului 104. 


1 „La Institutul unificat de cercetări nucleare de la Dubna a fost 
obţinut un nou element radioactiv. Timpul de înjumătăţire este de 
0,3 secunde. Sinteza unui atom din acest element se face în 5 ore prin 
bombarearea plutoniului 242 cu ioni de neon 22. în timpul experien¬ 
ţelor au fost obţinute peste 150 nuclee din noul element. După părerea 
oamenilor de ştiinţă sovietici, analiza datelor obţinute şi experienţele 
de control efectuate duc cu o mare certitudine la concluzia că acesta 
este un izotop al elementului 104, cu greutate atomică 260, din sistemul 
periodic al lui Mendeleev. Acest element nu era cunoscut pînăacum 11 . 
(„Scînteia", nr. 63b4, 1964. — N.t.). 



DUŞMANI 
SAU PRIETENI? 


Lucrurile s-au întîmplat în primăvara anului 1954. Un 
mic vas japonez pescuia po întinderile Oceanului Pacific. 
Pescarii avuseseră noroc: în cală se zbăteau 40 de tone de 
peşte, iar timpul promitea să rămînă şi mai departe tot atit 
de frumos. Nu degeaba acest vas se numea „Daigo fukuriu- 
maru“, ceea ce înseamnă „Dragonul fericit 11 . Stăpînul îşi 
freca mîinile, calculînd în minte totalul câştigului, cînd 
deodată zîmbetul Fortunei fu înlocuit cu o grimasă duşmă¬ 
noasă. 

Nenorocirea i-a lovit ca un trăsnet. 

In ziua de 1 martie, la ora 4 dimineaţa, cerul se lumină pe 
neaşteptate la orizont: era o lumină neobişnuit de puternică. 
După cîteva clipe se auzi un tunet asurzitor. între orele 6şi 7 
dimineaţa Soarele se întunecă. Din cerul acoperit de nori 
începu să cadă o zăpadă uimitoare, uscată, ca hîrtia. Fulgii 
albi zburau atît de dens, încât prin perdeaua lor nu puteai 
vedea nici la doi paşi. Acoperind cu un strat des puntea 
corăbiei, fulgii intrau în toate crăpăturile, acopereau ochii 
şi urechile marinarilor, se depuneau în păr, pătrundeau în 
plămîni, se strecurau sub îmbrăcăminte, rămîneau în cutele 
ei. Nu trecuseră nici 3—4 ore şi marinarii căpătară dureri 
de cap îngrozitoare, însoţite şi de vomitări. Echipajul se 
simţea atît de prost, încât nu mai putu să-şi continue munca. 
Proprietarului nu-i ajută la nimic enervarea: singurul lucru 
ce-i rămînea de făcut era să se întoarcă la ţărmul japonez. 

Pentru cochilia pe care nu rămăsese un membru sănătos al 
echipajului, drumul de la insulele Marshall pină la farurile 
Ţării Soarelui Răsare n-a fost nici uşor şi nici rapid. De 
abia la 13 martie „Dragonul fericit" ajunse în portul Yaidza. 
Ascultînd scurta povestire a căpitanului, oficialităţile îşi 
dădură imediat seama despre ce era vorba. Suferinzii fură 


20 


305 



imediat internaţi în spital, iar „Dragonul fericit 11 tre¬ 
bui să fie ars. 

Uimitoarea zăpadă se dovedi a fi cenuşă radioactivă. 

După şapte luni, cu toate măsurile luate, radistul 
vasului, Kuboiama, muri în urma unor grave leziuni la ficat. 
Boala se desfăşura într-o formă foarte grea şi la alţi 22 
de marinari. Şi nu e de mirare. După calculele oamenilor 
de ştiinţă, îngrozitoarea cenuşă avea activitatea radiului 
pur. Jumătate de tonă din acest praf este suficient pentru a 
distruge orice viaţă pe un teritoriu de 250 000 de kilo¬ 
metri pătraţi, adică mai mult decît suprafaţa Marii Britanii. 
Doza de radiaţii primită de marinarii japonezi timp de un 
mare număr de ore a fost de cîteva sute de riintgeni, şi, după 
cum se ştie, o doză de numai 600 de rontgeni este absolut 
mortală pentru om. Este adevărat că simptomele iradierii 
fuseseră intensificate de faptul că numeroase substanţe radio¬ 
active pătrunseseră înăuntrul organismului o dată cu 
hrana infectată cu cenuşă radioactivă, şi aceasta timp de 
aproape două săptămîni, pînă cînd marinarii ajunseseră 
în sfîrşit în portul japonez. O cantitate considerabilă de 
depuneri radioactive fusese spălată do apă de pe bord. 
Ce s-ar fi întâmplat însă, în aceleaşi condiţii, pe uscat? 


Atomul distrugător 

Cauza tragediei a fost operaţia „Castle". Sub acest cifru 
figura în documentele secrete americane efectuarea unei 
explozii experimentale a unei bombe mixte, atomice şi 
termonucleare, pe atolul Bikini, care se găseşte în arhipe¬ 
lagul Insulelor Marshall. După efectuarea „reuşită" a ope¬ 
raţiei, în locul unei insuliţe de coral a rămas o pîlnie larg 
deschisă cu un diametru de peste 2 kilometri şi cu o adincime 
de 60 de metri. Deasupra Oceanului Pacific a crescut un nor 
în formă de ciupercă de dimensiuni colosale: înălţimea lui 
era de 40 de kilometri, iar lăţimea în partea de sus—(„pălăria" 
ciupercii) de 160 de kilometri. 

Sfera de foc cu un diametru de mulţi kilometri, asemănă¬ 
toare ca strălucire cu mii de sori, care s-a aprins la cîteva 
secunde după explozie, avea în centru o temperatură de or¬ 
dinul unui miliard de grade. Nu este greu de înţeles că 
această explozie orbitoare a fost văzută de către marinarii 

care se găseau la o distanţă de 
130 de kilometri de la epicen¬ 
tru. 

Douăzeci de milioane de tone 
de sol s-au înălţat în aer, atît 
de mare era forţa fără seamăn 
a exploziei. 

O expertiză specială a stabi¬ 
lit ulterior că cenuşa radioac¬ 
tivă consta din carbonat de 
calciu pe care se depuseseră 
produsele de fisiune. Aceasta 
înseamnă că insula de coral a 
fost topită de explozie şi trans¬ 
formată instantaneu în praf de 
îngrozitoarea undă de şoc. La o 
oră după explozie, radioactivi¬ 
tatea norului a atins mărimi de 
necrezut: 1 000 de miliarde de 
curie. Pentru a obţine o aseme¬ 
nea iradiere ar fi nevoie de un 
milion de tone de radiu! 

Nu pentru prima oară s-a ri¬ 
dicat deasupra planetei spec¬ 
trul morţii şi al distrugerii sub 
forma unei îngrozitoare um¬ 
brele deciupercă. Omenirea nu 
va uita dimineaţa fatală de G august 1945, cînd prima bombă 
atomică, adusă la ţintă pe bordul bombardierului american 
B-29 „Enola Gay“, a transformat Ilirosliima într-un morman 
de ruine fără viaţă. După trei zile, ciuperca otrăvitoare a ex¬ 
ploziei atomice a crescut deasupra unui alt oraş japonez, 
Nagasaki. Sute de mii de jertfe omeneşti — acesta este re¬ 
zultatul uriaşei catastrofe. 

Cu trei ani înainte de Ilirosliima, un savant italian plin 
de viaţă, Enrico Fermi, pusese în funcţiune pe pămîntul 
american primul reactor atomic din lume. Acesta fusese 
un eveniment sărbătoresc în viaţa oamenilor de ştiinţă: 
în sfirşit, omul reuşise să pună friu forţei distrugătoare a 
atomului dezlănţuit! Fără să bănuiască, oamenii intraseră 
în secolul atomic. Omul devenise stăpînul unor uriaşe rezerve 
de energie, ascunse în fărîme de substanţă. Chiar o privire 
din cele mai perspicace greu putea să cuprindă orizonturile 

imense care se deschiseseră înaintea omenirii prin victoria 
asupra atomului. 

Chiar de atunci insă, năzuinţele luminoase ale oamenilor 
de ştiinţă au fost întunecate de presimţirea că ceva nu era 
în regulă. Forţe negre s-au grăbit să ia în mîinile lor atomul, 
care de abia ieşise din leagăn, pentru a-i îmbrăca tunica 
militară. Atomul a devenit un prizonier în cazematele 
secrete ale Pentagonului. Protestele oamenilor de ştiinţă 
s-au dovedit neputincioase. .Şi iată că de la primii paşi ai 
tînărului Hercule — cum s-a dovedit atomul nou-născut — 
planeta s-a cutremurat . Secolul atomic a început cu bombele 
atomice. Omenirea, adînc impresionată, a întrebat cu ne¬ 
linişte şi speranţă: cine este acest nou Hercule: un prieten 
sau un duşman? 

Oare intr-adevăr forţa gigantică a atomului descătuşat 
este menită să semene moartea şi distrugerea? N-o putem 
face oare să mute munţii în interesul muncii creatoare? 


Atomul creator 

De-a lungul întregii sale istorii, de la focurile oamenilor 
primitivi pînă la explozia bombei atomice, omenirea a stră¬ 
bătut un drum greu în căutarea unor noi surse de energie. 
Energia pune în mişcare maşini, ne dă lumină, căldura no 
hrăneşte, ne încălzeşte, ne înarmează în lupta pentru do¬ 
minarea naturii. Fiecare treaptă în drumul spre progres şi 
civilizaţie este legată de căutarea unei noi surse de energie. 
Să ne amintim roata hidraulică, aripile morii de vînt, maşina 
cu abur, în sfîrşit motorul electric. Ele sînt acelea care au 
dus la revoluţia industrială ce a schimbat într-un mod de 
nerecunoscut raportul de forţe în străvechea luptă a omenirii 
cu stihiile oarbe ale naturii. Energia este poate criteriul cel 
mai semnificativ al forţei fiecărei ţări. Să însemne oare 
noul triumf al minţii omeneşti — stăpînirea energiei ato¬ 
mice — capătul acestui drum? Se poate oare găsi măcar un 
singur om cu mintea întreagă care să dorească asta?! 

Cîte năzuinţe, cîte planuri leagă de atom omenirea iubi¬ 
toare de pace! 

După calculele savantului atomist francez F. Rene, în 
zilele noastre patru cincimi din întreaga energie produsă în 
lume se obţine pe seama arderii combustibilului: cărbune 

dc piatră, petrol, gaz, turbă, şisturi bituminoase. Energia 
hidroelectrică, ca şi forţa musculară a omului, acoperă cel 
mult 2% din bilanţul energetic total. Cealaltă parte a ener¬ 
giei, adică circa 15% se obţine din arderea lemnului şi a 
deşeurilor producţiei agricole. Pentru a asigura cererea mereu 
crescîndă de energie, extracţia mineralelor combustibile 
trebuie să crească continuu. Dar rezervele do combustibil 
din scoarţa pămîntească nu sînt de loc nelimitate! 

După calculele lui F. Rene, în anul 2000 necesarul mon¬ 
dial de energie va fi de 6—8 ori mai mare decît în prezent. 
Aşadar, mai curînd sau mai tîrziu, toate rezervele de com¬ 
bustibil care s-au acumulat în comorile naturii timp de aproa¬ 
pe un sfert de miliard de ani vor fi total epuizate. Cine 
oare, dacă nu atomul, are menirea să devină salvatorul 
omenirii? 

Rezervele mondiale de uraniu şi toriu — principalele 
sortimente do „combustibil" nuclear — corespund unei 
cantităţi de energie care întrece de 20—30 do ori rezervele 
de combustibil clasic existente în prezent sub picioarele 
noastre. Cu alte cuvinte, „combustibilul" atomic va scoate 
din încurcătură omenirea pentru sute de ani. 

Desigur că şi materia primă atomică va fi epuizată în- 
tr-o bună zi. Dar aceasta nu va fi nici o nenorocire. Tot 
atomul îi va scoate pe oameni din încurcătură, dar de astă 
dată el va juca alt rol. 

Uraniul şi toriul reprezintă o sursă de energie, produsă în 
procesul de fisiune a nucleului. Energia termonucleară se 
bazează însă pe sinteză, adică pe combinarea, pe contopirea 
nucleelor elementelor uşoare, de exemplu a izotopilor dc 
hidrogen J Izotopii de hidrogen — deuteriul, ţii, şi tritiul, 
?H — reprezintă un „combustibil" cu adevărat miraculos 
in ceea ce priveşte calităţile sale. La contopirea nucleelor 
acestor izotopi între ei apar neutronii „n şi nucleul unui 
nou element — heliul, Mie: 

îH + ?H ţHe + In + 17 MW. 

Adnotaţia modestă „17 MW" înseamnă că naşterea fie¬ 
cărui gram de heliu este însoţită de degajarea instantanee 
a unei cantităţi fantastice de energie: 170 000 de kilowaţi! 

Acest gen de procese se desfăşoară înăuntrul Soarelui şi al 
stelelor îndepărtate. Reacţia „stelară" se intîlneşte tot mai 
des şi în condiţii pămînteşti. Explozia orbitoare a bombei 


309 



de hidrogen, care transformă totul în scrum, nu este altceva 
decît un Soare în miniatură pe Pămînt. Din păcate, ea este 
de scurtă durată şi distrugătoare. Atunci cînd explozia 
termonucleară violentă, sălbatică, va putea fi înlocuită cu 
un proces calm, dirijat, problema foamei energetice va fi 
rezolvată. Şi, într-adevăr, în natură este deuteriu cîl pof¬ 
teşti! La fiecare 6000 de nuclee de hidrogen din oceanul 
mondial revine un nucleu de deuteriu. Scoţînd o căldare 
de apă, noi nici nu bănuim că în ea este ascunsă o energie 
egală cu căldura rezultată la arderea a 4 tone de petrol! 



Acest combustibil va fi de ajuns pentru nenumărate generaţii 
de urmaşi ai noştri timp de sute de milioane de ani, oricît 
de intens s-ar dezvolta energetica. 

Va veni o zi şi fierbintele soare termonuclear, strîns intr-un 
nod de foc de către liniile de forţă magnetice astfel îneît să 
nu mai aibă puterea de a topi şi evapora pereţii depărtaţi 
ai camerei, va începe, ascultător, să dea omului imensele 
rezerve de energie obţinute din apa obişnuită. Nu este exclus 
ca pînă în 20 de ani — termenul a fost indicat de academicia¬ 
nul N.N. Semionov — această problemă să fi fost rezolvată. 
Atunci conştiinţa savanţilor va fi liniştită. Va înceta să-i 
frămînte gîndul că descoperirea cea mai de seamă a seco¬ 
lului nostru poate fi utilizată numai în dauna oamenilor. 

Exploratorii adîncurilor nucleare sînt nerăbdători într-un 
chip modern. Fără a mai aştepta să fie puse în funcţiune cen¬ 
tralele electrice termonucleare, ei studiază de pe acum posi¬ 
bilitatea utilizării paşnice a atomului cu destinaţie militară. 

Intr-adevăr, cu ajutorul exploziilor bombelor termonu¬ 
cleare se pot crea uriaşe rezervoare subpămîntene de căldură, 
care ar putea să alimenteze timp de mai multe luni cu energia 
degajată o centrală termoelectrică egală in capacitate cu 
centrala hidroelectrică Bratsk. In afară de aceasta, în uria¬ 
şele plinii formate prin exploziile bombelor termonucleare 
poate fi dirijată apa de mare şi obligată să rotească turbinele 
instalate pe margini. In sfîrşit, explozia atomică poate 
constitui un sprijin în lucrările tehnice. O singură bombă 
atomică puţind să încapă în geanta unui elev, înlocuieşte 
1 000 de tone de trotil, pentru transportul căruia ar fi nece¬ 
sară o întreagă garnitură de cale ferată. 

Atomul fisionat ascunde în sine posibilităţi incalculabile, 
care pot şi trebuie să fie dirijate spre binele omenirii. 


O însuşire perfidă 

Dar cum stau lucrurile cu radiaţiile radioactive? 

în prezent ştim că radiaţia duce Ia schimbări în structura 
moleculelor care participă la activitatea vitală a organismu¬ 
lui. In urma particulelor atomice care pătrund în interiorul 
unei celule vii rămîn fragmente de molecule „mutilate". 
Aceste fragmente sînt foarte active. Ca rezultat poate inter- ' 
veni un deranjament serios al metabolismului. Chiar dacă 
radiaţia atomică se termină fără îmbolnăviri, ea poate să 
influenţeze lamentabil sănătatea urmaşilor noştri, deoarece 
în interiorul celulelor se produc variaţii ale proprietăţilor 
ereditare ale organismului. 

Nu cumva această perspectivă mohorîtă este menită fiecă¬ 
ruia care lucrează cu substanţe radioactive?—Desigur că nu. 

Oamenii au învăţat să facă radiaţiile radioactive complet 
inofensive. In calea duşmanului invizibil se ridică piedici 
de nepătruns sub forma unor ecrane construite din plumb, 
din beton şi din alte materiale. 

în prezent, sensibilitatea la radiaţii a organismului ome¬ 
nesc a fost studiată destul de bine. Pe baza faptelor acumu¬ 
late în multe ţări, s-a admis o limită de toleranţă, adică 
o doză de radiaţii care este total suportabilă. în Uniunea 
Sovietică ea este de 0,03 rontgen pentru o întreagă zi de lu¬ 
cru. Dar chiar această doză inofensivă este micşorată de 
mii de ori cu ajutorul unor dispozitive ingenioase (ecrane, 
manipulatoare, „mîini" automate). 

Atomul - medic şi agronom 

încă la 6 iunie 1905, Pierre Curie, în discursul cu ocazia 
decernării premiului Nobel, a comunicat în faţa Adunării 
Academiei de Ştiinţe din Stockholm că, sub acţiunea radia¬ 
ţiilor radiului, creşterea ţesuturilor atacate de cancer s-a 
încetinit, iar uneori a încetat total. S-a constatat că celulele 
tinere ale tumorilor maligne în creştere rapidă se caracteri¬ 
zează printr-o sensibilitate mărită la radiaţii. Asupra lor 
radiaţia radioactivă acţionează mortal, menajînd în acelaşi 
timp ţesuturile sănătoase vecine. 

în zilele noastre, tratamentul îmbolnăvirilor de cancer 
cu ajutorul „esculapilor" radioactivi a devenit un domeniu 
deosebit al medicinii — radioterapia. Numai că radiul şi 
razele Rontgen au fost înlocuite cu mijloace mai active, de 
exemplu cu cobaltul radioactiv. 30 de grame de cobalt 
60 emit aceeaşi cantitate de radiaţii ca o bucată de radiu în 
greutate do cîteva kilograme. Nu trebuie pierdut din vedere 

1 

că în întreaga lume s-au extras pînă astăzi numai circa 2 — 
kilograme de radiu. 

Se deosebesc două metode principale de radioterapie: 
intratisulară şi iradierea externă. în primul caz, în tumoare 
se introduce o sursă de radiaţii, de exemplu sub forma unor 
ace dintr-o sîrmă specială de cobalt-nichel, bombardată 
în prealabil cu neutroni. Neutronii transformă cobaltul 
obişnuit în „tizul“ său radioactiv — cobaltul 60. Această 
metodă este utilizată în special pentru iradierea tumorilor 
exterioare. în al doilea caz se utilizează o instalaţie speci¬ 
ală do iradiere de la distanţă, aşa-numitul „tun“ de cobalt. 
Acestuia nu-i pot rezista nici cei mai îngrozitori duşmani 
ai sănătăţii: cancerul pulmonar, cancerul esofagului, sar- 
comul oaselor şi alte boli ale organelor interne. 

Astfel, în lupta între două spectre ucigătoare — radiaţia 
radioactivă şi cancerul — victoria revine vieţii. 

în ştiinţă şi în tehnică, în agricultură şi în industrie — 
peste tot se utilizează radiaţiile radioactive! 

^ Se cunoaşte paguba pe care o aduc agriculturii insectele 
dăunătoare. Ele mănîncă o cantitate de alimente atît de 
mare, încît cu ea s-ar putea hrăni suplimentar 200 de mili¬ 
oane de oameni 1 Este adevărat că insectele şi larvele lor 
pot fi distruse prin mijloace chimice. Nu este un secret, 

totuşi, că multe produse chimice sînt dăunătoare organis¬ 
mului omenesc. 

In ajutor ne vin radiaţiile gama. Supunind acestor radi¬ 
aţii depozite întregi de grîne, se poate scăpa cu totul de 
consumatorii nepoftiţi. Sub acţiunea radiaţiilor gama sau 
a unui flux de electroni, pier şi microorganismele care pro¬ 
voacă stricăciuni, putrezire. De exemplu, după iradierea 
gama, cartoful se poate păstra cu succes aproape doi ani. 
Aceasta permite să se renunţe la frigiderele scumpe. Şi mai 
importantă este utilizarea metodelor radioactive pentru 
sterilizarea medicamentelor. \ 

Faţă de colegul lui — atomul-medic — nici atomul-agro- 
nom nu rămîne în urmă. 

Atomul - inginer 

...Nava cosmică se apropie de ţintă. Deodată presiunea 
din cabina astronautului scade brusc. Totul este clar: în 
învelişul navei cosmice a apărut o fisură. Nu-i nimic de făcut, 
trebuie să te întorci pe Pămînt şi să intri în reparaţie. După 
cum se constată, cauza avariei au fost fisuri în învelişul 
rachetei, invizibile din afară. Din cauza unei fisuri oarecare 
să se producă o avarie în cosmos! Dacă nu ar exista „ochiul 
atotvăzător“ al atomului-inginer, aceasta s-ar produce cu ade¬ 
vărat. Ochiul acesta ne permite însă să privim în interiorul pie¬ 
sei şi să lămurim dacă ea nu conţine fisuri sau pori trădători. 

Metoda de verificare a omogenităţii structurii interioare 
a pieselor metalice cu ajutorul radiaţiilor gama e numită de 
ingineri defectoscopia gama. Care este esenţa ei? 

Fiecare dintre noi a fost într-un cabinet Rontgen. După 
imaginea de pe ecran, ochiul experimentat al medicului 
determină imediat dacă plămînii noştri sînt în ordine sau 
nu. Razele Rontgen se utilizează şi în industrie: este vorba 
despre defectoscopia Rontgen. Astfel, defectoscopia gama 
nu este altceva decît o variantă a utilizării industriale a 
razelor Rontgen, numai că este mai bună şi mai sigură. 
Să judecăm. In primul rînd o instalaţie Rontgen scumpă 
a fost înlocuită cu un preparat ieftin de cobalt radioactiv, 
în al doilea rînd, radiaţia gama a cobaltului pătrunde în 
metal la o adincime pînă la 15 centimetri, pe cînd razele 
Rontgen pătrund pînă la cel mult un centimetru. Acest 
lucru este foarte important. Se poate astfel controla cali¬ 
tatea produselor, de exemplu a unor piese turnate sau a unor 

îmbinări sudate avînd o gro¬ 
sime remarcabilă. Cercetînd 
exigent grosimea metalului, 
atomul observă imediat golu¬ 
rile, crăpăturile sau alte de¬ 


fecte care provoacă neomogenitatea materialului. Semnalul 


de alarmă este dat de un contor special, care înregistrează 


toate variaţiile intensităţii fluxului de radiaţii gama. 


Acest gen de „ochi care vede tot“ ocupă un loc de frunte 
printre procedeele industriale de utilizare a izotopilor 
radioactivi. Pe toate şantierele conductelor de gaze ce se 
construiesc în Uniunea Sovietică se utilizează defectoscopia 
gama. Economiştii au calculat că dacă s-ar trece de la meto¬ 
dele tradiţionale de selecţie mecanică pentru verificarea 
calităţii pilonilor de beton la controlul prin defectoscopie 
gama, aceasta ar aduce ţării un cîştig deosebit de însemnat. 


Iată şi alt exemplu. Pentru operatorul de la o maşină de 
abataj este greu şi uneori de-a dreptul imposibil să urmă¬ 
rească poziţia corectă a instrumentului de tăiere. Cea mai 
mică neprecizie în dirijare, o neatenţie întîmplătoare — şi 
fălcile maşinii nimeresc în roca sterilă. Cărbunele se impu- 
rifică cu o rocă inutilă, lanţurile maşinii se rup, munca 
suferă o întrerupere îndelungată. 


Cu toate acestea avariile pot fi uşor evitate. Există apa¬ 
rate radiometrice care urmăresc, fără intervenţia omului, 
poziţia instrumentului de tăiere a maşinilor de foraj. „Călă- 
uza“ atomică conduce cu precizie combina, menţinînd-o 
în partea necesară a graniţei „cărbune-rocă“. 


Ar fi greu de găsit un domeniu al tehnicii în care să nu se 
poată introduce serviciul paşnic al radiaţiilor atomului. 
întrebaţi-1 pe un geolog explorator ce este carotajul cu neu- 



roni. Ar fi de mirare ca acesta să nu aducă laude 
acestui procedeu eficient şi comod de explorare a petrolului. 
Şi nu numai a petrolului: manganul şi wolframul, cobaltul 
şi cadmiu], mercurul şi borul sînt un sortiment întreg de 
comori ascunse în tainiţele subpămîntene ale naturii, pe 
care le descoperă „ochiul atotvăzător" al atomului. Şi ceea 
ce este cel mai remarcabil, pentru descoperirea comorilor 
subpămîntene nu este de loc necesară scoaterea unor probe 
de roci din adincuri. Tot ceea ce e necesar pentru explorare 
este coborîrea în puţ, în urma instrumentului de forare, a 
unei minuscule sonde atomice. Metoda se bazează pe proprie¬ 
tatea rocilor de a difuza în mod diferit fluxul de neutroni 
emis de sursă. Rezultatele iradierii cu neutroni a stratelor 
întîlnite sînt înregistrate de contor şi se transmit prin con¬ 
ductori electrici la suprafaţa Pămintului. Acolo, după 
caracterul curbelor trasate de aparatele autoînregistratoare, 
geologii determină imediat prin ce straturi a trecut sonda. 

Acum, cînd în Uniunea Sovietică au fost elaborate planuri 
de forare ultraadincă (5 sonde cu adîncime de circa 15 kilo¬ 
metri fiecare), atomul are de jucat un rol hotărîtor în cerce¬ 
tarea „interiorului 11 Pămintului. 

Măsurarea nivelului lichidului în rezervoare închise, 
determinarea uzurii instrumentelor de tăiere, constatarea 




scurgerilor de gaz diu conductele subpămîntene, verificarea 
stării căptuşelii refractare cu care este căptuşită gura încăl¬ 
zită a furnalului, controlul înnămolirii porturilor, căutarea 
unor surse de aprovizionare cu apă, neutralizarea sarcinilor 
electricităţii statice care prezintă un pericol de incendiu, 
toate aceste probleme sint rezolvate mai simplu şi mai sigur 
atunci cînd de ele se ocupă atomul-inginer, cu „antenele 11 
lui nevăzute — radiaţiile radioactive. 


Atomul - chimist 

Radiaţiile radioactive reprezintă un mijloc cu adevărat 
miraculos în mîinile chimistului. Cu ajutorul lor se produc 
metamorfoze uimitoare. Sub acţiunea radiaţiilor zahărul se 
transformă în acid, uleiul de ricin se solidifică, pielea devine 
impermeabilă, parafina se schimbă într-o substanţă ase¬ 
mănătoare cauciucului, benzenul se combină simplu cu 
clorul, dind un insecticid eficace. Dacă se acţionează cu 
radiaţii nuclearo asupra apei, molecula de apă H 2 0 se des¬ 
compune în fragmente. Fragmentele reacţionează între ele, 
formînd hidrogenul H 2 , oxigenul 0 2 şi apa oxigenată 1I 2 0 2 . 
In soluţii apoase aceste particule reacţionează nu numai 
între ele, ci şi cu substanţele dizolvate. Astfel, din benzen 
se obţine fenolul — o materie primă tehnică de neînlocuit. 

Recent savanţii sovietici au făcut o descoperire intere¬ 
santă: capacitatea apei de a se scinda sub acţiunea radia¬ 
ţiilor gama poate fi utilizată pentru obţinerea curentului 
electric. Intr-o soluţie do acid sulfuric se cufundă doi elec¬ 
trozi, făcuţi din materiale diferite. Fragmentele formate 
prin iradierea soluţiei — atomii de hidrogen şi radicalii de 
hidroxil — ajung, bineînţeles, la electrozi diferiţi. Atomii 
de hidrogen, cedînd electronul lor unuia dintre electrozi, 
se transformă în ionii de H + şi ies în soluţie. Elec¬ 
tronii se deplasează prin electrod, trec în circuitul exterior, 
apoi ajung la al doilea electrod. Aici ei sînt captaţi de radi¬ 
calii OH care au ajuns la al doilea electrod, după care, sub for¬ 
ma ionilor OH - , sînt de asemenea îndepărtaţi în soluţie. Di¬ 
ferenţa de potenţial care apare la electrozi condiţionează depla¬ 
sarea continuă a sarcinilor electrice, adică curentul electric. 

Această descoperire are o importanţă principială; în acest 
element electrochimie cu radiaţii se produce transformarea 
directă a energiei atomice în energie electrică. Drumul este 

parcurs fără transbordări; sc evită necesitatea unor unităţi 
intermediare, de exemplu maşini termice, cu ajutorul cărora 
de obicei energia atomică se transformă în energie electrică, 
cum se întîmplă în centralele atomoelectrice. 

De cind lumea, pentru sinteza unor noi compuşi chimici 
s-a recurs la acţiunea comună a căldurii, presiunii şi cata¬ 
lizatorilor. în prezent, radiaţiile ionizante concurează cu 
succes pe aceşti ajutori clasici ai chimistului. De studierea 
acţiunii radiaţiilor radioactive asupra diferitelor substanţe 
se ocupă o ramură tînără, însă promiţătoare a ştiinţei — 
radiochimia. Un sprijin deosebit de preţios îl prezintă 
metodele radiochimice în producţia polimerilor. 

Polimerizarea reprezintă un proces înlănţuit care începe 
cu formarea radicalului. Radicalii se obţin însă cel mai uşor 
prin acţiunea radiaţiilor nucleare. 

Radicalul apărut sub acţiunea radiaţiei adiţionează pas 
cu pas moleculele compusului iniţial. Este suficient să apară 
un singur radical ca să se pornească un proces înlănţuit şi 
să se formeze zeci de mii de legături succesive. Nu este de 
loc obligatoriu ca radicalul să apară chiar din aceeaşi sub¬ 
stanţă care se polimerizează. Uneori este mai convenabil 
ca el să fie desprins de la alţi compuşi ce se descompun 
mai uşor sub acţiunea radiaţiilor. 

Acest fel de polimerizare prezintă mari avantaje. Se pot 
polimeriza substanţe care altfel se pretează greu la aceasta. 
Se poate accelera considerabil desfăşurarea procesului la 
o temperatură relativ joasă. în sfîrşit, se poate dirija uşor 
desfăşurarea procesului. Cu ajutorul radiaţiilor nucleare se 
pot îmbunătăţi şi proprietăţile polimerilor finiţi. 

Polimerii au diferite calităţi. Unii sînt duri, însă casanţi. 
Alţii nu se tem de şocuri, dar sînt moi. Alţii nu se tem de 
foc, dar sînt insuficient de rezistenţi. 

Ce se întîmplă în caz că este necesară obţinerea unei sub¬ 
stanţe care să fie în acelaşi timp rezistentă, necasantă şi 
neinflamabilă? Să se caute un nou polimer? S-a constatat 
că lucrul acesta nu e de loc obligatoriu. 

Sub acţiunea radiaţiilor, legăturile dintre atomii de 
carbon din care este alcătuit scheletul unei lungi molecule 
de polimer şi atomii de hidrogen înşiraţi pe acest schelet 
se dislocă. între catenele principale aîe moleculelor de poli¬ 
mer apar legături transversale — „punţi". 

Acest gen de „reticulare 11 a polimerilor duce la naşterea 
unui nou material, posedînd proprietăţi dinainte date. De 

exemplu, cauciucul organosilicic este uşor atacat de benzină 
şi ulei. Manipulind cu iscusinţă radiaţiile gama, întocmai 
ca nişte andrele fine, subţiri, chimiştii rup anumite legături 
chimice, leagă altele şi „cos“ de cauciucul organosilicic 
acrilonitrilul rezistent la ulei. După aceasta cauciucului 
nu-i pasă nici de benzină, nici de ulei. In felul acesta „gre- 
fează“ un polimer pe un altul, astfel încît noul material să 
aibă toate avantajele substanţelor iniţiale. 

Faţă de comportarea polimerilor iradiaţi manifestă o 
foarte vie curiozitate şi biologii. De altfel nici nu este de 
mirare. Polimerii au multe trăsături comune cu substanţele 
care intră în componenţa ţesutului viu. Ce-ar fi dacă s-ar 
reuşi să se lămurească condiţiile în care polimerii nu sînt 
distruşi sub acţiunea radiaţiilor? Atunci poate s-ar reuşi, 
prin analogie, să se găsească substanţe care să protejeze 
celula sănătoasă împotriva forţei distrugătoare a radiaţiilor. 
Aceasta este una din principalele probleme care preocupă 
biologia cosmică. Viitorii Columbi ai terrei incognita cos¬ 
mice se vor întîlni cu doze mari de radiaţii ionizante. Este 
evident şi neîndoios că numai după ce va fi învins pericolul 
radiaţiei va putea omul să părăsească pentru mai mult 
timp Pămîntul. 

De pe acum se caută substanţe care să inhibe reacţiile 
radiochimice, aşa-numiţii inhibitori. Aceşti „catalizatori 
inverşi“ captează energia care duce la excitarea şi descompu¬ 
nerea substanţelor. Inhibitorii transformă energia captată 
în căldură sau lumină, în tipuri de energie nepericuloase 
pentru organism. Va fi, aşadar, suficient ca înainte de start 
cosmonautul să ia o tabletă cu inhibitor, pentru ca astfel 
călătoria cosmică să devină nepericuloasă pentru el. Este 
de presupus că şi în condiţiile terestre inhibitorii reacţiilor 
chimice vor fi şi ei solicitaţi. 

Utilizarea radiaţiilor radioactive în chimie a deschis o 
nouă pagină în istoria acestei vechi ştiinţe. Dar un progres 
deosebit au adus izotopii în metodele analitice. 

Secolul atomului şi al electronicii este de neconceput 
fără materiale ultrapure. Dacă combustibilul de uraniu 
conţine o milionime de procent de impurităţi, şirul descom¬ 
punerilor nucleare se va întrerupe imediat, cazanul atomic 
va face „grevă". O impuritate de arsen în germaniul sau 
siliciul ce se utilizează în tehnica semiconductoarelor nu 
trebuie să întreacă un atom la un miliard de atomi de sub¬ 
stanţă pură. Cum se poate controla cu o precizie atît de fan- 

tasticâ gradul de puritate a substanţei? Acolo unde nu pot 
fi utilizate metodele clasice de analiză, vine în ajutor 
atomul. 

Iradiind o probă, care este un amestec chimic, se poate 
face ca unele dintre elementele chimice conţinute de probă 
să devină radioactive, fără ca în acest caz proba însăşi să se 
activeze. Şi astfel, după felul radiaţiei emise, după energia 
ei, în sfîrşit după perioada de înjumătăţire, nu este greu de 
stabilit cu ce izotop avem de-a face. Caracteristicile izoto¬ 
pului radioactiv au o constanţă demnă de invidiat şi sînt 
bine cunoscute oamenilor de ştiinţă. 

Obţinînd o astfel de „carte de vizită 11 a izotopului şi ştiind 
dinainte din ce reacţie nucleară a rezultat, se poate aprecia 
ce impurităţi au existat în amestecul iniţial, chiar dacă 
cantităţile lor sînt extrem de mici. Contoarele radiaţiilor 
ionizante au o sensibilitate deosebită, şi radiaţiile îşi vestesc 
prezenţa cu o „voce“ care nu este do fel slabă. 

Metoda descrisă se numeşte analiză prin radioactivare. De 
„antenele 1 * ei, care pătrund peste tot, nu se pot ascunde mai 
mult de jumătate din elementele sistemului periodic al lui 
Mendeleev, chiar dacă conţinutul în acest element nu depă¬ 
şeşte a milioana parte dintr-un procent. Pentru telur s-a 
reuşit să se obţină de-a dreptul un rezultat record. Prin 
metoda radioactivării s-a izbutit să se determine un conţinut 
de telur egal cu o parte de gram reprezentată printr-o fracţie 
avînd la numitor douăzeci de zerouri! Pentru comparaţie 
este cazul să amintim că ultramicrobalanţele cele mai per¬ 
fecte, care reacţionează la miliardimi de gram, nu ar face 
faţă acestei sarcini chiar dacă ar deveni de un miliard de 
ori mai sensibile. 

Este cu neputinţă de enumerat toate domeniile de utili¬ 
zare a radiaţiilor ionizante emise de atom. 

Nu, atomul a fost scindat nu pentru a aduce suferinţă şi 
moarte. îi este hărăzită o altă soartă, de care sînt legate 
speranţele oamenilor într-un viitor luminos, minunat. 


Atomul - cercetător 

Mai există încă o sferă vastă de utilizare a atomului 
paşnic, în care radioizotopii se prezintă ca un instrument 
fin de cercetare ştiinţifică. Este vorba despre metoda atomi- 

lor marcaţi, descoperită intr-un mod destul de neaşteptat de 
talentatul fizician Hevesy, astăzi laureat al premiului Nobel. 

In 1911 Hevesy lucra la Institutul de fizică al Universi¬ 
tăţii din Manchester, sub conducerea vestitului savant Ernest 
Rutherford. Intr-o zi el l-a întîmpinat pe şeful său la primul 
etaj al laboratorului, unde erau aranjate cîteva zeci de kilo¬ 
grame de plumb conţinînd ca impuritate o substanţă radio¬ 
activă preţioasă — radiul D. Rutherford s-a adresat tînă- 
rului său coleg cu cuvintele: „Hevesy, băiatule, dacă eşti 
atît de talentat cum ai arătat înainte, încearcă să separi 
radiul D din acest plumb 11 . 

Hevesy s-a apucat imediat de lucru cu mult entuziasm, 
convins că-1 aşteaptă un succes rapid. Doi ani de muncă 
încordată a cheltuit Linărul cercetător cu această lucrare. 
Oricît s-a străduit să despartă radiul D de plumb, nu a 
reuşit să desfacă această coaliţie prea rezistentă. Să fi fost 
oare munca şi timpul pierdute degeaba? Descurajat de 
insucces, Hevesy a hotărît să abandoneze această fantezie. 
Dar tocmai atunci i-a venit o idee ingenioasă. 

Dacă radiul radioactiv D este inseparabil de plumbul 
neradioactiv, a raţionat Hevesy, primul, se poate utiliza 
pentru căutarea ultimului. Aceasta reprezintă acelaşi lucru 
cu „marcarea 11 atomilor neradioactivi, „atîrnîndu-le de 
gît“ „clopoţei 11 radioactivi. Indiferent unde s-ar ascunde 
atomii marcaţi, prezenţa „fugarilor 11 este întotdeauna 
trădată de „sunetul clopoţelului 11 care-i însoţeşte. Dar 
căutarea locului în care se găsesc nu este încă totul. „Clo¬ 
poţeii 11 radioactivi, repartizîndu-se uniform prin „turma” 
atomică marcată, permit, după intensitatea „sunetului 11 
lor, să se calculeze exact numărul atomilor separaţi de 
„turma 11 atomică împrăştiată. 

Această idee a dobîndit o confirmare strălucită în experi¬ 
enţele lui Hevesy. Savantul a dizolvat în apă o asemenea 
cantitate de azotat de plumb, incit soluţia să conţină, de 
exemplu, exact 1 gram de plumb. După aceasta el a adăugat 
acolo o cantitate infimă de radiu D, atît cît. trebuia pentru 
ca unui gram de plumb să-i corespundă o activitate egală cu 
un milion de impulsuri pe minut, constatate cu ajutorul 
unui contor special. Imediat după aceea Hevesy a supus 
plumbul marcat operaţiilor celor mai complexe. In sfîrşit, 
după o serie de transformări chimice, plumbul s-a separat 
din nou sub forma soluţiei iniţiale. Activitatea totală a 
l tuturor porţiunilor soluţiei era egală, ca şi mai înainte, ou 




un milion de impulsuri pe minut. Dacă o porţiune oarecare 
manifesta o activitate de 1 000 de impulsuri pe minut, 
aceasta dovedea incontestabil că ea conţine a mia parte 
dintr-un gram de plumb. 

Metoda atomilor marcaţi a dat posibilitatea de a se studia 
cele mai fine mecanisme chimice, legate de deplasările şi 
redistribuirea elementelor celor mai diferite. 

Cu ajutorul atomilor marcaţi s-a reuşit să se arate că cele 
mai eficiente dintre toate ingrăşămintcle fosforice sînt super- 
fosfatul şi metafosfatul de calciu. Dacă la superfosfatul 
obişnuit se adaugă fosfor radioactiv, se poate determina 
de unde vine fosforul în plantă: din superfosfat sau din sol. 

fiS^a constatat că fosforul este asimilat de plante nu imediat, 
ci după un şir de transformări remarcabile în sol. Prin acest 
procedeu s-a stabilit că sfecla de zahăr absoarbe cu cea mai 
mare aviditate fosforul mai ales în stadiile incipiente ale 
creşterii, şi do aceea are nevoie de multe îngrăşăminte in 
perioada iniţială a dezvoltării ei. Exact la fel este situaţia 
în ce priveşte tutunul şi bumbacul. Cartoful însă consumă 
îngrăşăminte uniform în cursul întregii sale perioade de 
creştere. Utilizarea izotopilor radioactivi a permis de ase¬ 
menea să se elaboreze o agrotehnică perfecţionată. De exem¬ 
plu, s-a lămurit că sfecla creşte mai bine dacă superfosfatul 
se aplică în brazdă la o distanţă de 5 centimetri de rînd şi 
nu dacă se împrăştie. Aceasta este o observaţie foarte impor¬ 
tantă, căci din îngrăşămintele împrăştiate uniform, majori¬ 
tatea plantelor extrag cel mult o zecime. 

Dînd găinilor hrană marcată cu izotopi radioactivi, zoo- 
tehnicienii au dovedit că albumina ouălor găinii se produce 
nu din substanţele hrănitoare primite în aceeaşi zi sau în 
ajun, ci din substanţele pe care găinile le-au căpătat cu mai 
mult de o lună în urmă. Cojile, dimpotrivă, se produc din 
atomii de calciu dobîndiţi în aceeaşi zi. Valoarea nutritivă 
a modului de hrănire a animalelor, metabolismul substan¬ 
ţelor în organismul animalului şi alte probleme legate de 
mărirea productivităţii vitelor pot fi lămurite cu ajutorul 
atomilor marcaţi. Astfel se poate prevedea dacă dintr-o 
viţea va ieşi o bună vacă de lapte. în acest scop i se dă o 
dată cu furajul iod radioactiv, iar după aceea se instalează 
un contor în faţa glandei ei tiroide. După intensitatea radia¬ 
ţiilor se apreciază viitoarele calităţi ale vacii.J 

Un ajutor de nepreţuit îl dau atomii marcaţi cercetătorilor 
chimişti. Utilizind sulful 35, academicianul A.P. Vinogra- 

dov a studiat componenţa izotopică a sulfului (raportul 
325 / 345 ) î n pietrele cristaline, în rocile de provenienţă vulca¬ 
nică, precum şi în diferiţi meteoriţi. Ca rezultat al acestor 
cercetări s-au obţinut noi informaţii precise în legătură cu 
vîrsta, compoziţia şi natura materiei cosmice şi a mineralelor 
planetei noastre. 

In ultimele decenii atomul a pătruns în toate ramurile 
ştiinţei, în afară de matematică. Nu există nici un loc în 
tehnică în care să nu fie binevenit 1 . 

In prezent se cunosc aproape 500 de izotopi stabili şi 1 000 
de izotopi radioactivi. Peste 150 de izotopi radioactivi sînt 
utilizaţi pentru rezolvarea a numeroase probleme care stau 
în faţa oamenilor de ştiinţă, inginerilor, medicilor, agro¬ 
nomilor. Ce este însă de făcut cu ceilalţi izotopi radioactivi? 


Ce-i de făcut cu deşeurile ? 

Să admitem că toţi izotopii care-1 interesează pe om se 
extrag dintr-un reactor nuclear. Ce este de făcut cu substan¬ 
ţele rămase, adevărate deşeuri? In anul 2000, cînd, după 
cum presupun oamenii de ştiinţă, trei sferturi din necesarul 
energetic total se va acoperi pe seama atomului, cantitatea 
deşeurilor radioactive va ajunge la 3 000 de tone, ceea ce 
este echivalent cu 75 000—100 000 de tone de radiu, adică 
cu 75—100 de miliarde de curie. 

1 în R.P.R., izotopii radioactivi se folosesc pe scară din ce în ce 
mai largă. Astfel, de exemplu, în domeniul petrolului, la foraje, se 
execută in mod curent carotajul radioactiv al sondelor. In industria 
chimică, izotopii radioactivi sînt utilizaţi la fabricarea superfosfaţilor, 
la măsurarea nivelelor în vasele de reacţii, a densităţii substanţelor 
etc. La cuptoarele pentru fabricarea sticlei se folosesc în scopul măsu¬ 
rării înălţimii masei topite de sticlă. în industria metalurgică, defecto- 
scopia cu radiaţii gama constituie un mijloc preţios de verificare a 
calităţii produselor. Pe tărîm metrologic, s-au construit diferite aparate 
de măsurare şi s-au realizat numeroase surse etalon. în transporturile 
feroviare, izotopii sînt întrebuinţaţi pentru cercetarea terasamentelor. 
Agronomii au creat specii noi de plante, obţinînd mutaţii cu ajutorul 
izotopilor radioactivi. în diverse instituţii, fabrici, uzine şi institute 
de cercetări ştiinţifice, izotopii servesc pentru măsurări de parametri, 
ca trasori etc. în medicină, se utilizează mult atît pentru diagnoze 
cît şi în terapie. 

Toate aceste exemple constituie numai cîteva din aplicaţiile variate 
ale izotopilor radioactivi. Ei sînt produşi cu ajutorul unui reactor 
nuclear şi al unui ciclotron, în cadrul Institutului de Fizică Atomică 
al Academiei R.P.R. (N.l.). 

Doar n-o să împachetăm, la urma urmelor, deşeurile radio¬ 
active în rachete, pentru a le trimite în cosmos! Iar depozi¬ 
tarea deşeurilor radioactive este o problemă nr. 1 a industriei 
atomice. 

Se caută ca aceste deşeuri să fie ţinute sub forma cea mai 
concentrată. De obicei izotopii cu perioadă mică de viaţă, 
de exemplu sodiul 24, iodul 131, fosforul 32 şi alţii, se pun 
în rezervoare speciale în care „mor“, îşi pierd treptat radio¬ 
activitatea, ca rezultat al descompunerii naturale. Dacă 
este vorba de cantităţi mici de deşeuri radioactive lichide, 
ele pot fi în unele cazuri evacuate direct în decantoare 
subpămîntene. In ceea ce priveşte deşeurile gazoase, ele 
trebuie să treacă prin filtre, cu care se procedează în acelaşi 
fel ca şi cu deşeurile radioactive solide. Din deşeurile radio¬ 
active se pot prepara „macaroane 11 atomice: se diluează 
argilă, i se adaugă deşeurile radioactive, se modelează sub 
forma unor macaroane lungi şi după aceea toate acestea se 
ard în cuptoare. Aceste „macaroane 11 atomice se îngroapă 
în pămînt, în „cimitire speciale 11 ale izotopilor radioactivi. 
Americanii au transformat în „cimitire 11 golurile adinei ale 
oceanelor. Aceasta însă poate duce, după cum au dovedit 
savanţii sovietici, la contaminarea apelor oceanelor. 

Rezolvarea unei probleme atît de importante este, fără 
îndoială, accesibilă tehnicii contemporane, ca să nu mai 
vorbim de viitor. De altfel tot mai mulţi izotopi radioactivi 
sînt folosiţi, astfel îneît şi cantitatea deşeurilor va scădea 
pe zi ce trece. 


Atomul şi viitorul 

Izotopii bat cu încăpăţânare la uşa economiei paşnice, 
aducînd transformări revoluţionare. In ascunzişurile micu¬ 
lui atom sînt cuprinse încă multe surprize. Fizicianul ame¬ 
rican W. Libbv a arătat că se pot imagina la fiecare 5 minute 
cîte două noi procedee de utilizare a izotopilor radioactivi. 
Dar chiar o imaginaţie bogată nu are capacitatea de a-şi 
reprezenta toate posibilităţile atomului paşnic. 

Este întru totul verosimil ca izotopii radioactivi să aducă 
pe viitor omenirii un serviciu tot atît de mare ca şi energia 
atomică. 

UNDE ESTE 
LIMITA ? 


Uitaţi-vă încă o dată la sistemul elementelor chimice. 
El începe cu hidrogenul şi se termină... Acum 25 de ani noi 
am fi anunţat cu siguranţă că la capătul sistemului elemen¬ 
telor chimice ale lui D.I. Mendeleev se găseşte uraniul. Ieri 
incă am fi spus că ultimul element este nobeliul (numărul 
de ordine 102), dar astăzi a şi fost sintetizat elementul 
103 1 (lawrenciul). Ce va fi însă mîine? 


La început despre limita inferioară 

Cu limita inferioară s-ar părea că totul este în ordine. 
Hidrogenul a fost întotdeauna cel mai uşor dintre toate 
elementele cunoscute. In realitate ce înseamnă un element 
chimic? — „Totalitatea atomilor, care au aceeaşi sarcină a 
nucleului". 

La hidrogen sarcina nucleului este minimă: 1. Astfel, hi¬ 
drogenul este primul element şi s-ar părea că orice discuţie 
despre limita inferioară a sistemului nu are rost. Totuşi, 
ceea ce nu provoacă îndoieli la prima vedere nu este pe deplin 
clar în realitate. 

Atunci cînd în 1869 Mendeleev a descoperit legea periodici- 
lăţii, multe dintre elementele chimice incă nu erau cunoscute. 

Un şir de remarcabile descoperiri ştiinţifice — a electro¬ 
nului, a razelor Rontgen, a radioactivităţii, a transformării 
reciproce a elementelor — au dezvăluit natura elementelor 
chimice şi au arătat că atomul este alcătuit dint.r-un nucleu 
încărcat pozitiv şi electroni care se rotesc în jurul nucleului. 
S-a confirmat teza despre egalitatea sarcinii nucleului cu 
numărul de ordine al elementului în sistem. Astfel, hidro- 


1 V. nota de la p. 304. 

genul şi-a consolidat poziţia de prim element al sistemului 
periodic, deoarece sarcina nucleului său este egală cu 1. Şi, 
totuşi, problema limitei inferioare a sistemului a continuat 
să rămînă deschisă. „Vinovatul" de această situaţie era, 
in parte, Mendeleev. In 1906 el a introdus în sistemul ele¬ 
mentelor, alături de grupa zero, şi perioada zero, dorind ca 
prin aceasta să sublinieze existenţa unor elemente lipsite în 
şi mai mare grad decît gazele inerte de activitate chimică. 
In perioada zero au intrat două elemente ipotetice (presupu¬ 
se) X şi Y, situate deasupra hidrogenului şi avînd greutăţile 
atomice IO" 6 pentru X şi 0,4 pentru Y. 

Trebuie arătat că Mendeleev s-a gîndit încă din anii 1871 — 
1872 la existenţa unui element mai uşor decît hidrogenul, 
înţelegînd importanţa rezolvării acestei probleme pentru 
explicarea cauzei periodicităţii şi a naturii elementelor. 

Ulterior, pe baza studiului structurii atomului, a fost preci¬ 
zată noţiunea de „element chimic", primul dintre elemente 
fiind recunoscut hidrogenul. X şi Y au fost scoase din sis¬ 
temul elementelor ca necorespunzătoare acestei determinări. 

Dar acalmia nu a durat mult. O dată cu descoperirea pro¬ 
tonilor şi neutronilor, care alcătuiesc nucleele atomilor, au 
apărut încercări de a include neutronul în sistemul elemen¬ 
telor. S-a propus ca el să fie considerat drept elementul 
cu numărul de ordine zero. Pentru a susţine punctul de vedere 
emis se făceau referiri la elementele X şi Y ale lui Mende¬ 
leev. 

Cit despre electron, chimistii încercaseră încă dinainte 
să-l includă în sistemul elementelor. 

Diferiţi savanţi au încercat să introducă imaginea ciclu¬ 
rilor sau a perioadelor duble. Se ştie că în sistemul ele¬ 
mentelor perioadele de cîte 8, 18 şi 32 de elemente se repetă 
de două ori. Excepţie constituie una singură (prima), care 
este alcătuită din două elemente. Cu introducerea perioadei 
zero, armonia sistemului, deranjată prin lipsa ei, se res¬ 
tabilea. Acest sistem se supunea bine formuiei: Z = 
= 2(nj + n|), in care Tij este numărul rîndului impar, n 2 
este numărul rîndului par al sistemului, iar Z este numărul 
elementelor din orice perioadă. 

Din ce elemente era alcătuită perioada zero? Ele nu puteau 
fi decît electronul şi neutronul. Este cu totul clar că nici 
unul şi nici celălalt nu corespund definiţiei elementului. 
Intr-adevăr, în stare neutră, fiecare dintre atomii unui 
element oarecare are un nucleu şi un înveliş alcătuit din 

electroni. 1 n sistemul periodic al elementelor îşi găseşte 
expresie trecerea legică la o structură tot mai complexă 
a învelişului electronic o dată cu creşterea sarcinii nucleului. 
In absenţa acestui ansamblu (nucleu şi înveliş) trecem la un 
nou aspect calitativ al particulelor materiei. Intr-adevăr, 
nucleele atomilor şi izotopilor formează un sistem, alte 
particule elementare alt sistem ş.a.m.d. 

Tendinţa de a include în sistemul elementelor perioada 
zero exprima, de fapt, dorinţa de a reprezenta concret ideea 
unităţii materiei, legătura reciprocă dintre diferitele parti¬ 
cule ale materiei. Electronul, neutronul, protonul şi heliul 
(care sînt uneori denumiţi ,,preelemente“) sînt oarecum o 
parte componentă a tuturor elementelor. In ultimul timp, 
dezvoltarea acestei probleme a dus la faptul că în paginile 
unor reviste ştiinţifice au început să apară publicaţii în legă¬ 
tură cu „sistemele periodice ale elementelor şi ale antiele- 
mentelor“. Sub această din urmă denumire se înţeleg for¬ 
maţiuni materiale alcătuite din pozitroni (care sînt anti- 
electroni: electronul e~, pozitronul e + ) şi antinucleu, alcăt uit , 
la rîndul său, din antiprotoni şi antineutroni, care au fost 
de asemenea descoperiţi în prezent. 

in lucrările lor, chimiştii folosesc deocamdată sistemul 
„clasic 11 , obişnuit, al elementelor, care începe cu hidro¬ 
genul — primul element chimic. 

